
VII 


Dum Augustae Taurinorum anno MDCCCL 
vitam degebat Aurelius Blanchius Jovinius, vir 
qui prae ceteris studiis ab juventute historicas 
disciplinas apprime fovit , MS. chartaceum mihi 
ostendit in quo annales Francisci Muralti pa- 
tricii comensis et I. U. D. continebantur. Sae- 
culum sextum et decimum species et forma scri- 
pturae nunciabat ; liberque, exceptis duobus pa- 
gellis in principio operis non in totum lacera- 
tis, paucisque huc et illuc obliterationibus, qua- 
rum causa aut tempori, aut humiditati, aut 
atramento est tribuenda, ferme in integro ap- 
parebat. Sciebam apud Comenses opus esse 
laudatum quamquam ineditum: noveram prae- 

terea et Rovellium et Montium Mauritium, am- 
bos rerum a Comensibus gestarum scriptores 
merito laudatos, Muraltianos annales consul- 
tasse qui in Bibliotheca Trivulciana Mediolani 
sunt repositi. Rebar ergo bene me de historia 
meriturum si hos annales in lucem proferrem, 
et ad hoc Jovinius ipse auctor erat, quin etiam, 
Jovinius ipse typographum cuius impensis opus 
procuderetur, quod nostris diebus haud est fa- 
cile praesertim et hujusmodi operibus, invenit. 

Librum Maralti, quum perlegi, cognovi nul- 
lius pretii esse quod pertinet ad veneres lite- 
rarum latinarum, nam si grammaticae errores, 
locosque inelegantiores enumerare velim oleum 
et operam perderem; satis sit auctorem fuisse 
iurisperitum scire, qui clientulorum caussas in 
foro pertractabat, et latinitate utebatur, quam 
notarii, procuratores sui temporis habebant in 
ore. Contra est si Muralti liber quoad histo- 
riam consideratur. 

Incipit annalium narratio Muraltiana ab 
anno MCCCCLXXXXII, quo Italiae calamitates 
initium habuere, et usque ad tempora nostra 
productae sunt propter Ludovici Sfortiadis , 
Alexandrique VI Pontificis Maximi cupidita- 
tem, angoremque regni; quorum unus in se a 
fratris filio mediolanensem ducatum distrahere 

cupiebat , et alter filios pessimos , suique di- 
gnissimos in Italia principes et ditissimos post 
se relinquere flagrantissime exoptabat. Ludo- 
vici Sfortiadis artes ad regnum assequendum, 
vicissitudinesque eius, quibus ille regnum male 
partum miserrime amisit; urbium, populorum 
clades, depopulationesque, et Comensis civitatis 
praesertim, historicus noster , suo more, incul- 
tissime, pedestri modo enarrat; sed ista rustici- 
tas, vel asperitas aut barbaries ei maiorem 
fidem acquirit. Nam Franciscus noster Mural- 
tus non modo privati advocati officium exer- 
cebat, sed interdum publico legati munere prae- 
ditus erat, quapropter de se dicere ipse poterat, 
non tantum ex auditione res gestas sui tem- 
poris narrare, sed et eas quorum pars magna 
fuit. 

Bonae fidei tamen Muraltus erat , et non- 
nulla perscribit quae si praeteriisset , melius 
certe fecisset, sed de hoc facile eum possumus 
excusare, si tantum cogitare velimus, quantum 
illis diebus hominum mentes terrore correptas 
esse oportuit. Quis enim absque trepidatione 
non viderit illam pessimam, ut cum Muralto 
dicam, infirmitatem , quae mali gallici nomen 
assumpsit, et in qua incidere, sequor verba 
Muralii , pontifices , reges, principes , marchio- 

nes, belli duces, milites, quasi onines nobiles, 
mercatores et omnes qui in libidine residebant, 
clerici sacculares, regulares, unde optime digno- 
scebantur pudici ab impuris hominibus .... 

unde multi in eius principio privati sunt 

membro , quoniam virga corrosa remanebat, 
alii sine naso, aliique oculis sunt privati? Quis 
illis , et nostris etiam diebus terrore non affi- 
ceretur patriam suam dum cerneret, undique 
incursionibus Germanorum , Francorum , Hi- 
spanorum, Helvetiorum, more latronum, amico- 
rum nullo discrimine facto aut inimicorum, va- 
statam? Quis terrore non afficeretur dum fla- 
gitia Alexandri Borgiae Pontificis Maximi 
impiaque et inhumana eius filiorum facinora 
audiret? Adde tempestates coeli , pestilentias, 
difficultatesque annonae, terreemotus quae omnia 
mala Italiam pessunuledere ; quo fit ut terror 
credibilia etiam incredibilia faciat. 

• Satis abunde in annalibus Muralti res in 
Italia a Carolo VI/I, Ludovico XII Aureliensi 
et Francisco I Engolismensi Francorum re- 
gibus gestae narrantur usque ad MDXX annum 
quo Karolus absburgicus Romanorum imperator 
electus est. Item pontificatus Alexandri Borgiae, 
Pii II, Iulii II ; et bella et clades per quas 
Italia ab Hispanis ad Francos transivit, et 

domus Sfortiadum et Bentivoliorum Bononiae 
in perniciem extremam sunt prolapsae. Rerum, 
quae Comi, et in agro comensi accidere, Mu - 
raltus narrator est subtilis, curiosus copiosus - 
que; ex hoc eius opus est maximi momenti. 

Et tanti sunt momenti Muralti annales, et 
tanta de iis a Comensibus existimatio facta 
est, ut non solum apud eruditos homines, bona- 
rum artium historicarumqne disciplinarum cul- 
tores, auctoris nomen in honore fuerit, sed etiam 
ad vulgares fama eius pervenerit, ut de bono 
ac illustri cive, qui quum multa et praeclara 
munera adimplevisset, laudem patriae suae 
percreverit nomenque illustraverit. Quare pro 
certo ponere haud ambigam annales istos iam - 
dudum in lucem venturos fuisse, si Muralius 
italico potius quam latino idiomate in iis exa- 
randis fuerit usus, ut Corius et Burigotius et 
alii nomulli quorum nomina brevitatis causa 
praetermitto, quorumque libri tamm in usu sunt 
etiam apud indoctos. Si autem, praestantissime 
vir, ad haec addere velis illam rerum infelici- 
tatem ex qua tandem nostris his diebus patria 
excessit, alias sane causas videbis, quae Mu - 
raltum tam diu in occulto tenuerint, quarum 
omnium haec una est maxima, odium illud 
quo austriadum dominatio historicas disciplinas 

insectabatur, illasque praesertim per quas artes 
paterent , quibus haec ipsa dominatio in Italia 
incoepit . Ita non processit res apud Subalpi- 
nos: rex Carolus Albertus, regni sui iam ab 
initio, historiam aluit et coluit et fovit, volu- 
minaque, quibus historiae patriae monumenta 
comprehenduntur , sunt illius optimi principis 
munificentiae immortale documentum. 

Quare postquam in illo curatorum studiis 
historiae patriae provehendis praeclarissimo con- 
cilio, quo summa cum laude praesidis tu vices 
geris, homines praestantissimi omnium totius Ita- 
liae regionum sunt adlecti, haud mirandum est si 
quis ad Muralium demitteret oculos. Quapro- 
pter quum comes lulius Porrus comensis patri- 
cius isto historiae patriae concilio adscitus fuerit, 
mei operaeque meae nescius, et sui civis tantum 
bene memor, eum ex oblivione statim excitare 
cogitaverat; sed dum de his amicum necessa- 
riumque suum Mauritium Montium, quem su- 
pra laudavi, certiorem fecerit, continuo id, 
quod nunquam animo meditaverat, neque in 
eius mentem incidere poterat, cognovit; scilicet 
annales muraltianos iam typis esse commissos, 
et eos quamprimum publici iuris fore. 

Miratus de novitate rei, petiit quo codice 
depromptos; haud enim facile sibi in animum 

inducere quiverat, aliud MS. praeter irivulcia- 
num extare. Sed quum persensisset non e tri - 
mlciano eos desumptos esse, ad eum, cuius cura 
et impensis Muralti annales producuntur, ( nam 
Montius omnia ei exposuerat ) advolavit, ex quo 
aliquas pagellas postulavit ut eas sibi liceret 
cum trivulciano conferre. Et hic me laetum 
profiteor, et gratias quam maximas comiti 
Iulio Porro libentissime mitto, quod ex hac 
collatione esse apparuit codices ambos, seu trivul - 
cianum, qui uti perhibent est ex manu auctoris, 
et lovinianum, ut lac lacti prope simillimos. 
Quam rem ille vir egregius et vere nobilis mi- 
nime aegre ferens, voluit e contra suam operam 
ad illustrandam ditandamque hanc editionem 
recensionemque nostram adiungere: quoniam et 
specimen scripturae Muralti, ex codice trivul - 
dano , annuente marchione Trivulcio, depro- 
mere fecit , et ex eodem codice Muraliorum 
genealogiam transcripsit, et omnia quae in 
Ioviniano deerant addidit, ut Muraltus integer 
reviviscat et studiis historicis materiam uberio- 
rem suppeditet. 

Nunc restat ut loquar de me et de labore 
meo, et in hoc paucis exsolvam. Continua prorsus 
oratione annales, more antiquorum, ab auctore 
erant exarati, interpunctio autem periodorumque 

dispositio haud concinno modo erat exposita. 
Ut in hoc etiam veritati testimonium praebeam, 
consilium lovinianum sum sequutus; nam non 
solum ortographiam periodorumque dispositio- 
nem, quod ad perspicuitatem pertinet, correxi, 
sed et narrationem continuam brevibus para- 
graphis discrevi , ut legentium memoriae pro 
virili parte consulerem , et caverem ne tali 
lectura pertaesi abs se librum projicerent. Po- 
st illis insuper ditavi , et notis historicis , ut 
lector et tempora et facta possit comparare. 

Utrum bene an male fecerim, lectori benevolo 
• relinquo sententiam , et, ut mitis sit, in tutela 
tua , excellentissime vir , annales Muraltianos 
a me in lucem proditos committo , haud dubi- 
tans eos esse in tuto dummodo auspiciis tuis 
commendentur. 

Dabam Augustae Taurinorum pridie Kalen- 
das Aprilis MDCCCLXI. 

MURALTORUM GENEALOGIA 


Anno Domini MXXI, Rege Ludovico Francorum regnanfe, 
Robertus de Claramonte Comes Lotharingi* ad militares 
ordines tres filios per manum ipsius regis ascribi fecit, 
quorum major vocabatur Landulphus, secundus Aurelius, 
quem Gallici, vulgari sermone, appellant Orelli seu de 
Orello: tertius vero vocabatur Vivianus. Quum autem Vi- 
vianus cum quadam nobilissima domina de agnatione re- 
gali coitum habuisset ac filium naturalem habuisset, qui 
appellatus fuit Alberlus, rex eum Vivianum secrete inter- 
fici jussit a quodam milite lotharingio; qui dum ipsum 
Vivianum in quadam foresta venantem aggrederetur ar- 
matus, volens eum Vivianum interficere, ab eo Viviano 
penitus inerme illico fuit interfectus; propter quod exu- 
lavit. Et ad Maguntiam urbem in Alemania cum Comite 
Currado ipsius urbis se transtulit. Egregie qui se habendo 
per ipsum Comitem ordinatus fuit in Architiclinum et to- 
tius curiae suae gubernator. Iste vero Vivianus videns 
se in tanta benevolentia ipsius Comitis, cum Comitem 
una cum Duce Vainere et Duce Sansoniae provocavit ad 

bellam gerendum in regem Francorum pro vindicia. El pa : 
rato exercitu, regnum Francorum invaserunt ipsi duce» 
cum ipso comite et Viviano capitaneo ipsius totius exer- 
citus creato. Quae quum rex persensisset et eum Roberlunt 
una cum Landulpho et Viviano et Aurelio omnimodo de- 
struere et morti tradere ordinasset, ad notitiam ipsius 
Roberti pervenit; unde slatim noctis tempore Robei tus et 
ipse Landulphus et Aurelius cum equis triginta sex fugam 
eripuerunt et ad partes Liguriae iter direxerunt, el quum ad 
Rhenum pervenissent, ibi Roberlus prae nimio dolore , 
senio et aegritudine confectus obiit. Transacto autem 
Rheno Landulphus et Aurelius intra sedecim dies pervene- 
runt ad Bclinzonam , in qua terra hospitali steterunt per 
duos menses, timentes venire ad civitatem Mediolani pro- 
pter bellum quod habebant Mediolanenses cum Henricho 
Imperatore: et sic stantes in ca terra in amicitiam ctijus- 
dam nobilis viri de Locarno pervenerunt qui conversaba- 
tur in Bclinzona ; in tantum quod dictus nobilis persuasit 
ipsis Landulpho et Aurelio ut suam habitationem eligerent 
in Locarno et sic fecerunt, multasque possessiones eme- 
runt in ipsa terra et ibi firmam mansionem habuerunt toto 
tempore eorum vitae. 

Anno domini M XXXIII Vivianus recessit a Magontina 
urbe et cum maximo paratu equitum (habita notitia a quo- 
dam sacerdote qui venerat a Roma de terra in qua habi- 
tabant fratres sui) pervenit ad Locarnum ct ibi suam vi- 
tam disposuit cum fratribus suis finire. Habitantes autem 
in hac terra pervenerunt ad divisionem, unde Landulphus fe- 
cit unum magnum palatium altissimo muro vallatum et 
super aliis palatiis eminentiorem. 

Anno Domini MXLI Otto de Sansonia dux in Imperato- 
rem creatus venit in Italiam per partes Belinzonae dum 
iret Romam ad accipiendam coronam. Et dum pervenisset 
Belinzonam voluit visitare terram suam de Locarno, et 
isti Landulphus, Aurelius et Vivianus, qui postea appellaba- 
tur magonlinus, ex eo quod ad tantam dignitatem perve- 

nerat in Mngontia, venerunt in Belinzonam ad levandum 
ipsum Imperatorem et eum associaverunt; et in Locarno in 
palatio ipsius Landulplii locaverunt, et ibi ipsi fratres eum 
imperatorem multum honoraverunt; et stetit ibi imperator 
per mensem unum quia erat camera imperialis et ibi ma- 
xima copia nobilium Liguriae veniebant ad visitandum im- 
peratorem; et quando erant hospitali in Locarno vel ir* 
aliquibus villis circumstantibus, mulli erant qui interroga- 
bant ubi esset palatium imperatoris dum vellent ire ad 
eum. Tunc respondebant Loearnenses dicentes: videtis illum 
murum altum super alia palatia? ite, ibi est imperialis aula. 
Et sic ab isto palatio denominati illi qui descenderunt 
de ipso Landulpho de affinitate de Muralto: et illi qui de 
Aurelio fuerunt denominati de Aurelio: et illi qui descende- 
runt de magontino fuerunt vocati de Magoria. Imperator 
autem in recessu suo donavit ipsis fratribus ipsam terram 
de Locarno et pedagia et vectigalia, et recedens dictus 
imperator voluit quod Mngontinus daret sibi Albertinum 
lilium suum naturalem propter probitates suas, ipsumque 
Icgilimavit faciendo de familia sua. Et tunc Albertus pe- 
tiit patri suo ut schachos Rolandi quos una cum cornu 
ipsi Landulphus et Aurelius de Gallia portaverant, (quum de 
prosapia comitis Rolandi descendissent, quia dictus Alberlinus 
fuit abnepos Viviani de Claramonte patris dicti Roberti: 
qui primus Vivianus fuit consanguineus germanus Comitis 
Rolandi), animo donandi eos schachos praefato imperatori; 
sed tamen eos postea tenuit, et dum in Mediolano dictus 
imperator fecisset fieri unum magnum festum astiludii et 
dictus Alberlinus habuisset honorem, dictus imperator 
dono dedit dicto Alberto pedagia et terras quas ipse im- 
perator habebat in Valle lellina, et eum Albertum fecit 
capitanum, sed tamen voluit imperator quod in memoriam 
illius honoris, quem habuit Albertus in astiludio, dictus 
Albertus et ejus descendentes deberent dare omni anno 
illis de domo Landulplii decem gladios a lanzea. Et ab isto 
Alberto descenderunt Chatanei de Vallelellina. 

ADDITAMENTA EX CODICE TR1VULCIANO 

> 

DESUMPTA 


Anno Christi 1499. 

Inceperunt eo anno 1499 de mense Ianuarii et cum duo- 
bus mensibus sequentibus quotidie sufflare ventus in civi- 
tate Comi et in toto ejus agro: adeo quod erat res incre- 
dibilis et inaudita, quia omni die et nocte sufflabat ut fere 
homines poterant in plateis stare, adeo quod pomum ae- 
neum deauratum, positum in cacumine ecclesiae majoris 
Comi, bis fuit impetu ventorum confractum et prostratum. 
Eo tunc in civitate Romae per mensem continuae fuerunt 
pluviae et multum crevit flumen Tiberis. 

Franciscus Muraltus Iu. A. doctor 1489. 

In civitate eadem Comi, lacus ejusdem civitatis ita cre- 
vit quod ferme media civitas summersa remanebat et hoc 
repente evenit quia in die lunae XVI mensis Iunii. Anno 
Christi 1489, anno vero mundi 6685, regnante Io. Galeaz. 
sexto duce Mediolani, a ripa ejusdem civitatis incepit in- 
crementum usque ad mediam viam Quadrae, ita quod nul- 
lus absque navi in ecclesia majori poterat ire. Crevit etiam 

usque ad hospitalem sanctae Mariae Magdalenae et ad angu- 
lum Magistri Theodori de Lucino: et hoe fuit uti dixi a 
die lunse usque ad diem Martis. 

Anno eodem 1488 in festo Sancti Iohannis Bapti- 
stae evenit magna inundatio nivium: et in toto lacu ejus- 
dem civitatis Comi nulla fuit copia vini. In festo nativita- 
tis ejusdem anni audita fuerunt tonitrua, et fulgures a 
ccelo descenderunt. 

1489 In tota quasi Lombardia nulla fuit copia vini et 
maxime in lacu Comensi preterquam in terris Lezeni 
ejusdem lacus ubi magna copia fuit. 

Eodem anno die veneris 4 Septembris Io. Galeaz. Vice- 
comes Sfortia Mediolani dux manu propria deprehendit 
dominum Philippum Eustachium papiensem ac arcis Me- 
diolani gubernatorem ac maxime divitem. 

1489 Regnante tunc domino Ludovico ejus Io Galeatii 
patruo et ut fertur eo quia dictus Dominus Philippus voluit 
tradere castrum Mediolani Frederico tertio Imperatori Au- 
striae, tandem quia post modum intendebat velle fere sub- 
mittere totam Liguriam , cui pertinebat per mortem Phi- 
lippi Vicecomitis ducis mediolani totum ducatum ad se 
devolutum fore quum dictus Philippus nullos post se re- 
liquisset natos legittimos prout supra et nunquam dictum 
Ducatum de novo in feudum dare voluit. Apparuit eodem 
anno lupus qui tot trucidavit christianos in diocesi Comi 
sicut umquam fuit auditum. 

Anno 1490 vinum dulce venditum fuit pro libras VI et 
plus pro singulo condio: frumentum lib. VI, sol. (1) im- 
perialium et plus. 

Sal vero fuit augmentatum per 111. Io Galeaz VI Ducem 
mediolani, gubernante Ludovico ejus patruo lib. 1. 3 quoli- 
bet starum: ita quod sal pro singulo staro valebat libras 
VI Imperiales. Et eodem anno erat pax in tota Italia. 

1490 die VIII Maii pluit in lota civitate Comi et in subur- 
it) Sic M. S. Trivul. sed dubito mendose. 

biis sanguis per horam populo toto vidente: quae res plu- 
rimis terroris fuit. 

Eodemque mense videlicet X Maii crevit flumen Coxm 
in ipsa civitate quod ferine totum monasterium Rondanitii 
erat submersum et ibi corpora tria remanserunt submersa, 
et ita crevit quod aqua super pontem per qualuor bra- 
chia erat altiata. 

Et eodem mense et eadem die erat congregatum Capi- 
tulum fratrum sancti Dionisii de Observantia in Monaste- 
rio Sancti Johannis et ibi laute fuerunt educati, sicut un- 
quam in aliis locis fuit factum; licet vinum esset in maxi- 
mo pretio, quia per condium valebat lib. V. Frumentum 
vero valebat per modium lib. VII Imperiales. Et praedicta 
ego Franciscus de Muralto I. U. doctor vidi. 

1493 Calor in tota Italia in ultima parte aestatis admo- 
dum aestuans ita crevit ut fere homines non haberent lo- 
cum in quo et die et nocte possent requiescere et tantam 
siccitatem dedit, ut quam multi arbores et vituum et aliarum 
frugum ea siccitate consumptae sunt. Tandem rogationibus 
factis per populos et viros religiosos evenit postmodum 
non magna sed maxima inundatio aquarum maxime in 
episcopatu Comi, et flumina in Valletellina existenlia ma- 
ximum dederunt damnum et mullae terrae ibique conquas- 
satae remanserunt. 

Et eo mense Augusti Fredericus tertius Imperator suum 
diem clausit extremum et tamen in Italia non apparuit 
in coelo aliqua cometa; sed in mense Aprilis ipsius anni 
ante ejus obitum visum fuit in ora prima noctis quod ex 
Alpibus Clavenae videlicet in montibus separantibus Italiam 
ab Alamania evenire unam maximam quantitatem ignis 
in coelo et post modum fertur quod finem habuit prope 
arcem terrae Viglevani in qua aderant III. Io. Galeaz. Dux 
Mediolani VI cum eo III. D. Ludovicus ejus patruus et si- 
militer ejus gubernator. 

» 

■ * 

Quod hoc importet dubius speratur eventus. 

1493. Die sabati ultima mensis novembris Maximilianns 
rex Romanorum et nondum consecratus Imperator, filius 
praedicti Frederici tertii imperatoris, Mariam Blancam 
filiam Galcaz. VI ducis Mediolani in suam uxorem despon- 
sari et consecrari fecit in ecclesia majori Mediolani cl 
tum facta est firma pax inter nostrum principem videlicet 
Iohanncm Galeaz. VI ducem et fratrem predietae M. Blan- 
che et predictum Imperatorem. Quoniam et Franciscus 
Sforlia primus dux mediolani et ejus successores usque 
ad hodiernam diem nunquam habiti fuerant ab ipso im- 
peratore in duces, sed asserebat ducatum Mediolani fore 
ad mensam Imperialem devolutum ob mortem Philippi 
Vicecomitis ducis Mediolani, qui sine legitima prole deces- 
serat. Quae pax subditis ducis Mediolani fuit peroplata. 

Die vero quarta mensis Decembris dicta Blancha impera- 
trix venit in civitate ista Comi, transitum faciendo per agrum 
Comi et per Valtcllinam pereundo prout ivit in partibus 
Alamaniac ad consumandum matrimonium cum praedicto 
Muximiliano imperatore. Et cum ea imperatrice venerunt 
de societate Joannes Galeaz. VI dux Mediolani frater suus 
nec non Bona de Sabaudia mater suprascriptorum Blancbae 
et Io. Galeaz, et cum ea III. Ludovicus dux Bari patruus 
suprascriptae Blancbae et tum generalis gubernator personae 
et totius status predicli Io. Galeatii et uti alter dux in 
ducatu Mediolani, et sine quo nihil erat dictum neque fac- 
tum. Erant quidem uxor suprascripti ducis Mediolani VI 
filia regis Neapoli, nec non uxor suprascripti Ludovici, 
filia Herculis Ferrari® ducis; similiter venit beo naturalis 
filius suprascripti. Aderat quoque Guido Antonius Artim- 
boldus archiepiscopus Mediolanensis et Antonius Trivultius 
episcopus cumanus , Iason dei Mayno magnus legista Me- 
diolanensis et legens Papiae; Baldassar de Pusterla et tota 
fere curia. Et aderant quatuor magni oratores sacri im- 
perii. Fuit quam magna pompa tam in introitu quam in 
exitu. Nam lotum navigium lacus Comi erat in portu ho- 
norifice congregatum, et in navi eorum de Turno miriGce 

decorata fuit inducta , et favente Deo ad turrim de Olo- 
nio eam conduxerunt, et cum ea ad LX navium ve- 
loci cursu aquam transeuntium sine periculo et sine ali- 
quo spiritu borealis et silochi seu Breve aut Tivani (4), ut 
materno sermone dicam , laute conducta fuit sine discri- 
mine vitae suae et suorum. Ilinc recesserunt praedicti dux 
et Ludovicus ingentes gratias referentes Comensibus, quoti 
laeto animo et magno apparatu ipsi et aulici sui fuerint 
laute recepti. Ego Franciscus de Muralio I, U. doctor ac 
ducalis advocatus vidi et interfui usque ad dictam turrim 
de Olonio in societate praedictae imperatricis. 

4494. Monstrum seu portentum ulriusque sexus in ci- 
vitate Mediolani nascitur in vigesima secunda die mensis Iu- 
nii, quod duos in principio frontis habebat oculos uno cilio 
circum volutos cum membro masculini sexus in eodem fronte 
nempe extenso, autem retro ejusdem capitis unum oculum 
rotundum similiter habens. In collo vero videbatur habere 
nonnullas aures cum membro uno. Ab umbelico infra erat 
faemminei sexus membra habens distincta. Parum super- 
vixit. Quae res plurimis terroris fuit. Et quae figura fuit 
per 111. principem Ludovicum Sfortiam patruum Io. Galeaz. 
Mediolani ducis transmissa ad Serenissimum Maximilianum 
regem Romanorum nondum in imperatorem consecratum 
prout vidi ego Franc. Muraltus I. U. doctor. 

4494 Apparuit in quadam ecclesia existente in valle Vi- 
gezii lacus majoris seu Verbani figura santae Mariae Geni- 
tricis Jesu Christi quae in facie producebat sanguis in ma- 
gna quantitate et permultos dies: et erat fragrantis adeo 
quod populus undique confluebat. 

Hoc anno fere in toto agro Cumano fuit tanta inundatio 
grandinum quod fructus fuerunt omnes devastati, sed confla- 
tio ventorum evertit majorem partem arborum castaneo- 
rum et nucum, adeo quod nunquam fuit tale ante audi- 

(l) Nomini ventorum qui periodico afflatu matutino et vespertino 
Larii lacus incitant vada. 

Ium; adeo quod ager Cumanus remansit in totum devasta- 
tus ct fuit dic penultiina Iulii 1494. Rex Charolus Fran- 
corum rex polentissimus, filius Ludovici, hoc anno 1494 dic 
XV scptembris, auctore Ludovico Sfortia patruo Io Galeaz 
ducis VI Mediolani venit in Lombardiam cum maximo ap- 
paratu belli peragens contra AI fonsum regem Neapoli quini 
asserebat regnum ad se spectare propter mortem reginae 
Iohannae et Ladislai qui fuerant expulsi a regno suo per 
magnum Alfonsum regem Aragonensium. Sed multa sunt quae 
non sunt apud omnes dicenda propter quod, et quod erit, 
dubius est cunctus, mulli mulla dicunt, sed nullus est quod 
sciat quod dicat: ideo tacendum est istis temporibus, ve- 
rum est quod populi ubique sunt oppressi oneribus prin- 
cipum adeo quod vix possunt vivere. 

4494 die XX Octobris decessit Io. Galeaz. VI dux Mediolani 
aetatis annorum XXVII et post cum cepit regnare Ludo- 
vicus Sfortia ejus patruus, licet post eum dictus Io Ga- 
leaz. reliquerit Franciscum ejus unicum filium infantem 
et tunc Papiae comitem. 

4497 die III Ianuarii decessit Beatrix uxor praedicti Lu- 
dovici ducis Mediolani et filia Herculis ducis Ferrariae dum 
esset in partus una cum filio in eo partu concepto: dis- 
missis tamen post se aliis duobus filiis masculis infantibus, 
et erat mullum juvenis et deliciis et eboreis dedicata, stando 
per unam noctem continue in ipsis choreis. 

4498 XXVIII mensis Augusti. Maximilianus, rex tum Ro- 
manorum, filius Frederici III. Imperatoris de domo Austriae 
venit in Italiam transitum factum per vallem Tellinam ad 
instar unius venatoris et praefatus dux Ludovicus iverat 
ultra montes de Burmio ad procurandum ut veniret in 
Italiam contra praedictum regem Francorum. 

PROEM1UM. 

/ 


Iam peractis omnibus naturae operibus 
discrimen quoddam rerum ipsarum facere 
convenit. Ergo in toto orbe et in quacum- 
que parte coeli connexilas vergit pulcherrima 
est, sed omnium merito principatum naturae 
obtinet Italia; rectrix parensque mundi altera, 
viris, foeminis, ducibus militibus, servitiis, ■ 
ac iuris artiumque praestantia , ingeniorum 
claritatibus , tum situ ac salubritate coeli at- 
que temperie, accessu cunctarum gentium fa- 
cile, litloribus portuosis benigno ventorum 

afflatu. Quidquid esi quo carere vita non dc- 

beat, nusquam est praestantius: fruges, vi- 
num, olea, vellera, lina, vestes, iuvenci; 
nec metalla desunt: et aeris ferri, auri, ar- 
genti quotannis copia in ea tanta colligitur, 
ut nulla regio, exceptis Indiae partibus quas 
fabulosas proxime dixerim, et Hispaniis, quas 
quacumque ambit mare, tam omnium naturae 
bonorum gravida sit. 

Nunc vero haec tam praedita regio undi- 
que a barbaris contemnitur , in praedam 
deducitur: honoribus, ducibus, principibus 
privatur. Nemo est qui possit asserere do- 
mum sibi esse tutissimum refugium. Virgines 
et nuptae corrumpuntur ac adulterantur; 
et occasio omnium malorum extitit LUDO- 
VICUS SFORTIA, cognomento Maurus, filius 
Francisci, domus eorumque familia in totum 
deleta remanet, quae res dolenda extat. 

Ob Mauri dolum reges Neapoli, ex domo 
Aragonum, scilicet rex Ferdinandus, Alphon- 
sus eius filius et princeps Capuae filius Al- 
phonsi, Fcdericus filius Ferdinandi; partim 
fugati e regno, et partim capti sunt uti Federi- 
cus, qui in Galliam conductus a Ludovico 
rege francorum ct tandem ibi sepullus una 
cum Mauro, ut in fine huius operis videre est. 

Domus Medicorum in Florentia, ubi fuit 
Petrus Medices qui expulsus a Florentia ex 

naufragio in inari decessit. Domus Sfortia- 
dum, qui ah optimo duce Francisco initium 
susceperat et ipsa in totum extincta remanet, 
et a Ludovico Francorum rege dissipata; uti 
fuit Ludovicus cognomento Maurus Sfortia 
Mediolani dux, qui captus a Gallis, et in 
Gallia in carceribus reclusus tandem in Gallia 
defunctus: Franciscus in aetate pupillari con- 
stitutus filius Io. Galleatii VI Mediolani ducis, 
sed in Galliam conductus ab ipso rege Gal- 
lorum coactus habitum monasticum suscipere 
in Monastero Galliae defunctus est: Ilermes 
patruus huius Francisci eo tempore, capto Lu- 
dovico, decessit in Germania: Ascanius sacro- 
santae Romanae Ecclesiae cardinalis et vice- 
cancellarius in Galliam pro captivo carceratus 
Romae post eius liberationem sepultus est, 
uti in calce operis videri potest: Maximianus, 
Mauri filius ex Mediolano in Galliam simi- 
liter conducitur. 

Domus Rentegoliorum et Petrus a Pontifice 
Iulio II, Ludovico Francorum rege coadiuvanle, 
Bononiae in totum dilacerata remanet. Nam 
Ioannes Bentegolius cum tota familia expul- 
sus fuit e dominio Bononiae, uti in fine ope- 
ris videbitur. 


Anno 4 !92 
Kpistola Isa- 
bellae uxoris fo- 
nnnis Galleatii 
Sfortiae Alphon- 
so patri Cala- 
briae duci. 

I. Epistola Isabellae uxoris Ioannis Galleatii Sfor- 
liae Alphonso Calabriae duci. II. Alphonsus pa- 
trem Ferdinandum Neapolis regem ut arma contra 
Ludovicum suscipiat horiatur. III. Legatio missa 
a Ferdinando ad Ludovicum. IV. Alexander VI 
Dorgia favore ct intercessione Ascanii Sfortiae 
cardinalis pontifex creatur. 

I. Scripsit enim Jsabella patri Alphonso Calabriae 
duci , ct coniux Ioannis Galleatii Sfortiae VI Me- 
diolani ducis hoc modo , et ex ea omnia mala in 
Italia orta sunt, et fuit uti Helena Troiae (1). 

< Multos iam ante annos, pater, Ioanni Galleatio 
me copulasti , ut, ubi aetas virilis adfuisset, sui 
imperii ipse sceptra regeret ; patremque Galleatium, 
avum Franciscum Sfortiam , et proavos Vicecomites 


(1) V. Corium qui hanceamdem epistolam suis Mediol. His. inseruit 
parte septima. Isabella desponsa fuit Iohanni Galleatio Sfortiae dum 
adhuc is erat quadrimus. Hae nuptiae publicalac sunt 4472, et 4492, et 
Gallealius quartum et vicesimum annum agebat. CF. Historias Mediola- 
nenses Petri Verrii cap. XVIII. haec epistola et in Iovio hisloriar. lib. I- 
legitur. 

sub exemplo sequeretur. Tempora juventutis adim- 
plevit, ut parens effectus sui adhuc imperii impos 
est. Vix et maximis quidem precibus a Ludovico 
eiusve ministris ad vitam opportuna conceduntur: 
omnia illius libito administrantur; paces , bella tra- 
ctantur ; leges sanciuntur; diplomata, immunitates 
conceduntur; vectigalia et subsidia imponuntur; sup- 
plicationes decernuntur; pecuniae colliguntur; omnia 
denique ad illius nutum fiunt: nos privati, omni auxilio 
atque ope destituti, vitam inter privatos agimus. 
Nec imperii dominus Ioannes Galleatius sed Ludo- 
vicus videtur, quod arcibus praefectos imposuit, co- 
pias militares sibi addixit, magistratus ampliavit, 
et omnia principis munera adimplens veri ducis 
officium exercet. Nuper puerum ex uxore suscepit 
quem comitatui Papiae praeficere velle cuncti prae- 
dicant ex quo ad principatum succedat ; et erga 
puerperam omnes principis honores collati. Nos li- 
berique nostri in contumeliam habemur, nec sine 
vitae discrimine eius imperio subiacemus, ne quando 
ad emovendam praesentem invidiam per insidias 
tollamur, ut iam vidua tamque et desolata omni- 
que auxilio destituta mihi videar. Est quidem in 
corpore animus et ingenium : sunt populorum vota 
et erga nos miseratio, in illum odium et maledictio, 
qui eos propter auri sitim exinaniverit; sed viribus 
impar cedo , et quodvis contumeliarum genus pa- 
tior. Non ni sermoni locus est inter servos sibi fidos 
et per 1 eum datos. Si paterna te pietas, si mei amor, 
si iustae laerymae flectere possunt, si in corpore regia 
magnanimitas viget, servitute, discrimine, contu- 
meliis generum et filiam eripias; regnum dolo ab- 
latum restituas : sin nostrum nulla tibi cura est, 
libet potius propriis manibus cadere quam aliorum 

riorum nomine 

gis ad Ludovi- 
cum Sfortiam. 

iugum sustinere ; malo in maiori quani meo im- 
perio aemulam (1) dominii pati». 

11. Perlectis ab Alphonso literis, ad iram commotus 
omnia quae in literis erant patri Ferdinando Nea- 
polis et Siciliae regi , iam in aetate matura , la- 
crymis explanavit; patremque rogavit ut arma su- 
scipiat contra Ludovieum Sfortiam, et vindiciam 
agat de iis quae agit contra filiam et generum; qui 
gener, quum sit aetatis annorum XXV et optimi in- 
genii , iam potens erat regere imperium ducatus 
Mediolani prout ex debito convenit * . Ilie Lu- 
dovicus; ex gubernatore cupit se ducem agere, 
si loannes Galleatius restituatur in ducatu nemo 
erit in Liguria qui patris non parebit mandatis , 
nec regno nostro quidquam audebit tenlare: si vero 
Ludovieum regnare permittijnus omni tempore nobis 
adversabitur» . Unde Ferdinandus , motus laerymis 
Alpbonsi filii, et quia petitio iusta per se videbatur, ora- 
tores duo ad Ludovieum destinavit, scilicet Ferrandum 
et Antonium exGennariis,qui quum fuerunt Mediolani 
a duce Galleatio et Ludovico patruo honorifice re- 
cepti sunt, et in publica audientia Ludovico in his 
verbis exposuerunt suam legationem materno ser- 
mone. 

111. « Te (2), Ludovico principe illustrissimo, 
primieramente havemo per parte dei nostro re a 
ringratiare chc habbi con tanta prudentia, ingegno, 
vigilantia, modestia et continentia non solo governato 
lo imperio milanese, ma ancheper tua summa e quasi 
divina prudentia cresciuto e ridotto nel stato pri- 

(1) Hacc aemula dominii erat Beatrix uxor Ludovici Mauri, quae Isnbel- 
lam in locum pupillae habebat : inde irae muliebres quarum causas 
Corius libro citato exponit. 

(2) Haec legatio legitur etiam in Corio, passim huc illuc variatis verbis 
absque sententiae detrimento. 

iniero ; e come arbitro d’ Italia habbi sapulo con- 
cordare tanto tempo Iano con Marte, non solo tu 
essendo Cautore della pace, ma anche il conserva- 
tore di quclla, e chc tra 1’altre tue cose egregie, pre- 
stantissime e gloriose conseguite per te , habbi 
sotto ii tuo prudentissimo governo Genua, di con- 
tinuo vacillante a cose nove, piu presto perconsi- 
glio che per arme ridotta sotto il ducal dominio; 
Hercole Ilestense duca di Ferrara tuo socero aiu- 
tato dal ferocissimo leone; debellato li Helvetici 
che troppo opprimevano il tuo nipote; dato il stato 
a Catarina Sfortia et al Salutiano restituito il suo; et 
Ascanio Sfortia illustrissimo antistite e tuo fratello 
insignito di Galero; questa inclita citta di Milano 
decorata di tanti innumerabili e superbi edificii, e 
di si celeberrimi templi costrutti. E circa alCornato 
di questi tanta e stata la tua liberalita e reli- 
gione che li tuoi ornamenti non solo si vedono 
per li principali d’ Italia , ma etiamdio tra le 
straniere nationi et infideli appresso dei sepolchro 
di Cristo nostro redentore, alii servi dei quale si 
distribuisce piu di trentamila ducati per anno. In 
modo che non solo un secondo costruttore di si nobilis- 
sima cittade puoi essere reputato e glorificato dalli po- 
poli e sudditi, ma anche dalle genti finitime ed e- 
sterne.Ein perpetuo al tuo nome sara debitore Giovan 
Galeazzo e qualunque altro da lui procreato; il qual 
per matura etate havendo lasciato il nome di pueritia 
et pigliato quello di padre, gli pare cosa vitupe- 
rosa chc come mentecatto e bisognoso non sappia 
in questa etade ancora usare il scettro, e Tammi- 
nistrationc dell’ imperio suo;. tenere in fede i po- 
poli e li militi e far in tutto Y officio di vero c 
maturo duca ; persuadendosi ognuno non sola- 
mento chc tu, principe illustrissimo, tenghi il go- 


Alexander VI. 
pontifex creatur. 

verno per diligentia et amore che habbi verso il 
giovine signore, ma accusano proceder questo per 
inertia e leggerczza di quello. 11 perch£ ti priega lo no- 
tro re che tu vogli restiluire lo scettro et assegnare 
1’imperio a Giovanni Gallcatio ; et abbench^ egli sii 
giovine in sostenere il carico delle cose , e fra 
questo mezzo vacillante alquanto neU’officio di pren- 
cipe, tu, per le ottime ammonitioni, consegli et 
essempi , piegarai la di lui giovanile etate a giu- 
stitia e continentia in modo che allettera li citta- 
dini e li plebei a somma reverentia. Adunque per 
voler in tutto perpetuare la tua eccelsa memoria 
altro non resta che dare et assegnare Io scettro 
ducale al tuo dilettissimo nipote; dei che con ogni 
instantia Ferdinando re potentissimo ti essorta e 
prega. La qual cosa facendo non solamente a no- 
stri giorni, ma in perpetuo viverai nelle carte, et 
insieme sarai celebrato per un nuovo Licurgo , e 
per conservatore di si felice impero, qual per tanto 
tuo beneficio restara glorioso in ogni secolo ». 

Udita da Lodovico la legatione oratores remisit 
ad regem suum sine spe restituendi sceptrum Gal- 
lealio sui ducatus. 

IV. Innocentius (1) pontifex die XXV Iulii ad sydera 
convolavit cui successit Alexander sextus Hispanus, 
et hoc favore et intercessione Ascanii Sforliae car- 
dinalis , cui ullicium vicecancellariae renunciavit , 
et magnam summam auri dono dedit. 0 utinam 
Ascanius abstinuisset se a tali simonia , et puras 
manus habuisset, italum pontificem elegisset; quo- 
niam forte nec domus Sfortiadum, nec Aragonum, 
nec Venedorum, nec Medicorum in Florentia, necBen- 


(I) Hic erat Innocentius VIII:_Atexa’der electus fuit die undecima 
Augusti. 

CAPUT I. 

tigoliorum in Bononia, nec aliorum dominorum in Ro- 
mandiola et in regno Siciliae et in ducato Mediolani 
et fere in tota Italia non defecissent ob adventum Gal- 
lorum, Germanorum ac Hispanorum, quibus nunc 
usque omnia obediunt atque obtemperant; et est 
dies V augusti anni MDXX, uti omnia in processu 
annalium ex scriptis videri potest. In coronatione 
huius pontificis tot egregiae solemnitates , tot in 
urbe apparatus celebrati fuere ita ut compararentur 
antiquis triumphis Caesaris ac Pauli Aemilii. Fuere 
in eadem die complures versus expositi inter quos 
hi legebantur : 

Caesare magna fuit, nunc Roma est maxima; Sextus 
(4) Regnat Alexander; ille vir, iste Deus. 

Ambrosiae, nectar, violae, rosae, lilia, amomum 
Turaque sint aris , tibia , cantus , honos. 

Accumulent fora, laetitiam testantia flamma, 

Scit venisse suum patria grata Iovem. 

Est piger in coelo; sunt et tua pigra Boote., 

Signaque emerito pacis ad usque bovem (2). 

Perge , piger , tardoque magis rege tramite currum. 
Tardus ut in terris bos quoque noster eat. 

Reddidit Europen , bos est non taurus in illo , 

Trux amat, in nostro fertile sydus arat. 

Roma bovem invenit tunc quum fundatur aratro , 

Et nunc lapsa suo est., ecce renata bove. 

Fertilitatis habet signum bos Roma repertus 
Mella favi amissa hoc, et recreantur apes. 

Pastor Aristeus suffosso mella iuvenco 
Reddidit effosso nunc mea Roma bove , 

(1) Horum versuum tria priora disticha aureis litteris exculpta supra 
domum Agnelli protonotarii legebantur, sequentes ad palatium Massimi. 
Corius autem I. c. pompas omnes describit. 

(2) Bos erat arma pontificis. 


Ferdinandus 
bellum contra 
l.udovicutn pa- 
rat. 

Frsae, Leo, Aquila alta simul, simul alta Columna 
Et mea habes dominum cum bove Horna bovem. 

Ingressus est Alexander sextus uti bos mansuetus, 
sed in administrationc uti leo. Huius filius Valen- 
ti nus volens in prandio aliquos cardinales veneno * 
necare pontificem patrem inopinate ex vino vene- 
nato bibentem occidit : quin etiam et ipse Valen- 
tinus eo poculo similiter venenatus fuisset, sed sen- 
tiens venenum medicamenta recepit, et ita a veneno 
defensus est. Magister erat iste filius venenorum., 
et multos ex manu propria laribus propris oc- 
cidit ut in fine operis videri potest. 


CAPUT II. 

MCDLXXXXIH. 


I. Fcrdinandus bellum contra Ludovicum parat, 
hic a Carolo VIII Francorum rege auxilium pe- 
tere cogitat. II. Litterae Ludovici ad Carolum per 
Carolum Balbianum delatae . III. Carolus con- 
cilium in urbe Turonense vocat. IV Carolus iniu - 
rias Maximiliano Romanorum regi illatas vult 
reparare arbitro Ludovico Sfortiae. V. Conci- 
lium legatorum Caroli et Maximiliani et quo pacto 
pax facta sit , VI. Caroli cum Ferdinando Ili- 
spaniarum rege reconciliatio. 

% 

I. Statuit enim Ferdinandus Neapoli rex castra 
movere contra Ludovicum Sfortiam cognomento 
Maurum, qui in totum deposuerat Mediolani ducem, 

CAPUT H. 11 

» 

el Alphonsi filii generum ab administratione du- 
catus Mediolani, et ut eum ducem in suo imperio 
restituat armatos suos delegit , classem instituit , 
duces belli ordinavit et imperatorem totius exer- 
citus constituit Alphonsum filium suum primoge- 
nitum, qui in re militari eo tempore alios Italiae 
duces praecedebat. Confugerat ad eum Alexander 
etiam frater Ioannis Galleatii illegitimus ut Alphonsum 
sollicitaret contra Ludovicum, quoniam nemo erat 
in ducatu qui Ludovicum non haberet odio propter 
onera subditis imposita. 

Sentiens Ludovicus quae ab Alphonso contra eum 
parabantur, statuit se defendere et Carolum Fran- 
corum regem in eius auxilium habere et in Ita- 
liam eum vocare, ignorans quod Deus omnium re- 
rum conditor articulos montium inter Gallos et Italos 
in medium constituit , non advertens quod multas 
clades receperunt Galli a Sfortiada domo , et ab 
Italis maxime, in Siciliae regno, in agro Alexandrino, 
et in civitate Ianuae a Francisco Sfortia patre Lu- 
dovici; et quod ab antiquis Itali semper fuere in- 
tenti ut Gallis denegarentur Italiae accessus. Credebat, 
omni adulatione summota, ab omnibus venerari: sed 
in se cogitare debebat quot vectigalia nova subditis 
imposuerat, quot extorsiones et usurpationes, quot 
bonorum adeptiones, quot violentias et exilia et 
homicidia, quot ruinas et contumelias et diver&as 
factiones, et quot hominum ex humili loco natorum 
susceptiones , et quot nobilium depositiones , et 
quod homo ingratus antiquis amicis extiterat. 
Quae si in se omnia cogitasset profecto non du- 
bitasset quod subditi arma contra se suscepissent. 
Dubito ne Deus ob malorum nostrorum poenam 
principem Ludovicum nobis constituerit. 

II. Unde Ludovicus Carolo Balbiano comiti Belziosi 


Ludovicus Ca- 
rolum F ranciae 
regem statuit in 
auxilium voca- 
re. 

apud regem Carolum Franciae legatum suum lite* 
ras huius tenoris scripsit. 

«Sfortiadae (1) domus proprium semper fuit Gal- 
licis regibus adesse a quibus innumera beneficia 
retulerunt: Genuensium ditionem Ludovicus pater 
tuus Francisco Sfortiae genitori meo donum dedit, 
hanc tu mihi quoque affirmasti ; pro tantis meritis 
Franciscus genitor filium eius Galleatium fratrem 
meum cum militaribus copiis in Galliam misit , 
compescendo tetrarcharum furorem qui adversus 
patrem tuum arma moverant, foedus cum Fran- 
cisco Britanniae duce percutientes , ut illum aut 
regno expellerent aut perpetuis curis vinctum ha- 
berent. Utile genitoris mei auxilium fuit, salubrius 
consilium attulit, ut conditiones quascumque hostibus 
daret, a quibus frustratus, sui iuris compos erat 
dum regis titulum tantum relineret, sed observata 
in posterum occasione singulos opprimeret: haud 
enim facile futurum principum numerum in unum 
conspirare, et eam armorum vim, quam tunc ha- 
bebant , singulis iuvandis congerere. Sic brevi lo- 
cupletatus et subiectorum suspitione factus liber, 
Ludovicus pater tuus regnum haud alias maius et 
diutius pro arbitrio, summa omnium in eum reve- 
rentia, exercuit. Illum proceres , tetrarcharum po- 
puli, urbes, finitimi, duces, reges et provinciarum 
potentes verebantur, ab omnibus colebatur, ab 
omnibus respiciebatur. 

« Ego nihil tantae tuae erga mc munificentiae 
adiisse potui, nisi desiderium incredibile tibi in 


(1) Hanc epistolam Corius ipse refert in suis historiis mediolanensibus 
parte septima nonnullis verbis mutaUs. Guicciardinius loco huius episto- 
lae habet concionem, lib. I. Historiarum Halicarum , quae concio al> 
hac epistola haud multum dlfferl. 

aliquo prodesse, et dum animo mecum revolverem 
quidnam potissimum propter tuae gloriae amplitu- 
dinem efficerem , nihil demum in imperii huius 
tenuitate occurrit praeter consilium quod olim pa- 
ter meus genitori tuo obtulit ad augendum eius 
imperium, et Galliarum dedecus amovendum, quod 
obiicere videbantur Parthenopaei reges , qui nullo 
iure, nullis legibus inducti regnum illum libi de- 
bitum , tibi a maioribus haereditario iure et per 
testamentum relictum ac gallicae coronae additum, 
temere ed inreverenter occupant, populos lacerant, 
et per inhonesta vectigalia exhauriunt. An memi- 
nisti, Carole, magni progenitoris qui Turchas de- 
victurus nihil satius ad comparandam classem et 
exercitum augendum quam regnum illud duxit , 
ubi armari classes et instrui, exercitus recreari et 
stare possunt? 

« Quousque patieris gallicum nomen abiici, hae- 
reditates regias ab exteris occupari, populos velut 
in praedam haberi ? Tibi omnes favent, te unicum 
principem exposcunt , tuum libentes iugum susti- 
nere cupiunt dum illud foedum et tyrannicum eiiciant. 
Ego quantum potero praestabo; armis, pecunia, 
equis, viris iuvabo , si modo viriliter vis agere ne 
dedecori dedecus addatur. Non est quid verearis 
arduam expeditionem esse et in regno per diu- 
turna tempora possesso: aderunt enim universi 
pene Italiae potentatus; Deus ipse iustam causam 
amplexabitur et favebit, populorum odium illum 
eiiciet ut te ducat. Si modo praesentia tua arma 
viderit idem caeteri factitabunt. Accingere ergo, et 
omnem pone moram, semper nocuit differre para- 
tis. Ingentem ex hac expeditione gloriam reportabis 
quae maius tibi et posteris lumen pariet. Hinc 
enim haud difficulter, traiecto ponto, Turchas in- 

vades, invasos opprimes, oppressos Christianae re- 
ligioni coniunges, Hierosolymam et quae olim ma- 
iores lui armis et virtute devicere tuo addes im- 
perio. Quid gloriosius geri a quocumque potest 
quam religionem, cuius princeps sis , non modo ab 
hostibus defendere , sed conculcatos ipsos nobis 
aggregare , et non solum inimicorum iniurias pro- 
pulsare sed ultro inferre, et per universum terrarum 
orbem maria etiam et superos glorioso nomine 
complere ? 

a His praesertim haec fienda omnibus (1), quibus 
Parthenopaei innumeri proceres patria sede ob in- 
iuriam a Ferdinando regni occupatore expulsi, tuum 
auxilium, tuam opem, tuam ab inferis redemptio- 
nem , suam in patriam restitutionem eo affectu 
expectant, quo olim damnati parentes nostri Chri- 
sti resurrectionem opperiebant. Adsunt illis factio- 
nes, adsunt cives honestissimi , qui te praesentem 
venerabunt, absentem dissimulant supplicii metu , 
civitates et populi, nullo in eos conflictu, tibi de- 
diti tua vexilla erigent. Est Antonellus Salernitanus 
princeps apud te homo acris ingenii , regni illius 
contrarius, et qui multos secum trahit ob omnium 
' in cum benivolentiam et miserationem, tum vali- 
dissimarum partium propinquitate adiutus. Prae- 
terea Turchus in lllirico copias movit adversus 
Christianam religionem, Pannonios evertere summis 
conatibus nititur, in dehonesta tem et dedecus fidei 
et religionis nostrae omnia ferro, igne, ruinis 
confundit. Patiemur a communi hoste pessumdari, 
et in contumeliam haberi , Christum sperni , tem- 
pla pollui , divina omnia profanari, humanaque 


(t) Hic syntaxis parum est perspicua, et Corius Ha legit. Lector ta- 
men facili imme intclligcre ex re ipsa quorsum haec verba spectent. 

cuncta misceri cl confundi ? Hoc tempus idoneum 
vindictae quum tu, moto per Brundusium exercitu, 
et superato circa Valonam mare incautos eos op- 
primes , et prius tuum sentient vulnus quam se 
peti intelligant. llinc diversio armorum ex lllirico 
ut aggressa defendant. Non tibi Romanorum impe- 
rator Maximi 1 ia nus, non religiosissimi Hispaniarum 
reges , non potens Angliae rex , non Daci , non 
Sarmatae, non universa Italia defuerit; gloria, de- 
cus tuum erit, labor cum omnibus aequus: noli 
occasionem temporum deserere, ne quum resumere 
neglecta volueris frustra labores. Est tibi solida 
domi et foris quies, nihil formidabile post tergum 
relinques; si quid te retinet mone, quantum in me 
erit praestabo ut cuncta tibi pareant, te sequantur, 
te respieiant » . 

Carolus rex Franciae, perlectis literis, concilium 
generale fieri iussit, in quo unum convenere omnes 
Galliae principes, civitatum primates; et omnes 
civitates duo ex civibus et tot ex plebeis ad con- 
cilium destinari iussit,, et omnes episcopos ut mul- 
tos ex sua gente sacerdotes mitterent; et fuit in 
urbe Turo t nense. 

Carolus, congregato concilio, omnibus silentibus, 
ac si unum magnis de rebus alloqui vellet, in hunc 
modum in lingua gallica concionari coepit. 

>• Si (1) temporibus retroactis maiores nostri publi- 
cos conflictus egerunt ut dignitatem et imperium 
augerent et gloriam immortalem consequerentur ; 
quanto magis debitores sumus arma suscipere ut 
recuperare valeamus quod inique nobis ablatum est: 
nobis honor erit ct nobis gloria magna. 

« Ferdinandus Aragoniae ex gente Hispanorum 


Concilium Tu 
ronunse. 


{\) Ilaee oralio Italice legitur etiam in Corio. 

procreatus regnat Neapoli; quod ex debito, et ex 
haereditario iure nobis debetur abstulit; vobis omnibus 
principibus cuiusvis status, et coronae nostrae ad- 
scribi potest in maximum dedecus si eo modo ut 
antea in manibus inimici derelinquemus hanc hae- 
reditatem: regnum quidem Neapoli amplissimas in 
se habet civitates, oppida, et terras affluentes fruges , 
olea, vellera, lina, vestes, iuvencos et equos quidem 
magnae staturae; et quidquid est quo carere vita 
non debeat nusquam est praestantius. 

« Regnum vero nostrum repletum viris, ducibus, . 
militibus, divitiis ac ingeniorum claritatibus prae- 
stabit occasionem superandi regem Ferdinandum et 
Alphonsum eius filium; eo maxime quoniam populi 
eidem adversantur propter eius crudelitatem, nam 
impossibile est longo tractu durare tyrannum: et 
ad hanc expeditionem se offert Ludovicus Sfortia 
Mediolani princeps et inter principes sapientissimus, 
in omnibus auxilium praestare, et quidquid in se 
est, libenti animo, nobile se offert. Hoc idem prae- 
stabunt dux Sabaudiae, marchio Montisferrati et 
Salutiarum contra Ferdinandum. 

« Sunt enim intestina odia et multi ex regno 
banniti qui quotidie nos exorant ut castra nostra 
dirigere valeamus versus Neapolim, uti sunt Anto- 
nellus princeps Salernitanus, comes de Claramonle, 
princeps Bisignani et infiniti principes qui ad nos 
confugerunt propter eorum salutem, et nondum ca- 
stra nostra erunt in ora Aprutii, quod populi et 
civitates ultro propter tyrannidem se dabunt ditioni 
nostrae. Et postquam superatus fuerit Ferdinandus 
castra dirigemus contra Othomanorum imperium , 
nec non contra Saladinum pro recuperatione Hie- 
rosolymae civitatis. Non est ergo hoc utile consilium 
praetereundum, arma suscipere pro salute Christianae 


* 

religionis quae in maximo discrimine consistit. Ilacc 
omnia vobis volui significare ne absque vestra in- 
telligentia arma suscipere videar». 

Erat enim rex ipse Carolus aetatis suae an- 
norum XXV, clemens, munificentissimus, liberalis 
et luxuriae deditus, parvus staturae. 

IV.SedGallus rex evitans ne principes Italiaecontra 
se opponerent prius voluit experiri quisnam esset 
sibi amicus et inimicus ac medius omni adulatione 
summota; simul etiam in se cogitabat quantas Ma- 
ximiliano Romanorum regi intulisset iniurias. Nam 
Annam Francisci Britanniae ducis filiam et Maxi- 
miliani sponsam eidem abstulit et cum ea matri- 
monium contraxit, ducemque Britanniae se fecit, 
habito maximo conflictu cum Britannis, maxime 
cum principibus Britanniae, qui, quamquam Fran- 
ciscus eorum dux morte repentina defecisset, tamen 
cius belli duces non desistebant bella sustinere 
contra Gallos. Nam Maraschalcus Arangiae (1) prin- 
ceps, Dominus Dunois et multi Britanni cum Gallis 
inierunt praelium apud sanctum Uhinum, in quo 
conflictu ferme cecidere XV millia armatorum et 
princeps Arangiae captus fuit ab Antonio Baixeo 
Burgundo bailinio et civitatis Comi gubernatore, 
qui XV millia Helvetiorum sub stipendio Galli regis 
in castris conduxerat. Hic bailinius quamquam decem 
mille scutos a rege Carolo recepisset pro captivitate 
Arangiae principis, tamen poslmodum agralia Ludo- 
vici regis defecit propter conflictum Garliani in regno 
neapolitano uti in infrascriplis annalibus videri potest. 


(I) Non fuit maraschalcus Arangiae sed Ludovious Aureliensis qui 
devictus praelio apud Sanctum tibinum, seu S. Albinum Rhedonum, 
ut lovius, captus fuit-, cl non ai) Antonio Raixeo sed a Ludovico a 
Tramolia. Muralius male narralioncm suam ex Corio, parte septima, 
conscripsit. 

4 


Carolus iniii- 
riasMaximiliano 
it. R. illatis vult 
reparare. 

V. Carolus quoque in se cogitabat quanta fuisset et’ 
atrox iniuria Romanorum regi illata; nam Marga- 
ritam eius Maximiliani filiam ex Elisabeth filia Caroli 
Burgundiac ducis ab infantia in eius sponsam sibi 
delegerat, habitis per prius pro eius dote Atreba- 
censis comitatibus et Burgundiae una cum principatu 
Noyerii, quam pro sponsa in Galliam tenuerat, et 
quum esset formosa aetatis annorum fere XII eam 
repudiavit, et Annam Britanniae .ducissam, aetate 
perfecta sibi in matrimonium copulavit. Dubitans 
ergo ne, si castra moveret versus Italiam, Maxi- 
milianus castra sua locaret in Galliam per speciem 
Burgundiae, ad placandam iram Maximiliani, quo- 
modo id fieri deberet multos suae eenlis ad se 
advocavit inter quos erat Gulielmus Brissonetus car- 
dinalis nuncupatus s. Malo Generalis, sineschalchus 
Aquitaniae* Maraschalchus de Belchari, arehiepi- 
scopus Rothomagensis, Joannes Bandicort gubernator 
Burgundiae, monsignor de Cordes, monsignor de 
Roxalia et Robertetus, sed omnis auctoritas in car- 
dinale s. Malo residebat. Omnes fuere ea intentione, 
ut Ludovicus Sfortia esset arbiter et pacis auctor 
inter Maximilianum et Carolum; et sic, interces- 
sione Ludovici , Maximilianus elegit quam plure» 
consiliarios, et in castro Bernense ad se advocavi t, 
inter quos erat Marchio Badae et Olaynus Helvetii, 
Henricus Mater, Philippus dux Burgundiae et Mar- 
garitae frater, ut agerent de pace componenda cum 
Gallo. Unde decrevere ad gallum regem destinare 
pro oratoribus romani imperii comitem de Nauso, 
et ducem de Valla, et praepositum de Tiege, et 
praeses de Malines, et habita a Romano rege in- 
structione, in civitate Silvaneti cum comitiva equorum 
CCC a Carolo hospitali fuere. Sed postinodum, 
statuta die qua oratores deberent legationem pate- 

facere, locus fuit assignatus in loco de Cre, ubi 
multi principes galli cum rege se convenerant, et 
ubi oratores in hunc modum concionare coeperunt. 

« Atroces (1) iniurias Maximilianus imperator 
ab omnibus gentibus, sed maiores a te Carolo sub* 
stulit, nam Annam eius sponsam illi abstulisti, et 
Margaritam eius filiam per te desponsatam et a te- 
neris annis in tuo sinu nutritam et nunc repudiatam 
in Germanorum dedecus post repudium cum dote 
apud te retinuisti, et a nobis ignoratur quaenam fuerit 
occasio huius nefandissimi sceleris. Nam ex parte 
genitorum Annae praeferenda, quum pater totius 
orbis terrae sit imperator et ex regia familia Au- 
slriae procreatus; mater quidem nata erat ex Ca- 
rolo duce Burgundiae qui post te dux christianis- 
simus vocatur. Anna vero originem traxit ex ducibus 
Britanniae; impar enim conditio est inter eas. Esi 
Margarita formosa et virtute plena; et cur post 
repudium apud te retenta est cum dote? Nunc sit 
quomodocumque Margaritam volumus patri et patriae 
reddi». Finita petitione, Helvetii hoc idem appro- 
barunt, et si inter reges oriebatur questio, ut illam 
componerent curam habere declararunt. 

Exposita legatione nomine Caroli Gulielmus Bris- 
souetus responsum dedit: « Margaritam repudiatam 
a rege suo nequaquam extitisse; quoniam repudiatio 
matrimonium praesupponit; sed impubes matrimo- 
nium non contrahit propter impotentiam: elegisse 
Annam in eius sponsam non avaritia nec libidine, 
sed ut tandem sedaret longas et sanguinolentas ini - 
micitias cum Britannis contractas, et Galli proceres 
aliquantulum quiescerent iam in bello diu fatigati. 
Omniaquc in Margaritam fulgebant prout convenit 

(I) Ilaec legatio ilalicc legitur in Corio 1. c. sed aliquanlulum pio 
Fixior, hoc est etiam de responso Brissoncti 

spaniarum regi 

filiae regis et imperatoris; conlentalurque filiam 
cum dote pudicam et intactam restituere» . Pax pro- 
inde firmata fuit inter ipsos reges die undecima 
iunii anno MCDLXXXXIII^ ea lege ut Margarita re- 
stitueretur et Gallus ab omni vinculo sponsaliorum 
dissolveretur , civitates duci Philippo Burgundo 
restituerentur , sed fortilitiae retinerent vexillum 
galli regis, donec dux ad aetatem annorum XX 
pervenisset; et eo tunc civitas Atrebacensis et Duaci 
cum fortilitiis restituerentur, et quod praesules et 
dignitates ecclesiasticae non amoverentur. 

Die vero sequenti Carolus in praesentia legatorum 
in basilica s. Mariae Virginis conventiones praedictae 
iureiurando super cruce lignea observare promisit, 
hoc idem fecere oratores Romanorum regis. Dehinc 
Gallus transmisit principem Orangiae ad habendum 
sacramentum a Romanorum rege, et in fine mensis 
iunii Petrus dux borbonensis et Anna eius uxor 
ac Caroli soror una cum senatoribus regiis in ci- 
vitatem Ambianorum associarunt Margaritam, quae 
legatis Romanorum regis consignata fuit licet esset 
dolorata, flens, et Deum rogans ut de hoc vindi- 
ctam ageret. 

Sedata Gallia belgica, consultum fuit a regiis 
ministris ut et placaret regem Hispanorum ante- 
quam castra pervenirent in oram Italiae. Nam Fer- 
dinandus rex Hispanorum pignori dedit (1) Ludo- 
vico regi et Caroli patri Palpianum et Roncilionum, 
ea conditione ut, restituta pecunia omni tempore, 
restituerentur pignori data. Nam Ferdinandus in 
processu temporis obtulit cum effectu pecunias ab 
Ludovico receptas, sed Ludovicus propter amoeni - 


(I) Non Ferdinandus sed Ioann^s Ferdinandi paler pignori dedil loca 
isla. V. Guicciardinium Hist. Ilal v lfl>. I; Jovium hislor. sui temporis lib. i. 
Muralius eodem quo Corius errore cecidit. 

tatem et fertilitatem locorum, quum siut siluati in 
radicibus montium Pyraeneorum et in littore maris 
Oceani, restituere recusavit. Sed Ferdinandus pro- 
testationem redigi in scriptis fecit qualiter realiter 
pecunias offerebat, et, si per eum non restituebantur 
data, quidem intendebat quod fructus extinguerent 
sortem. Unde Carolus suos destinavit ad Hispanum 
legatos, qui in hunc modum concionem habuerunt. 

« Proelia (1) cum exteris ac finitimis nationibus 
vigentia, non minae, non strepitus armorum, nec 
tu, serenissime rex, potuerunt regem nostrum ex- 
pavescere. Nec a te pax repetita existit, quamquam 
bellum esset initum cum Federico imperatore, Ma- 
ximiliano Romanorum rege, Philippo Burgundiae 
duce, Adoardo Angliae rege, Francisco Britanniae 
duce ad quem confugerat maior pars et potentior 
procerum Franciae. Nunc vero quum omnia sint 
sedata ex parte Germaniae, et expulso Adoardo et in 
eius locum collocato alio rege amico Galli nominis, 
superata Britannia et ea cum Gallis unita; nunc 
ex puro corde et ex mera liberalitate Palpianum 
et Ronciliouum Ludovico patri suo pignori data, et 
quae iure modo retineri possent contentatur raa- 
iestati tuae restituere; et nihil abs te petit nisi 
quod cognoscas hoc ex sua liberalitate procedere » . 
Proinde restituta loca. Rex hispanus et Elisabeth eius 
uxor, quae omnia in regno agebat, episcopum Dea- 
vidiensem et Antonium Fonascum ad gallum regem 
destinaruut, ut eidem gratias agerent, et oratores 
ipsi in civitate Lugduni cum rege Carolo super li- 
gnea cruce iurarunt nomine regis sui perpetuam 
pacem inter eos reges ac confoederationem : et quod 


(I) Haec verba in modum conel< 
lice, et exposita ut de legatione ge? 

rex nec eius uxor se in aliquo intromitterent contra 
expeditionem Neapolitanam, nullamque rationem ad 
vinculum amicitiae ac matrimonii haberent. Proinde 
Carolus ad regem et reginam legatos transmisit pro 
habendo iusiurandum pro promissis observandis. 


CAPUT III. 

MCDLXXXXIH. 

I. Ludovicus Mauras petit per Erasmum Blaschaw 
investit aram in Sfortiades ducatus Mediolani a 
Maximiliano It. R. II. Pacta inter Maximilianum ct 
Ludo vicum. Blanca Maria S fortia soror Io. Gal- 
kalii in uxorem Maximiliani promittitur. III. Ca- 
rolus rex Franeiae Carolum Balbianum ad Ludo- 
vicum Sfortiam mittit ut cum de pace facta cum 
Germanis et Hispanis certiorem faceret. IV. Appa- 
ratus ct consilia Ludovici Mauri ad bellum V . 
Animi italorum principum tenlantur. VI. Mors 
Friderici imperatoris. VII. Nuptiae inter Blancham 
ct MaximUianus per legatos. VIII. Blancha Maria 
solemniter per Larium ct Vallem Tellinam in 
Germaniam deducitur. 


1 f!)3 Ludovi- 
cus Maurus per 
Erasinum jila- 
scam petit in- 
vestiluram in 
Sfortiades. 


I.Ludovicus vero Maria Sfortia cognomento Maurus 
sitibundus erat ut ducatus Mediolani ah imperatore 
stabilis declararetur in duces Sfortiadum; quoniam Fri- 
dericus imperator oh mortem Philippi vicecomitis 
Mediolani ducis qui sine prole legitima decesserat, 
ducatum mensae imperiali fore devolutum affirmabat, 
nam filii illegitimi etsi legitimi fiant non succedunt 
in feudo, et foeminae prohibentur in feudo succedere. 

•nisi ex lege sit concessum ut in feudis succedant. 

Nam Philippus vicecomes Blancham Mariam il- 
legitimam et ex Agnete dei Mayno natam Francisco 
Sfortiae patri Ludovici in matrimonium copulavit , 
et hucusque Fridericus imperator noluit investituram 
de ducatu nee Francisco, nec Galleatio eius filio 
concedere, quamvis pluries ab ducibus petita fuerit 
cum oblatione magnae summae auri. Hinc est quod 
Maurus in suum delegit oratorem Blascham civem 
mediolanensem ad Fridericum imperatorem et Ma- 
ximilianuin eius filium pro ducali privilegio obli- 
nendo, et in Blascham fecit amplum mandatum 
et generale et ad hoc speciale, anno 1493 die 
decima maii; (1) eademque die Ludovicus a Ioanne 
Galleatio Mediolani duce fieri fecit amplum man- 
datum in praefatum Blascham de obligando bona 
usque ad illam summam auri, prout dicto Blaschae 
placuerit, pro dote; si sponsalia contigerint cele- 
brari inter Maximilianum et Blancham Mariam so- 
rorem praefati Joannis Galleatii. 

II. Unde*Arasmus Blascha in die nativitatis D. loan- 
nis Baptistae, quae est vigesima quarta mensis iunii, et 
Maximilianus huiusmodi iniere pacta. Maximilianus 
promittebat sub fide legalis regis Galleatio et Lu- 
dovico Sfortiae, seu Arasmo eius mandatario, de 
recipiendo per verba de praesenti in eius sponsam 
Blancham Mariam Sfortiam cum conditionibus in- 
frascriptis. Promisitque Maximilianus quum sceptrum 
Romani imperii in eum pervenerit de concedendo 
privilegia ducatus Mediolani in eum Ludovicum hiis 
modis et formis prout dictabat privilegium con- 
cessum loanni Galleatio Vicecomiti per Viucislaum 
Romanorum regi ; et Romanorum regi promisit 

(I) llacc acta a Corio I. c. inseruntur. 

Arasraus Blaseha, tenore quosupra, ducatos centum 
mille pro dote et privilegiis, verum in praesenti 
in civitate Gehennae (1) XXXV millia ducatorum, et 
ducatorum LXV millia infra duos menses, et post- 
quam consummatum fuerit matrimonium cum Blan- 
cha Maria ducatorum centum millia. 

III. Postmodum Carolus rex ad Ludovicum trans- 
misit comitem Carolum Balbianum mediolanensem 
Belzoiosi ducem, quem Ludovicus Sfortia pro oratore 
in Galliam retinebat; ut eidem narraret de pace 
habita cum Germanis, Ilispanisque; unde Balbianus, 
quamvis esset in artetica infirmitate retentus, ex 
Silvaneto Galliae provincia per triginta milliaria ultra 
civitatem parisiensem, intra «quinque dies se re- 
cepit in oppido Torciarae (2 )' agri parmensis. Qui 
Ludovico, nomine Galliae regis, exposuit de pace ha- 
bita cum Belgis, Germanis, Hispanis et Bretouihus, 
et quod residuum erat, scilicet ut castra destinarentur 
pro expeditione neapolilana; et quod, potito regno, ei- 
dem rex Carolus concederet principatum tarentinum. 
Tamen, exposita legatione, Balbianus, notas habens 
Gallorum regis potentiam et mores, Ludovico dixit ut 
adverteret ne potentia Gallorum se extenderet, ne 
quandoque cederet in eius ac totius Italiae ruinam. 

IV. Sed Ludovicus inconsulto promisit pro expedi- 
tione quinque centum milites, quatuor naves magnas 
et duodecim triremes ianuenses propriis expensis 
a principio belli usque ad finem; et si promissa 
non sufficerent; neque pecunia, neque viribus pro- 
prii corporis se defecturum ut victoriam conseque- 

(1) Facta ratione omnis istius pecuniae CCC mill. ducat, apparent a 
Ludovico Maximiliano data: sed non CCC immo CCCG: ita acta, et hi- 
storici omnes scilicet XXV mill. in civitate Gehennae LXXV duobus post 
mensibus. C mill. post stalim consumpto matrimonio C mill. post anno : 
C mill. pro privilegiis. 

(2) Nunc Torchiara. 

relur. ConsulebaCque iit principes Italiae et eorum 
corda scrutarentur, et quod pro expeditione castra 
deberent esse stipata duobus mille et quinquecenlum 
militibus, quadraginta mille peditibus: cl classem 
baberet quadraginta triremibus, duodecim navibus 
grossis ianuensibus cum duodecim mille armatis. 
Addebat ut suo stipendio addiceret quinque centum 
milites romanos ex familia Colonnensium et Sa- 
bellorum ne forte se coniungerent cum Neapolitano, 
et milites levis armaturae non spiculis sed ba- 
listis uterentur, suo stipendio conduceret mille Hel- 
vetios: haec omnia summopere placuerunt gallo regi. 

V. Sed duces Sabaudiae et Montisferrati qui eidem 
promiserunt dare commeatus pro castris transeundis 
in reliquis subvenire eidem non poterant propter 
eorum tenue imperium. Hercules Ferrariae dux 
ut honoraret gallicum nomen, in omnibus se exhi- 
bebat maxime hoc suadente Ludovico eius genero. 
Senatus vero Venetorum Philippo Argentono respon- 
derunt: se in omnibus velle observare confoederationem 
inilam cum Ludovico, quod Carolus erat pruden- 
tissimus absque eorum consilio. Florentini vero di- 
xere se nullo modo apto marte ostendere velle 
propter praelia quae aliquando sustinuerant a nea- 
politano rege. Pontifex Alexander quum exercitus 
Gallorum se appropinquaret urbi tunc se cum eo 
coniungere. 

VI. Fridericus III Germanorum imperator decessit de 
mense augusto nullaque stella criuita mortem in- 
dicente; sed in mense aprili visus fuit in coelo 
magnus rogus ignis ex articulis montium Clavcnnae 
Italiam a Belgis separantium ascendere, et in castro 
Viglevani ducatus Mediolani descendere, ubi loanncs 
Galleatius Mediolani dux, et Ludovicus cum curia 
residebant, qui omnino prostrati fuere. 


Animi Italo- 
rum principum 
lentantur , eo- 
rum responsio- 
nes. 


Mors Fride- 
riei imperato- 
ris. 

VII. Mnximilianus vero intendens in suam sponsam 
habere Blancham Mariam litteras Ioanni Galleatio 
et Ludovico scripsit. Facta autem conclusione spon- 
saliorum cum Maximiliano, dubitans Ludovicus ne 
hoc molestum fuisset Carolo ei litteras scripsit; Ca- 
rolus autem Ludovico gratias egit. Sed Maximilianus 
in mense novembris legatos in civitatem Mediolani 
transmisit scilicet episcopum de Brixeno, qui car- 
dinalis postmodum effectus est, Ioannem Bontcmp; 
qui in ecclesia maiori Blancham Mariam nomine 
Romanorum regis desponsarunt, et coronam regiam 
in capite posuerunt cum maximo apparatu, et fuit 
in die sabbati ultra novembrem. 

VIII. In die quarta decembris Blancha Maria a Ger- 
manis associata et eum ea Bona Sabaudiae mater, 
loannes Galleatrus dux Mediolani, Hermes frater 
Blanchae, et IsabeHa loannis Gallcatii coniux et 
Alphonsi Neapolis regis filia, Ludovicus patruus et 
Beatrix cius coniux et Herculis Ferrariae ducis filia, 
Guido Antonius Arcimboldus Mediolani archicpi- 
scopus, Iason dcl Mayno legista magnus et prae- 
ceptor meus, Balthassar Pusterla cum tota curia; 
nec non Antonius Trivultius episcopus comensis 
qui domum suam episcopalem multis ornamentis 
decorare fecerat, licet in omni tempore eius vitae li- 
gnum unum pro reparatione erigi non fecisset, cum 
clero ac totius populi cum maximo apparatu in 
domo episcopali associata fuit, et ibi hospilata cum 
matre et oratoribus germanis. loannes Galleatius 
et eius coniux in domo Francisci Buschae quondam 
domini Menapaxii, Ludovicus et eius uxor in domo 
lacobi Albrisii salis ministri, reliqui in laribus ci- 
vium fuere recepti, ac laute educati, moramque in 
civitate Comi per duos dies traxerunt. 

Tertia die, sumpto prandio, Blancha Maria fuit 

collocata in navi quam constituerant homines de 
Turno suis sumptibus, ct in ea constituerant tri- 
bunal amplum variis drapibus decoratum ac ve- 
xillis, conducebaturque navis cum quadraginta re- 
mibus; fcceranl-que aliam navem sine tribunali 
maiori numero rcmium stipata et duplicatos habebat 
conductores, ut, si casu contigisset ventus contrarius, 
secure in ea navi imperatrix introduceretur. Erant 
numero triginta naves mirifice decoratae, ct variis 
figuris depictae et veloci cursu quae associarunt 
reginam ad castrum Bellasii perpulerum et a fun- 
damentis aedificatum per Marchesinum Stangam 
Cremonensem et aulicum praedi lectum a Ludovico 
Sfortia, ubi in eum honorifice fuit in nocte collo- 
cata. Mane facto conducta fuit ad Turrim Olonii 
in navi hominum terrae Sala quae velocitate alias 
naves antecedebat, etiam eas quas Marchesinus fa- 
bricari fecisset duas naves, nomine brccantiuo ad 
instar maris; nam et navis Salorum etiam preibat. 

Imperatrix vero per Vallemlellinam usque ad 
terram de Mals associata fuit per Ilermelem fra- 
trem suum ct episcopum comensem et archicpi- 
scopum cum reliquis oratoribus. Consignata in loco 
Alae ubi sal fit Austriae ducatus, el ibi expectarunt 
per longum tempus, videlicet usque ad ebdomadam 
passionis, ubi posmodum venit rex, et cum eo Si 
gismundus patruus et Austriae dux cum curia et 
amplissimo apparatu, et habita concione a Iasone 
Mayno, sponsalia per verba de praesenti confirmata 
fuere et in nocte cum sponsa cubavit, et ducato<- 
rum millia centum per Bernardum dei Mayno tradita 
fuere. 


28 

/. Alexander Pontifex Carolo Francorum regi et 
Ludovico Sforliae epistolas mittit. II. Ferdinan- 
dus rex Neapoli Camillum Pandonem in Fran- 
ciam mittit legatum, postea Ferdinandus moritur 
et Alphonsus ei succedit. III. Sforlia per Gal- 
leatium Severinalem Carolum ad bellum rursus 
incitat. IV. Carolus classes terres tresque copias 
parat. V. Concilium in loco Vici a pontifice 
habitum. VI. Ultima legatio Mauri ad regem. 

I. Ad no vero MCDLXXXXIV Baisetus Turearum prin- 
ceps mullas strages et hominum captivitates fecit, 
et post eorum castra ad triginta millia ut tormentis 
affligerentur ab infidelibus conducebantur, civitatem 
Cloatiae obsedit, et tandem expulsus ab Ungariae 
rege eos liberavit. Sed Alexander cupidus ut Gallum 
a bello neapolitano diverteret ad eum litteras misit: 
similiter scripsit et Ludovico Sfortiae ut tandem 
sedare vellet hos armorum strepitus, nec esset auctor 
tantae cladis, quoniam Italia libera ab omni bello 
exitabat; Caroloque persuaderet ut desisteret a bellis 
futuris in quibus erat commune periculum, in quo 
tandem existebat et sibi et aliorum ultimum exor- 
dium. Ludovicus vero rescripsit quod non erat in 
eius potestate divertere regem ab incoepto proposito, 
et quod satis erat se amicum regem conservare, 
ne ipse cum regno neapolitano deficeret, 

II. Fcrdinandus Neapoli rex ut gallum regem ab 
incoeptis diverteret Camillum Pandonum, hominem 
siquidem magni ingenii destinavit ut Carolum re- 
moveret aut adventum retardaret. Camillus, coepta 
legatione, Ludovicum Sfortiam in civitate Mediolani 
visitavit et cum magna clementia dixit, quod Fer- 
dinandus erat paratus facere voluntatem suam ut 
extingueret ignem gallicum, quoniam manifestum 
erat haec, omnia in manu sua esse. Cui Ludovicus 

t pauca respondens ait: non esse apud eum aliquam 
facultatem arma Gallorum refroenandi, se quod in- 
tendebat confederationem, alias per genitorem suum 
initam cum Gallis, servare. Unde Camillus, supe- 
ratis montium articulis, Lugdunum versus ad gallum 
regem se conferre contendit; sed Camillo nec verbis 
fuit concessa facultas cum rege loquendi. Sentiens 
hoc Fcrdinandus dolore mortuus est in prima die 
februarii, cui in regno successit Alphonsus eius fi- 
lius ac cognatus Ludovici Sfortiae, quum sororem 
Ludovici cognominatam Principissam habuisset Al- 
phonsus in uxorem, et ex ea procreasset principem 
Capuae nomine Ferdinandum. 

III. Alexander pontifex in cardinalem Gulielmum 
Brixonetum cognomento s. Malo, in quo consistebat 
totum Caroli consilium, ut gallicam expeditionem 
differret; sed hoc sentiens Ludovicus Sfortia ac ti- 
mens ne Gallus ab incoeptis deficeret, misit Gal- 
leatium Severinatem generum suum et ducem belli 
generalem ad Carolum in civitatem Lugduni cum 
equitibus C C C. Ibi et honorifice receptus est et 
creatus fuit in comitem s. Michaelis, quae dignitas 
apud Gallos est magni redditus, et non nisi ma- 
gnis principibus concedi solet aut iis qui aliqua 
insignia gesserunt; et nomine Ludovici Sfortiae ro- 
gavit Carolum ut expeditionem contra regem Nea- 

poli cognatum cito destinaret quum Alphonsus rex 
validum exercitum praepararet ad bcllmn. 

IV. Unde Carolus coepit tormenta scilicet colorinas, 
falcones ct omnia ad ea necessaria transmittere 
in navibus per mare, ct milites per saltus al- 
pium graiarum descendere coegit ad Pedem montis; 
et iussit Mousignor Horpheo ut classem pararet , 
et alios etiam ministros in Provcntia constituit ut 
praepararent alias naves. Antonius Bailinius Bur- 
gundiis iussu regis quatuor mille Helvetios in civi-* 
late Hastensi conduxit, ut expcctarcnt Galleolium 
della Mirandola, loannem Franeiscum Severinatem, 
Bodulphum Gonzagam, qui tenebant expensis Ludo- 
vici quinqucccnlum armigeros. Rex eisdem adiecil 
tcrceulum, et Francisco Marcbioni Mantuae centum 
milites, adeoquod Itali isti habebant prope mille 
milites. Ludovieus mutuo regi dedit scutos ducen- 
tum mille qui essent pro stipendio horum militum 
et pro navali institutione, et oratores ad omnes 
principes Italiae destinavit ut concederent com- 
meatus et iter apertum pro exercitu. 

Monsignor de Uoxalia continuo non discedebat a 
latere Ludovici ut regem certioraret de iis quae quo- 
tidie gerebantur, et rex destinavit oratores Monsignor 
Sanquintino et Philippum Argentonum ad senatum ve- 
netorum; Monsignor de Obigni Bononiae, deinde ad 
Herculem Ferrariae ducem, de hinc ad Florentiam et 
ad Pontificem, et cum eo erat loannes comes Mataloni, 
ut, iuxla voluntatem Ascanii Sfortiac cardinalis, ex 
gente Romanorum quinque centum milites stipendio 
regis galli colligeret! Unde conduxerunt Iacobum Co- 
lumnam, et rex dedit eidem centum milites et centum 
viginli ballistarios equestres; Ursinum cum centum 
militibus, Paulum Vitellum cum octoginta; Principem 
Sola cum sexaginta; Tuttavillam cum quinquaginta 

Troia nam Sabellum cum centum, et isti omnes 
secrete se firmarunt cum Gallo ne Pontifex hoc 
sciret. Sed Alphonsus per Franciscum Columnam 
mille ducatis ex stipendio Galli conducebat Fabri- 
cium Columnam cum centum militibus; Prosper 
vero Columna habebat curam omnium militum. 

Ioannes Bentigolius princeps Bononiae, et Marchio 
Ferrariae responderunt oratori quod in omnibus 
obtemperare volebat Gallo; Florentini Alphonso, 
Pontifex offerebat iustitiam ministrare. Veneti di- 
xere non posse dare Gallo subsidium quoniam prin- 
ceps Turearum in regno Cipri eos molestabat. 

Gallus uti retuli ex Italia conduxerat millequin- 
queeentum milites, cum militibus Ludovici mille 
milites ex gente Gallorum erant in Pedemontc , 
quatuor et viginli triremes et duodecim naves ma- 
gnas et sex galeatias paraverat pro bello navali (1). 
Alphonsus vero conduxerat triginta quinque trire- 
mes, duodeviginti naves magnas et decem inter 
fustes: milites duo mille. 

Pontifex accessit ad locum Vici distantem ab urbe 
milliaria viginli (2), et cum eo erant Cardinales 
Neapolis , Senensis et Ulisbonae , Vrsinus , Sancti 


(1) Circa classem quam rex Carolusad neapolitanam expeditionem coni- 

«• 

paraverat, parva est concordia inter scriptores. Episcopus Nebii ait 
fuisse undecim navibus, duodeeim galeis, et viginli galeonihus: Corius 
contra septem navibus magnis, viginli galeis, et sexdeeim galeonihus: 
Iovius duodecim onerariis, et duodeviginti galeis: Goicciardinius duo- 
deviginti galeis, sex galeonihus, novem navibus magnis. Comineus de 
classe nil aliud ait quam eo tempore paratae ad expeditionem fuisse 
qualuordccim naves ianuenses cum multis galeis et galeonihus, quibus 
omnibus pro rege Horfeus imperabat. 

(2) Muralius ait pontificem fuisse ad locum Vici, ubi Alexander conci- 
lium de rebus instantibus habuit. Hic locus Vici est Vicovaro. Iloe 

concilium habilum fuit decimaterlia die iulii. 

% 

Georgii, Valcn tinus et Venetorum oralor el Floren- 
tiae. Virgilius Ursinus mediator inter pontificem et 
Alphonsum, qui Alphonsus cum equis mille quin- 
quecentum ad pontificem venit, quos, ab eo oscu- 
latus, in castris reduxit. Ibi in conspectu omnium 
pontifex allocutus est veluti conveniens erat ex omni 
parte extinguere vires gallicas, non solum sibi, sed 
et omnibus Italis odiosas , considerans quod eos 
superbos fecerit, et, postquam regnum superaverint, 
non solum Florentinos , Venetos et alios populos , 
sed totam Italiam sibi subiugare tentabant. 

V. Ludovicus Maurus Sfortia Ioannis Galleatii Me- 
diolani ducis gubernator et alter dux , ut Caroli 
adventum cum castris contra Ferdinandum regem 
Siciliae et Neapoli properaret, Galleatium Severinatem 
a duce praedilectum in Galliam transmisit cum equi- 
tibus centum ac cum honorabili comitiva et sic ad 
regem alloquutus est: 

« Ludovicus te exorat ut tandem castra moveas 
et in Italiam descendas, ne quandoque Italiae prin- 
cipes in unum se colligant et castra contra te parent, 
quae cogitatio longe forte tibi erit damnosa , ideo 
veni, propera » . Cui Carolus firmavit se mense au- 
gusti et septembris in Italiam conducere , et Gal- 
leatio multa dono dedit, scilicet canes magnos ad 
venandum, equos Scotiae et Angliae provinciae, i~ 
magines quas Galli in biretis deferre solebant, et 
magni praetii gemmis ornatos drapos , celones et 
trapezetas, fccitque rex more gallico prandio cum 
infinitis et diversis epulis. 

Tandem Galleatius Viglevanum reversus est ubi 
Maurus i cum summa laetitia eum recepit; sed Gal- 
lcatius amplam coenam extra moenia Viglevani duci 
et Beatrici el omnibus aulicis more gallico fecit , 
quae per tres horas duravit, omnia quae a Gallo 

rege eidem dono tradita fuerant duci et uxori et 
aulicis tradidit cum ioeis et eantilienis; et ego in 
ea coena fui cum Petro Antonio Vicedomino milite 
et doctore, dum eramus pro oratoribus a cornuni- 
tate Comi duci transmissi. 


CAPUT V. 


MCDLXXXX1V. 


/. Carolus VIII. in civitatem Haslensem venit. II. 
Ioannis Gallealii mors et Ludovici Mauri in du- 
catum assumptio. III. Alphonsus ad exercitum 
contra Gallos mittit filium. IV. Carolus Petram 
sanctam , Serexanam et Pisas occupat; Petri Medi- 
ces fuga; exercitus Galli et Neapolitani castra 
habent ad Cesenam. V. Protestatio Caroli regis 
ad pontificem. 

I. Carolus autem in mense septembris (f) cum ca- 
stris venit in civitatem Hastensem, et Ludovicus cum 
uxore ac infinitis mulieribus e civitate Mediolani, auris 
et gemmis decoratis, ad videndum regem obviam se 
fecere. Rex vero, qui erat aetatis annorum sex et vi- 
ginti, parvus statura, capite magno ac naso obliquo 
et deformis, omnes more gallico deosculatus est; 
deinde in iocis et choreis stetit maxime in civi- 

(I) Die rona; nonnulli aiunt undecima. Sed iam exe cilus in Italiam 
descenderat, et prospero marte classis Francorum cum Aragonensi pu- 
gnam commisit, qbare Caroius audacior factus alpes per Monginevram 
transcendi . 

tale Alexandriae. Venitque rex postea Ticinum ubi 
invenit Ioanneni Galleatium sextum Mediolani ducem 
eiusdem aetatis et formosum et regis consangui- 
neum, nam mater regis et Bona mater ducis fue- 
rant sorores. Unde loannes Galleatius coepit cum 
rege flere narrando uti Maurus abstulerat eidem 
sceptrum ducatus Mediolani'; rex vero promisit 
ellicere ut Mediolani imperium ei restituatur a Mauro. 

II. Deinde rex castra sequens Placentiam cum Mauro 
descendit, et ibi regi et Mauro allatum fuit loan- 
nem Galleatium Sfortiam sextum Mediolani ducem 
morte naturali decessisse, quae res regi et subditis 
dedit dolorem, Mauro vero laetitiam: tradunt alii 
veneno necatum. Corpus autem Ioannis Galleatii 
Papia in ecclesiam maiorem Mediolani delatum est 
absque pompa, et nullis de eo factis exequiis, sed, 
iuxta patrem, in atriis supra sepultus est. Omnis 
autem populus et pupilli maximis lacrimis ad Deum 
orando clamabant: « miserere, Deus, huius innocentis 
boni et optimi ducis, vindictamque sume contra eos 
qui occasio fuerant mortis huius innocentis ; nec 
diu permittas nos sub duce sanguinolento guber- 
nari » . Ioannis autem Galleatius reliquit Franciscum 
infantem cum filiabus duabus. 

At Ludovicus sine mora regem derelinquit et sese 
Mediolanum contulit in arce , magistratusque suos 
et alios primarios sibi fidos in consilio ad se ad- 
vocavit; sed per prius eos admonuerat ut dum trac- 
taretur de futuro duce, quod eum in ducem no- 
minarent. Et ita factum est , et eum in ducem 
elegerunt , et super equo cum tubis per civitatem 
clamando • Duca, duca, est Mord duca » discur- 
rebant, et adhuc dux loannes Galleatius non erat 
sepulturae traditus. Franciscus autem filius Ioannis 
(^nealii in aetate pupillari apud Isabpllam dolo- 

ratam residebat, quae orbata erat marito et cum 
filio sine sceptro. 

III. Parataque erant castra Gallorum ut Alphonsum 
patrem Neapoli regem de regno fugarent. Tunc temporis 
ex hac vita decessit Ferdinandus rex Neapoli, qui erat 
senio confectus, dimisso in regno Alphonso Cala- 
briae duce: quae mors fuit occasio regni perdendi, 
nam Alphonsus castra contra Gallos conduxisset et 
ex suo capite conflictum fecisset et patrem Neapoli 
dimisisset. Sed mors patris coegit Alphonsum in 
regno residere et filium cum castris mittere , et 
quia erat adolescens voluit ut probos belli duces 
secum haberet, uti erant comes Pigtilianus Ursinus* 
comes Virgilius , Ioannes lacobus Trivultius civis 
mediolanensis. 

IV. Rex vero gallus ad locum Saraxanae se contulit; 
et quum ortae essent simultates in civitate Floren- 
tiae, ubi erat Petrus de Medicis , quia alii Gallo 
adhaerebant, alii Alphonso; tandem Petrus conlra- 
signa regi dedit, qui tali modo Petramsanctam, 
oppidum Saraxanae, Librafactae, Liburni et civi- 
tatem Pixarum occupavit. Praeterea rex Pixanos in 
libertatem redegit, quae res viscera Florentinorum 
commovit , nec Petrus abinde citra ausus est Flo- 
rentiam ingredi; et propter adventum Gallorum 
regis, domus ipsa, quae totius Italiae divitiis et 
honoribus primaria extabat, defecif. 

Milites Mauri usque ad locum Cesenae sub duce 
Francisco Severinato comite Caiazii castra regis as- 
sociarunt cum quinque centum militibus. Venerant- 
que castra regis Ciciliae seu Neapoli cum praescri- 
ptis belli ducibus ad locum Cesenae ut intercipe- 
rent Gallos ; sed princeps Capuae dux castrorum 
pugnam cum Gallis assumere recusavit , instante 
Ioanne Iacobo Trivultio et aliis capitaneis, sed as- 

serebat patrem Alphonsum scripsisse ut bellum non 
susciperet, sed castra conservaret ; et abindc castra 

in urbem romanam conduxit. 

- * 

V. Hex vero gallus, quum non haberet' quemquam 
qui se opponeret, Florentiam ingressus est ac hilari 
vultus receptus. Sed quia Alexander pontifex se col- 
ligaverat cum Alphonso, et timens rex indignatio- 
nem Petri ct Pauli protestationem in scriptis redigi 
fecit, vcluti ipse intendebat regnum Ciciliae recu- 
perare quod sibi non de iurc regali, sed successione 
erat debitum et sibi pleno iure spectabat; nominans 
multas ac pene infinitas investituras a praedecesso- 



cipere. Et quia castra sua transitum facere coge- 
bantur per terras pontificis, discurrere coepit quod 
illud agebat non animo calumniandi ; sed solum 
iter petebat, et pecuniam eum commeatibus castris 
distribui : et regno potito contra Baisetum Otho- 
manorum imperatorem orientalem castra movere 
asseverabat , ut tandem eriperet Hierosolymam de 
manu Saladini regis et sepulchrum Christi videret. 

Carolus Romae ingreditur, et Ferdinandus filias 
Alphonsi se in fugam vertit. II. Carolus Neapolim 


ingreditur. III. Defectio Mauri a Ludovico. IV. 
Novaria proditione occupatur a Gallis. V. De 
rebus suis Maurus timens , populos ad fidem hor~ 

tatur el vectigalia aliqua remittit. VI. Maurus a 

Maximiliano investituram ducatus accipit. VII. 

Carolus ad locum Pontremuli. VIII. Pugna ad 

Tarum fluvium. 

I. Rex in ea hieme, <|uae ad instar aestatis fuit 
absque imbribus et nive, Romam castra dirigi iussit, 
et princeps Capuae cum castris Neapolim confugit. 
Coegit rex pontificem de forticilio Sancti Angeli , 
ubi se clauserat , descendere ; et quum rex ponti- 
ficem vidisset, humi lacrimis se prostravit dicens: 
« pater, parce, parce mi » , et eum tunc pontifex sus- 
tulit dicens: « Veniat, inquam, rex et homo missus a 
Deo » . Rex extra iussit castra Neapolim versus duci, 
sed Ferdinandus sentiens adventum Gallorum, et 
quod principes et populus sui regni coeperant contra 
se arma recipere, coepit de fuga consulere, et the- 
sauris suis receptis cum Friderico fratre et cum 
tota curia aufugit in Ciciliam ultra Farunt sub do- 
minio Ferdinandi Hispaniarum regis, qui quam- 
vis ex sua gente et affinis , nullum tamen voluit 
contra Gallos, impendere auxilium. 

II. Gallus autem rex, audita fuga, cum castris, nullis 
prohibentibus, super mula et calcaribus ligneis cum 
amplissimo triumpho civitatem Neapolim ingressus 
est, et omnes milites comprehendit, sed veniam eis 
tribuit. Iacohum Trivultium Mediolanensem pro duce 
belli conduxit; Antonium Pigtilianum et comitem 
Virgilium, Ursinos, pro captivis habuit. Tum rex el 
Galli astiludia, ludos, bacchanalia habent; matronas 
et virgines deturpant, domos ad libitum inhabitant, 
et patresfamilias verberant ac contemnunt el a pro- 
priis laribus expellunt, omnia in praedam ponunt, 
nulla hominum facta distinctione. 


Anno 1 193 
Carolus Roir.ae 
ingreditur , et 
fuga Kerdinan- 
di lilii Aiphoi.si. 


Ingressus Ca- 
roliin Neapolim 

Defectio Mau- 
ri a Carolo. 


Novaria pro- 
ditione occu- 
patur a Gallis. 


De rebus suis 
Maurus timens 
populos ad fi- 
dem hortatur. 


III. At Maurus, quo spiritu ductus ignoro, a rege 
discedit , et cum Venetis sc colligat, cum pontifice 
Alexandro, rege hispano ac Maximiliano Romanorum 
rege ad Gallorum extinctionem : et regem fugare 
aut comprehendere procurant, et armatos undique 
suo stipendio conducunt, iauuenses naves, quae cum 
rege erant, revocant, et castra in agro parmensi 
locant, conductis multis Germanis lanshec. Rex 
vero hoc sentiens statuit in Galliam reverti et iter 
ferro aperire. Castra sua erant stipata tormentis 
et optimis militibus ac Helvetiis sub duce Bailinio 
Digion Burgundo militantibus , et pro duce belli 
lacobum Trivultium cum eo conduxit, qui et salvum 
regem facere promisit et Mediolani ducem creare, 
Mauro fugato, propter eius tyrannidem. Sed rex 
solum reddi in Galliam quaerit ; sed a Venetis et 
Mauro hoc fieri negatur, et a Mauro hoc fieri non 
licere ab omnibus dicebatur. 

IV. Anna vero regina Britanniae ducissa sentiens 
regi suo denegari in Galliam accessus, Ludovicum 
ducem Auriliensem consanguineum regis cum inultis 
militibus movit, ut in -Italiam regi marito suo 
auxilium impenderet. Is urbem llastenscm ingressus, 
Opezinum cognomento Nigrum et Opezinum cogno- 
mento Album Caziae familiae civitatis Novariae ad 
eum vocari facit, qui, quum inultas iniurias acce- 
pissent a Mauro , concilium iniere cum Auriliensi 
ut civitatem Novariae audacter ingrederetur, quod 
eidem fores patentes et auxilium darent; et ita in dic 
S. Barnabac Auriliensis et Salutiarum marchio, cum 
eorum exercitu civitatem comprehendunt, arcem non 
mullum commeatibus repletam similiter receperunt. 

V. Quibus rebus a Mauro cognitis, coepit ipse de 
statu suo titubare ac reliquas civitates litteris as- 
sidue monet ul in fide permaneant. Hinc est quod 

additionem , quam posuerat super taxa salis , de- 
trahit, nam additionem constituerat de tertio pluri, 
itaque starium salis erat valoris librarum sex im- 
perialium. Praedia ducatus quasi inculta remane- 
bant ; nam creverant greges porcorum silvestrium 
in tantum ut omnes fruges consumebant, quoniam 
ubique exiverat edictum ut sub poena aeris et per- 
sonae nullus porcos occidere praesumeret, ac nulli 
venia dabatur : denique tandem ut omnes occide- 
rentur facultatem dedit. Attamen autem ab omnibus 
Maurus exigebat pecunias, reddere promittens, sed 
nequaquam faciebat; causas criminales tractari a iutli- 
cibus- iniquis permittebat ut fiscus repleretur. 

VI. Maurus autem optans se in ducem a Roma- 
norum rege confirmari, ab eo obtinuit privilegia du- 
catus, postposito Francisco eius nepote ac Romanorum 
regis in aetate pupillari tunc constituto: Brixiensem- 
que(l) episcopum Austriae ducatus et magnum Ro- 
manorum regis cancellarium eum privilegiis ac man- 
datis amplissimis primo in civitatem Comi trans- 
misit, qui cum comitiva honorifice hospitali fuerunt 
quasi per mensem a quodam lacobo Ivardo. Deinde 
Maurus expcctans oratores imperii civitatem Medio- 
lani variis ornamentis decoravit , ac amplum tri- 
bunal in platea maioris ecclesiae mediolanensis erigi 
iussit, quod cooperire fecerat zetonili rubei colori 
ac et aliis ornamentis; pro quo Maurus et imperii 
oratores, post missam celebratam in maiori ecclesia, 
ascenderunt, ubi omnes Italiae principum oratores 
et populus Mediolani ad spectaculum videndum con- 
curerant. Omnibus autem silentibus Iason dei Mayno 
mediolanensis magnus legisla orator et praeceptor 
meus orationem condignam habuit, et quia Maurus 


Maiu-us a Ma- 
ximiliano inve- 
sliluram duca- 
tus accipit. 


(I) Seu civitatis nunc Brixen, (BrtssanoneJ appellatae. 



Carolus ad 
locum Pontre- 
muii. 

voluit se cognominari ducem septimum, , de numero 
septenario piura retulit, de his praesertim quae in 
eo anno septimo gesta fuerant. Deinde, finita ora- 
tione, episcopus et magnus cancellarius cum ense 
. nudo Maurum investiverunt de ducali dominio , 
habito per prius iuramento fidelitatis, quibus om- 
nibus peractis, dux et reliqui inde abierunt. Po*- 
pulus vero cum tumultu omnia quae erant supra 
tribunale apposita in praedam posuit. 

At dux Auriiiensis usque ad oppidum Viglevani 
discurrit, et omnia in praedam posuit; sed Maurus 
ad cos Gallos comprimendum Galleatium Severina- 
tem cum multis militibus et sex millia peditum 
uno impetu secus Novariam transmittit. Similiter 
et Veneti in eodem agro duci transmisere multos 
milites equestris ordinis et levis armaturae sub duce 
Paulo (1); et Auriliensem clauserunt in civitate No- 
variae. 

VII. At Carolus, qui cum castris se conduxerat in 
rupibus Pontrcmuli (2) ubi videre poterat castra Lati- 
norum, in quibus aderant forte triginta millia ar- 
illatorum, assidue rogat flendo milites ac capitaneos 
suos, nec non Helvetios, ut ad portum salutis regem 
suum conducere velint, Deumque exorat ut a ma- 
nibus impiis Mauri et sui regis proditoris liberet, 
quoniam, eo procurante ac eidem fidem dante, ve- 
nerat in Italiam. Qui omnes ei promittunt velle 
potius mori quam eum derelinquere. Helvetii omnes 
in terram se prostrarunt et ore terram susceperunt, 
iureiurandoque firmarunt regem ipsum salvum fieri 

(1) De Paulo isto nec in lovio nec in Corio nulla mentio: verum 
uterque scribunt missum fuisse Dernardum Contarenum cum DC equi- 
libus graecis leviter armatis ut Sanseverino auxilio esset. 

(2) Quae urbs a Gallis incensa fuit. Vid. Corium, Iovium lib. cit. 
Gmceiardinium lib. 2. 

et ubique ferro iter aperire. Antonium Bailinium 
Burgundum eorum ducem in militem creavit. Io- 
annem lacobum Trivultium similiter exorat , qui 
regi dixit : 

« Sire, ne timeas, unquam multitudinem mili- 
tum latinorum , quia iam anni sunt quod a Mauro 
ars militaris contemnitur , nec militibus pecunia 
irrogatur. Omnes milites effecti sunt sub Mauro 
pauperes, ducibus militum, qui sint in acie solliciti, 
caret. Iam iatini milites sub Mauro perdidere scien- 
tiam militarem; scientia enim rei bellicae dimican- 
tibus nutrit audaciam. Nemo facere metuit quod 
se bene didicisse confidit. Rudis et indocta multi- 
tudo exposita est semper ad caedem, sic dictante 
Vegetio libro de re mililari I, capite I. Milites vero 
tui assidua exercitatione et labore continuo cogno- 
scunt quae in aciem evenire possent, et rei belli- 
cae docti effecti sunt , et disciplina castrorum in 
tuis custoditur, et in certamine bellorum exercitata 
paucitas promptior est ad victoriam. Ideo, mi rex, 

Deus erit cum militibus et tibi custos, ne differas 
inire conflictum et bellum ». 

VIII. Unde rex audacter equos onerarios ante ire p U gnaadTa- 
iussit, quoniam Trivultius sciebat naturam Graecorum run Cuvium - 
et Albanorum uti sunt ad praedam solliciti : tum ar- 
telareas ac tormenta in carris posita sequi; deinde 
aciem peditibus ac militibus sequi iussit; regem in 
medio armatum stare locavit. Deinde impetu facto 
ex montibus Pontremuli descenderunt; unde Graeci 
et Albani ad praedam habendam inter se dimica- 
bant. Hoc videns Marchio Mantuae , qui primam 
aciem Italorum conducebat, credens ut reliqui belli 
duces, qui secundam ac tertiam cohortem ducebant, 
deberent eum sequi, audacter cum copiis Gallorum 
pugnabat , et ad interiora exercitus suam primam 

Iter Caroli re- 
deuntis in Gal- 
liam. 


aciem conduxit, et regem ensibus coeperunt percu- 
tere. Sed Franciscus Gaiatii comes, (ignoro an a 
principe Mauro esset pro lege datum ut bellum pu- 
blicum cum Gallis non susciperet , ne , si quando 
fortuna adversa fuisset) noluit Venetis et marchioni 
auxilium impendere. Etiam fuit in maximo vitae 
discrimine Trivultius dum Latinis dicebat: «Nolite 
Gallo vos opponere quia mors vobis dabit»; ita 
exhortatione Trivultii multi Itali salvi effecti sunt. 

Duravit conflictus per tres horas , et inundatio 
aquarum e coelo descendebat , quae Italis ex im- 
petu ventorum in oculis deferebatur. Itali ultra flu- 
men Tari versus Pontremuluin reperti sunt, Galli 
vero citra , et versus Placentiam fuere superiores : 
infiniti ex gente Venetorum in eo conflictu periere, 
et multi capitanei cum infinitis germanis militibus 
equestris ordinis. Pandulphus (1) patruus marchionis 
optimus belli dux interfectus a Gallis fuit; et in 
ea pugna mortui sunt ex Venetis sex millia, pauci 
vero ex Mediolani duce desiderati sunt : et in eo 
proelio decessit. socius meus Aloysius Rusca comensis 
qui sub domino mirandulano militabat; eratque vir 
summa virtute praeditus. 

Sed rex, paucis e Gallis occisis, cum castris ad 
terram Florenzolae in agro Placentiae pernoctavit. Pa- 
rabat iter Iacobus Trivultius, populum confortabat ut 
de Gallo non timeret, sed commeatus pararet pro pe- 
cunia regia, et ab Helvetiis se tutaret quoniam eos 
in castris continere non poterat; tamen solum ci- 
baria quaerebant. At Carolus rex noluit ut aliquis 
in oppido introduceretur, sed extra castra locari 


(I) Non Pandulphus sed Rodulphus appellabalur patruus Francis e i 
Marci ionis Mantuae. lovius vero scribit eo proelio Venetorum et Medio- 
lanensium militum cecidisse ultra IV mil. Bembus tantum c Venetis MD. 

iussit et in hospitio Mathildae hospitari ; et fores 
ab ea placide aperire , quum timore in oppidum 
confugisset, eam rogans ut claves deferat; et multa 
mulieri dono dedit. Postea rex iussit summo mane 
castra movere et ad civitatem Terdonae se recepit, 
deinde ad Vicheriam terram ultra Padum (1). Vo- 
luit et Gaiatius regem cum equis levis armaturae 
sequi, et Vieheriae oppidum, quod erat suum, in- 
gressus est. Rex vero extra prandium sumens, Ga- 
iatius bombardam ubi rex sedebat exonerari iussit, 
et non multum a rege proiecit, quae res in furo- 
rem traxit regem , et multi ex gente Helvetiorum 
perierunt. Sed pius religiosus novi monasterii prae- 
dicatorum ad regem sese prostravit dicens veluti 
populus de hoc erat innocens, et orans ut veniam 
tribueret , et veluti Gaiatius ex suo capite lextra 
fortilicium ab eo custoditum proiecerat, quibus 
auditis , rex pepercit incolis , aliterque in prae- 
dam concedebat eos militibus. Tum rex se conduxit 
in civitatem Ilastensem diu per Aurelienses duces, 
post obitum Philippi Vicecomitis Mediolani ducis , 
eo iubenle, possessam; et ibi militibus requiem dedit 
qui erant semi fame mortui propter moram quam 
fecerant in montibus Pontremuli qui victu carebant. 

(1) Nec de hospitio Mathildae, nec de periculo ad Vichiriam apud 
historicos nec italos nec gallicos aliquid invenitur: attamen in Co- 
mineum haec verba leguntur: et allasmes coucher a Florensoile , le 
secoxid iour pres Plaisnnce , et passames la riviere de Trebbia: inais 
il demoura de Vaultre part deux cens lavces.nos Suisses et toute Var- 
tiUeric. In historia Caroli VIII, legitur regem in abbaxje . Salmedon 
ultra Trebiam ea nocte fuisse: quae haec Salmedonis sit abbatia ne- 
scio, opinor errorem irrepsisse, et forsan legendum esse S. Iment , seu 
Sanctum Imentum nunc Santijnento , qui locus ultra Trebiam est. De 
hoc vero quod Muralius ait accidisse ad Vichiriam quae fides sit ha- 
benda, ignoro: res certe gravis est, quapropter silentium historicorum 
omnium tam nostrorum quam Fraacorum qui nullam mentionem fa- 
ciunt mihi mirabile videtur. 


M93 Maro hio 
Mantuae a Ve- 
netis dux cons- 
tituitur. 


Dialtric* dux 

/. Mare hio Mantuae a Venetis dux constituitur. 
II. Dialtrix dux germanus e gente Lamberten - 
gorum ortus Comi advenit. III. Copiae et duces 
in castris Mauri Novariam obsidentibus. IV. 
Novaria obsidione liberatur , pax cum Carolo (it. 
V. De morbo g ali ico. 

V 

I. Veneti residuum sui exercitus secus Novariam 
conduxerunt sub marchione Mantuae, et eum tunc 
in suum ducem belli, seu capitaneum generalem 
constituerunt, cum vexillo cum etligie S. Marci ac 
sceptro deaurato gemmis et margaritis ornato: quae 
omnia ad castra miserunt cum duobus oratoribus 
Venetiae patriciis, et cum infinitis militibus suae 
gentis in aetate iuvenili constitutis ferme numero 
centum. Quem marchionem per prius videram in 
aula castri Mediolani ubi Maurum Veneti visitarunt, 
vexillum et sceptrum ac bullam plumbatam suae 
dignitatis Mauro ostendere; quae res duci praeoptata 
fuit quum essent cognati, nam duas ex duce Fer- 
rariae receperunt sorores in eorum uxores. 

II. Dux e Germania ferme decem millia peditum 
conduxit sub duce germano nomine Dialtric, eratque 
ex familia Lambertengorum Comi civium, qui asse- 
rebat maiores suos propter guerras et simultates 
Comensium in Germaniam inferiorem confugisse; 
et ab ipsis Lambertenghis honorifice exceptus fuit. 
Milites quinqueeentum similiter ex Germania infe 
riori conduxit, qui omnes per civitatem Comi iter 

fecere: erantque milites ipsi compositi moribus ac 
modesti, hospitalique fuere in hospitiis publicis sine 
tumultu ad instar religiosorum. Summo mane divina 
in ecclesia audiebant, ad minimum usque quadrantem 
omnibus persolvebant; erant pro maiori parte iuvenes 
et formosi, induti armatura levi, pileum ferreum 
auro, gemmis et margaritis ornatum in capite defere- 
bant, brevi vesti crocei aut rubei coloris desuper armis 
erant induti, optimos equos secum conduxerant, 
hastas grossas cum ferro; et, loco monilis, vulpis 
caudam gerebant. Comenses eos summopere lauda- 
bant, sed deterioris conditionis postmodum extitere 
milites galli qui erant superbi, lares civium cum 
matronis pudicis inhabitare volebant , adulteria , 
raptus, incendia, rapinae, homicidia et omnia ne- 
fanda Italis sine rubore committebant; et Deus eos 
sine proelio fugari ex Italia permisit, uti anno MDXII 
videre est de gallicis praeliis. 

III. Alios multos germanos milites Rex Romanorum 
ad castra Novariac transmisit. At Veneti et Maurus 
ad S. Agatham ultra civitatem Novariae castra loca- 
verant versus Vercellarum civitatem, ubi rex gallus 
cum copiis suis se transtulerat. Latini in unum 
colligere milites, ut numerus describi posset et ut 
viderent an essent maiores numero ac corporum 
viribus et quos utiliores equos haberent, et an 
essent melius contenti quam Galli (quum plures 
pedites essent cum eis, nam in peditibus maxime 
consistit robur exercitus) ut, si contigisset Latinos 
esse Gallis superiores, non differrent condictum pub- 
licum agere. Nam fertur quod in castris Latinorum 
aderant quadraginta millia . armatorum et ducis 
Ferrariae filius Iulius (1), loannes Sfortia dominus 

(I) Hic erat filius Herculis naius 1581 ex Isabella Hurduini neapoli- 
lana. Oh coniurationem in vinculis coniectus liberatus fuit post LUI an. 


Copiae el du- 
ces in castris 
Mauri Xovariam 
obsidentibus. 

Pixauri, ac fuere omnes Italiae duces et principes, 
et comites Virgilius et Antonius Pigtilianus Romani, 
quia Carolo captivi conducebantur, et in conflictu 
Pontremuli ad Maurum ducem, libertate consequuta 
confugerunt, a quo honorifice recepti sunt. Ego vero 
eram in castris ad ducem pro oratore comensis civi- 
tatis, quoniam Comensibus irrogari pecuniam petebat 
et dono tradere ducatos quatuor mille duci : eratque 
dux cum Beatrice in castris in oppido Vespolate. 

III. Auriliensis dux qui reclusus erat et ab Italis 
circumdatus, et quasi omnes fame premebantur, 
facultatem egredi quaerit, sed a Latinis denegatur: 
et omnes vineae quae erant prope Novariam fuere 
incisae ut Novarienses vino carerent, quoniam mensis 
Augusti iam inceperat, aquas ad molendum divertunt. 
Rex vero sentiens omnes Latinos et Germanos in 
unum collegisse se, pacem quaerit. Pax tandem 
sequuta est inter Gallos et Italos, ut civitas Novariae 
Mauro restitueretur; duci auriliensi et Gallis ad 
regem tutus esset accessus; Opizinii scilicet Albus 
et Niger de Caziis essent salvi; et salvus pariter 
esset comes Manfredus Torniellus, qui a Mauro fuit 
Novariae transmissus ut Auriliensem et Novarienses 
rogaret ut Mauro civitatem restituerent, sed totum 
oppositum fecit. Galli erant febre ac fluxu quasi 
semimortui; hoc idem contigit Germanis quorum 
maior pars mortua est; nam diu castra stetere in 
loco S. Agathae paludibus repleto, ubi fuere macerati 
multi milites Germani. Fuere sepulti in ecclesia 
sancti Augustini ordinis heremitarum in suburbio 
Coloniolae Comi civitatis, nam infirmi iusserunt se 
conduci in civitatem Comi; et rex Carolus cura 
castris in Galliam reversus est. 

V. Infirmitas autem hanc in Italiam inaudita a 
Gallis relinquitur, quae mali gallici abinde nomen 

assumpsit. Erat quidem infirmitas pessima, pustellas 
in tota parte corporis inducebat et longe latas, et 
ab his dolores intensi in iuncturis, in ore et in capite 
dabantur, saniem et putridum sanguinem pustellae 
emanabant. Initium huius morbi deprehendebatur 
ex vulva mulieris, nam homo in coitu cum muliere 
morbosa illius infirmitatis in virga in primis sentiebat 
pruritus, deinde cicatrices ostendebantur, deinde in 
juncturis intensi dolores, et magnae pustellae et in 
ore et in introitu gutturis. Et quum infirmitas esset 
ignota, nec in antiquis codicibus descripta, nullaque 
ab Hyppocrate, Avicenna et Galeno medicamina at- 
tributa, quum ipsi nullam de ea faciant mentionem, 
infinitos occidit infirmitas ipsa. Medici nostri tem- 
poris ad sui placitum tribuebant medicamina, et 
in ea infirmitate incidere pontifices, reges, prin- 
cipes, marchiones, belli duces, milites, quasi omnes 
nobiles, mercatores et omnes qui in libidine resi- 
debant,* clerici saeculares, regulares, unde optime 
dignoscebantur pudici ab impuris hominibus. Sed 
ex longa investigatione medici reperierunt medica- 
menta morbo appropriata, scilicet sulphur et alia 
medicamina venenosa, unde nunc multi sanantur.. 
Multique in eius principio privati sunt membro, 
quoniam virga corrosa remanebat, alii sine naso, 
alique oculis sunt privati. Erat quidem stupor et 
res miranda quae ex vulva Deus in coitu posuit. 
Mulieres a viro, et viri a muliere continebantur: 
multos libros de eo morbo gailico multi composuere. 

/. Alphonsus moritur. II. Foedus inter Venetos et 
Maurum ad dicendos Gallos a Neapolitano regno. 
Gallorum fuga. HI. Ludovicus Maurus Mediolanum 
exornat. IV. Ludovicus Maurum Maximilianum 
Romanorum imperatorem rogat ut adversus Gallos 
bellum suscipiat. 

I. Alphonsus Ferdinandi filius Siciliae et Neapolis 
rex in Siciliam ultra farum in Palermum secundo 
anno suae fugae dolore mortuus est: qui dum esset 
dux Calabriae ab omnibus principibus totius orbis 
colebatur ac formidabilis multum existebat propter 
rei bellicae scientiam; sed mortuo patre Ferdinando, 
a Gallo uti pecus expulsus est a regno, auctore 
Mauro Mediolani duce et eius cognato, qui bellum 
ex Gallia transportavit in Italiam. Tandem et ipse 
Maurus vindictam peccato sustulit, nam in Galliam 
pro captivo incarceratus et ibi sepulturae traditus, 
ut infra videre est. 

II. Maurus et Veneti inter se colligant ut Gallos ex 
Neapolis regno expellant Veneti Mantuae; marchio- 
nem suo stipendio in Neapolitano regno cum armi- 
geris infinitis ire concedunt. Hoc idem egit Ludo- 
vicus Maurus; ea tamen lese ut Ferdinandum iuve- 
nem Alphonsi conducant in eo regno et in regem 
neapolilanum eligant, et ita actum est. Ferdinandus, 
contractis copiis suis, et, maxime quia omnes ex 

regno in unum se collegerant ad expellendos Gallos 
qui in eos crudeliter saeviebant, Neapolim conductus 
fuit clamantibus omnibus regem nostrum habemus: 
et Gallos expellunt. At Gallorum capitaneus cum 
gallis militibus opponere se voluit; et, pugna facta, 
Galli confugerunt partim in civitatem Gaietarum, 
partim in fortieilia, quos postmodum etiam ab eis 
locis Ferdinandus fugavit. Et ita repente Galli re- 
gno potiti sunt et eo modo brevi tempore expulsi 
sunt. Veneti tamen, pro eorum expensis castrorum, 
voluere, iure pignoris, portum Brunduxii et certas 
urbes in Apulia. Rccepitque a Gallis Ferdinandus 
arcem pulcherrimam DelVovo. 

III. Ludovicus cognomento Maurus dux Mediolani 
in civitate Mediolani, quam Galleatius frater suus 
dux quintus pulcherrimo pavimento sternere fecerat, 
quum antea esset coenosa, iussit stilicidia omnia 
ad unam aequalitatem duci; deinde omnes parietes 
optimis coloribus depingi. Voluitque brovelum (1), 
ubi cibaria vendebantur ; et ut esset iu centro 
civitatis, fabricari fecerat cum magnis expensis 
super platea castri magni : et quum esset optimi 
redditus, ecclesiae sanctae Mariae Gratiarum dono 
dedit; sed in adventu Gallorum poenitus ab eis 
demolitum extitit. In castro voluit ut praesi- 
dentes et consiliarii ibi oflicia sua exercerent, et 
magnas aulas in castro erigi fecit; muliaque palatia 
in suburbio Verceliinae portae a suis aulicis fieri 
iusserat ; volebatque ibi urbetfi Mediolani dilatare. 
Monasterium et ecclesiam sanctae Mariae Gratiarum 
summopere decoravit; pulcherrimis aedificiis Vigle- 
vani oppidum duabus plateis depictis ac castro novo 
exornavit; praedia infinita inculta duobus Humi- 
li) Seu torum rerum venalium. 

nibus ad novalia reduxit; infinitas inororum plantas 
ad conficiendum sctas seu sericas plantari fecerat, et 
illius artis in ducatu primus fuit auctor; viam novam, 
in Papia quomodo depingi fecerat, et Cremonae in- 
ceperat; aliasque civitates volebat sic fieri. In lepo- 
rario papiensi palatium fecerat et Mediolani simi- 
liter, sed a Gallis demolitum fuit: columnas longas 
et latas viridi coloris in Valletellina apud terram 
Dazii, sub terra Caspani, fodi fecerat; mauxoleum, 
seu sepulchrurn lapideum varii coloris apud terram 
Dongi fodi iusserat, sed fratres cartusiae papienses, 
post captionem Mauri receperunt; ubi Ioannes Tri- 
vultius in ioco Dongi fodinas ferri fabricari fecit. 

IV. Maurus dux Mediolani cum senatu veneto ac 
rege hispano se colligavit quum rex Gallus iterum in 
ducatu bellum inferre vellet; et ad Maximilianum 
Romanorum regem Maurus ipse cum Bealrice uxore, 
oratoribus superioribus ac lota curia per civitatem 
Comi, deinde per Vallemtellinam transivit; et in loco 
de Mals Austriae ducatus cum Maximiliano in con- 
silio per VIII dies stetit; et Maximilianum rogavit 
ut impensis Venetorum ac Mauri Italiam intraret, 
et bellum susciperet contra Gallos, quum opus fue- 
rit. Unde rex Romanorum firmavit se Italos a furore 
Gallorum defendere; unde Maurus et Itali oratores 
reversi sunt Mediolanum et omnia parant pro in- 
troitu Romanorum regis. Misit dux Balthasarem 
Pustcrlam Comi ut naves ornet et civitatem deco- 
ratam ac illustrem faqjat; et Galleatium Sevcrinatem, 
ac Galleatium cognomento el Vcsconto per Vallem- 
tellinam obviam Romanorum regi transmisit. Unde 
rex ad instar, venatoris per ipsam vallem descendit 
per articulos montium, veste brevi ac berasini co- 
loris, cum media lancea ac grampellis, ut damulas 
ursos ac feras silvestres occideret: bospitatusque fuit 

in terra Tirani in domo Aloysii de Quadrio, cuius 
filium unicum militem creavit; et in terra Sondrii 
in castro Maxegrii Casleliini Beccariae, et Nicolaum 
unicum filium similiter militem fecit. Voluitque Ro- 
manorum rex videre schachos eburneos Rotilandi 
magni qui sunt magnae latitudinis ac magni pre- 
tii : nam Antonius Beccaria lacobinam uxorem re- 
cepit filiam unicam Francisci, ex antiqua familia et 
in Valletellina primaria ac potentissima, de Capi- 
tancis, sed corrupto vocabulo de Cutaneis; et in 
totum eidem successit, et eo tunc familia ipsa in 
totum defecit, quae annis CCC in ea valle perdu- 
ravit. Erantque capitanei Vallistellinae de Muralio, 
Orelo, Maioriae terrae Locarni lacus Verbani, unum 
et idem et unamet familia, uti ex antiquis privi- 
legiis videri et legi potest. Navibus multis ac deco- 
ratis ascendit imperator et ad Bellasii oppidum 
pulcherrimum pernoctavit, deinde ad terram Turni. 
Comenses erant in maxima expectatione, nam civi- 
tatem ornatam fecerant; sed vana fuit expcctatio, 
nam civitatem noluit ingredi, et per suburbium 
Curiniolae ad oppidum Carimate pernoctavit. Dux 
Maurus credens velle ingredi Mediolanum decorari 
fecerat trapezetis ac variis figuris auro depictis; sed 
imperator ipse noluit similiter Mediolanum ingredi, 
sed ad oppidum perpulchrum Vigle.vani se conduxit. 

/. Dissensio oritur inter Venetos et Maurum . II 
Rapacitates Mauri subditos irritant. Ili Beatrix 
Herculis ducis Ferrariae filia Mauri uxor obiit 
diem supremum. 

I. AnnoMCCCCLXXXXVII Veneti Romanorum regem 
conduxerant ut Ioannem Iacobum Trivultium galli 
regis capitaneum, in civitate hastensi commorantem, 
cum multis Gallis fugaret ; et Romanorum regi pro 
piato eiusdem singulo mense dabant quindecim millia 
ducatorum et totidem dux Mediolani: milites vero suo 
stipendio a quolibet contentarentur. Sed Maurus, 
qui nemini servabat fidem, aegre ferens quod Veneti 
recepissent civitatem Pixarum sub eorum protectione; 
finxit Romanorum regem velle civitatem lanuae 
videre; et a Ianuensibus Romanorum rex honorifice 
receptus fuit: sed, parata classe, Romanorum rex 
ingressus est ad portum Ligurni ut de manu Flo- 
rentinorum arriperet. Sed hoc sentientes Florentini 
ac Veneti classem validam similiter paraverunt, et 
Romanorum regem aggressi sunt, adeo quod fuit 
in magno discrimine vitae; et, uti territus, classem 
derelinquit, et numquam in aliquo proximiore loco 
se constituit, donec fuit in civitate Comi. Ibi voluit 
ex suo capite hospitari in hospicio pulchro Iacobi 
Ivardi, ubi mercatores germani soliti sunt hospitari, 
ac per tres dies ibi moram traxit cum tota curia, 

et fuit circa festum sanctae Luciae. Deinde ad 
castrum Bellasii se contulit, ubi per aliquos dies 
stetit; deinde, insalutato hospite, abiit per Clavennam; 
finxit montes salire et equi sui fuerant ad Turrim 
Mezolae conducti. Sed Romanorum rex descendit ad 
Turrim Olonii; et, quum ibi non essent equi, pe- 
dester se posuit per Vallemtellinam, ivit ad terram 
Morbinii et ibi Natale festum calebravit. Erant cum 
Romanorum rege Bernardinus Sanctae crucis car- 
dinalis ct legatus et omnes oratores totius Italiae. 
Veneti vero oratores, qui multi numero erant, Mauro 
existente Ianuae, sine licentia recesserunt. Orta est ea 
tunc dissensio inter Maurum et Venetos quae fuit occa- 
sio omnium malorum. Nam Veneti Maurum dere- 
liquerunt, et cum Ludovico gallo rege se coniun- 
xerunt ut Maurum de ducatu expellerent; sed ipsimet 
se seduxere, quia omnia perdidere sub eo rege gallo, 
ut in anno millesimo quingentesimo decimo primo 
videri potest. 

II. Subsidium intolerabile subditis imposuit Maurus, 
et fuit occasio omnium malorum et totius mundi, 
et Sfortiadum et suimet ipsius destructionis; nam 
duos canes rapaces huic exactioni proposuit, vide- 
licet Antonium Landrianum ct Burgundum Botlam; 
qui ad se advocarunt quatuor cives eiusdem rapa- 
citatis, qui ex quacumque civitate nomina civium 
in scriptis ponerent ac significarent quid ac quanta 
pecunia ab eis exigi posset. Demum listae sic de- 
scriptae cum nominibus civium et quantitate pecu- 
niarum referendariis civitatum destinabantur, prae- 
cepto eis dato, ut sub poena aeris et banni intra 
octo dies taxam solverent; et quinquaginta famuli 
destinati erant pro qualibet civitate, ut, elapso ter- 
mino, in domibus civium expensis eorum qui sta- 
rent donec pecunia erat soluta. In listis aliquis civis 

erat in CCCC ducatos, et unum denarium quis num- 
quani potuit detrahere. Ex agro Comensi forte CC 
millia ducatorum recepit, nam ex civitate sola et 
suburbio plusquam XXXIV millia ducatorum exacta 
sunt; et hoc idem facium est in toto ducatu. Ven- 
ditiones dux faciebat super datiis de quinque pro 
centenario ex redditu annuo; sed impensa famu- 
lorum erat crudelis et viscera hominum, Christi 
ac sanctorum commOvit: tandem Maurus sine pe- 
cunia in Gallia captus et sepultus est. 

III. Anno Christi MCDLXXXXVH Beatrix Herculis 
ducis Ferrariae filia ac Ludovici Sfortiae Mediolani 
ducis uxor hoc anno tertio ianuarii ex infelici partu 
suum diem clausit extremum, duobus post se natis 
masculis relictis; quae erat in iuvcnili aetate, for- 
mosa ac nigri coloris, novarum vestium inventrix, diu 
noctuque stans in choreis ac deliciis: summopere a 
Ludovico colebatur licet Lucretiam ex Cribellorum 
familia in concubinam recepisset; quae res quam- 
quam viscera coniugis commovisset, amor tamen ab 
ea non discedebat. Habuerat et Ludovicus, ante uxo- 
rem, Caeciliam pro eius concubina, quam despon- 
sari iussit lilio loannis Petri Bergamini. Exequias 
Beatricis dux cum maximo fastu ac impensis in 
ecclesia sanctae Mariae Gratiarum ordinis praedi- 
catorum celebrari iussit, eratque ecclesia repleta 
cereis ardentibus. Omnes clerici et fratres totius 
Mediolani comitatus ad eas exequias convenerant; 
omues oratores tam Italiae principum quam et ci- 
vitatum inibi fuerunt. Sepulturae tradita in eadem 
ecclesia in capella maiori per brachia quatuor supra 
terram. Vixit Maurus per annum uti religiosus veste 
lucubra, et quasi bis in hebdomada celebrabantur 
oflicia pro mortua uxore per annum, ieiunando in 
in eadem die, qua mortua est, et quasi omni die 

cum ipsis fratribus habitabat : capellam magnam, 
claustra duo, et, quid est omnium rerum praestantius, 
pulcherrimam sacristiam lieri iussit, gemmis, auro et 
argento ac vestibus auro confectis ecclesiam dotavit. 


CAPUT X. 

MCDLXXXXYIH. 


I. Ferdinandi Neapolis regis et Caroli VIII obitus: 
Ludovici Mauri timores. II Ludovicus rex Gal- 
liae Annam Britanniae ducissam, Caroli viduam, 
in uxorem ducit. III Lis inter mercatores co- 
vtenses et belgicos. Privilegium Ludovici ducis 
a Ludovico Francorum rege postea abrogatum. 


1. Anno MCCCCLXXXXY11I. Ferdinandus rex Nea- 
poli filius Alphonsi ex Andrusia Sfortia (1) Mauri 
sorore natus , ob labores in regni recuperatione 
contra Gallos supportatos, in iuvenili aetate suum 
diem clausit extremum, nullis post se relictis tiliis, 
quum uxore adhuc careret, sed relicto Federico 
patruo qui in regnum successit. Veneti ut Ferdi- 
nandum in regnum restituerent marchionem Mantuae 
cum copiis armatorum contra Gallos destinarunt, 
et Gallos e regno fugarunt; sed voluerunt pro im- 
pensa tienda in castris iure pignoris portum Brun- 
duxii et multas Apuliae seu Calabriae civitates. Lu- 
dovico Sfortiae Mediolani duci lanuae existenti per- 

(I) Haec Andrusia saepius in historiis Hippolyta est appellata. 

latum fuit quod Carolus Francorum rex in aetate 
juvenili inopinate suum clauserat extremum diem; 
quae res viscera ducis commoverunt , quia rex nullos 
post se reliquisset Filios nec filias, sed solum relicta 
Anna Britanniae ducissa eius coniuge. Quamobrem 
galli principes in unum se convenerunt cum Pari- 
siensibus in parlamento, et Ludovicum auriliensem 
et dominum hastensem, omni consensu in eorum 
regem delegerunt. Facta electione, rex statim nun- 
tium Mauro destinavit, qui solum diceret eidem, 
qualiter dominus hastensis erat in regem Francorum 
coronatus et electus. Sed Maurus cogitans quod ipse 
dux et maiores sui vario nomine se cognomina- 
bantur duces Mediolani, propter eorum aviam do- 
minam Valentinam sororem legitimam* Philippi Vice- 
comitis, qui sine prole legitima decesserat; timebat, 
et nequaquam casu, ne de ducatu fugaretur pro- 
ut fuit, uti potest videri anno MD. 

II. Pontifex vero Alexander hispanus concessit Lu- 
dovico Francorum regi ut primam eius uxorem re- 
pudiaret, quae erat soror Caroli regis, a qua multos 
susceperat filios quum esset deformis ; et Annam 
Britanniae ducissam, Caroli uxorem, in aetate iuve- 
nili constitutam ac formosam in uxorem reciperet. 
Prima vero uxor per Galliam habitu dealbato, uti 
regina, reverenter recipitur. 

III; Orta est lis inter mercatores eomenses et ger- 
manos inferioris Galliae belgicae ; nam mos erat 
apud mercatores germanos magnas inter eos con- 
trahere societates pro mercantiis totius orbis, et 
institores in civitate Comi ponebant, et drapos a 
mercatoribus emebant ut in Germaniam conducerent: 
sed ausi sunt et ipsi lanas emere, et pannos in ci- 
vitate, sua impensa, conficere tentarunt. Sed principi 
Ludovico facta querela, statuit ut nullus auderet 

pannos conficere lanae exteris sed pro Comensibus 
solum; quod decretum abrogatum fuit anno MDX 
per Ludovicum regem gallum in ducatu Mediolani 
regnantem, dum statuit Germanis licere confici 
pannos lanae in civitate, quod . maximum nostris 
mercatoribus intulit damnum. 


CAPUT XI. 

MCDLXXXXIX. 


/. Pugna infer FF. conventmles S. Francisci et 
moniales S. Petri de Brolio in urbe Comi. II. 

Ludovicus Maurus Pisis politur. Prolonotarius 
de Nigris occiditur III. Bella inter Maximilianum 
B. I. et Helveticos narrantur. 

I.AnnoChristiMCCCCLXXXXIXcivitasComi, repleta Anno <499 
innumeris monasteriis fratruum ac mulierum sub Pu s n ? , in, ® r 
diversis regulis militantium, cupit moniales sancti s. Francisci, 
Petri veteris, vulgariter nuncupatas de brolio, sub petTSe^Broifo 
clipeo militantes fratruum conventualium sancti Fran- in urbe Comi - 
cisci eiusdem ordinis, quod diu impudice vivebant, eas 
ad statum observantiae suae regulae sanctae Clarae 
reducere: quare cum maximo labore ac pecuniis bullas 
apostolicas a summo pontifice obtinuit, ut hae sanctae 
moniales observantiam, ut antea tempore divi Fran- 
cisci, profiterentur sub administratione fratrum mi- 
norum sancti Francisci de observantia, maxime sub 
guardiano pulcherrimi monasterii sanctae crucis in 
Pede montis extra moenia Comi ; et hoc actum fuit 

tempore Mauri, et in eo monasterio creverat numerus 
monialium. Sed hoc acgreferens generalis eorum 
fratruum conventualium, assidua apud romanum 
pontificem deprecatione 'facta, impetravit ut bonae 
moniales de novo .custodirentur ah ipsis fratribus, 
et hoc annuente etiam duce Mauro. Sed moniales 
proposuerant potius mori et bellum sustinere quam 
talia pati. Hinc est quod fratres conventuales, nu- 
mero forte centum, loricis, ballistis, sclopetis ac 
armis induti aciem ad bellum instruunt et ad fores 
monialium . cum trabibus accesserunt ; exivitque 
edictum a praecone ducis ut nullus auderet monia- 
libus auxilium impendere sub poena aeris et per- 
sonae. Moniales intrepidae cum aqua calida et cum 
vexillo sanctae crucis ac lapidibus bellum susti- 
nebant; sed metu sclopetorum aufugerunt in suas 
cellulas, Deum ac beatum Franciscum rogantes ut 
eas furore fratrum liberarent: unde fratres cum 
trabibus ac securibus portas aperuerunt, ,scd non 
ausi sunt manus impudicas in eas ponere, quoniam 
Comenses statuerant, contempto praecepto ducis, 
fratres omnes ferro occidere. Sed moniales omnes* 
monasterium reliquerunt, et ad hospitale sancti 
Leonardi ad habitandum per duos annos steterunt. 
At eomunitas Comi, cives, moniales, et fratres ob- 
servantiae ad romanum pontificem causam hanc 
dixerunt, et sententia lata fuit contra conventuales; 
ac moniales cum masno gaudio a civibus in eorum 
monasterium introductae fuerunt, unde masnum 
suscepit et in religione et in aedificiis incrementum. 

II. Anno MCDLXXXXIX de mense apri lis urbs 
Pixarum, quae annis superioribus Florentinis ob- 
temperabat, et per Carolum Francorum regem 
eis ablata fuit, in manibus Ludovici Mediolani 
ducis Sfortiae devenit; sed eam Venetis custodiefi- 

dum reliquit; noluitque Maurus a Venetis referre 
et fuit occasio omnium malorum. Nhm_ Veneti 
cum rege gallo se colligarunt ut Maurum fugarent 
dividendo dominium Mediolani inter eos. Utinam 
talis divisio non fuisset tentata, quoniam nec Maurus, 
nec Veneti, nec reliqui Italiae principes ac populi 
essent in captivitate, nec depopulati, nec ferro iugu- 
lati, nec varia morte necati: et Pixani, ut suam liber- 
tatem conservarent, multa et diversa bella et calami- 
tates a Florentinis pon accepissent, quamquam fame 
non perissent. Sed anno MDXI rex Ludovicus Pixanis 
libertatem suam defendere promisit, et facta unione 
cum omnibus principibus Christianae religionis ad 
destruendum Venetos, ufbs pisana Florentinis resti- 
tuta est, sub certa lege et pactis, quibus in totum liber- 
tatem pixanam non abstulissent. Protouotarius de Ni- 
gris sancti Simpliciani abbas ct perpetuus commenda- 
tarius, cui multa oflicia a romano pontefice erant 
concessa, ut tandem Mediolanum quiesceret, quum 
inter servos suos maurum quemdam haberet, ct ei 
salarium sibi promissum solvere recusasset, ab hoc 
ense occisus fuit. Hoc quidem occurrit quum haberet 
maurum non Christianum sed infidelem ob ser- 
vientem, nam eo tempore in ducatu hi mauri, seu 
gens nigritarum, ita creverant, ut nullus esset aulicus 
qui unum ad eidem servientem haberet ; eo quod 
Ludovicus Sfortia Mediolani dux se cognominari 
fecerat Maurum. Melius enim fuisset si Christianus 
nuncupatus fuisset. 

111. Orta sunt bella igne et sanguine repleta inter Ma- 
ximilianum Romanorum regem Austriae gentis et Hel- 
veticos, nam Helvetici castra sua locarunt super lacum 
constantiensem. Hoc idem constituit Romanorum rex, 
qui ex civitatibus inferioris Germaniae imperio sub- 
ditis in castris conduxerat ultra lacum in loco de 


. Prolonotarius 
de Nigris oc- 
ciditur a servo 
mauro. 


Hella inter 
Maximilianum 
inip. et Helve- 
ticos. 


Digitized by Google 



60 MCDLXXXXIX. 

Umbelinga, et hinc et inde ex utraque parte multi 
occiduntur. Feceratque erigi rex Romanorum prope 
Agnedinam superiorem bastionum unum magnum, 
ne Helvetii abinde pertransirent versus loca Austriae 
ducatus, et milites tormentis cum militibus suae 
gentis convocare iusserat: sed Helvetici ad dictum 
bastionum cum tormentis accesserunt et beHum 
intulerunt. Pugna coepta est et inter eos hinc inde 
occiduntur, sed Helvetici superarunt inimicos, et 
bastionum cum maxima sanguinis effusione com- 
prehenderunt. Fertur in ea pugna ex utraque parte 
cecidisse sex millia hominum; tandem Agnedina 
superior igne consumpta fuit et locus de Mals; et 
incolis multa damna allata sunt, Romanorum rege 
ab eo bello absente. Sed Ludovicus Maurus, cupiens 
ut Germani cessarent a bello, Balthassarem Pusterlam 
militem ex primariis Mediolani, Marchesinum Stan- 
gam aulicum suum praedilectum ac Galleatium Vi- 
cecomitem dictum, alternatis vicibus, ad Romanorum 
regem et ad Helveticos cum honorabili comitiva 
destinavjt; sed sero fuit firmata pax inter eos, nec 
Maurus auxilium ab eis recipere non potuit, donec 
a Gallo fuit expulsus. 


CAPUT XII. 

MCDLXXXXIX. 


/. Ludovici auriliensis rationes in ducatu Mediolani , 
quapropter bellum Mauro inferre decrevit . // Mau- 
rus copias suas contrahit ad defensionem sui 
ducatus . Galli oppidum Aratii et Annonis ca - 

piunt et incendunt. III Mauri ex Mediolano fuga. 

IV Maurus Novocomi prope est ut capiatur. 

V Galli Mediolani ducatu potiti fidem civibus 
non servant. VI Ludovicus rex Francorum ad 
Papiam venit. VII Ludovicus rex Francorum 
Franciscum loannis • Galleatii filium monaca- 
lem habitum in Gallia suscipere cogit. VIII 
Dux Valentinensis Catarinae Sfortiae bellum in- 
tulit. 

I. Anno Christi MCDLXXXXIX mense iulii Ludovi- 
cus Francorum rex cogitans quod iure haereditario 
ducatus Mediolani ad se spectare sciebat, quum esset 
nepos dominae Valentinae loannis Galleatii primi Me- 
diolani ducis sororis et Philippi, postea ducis Medio- 
lani, qui sine prole legitima ultimum diem clauserat; 
et licet Ludovicus Maurus esset filius Blancae Mariae 
Philippi VicecOmiiis Mediolani ducis illegitimae et a Ma- 
ximiliano Romanorum rege in ducem creatus esset, 
bellum Mauro inferre decrevit; et hoc maxime du- 
rante bello inito inter Romanorum regem et Helveticos, 
quia sciebat Germanos non posse auxilium Mauro 
impendere, et omuis Mauri spes erat in Germanis. 
Sed, ut celerius Maurum expellat a ducatu, gallus rex 
cum Venetis sese colligavit ea lege, quod, expulso 
Mauro, civitas ampla Cremonae et omnia oppida, 
quae erant ex Mediolani ducatu ultra flumen Abduae, 
essent sub Venetorum dominium, et residuum galli 
regis; et ita actum est. At melius fecissent Veneti 
ac caeteri Itali in unum se colligare et ultramon- 
tanos in suas sedes derelinquere; nam sic forte 
Italia moesta, lacerata et in se divisa non fuisset 
ab ultramontanis, et tandem igne concremata et in 
praedam posita. Gallus rex castra sua peditibus et 
militibus stipavit, ducem praefecit IacobumTrivullium 

civem mediolancnsem generalem a Mauro bannitum 
in civitate hastensi, iam pluribus annis a Gallo pos- 
sessa. 

II. Anno Christi MCDLXXXXIX de mense iulii Lu- 
dovicus Sfortia dux Mediolani, cognito Venetorum 
cum rege consilio, magnum contraxit exercitum, 
ac Ascanium cardinalem fratrem suum residentem 
in urbem Romae ad se vocavit, qui de manu Alexan- 
dri pontificis aufugit. Castraque locavit in civitate Alc- 
xandriae sub Galleatio Severinato; forticilium , quod 
erat ultra Padum, militibus munivit, Franciscum comi- 
tem Caiatii Severinatum et Franciscum Bernardinum 
Vicecomitcm cum multis militibus in Glara Abduae 
transmisit ut Venetos expellant; nam comes Pigtilianus 
senatus Veneti generalis capitaneus castra inibi lo- 
caverat, et quia Galleatius Severinatus non se de 
Alexandrinis multum confidebat, Maurus Federicum 
Galleatii Severiuati fratrem cardinalem ad eum re- 
misit. 

At Galli magno commeatu castra munierunt, nam 
fames, ut dicitur, intrinsecus pugnat et vincit saepius 
sine ferro, et ad Rocham Aratii, quae a multis Italis 
custodiebatur contenderunt, et prodeunto Augustino 
Manera castellano, Rocham Aratii hora sexta noctis 
ingressi sunt; capto primo Blaxino Cribello cum 
equis ballistariorum, et, spoliatis militibus, eam de- 
populati sunt et in cinerem posuerunt. Similiter, die 
secunda septembris Galli, habito cum Italis proelio, 
oppidum Annonis ingressi sunt cum maxima san- 
guinis .effusione et ignem inibi posuerunt. 

Anno Christi MCDLXXXXIX mense septembris Mau- 
rus adhuc pecuniis sitibundus a populo Mediolani et 
caeleris subditis suis pecunias postulat, immemor pe- 
cuniae ostialim ablatae diebus praeteritis, sed vana fuit 
petitio. Galli secus moenia Alexandriae castra sua Io- 

carunt, ac Severinus dux castrorum Mauri contra prae- 
cepta rei militaris in urbem Alexandrine se claudit; 
at Galli coeperunt percutere muros in minam, sed 
Severinus, relictis militibus et castris, nec verbo 
quidem facto , Alexandria aufugit. Sed hic bonus 
dux belli si Trivultio fuisset alloquutus, cum eo 
fecisset pactum quod, solum restituta Alexandria, 
omnes Itali salvi essent; sed, mane facto, castra 
Mauri, quae sine duce remanserant, coeperunt terga 
dare, sed a Gallis comprehensa, maior pars eorum 
equis et armis spoliata fuit. Postea Galli ad civi- 
tatem Papiae se contulerunt. 

111. Maurus vero sentiens quod Severinus castra dere- 
liquerat coepit de fuga consulere, et Ascanium fratrem 
cum filiis ac toto thesauro ad civitatem Comi trans- 
misit ut Germaniam peterent. Exportavitque Maurus 
cornua duo unicorni, unum eorum erat brachiorum 
sex et amplius ac magni pretii et forte annis du- 
centis, quae a Vicecomitibus in castro Papiae in 
bibliotheca reclusa fuerant. Venit et ipse Maurus 
Comum cum multis militibus, dimissa arce portae 
lovis Mediolani commeatibus, tormentis, militibus 
ac denariis repleta sub custodia proditoris Bernar- 
dini de Curte papiensis, qui a Comensibus lacrimis 
fuit receptus et in episcopatu hospitatus. Mane facto, 
Comenses in hortibus episcopati ad se vocari, fecit 
et cum lacrimis causae suae fugae declaravit, et 
rogavit eos ut gallo rege sine praelio se submit- 
terent non Venetis nec Helveticis; quoniam eorum 
dominatio nunquam decedit, sed rex gallus uti homo 
moriturus est et ipse Maurus sperabat ad suum 
sceptrum revertere: rogatque Comenses ut Gallis 
obviam accederent ad fidelitatem praestandam. Ipse 
vero in Germaniam maxima cum trepidatione pe- 
tivit. Sed Antonius Landrianus Mauri thesaurarius, 

et cui mala omnia adscribuntur, quum dedisset 
causam ut Maurus omnes pecunias abstulisset una 
cum Burgundo Bolta, quum una mane vellet ad 
Maurum in arce Mediolani existentem accedere, fuit 
a Simone Rigono Vallis Sassinae interceptus, ac 
multis. vulneribus confossus suum diem clausit e- 
xtremum. Hinc est quod Maurus statim Comum petiit 
ne ibidem sibi fieret propter avaritiam. 

IV. Maurum in Germania proficiscentem insequeban- 
tur Galli, et maxime Nicolaus Ioannis Iacobi Trivultii 
filius, ac Georgius filius quondam Firmi Ioannis 
Iacobi fratris; et nisi a quodam sacerdote sancti 
Laurentii Mediolani admonitus fuisset, Maurus cum 
reliquis fuisset in civitate Comi captus; nam per- 
subitum dixit Mauro: ■ aufuge, nam hic post te 
sunt Galli » . Unde Maurus per ostium viridarii epi- 
scopati navim ascendit et ad oppidum Bellasii se 
contulit, nam Marcbesinus Stanga Cremonensis Mauri 
primus camerarius a fundamentis palatium pulcher- 
rimum in loco Bellasii erigi fecerat. Georgius inse- 
quulus fuit Maurum et coegit eum Turrim Olonii 
ascendere et Severinus Georgium navi armata repellit. 
Tamen navem unam onerariam Georgius compre- 
hendit cum aliqua quantitate auri et argenti. Maurus 
vero cum duobus filiis legitimis et cum Ascanio 
cardinale fratre et Ioanne Maria archiepiscopo lanuense 
illegitimo fratre, comite Meltii episcopo Laudensi, 
Alexandro filio illegitimo ducis Galleatii V Mauri 
fratris et Hermete filio legitimo dicti Galleatii, Fe- 
derico Severinato cardinale, cum archiepiscopo me- 
diolanensi ducis Ferrariae fratre, ac cum tota curia 
per Vallemteliinam, ubi optima vina fiunt, transivit 
ad terram Tirani, et in Germaniam per articulos 
Braulii montis ad civitatem Bressanon Austriae du- 
catus ad habitandum se conduxit; dimisso Andrea 

Tridentinae civitatis cum mille Germanis ut sub 
fide Mauri custodirent Tirani oppidum. 

V. Comenses, Mediolanenses, Papienses,Novaricnses, 
Alexandrini, Dertoneuscs, Bobbienses, Placentini et 
reliqua oppida, quae regi gallo de ducatu Mediolani 
obvenerant in sortem, in manibus Iacobi Trivultii 
generalis regis Francorum gubernatoris fidelitatem 
iureiurando firmarunt ; prius per eos factis capitulis, 
quae postmodum a rege, nec ab episcopo lionensi, 
parlamenli Mediolani magno cancellario, minime 
fuere observata. Et audacter galli praesidentes sine 
rubore dicebant « licuisse omnia promittere eis, et 
licere pacta non servare» . Licuit et subditis fidelita- 
tem non servare, etiam iuratam, iuxta textum in 
capite secundo de iure iurando, ubi ait: frangenti fidem 
fides frangatur eidem etiamsi fuerit iurala: nam 
quales subditos quis optat habere, talem subditis 
se debet habere. 

Ludovicus Francorum rex certior factus fuit a 
lacobo Trivultio et de fuga Mauri et quod omnia 
in ducatu erant sub eo pacata; nam Bernardinus 
Curtius papiensis arcis portae Iovis castellanus et 
custos; (de quo Maurus, pospositis omnibus de familia 
sua ac aliis ex antiquis cognationibus Mediolani, 
plurimum confisus est); eam arcem, uti dixi, quibus 
vita carere non debet omnibus rebus munitam, et 
tormentis, et militibus, et ducibus bellorum, absque 
spe praetii, non expectatis octo diebus, inconsulto 
Mauro et inscio loanne Iaeopo Trivultio restituit: 
qua in arce erat etiam Burgundus Botta a Mauro 
praedilectus, qui et ipse consensit restitutioni arcis. 
Reliqua oppida post eam ultro se dederuut; et 
maxime oppidum Bcllinzonae, quod similiter erat 
munitum commeatibus, regi se dedit. Unde rex, cum 
omnibus principibus suae gentis et cum amplissima 

comitiva, forte equitum duo millia in Italiam de- 
scendit ad oppidum Viglevani, quod per Maurum 
fuerat quasi in totum reaedificatum et picturis or- 
natum; nam Maurus plateam magnam ante oppidum, 
cum stabulis equorum, quae erant ad secundam 
plateam cum porticis depictis, et secundam arcem 
ac multa palatia a fundamentis, aedificari fecerat; 
multa praedia inculta sub duobus fluminibus ad 
novalia reduxit; domum magnam nomine Sfortia- 
dum et Cassolum similiter construxit (1), et innu- 
meras moroni plantas ibi plantari curavit. 

VI. Deinde rex ad civitatem Papiae cum aulicis suis, 
cardinalibus, episcopis, oratoribus, marehionibus, et 
aliis multis se contulit, et omnes Papienses ornati 
vestibus et gemmis obviam regi per pontem Ticini 
venere. Eratquc strata nova drapibus, celonis, ac 
variis picturis et ornamentis cooperta usque ad 
arcem; sed inundatio imbrium omnia devastavit, 
nam tanta fuit inundatio aquarum in introitu regis 
ut res valde admiranda extiterit. Rex autem ,se 
collocavit in illa mirabili domo, seu arce, per lo- 
annem Galleatium Vicecomitem ac Mediolani primum 
ducem, extructa una cum leporario muris per viginli 
milliaria circumdato. Voluitque rex domum ipsam 
visitare et ascendere superius ubi arma proavi sui 
reperuit; nam Ioannes Galleatius in armis suis 
deferebat anguem coloris axurli, ab alia parte in- 
finita lilia, quae sunt signa Francorum regum. Multa 
fuerunt a Papiensibus regi dono data, et inter cae- 
tera formae centum casei Placentinorum civitatis. 

VII. Isabella uxor loannis Gallcatii VI Mediolani 
ducis, filia Alphonsi Neapoli regis in omnibus desolata 


(I) Scilicet Sforzetca et Cassol noro prope Viglevanum 

ac moesta, iussu regis detulit eius filium Franciscum, 
Mediolani ducem de iure, formosum et a Mauro 
et postpositum et in pupillari aetate costitulum ad 
pedes regis: sed rex iussit in Galliam deferri sub 
cura unius abbatis, deinde eum coegit habitum 
monachalem sancti Benedicti suscipere; ne in fu- 
turum ducatum Mediolani repeteret. Papienses multa 
a rege petierunt sed nihil eis fuit concessum; tandem 
rex ad civitatem amplissimam Mediolani accessit, 
et a Mediolanensibus cum laetitia et amplissimo 
apparatu receptus, in illam arcem mirandam toto 
orbi a Francisco Sfortia Mediolani duce et a Mauro 
a fundamentis erectam se locavit. In alia die in 
ecclesia maiori dein Mediolanenses regem et omnc6 
cum eo exislentes ad prandium invitarunt (1), et 
super sala magna aulae magnae ducum cum infinitis 
mulieribus auro, gemmis et vestibus decoratis, quasi 
reginis, fuit receptus; et, sumpto prandio, coepit esse 
in choreis, et per mensem Mediolani fuit. Sed quia 
oppidum Tirani in Valletelina solum sub fide Mauri 
custodiebatur ab Andrea cum multis Germanis, iussit 
castra sua dirigi Comum; deinde per Vallemtellinam, 
cum sex millibus Helvetiis, qui ab Antonio Baisseto 
ex Germania conducti fuerant. Et cum mullis tor- 
mentis Germani expeclarunl castra, sed positis co- 
larinis seu bombardis secus moenia Tirani, Germani 
oppidum Tirani magno magistro Franciae resti- 
tuerunt, salvis ipsis Germanis. Aloysius de Quadris 
illius oppidi et in valle quasi primarius, pro captivo 
Gallis remansit, qui omnia in praedam posuerunt; 
et is duo millia scutorum magno magistro ut se 
redimeret persolvit. 


(I) IIoc accidit die vigesima mensis octobris huius anni. Yid. Ver- 
rium Cnp. XIX. 

Ea hieme rex castra destinavit cum quatuor mille 
Helvetiis duci Valentinensi ; ut civitates Imolae et 
Forlivii de manu filiorum Hieronimi Riarii etiam im- 
puberum sub tutela Catarinae Sfortiae matris arri- 
peret, quod ita factum est, habito inter eos parvo 
bello: et matrem et filios, et comitem Meltii et 
Alexandrum fratres Catarinae, filios Galleatii Sfortiae 
Mediolani V ducis pro captivis inde conduxerunt; 
et civitates sub dominio Valentincnsis remanserunt. 


CAPUT XIII. 

MD. 


/ Maurus in ducatum revocatur ; Clavenna et alia 
oppida Larii lacus capiuntur. I/ Ascanius car- 
dinalis Mussium comprehendit; Bellasium et alia 
loca accipit in fidem . III Mediolanenses ob ad- 
ventum Mauri tumultum faciunt ; Trivultius in 
arce portae lovis confugit; Ascanius cardinalis 
Comum primum postea Mediolanum obtinet. 

IV Maurus in ducatum revertitur et Mediolanen- 
sibus receptus est, et fere omni ducatu potitur. 

V Bailivius Burgundiae in subsidio Gallorum 
advenit cum Helveticis. Maurus Novaria captus. 

VI Captivitas Ascanii cardinalis. VII Ludovicus 
Francorum rex Neapolitanum regnum suae di- 
tioni adiungit. 


I. Anno MD Maurus in Germania superiori exislens 
sollicitatus fuit a primoribus Mediolani nuntiis ut 


Digitized by Google 


MD. 


G9 



Unde *Maurus statuit e Germania descendere; et piunlllr 


Ascanium cum Galleatio Severinato ad civitatem 
Curiae transmisit, et multos Grisiae ligae conduxit 
suo stipendio. Mi$it et dominum Vicecomitem ad 
Helvetios, qui multos ex eis simili stipendio suscipiat, 
et Maximilianum rogat ut auxilium praebeat: at ille 
negavit, quum adhuc duraret tregua inter reges; 
sedCCC milites burgundos sub suo stipendio re- 
cepit, credens quod principes Italiae deberent contra 
Gallos arma suscipere. Misit et Badinum Parravi- 
ciuum (1) de Caspano Vallis Tellinae et Antonium 
aulicum suum in montes Clavennae ut expectarent 
subsidium quod promiserant comites Hannibal et 
Antonius de Balbiano Clavennae alias domini. Sed 
in recessu Mauri, rex gallus dono dederat Trivultio 
Clavennam, ea lege ut eis Balbianis tot alios annuos 
redditus concederet. Badinus et Antonius, non ex- 
pectato subsidio, una nocte cum paucis ex valle 
Sancti lacobi et Pluris venerunt ad portam Clavennae, 
quae parum custodita remanebat, et impetum fe- 
cerunt ostendendo secum habere magnum exercitum; 
et Lutherius Rusca doctor non multum peritus, et 
tunc Clavennae commissarius, circa festum sancti 
Antonii abbatis supradicti anni, absque ulla deli- 
beratione, nullo expectato responso a Trivultio nec a 
Gallis, nec cis admonitis, illico portam aperiri ittssit: 
et ingressi sunt Badinus, Ioannes Antonius, Asca- 
nius et Severinus. Sed Galleatius in terram Claven- 
nae cum duobus mille Helveticis descendit. Sentiens 

(I) Nonnulli inter quos Lavizarius historicus Vallis Tellinae, et Mon- 
tius comensis hunc Badinum faciunt papiensem. Bcned. Iovius contra 
convenit cum Muralto. Cf. Lavizarium, historia Vallis Tellinae lib. I. 

hoc Hannibal Turrim Olonii, quae parum custodita 
erat, comprehendit; navem longam ex Varennae 
oppido armari iussit, et naves magnas Sufiei et 
Gerrae Larii lacus, seu Comi, iussit Comum con- 
duci. Ascanius rogavit custodem castri Clavcnnae 
ut arcem validam restitueret, quod utique factum 
est; et sic Ascanius existens in ripis Mezolae eius- 
dem lacus, prius transmisit Helvetios ipsos ad terram 
Surici; ubi homines ipsius terrae, quae erat Martin» 
Torelli, navem magnam trabibus et tormentis sua 
impensa armari iusscrunt. Cum multis aliis na- 
vibus Ascanius ad terram Surici venit. Et aliae 
plurimae naves, scilicet Rezonici, Dongi, Grabedonae 
et aliorum locorum armatae venerunt ad Ascanium, 
ut eum ad -civitatem Comi deducerent. 

II. At Trivultius Ludovicum Ligninum optimum 
belli ducem et quinquecenlum milites, una cum 
comite Misochii lilio suo Comum transmisit, simul et 
Donatum Carcanum, qui fere quinqueeentum milites 
ex Bregnano et Lomatio stipendio regis conduxerat, 
qui omnes fuerunt a Comensibus hilari vultu re- 
cepti. Tum Trivultius Andream Fanum capilaneum 
suum ad arcem Mussii, sub dominio Blasii Malacridae 
existentem, ad eam custodiendam transmisit. Ascanius 
vero, comparatis aliquibus Helvetiis et navibus exar- 
matis, iussit parlim ex militibus navim conscendere, 
et partim per ripam lacus iter habere cum Badino: 
sed Andreas in arce Mussii existens, lapides iuxta 
viam proiicebat, adeo ut necesse fuerit carpere viam 
per apices montium, arce derelicta, Mussii, et sic, ter- 
ram ingressi sunt ac in praedam posuerunt, concre- 
matis aliquibus mansiunculis. 

Tunc Ascanius ad oppidum Bellasii accessit, cuius 
incolae promiserunt obedire Ascanio: ac slatim nun- 
tiatum fuit Turneusibus veluti Ascanius terram Turni 

in praedam Helvetiis dare volebat: sed interventu 
Bolognini et aliorum terrae Nessii, ductis Turnen- 
sibus ad Ascanii praesentiam, eis veniam impertivit. 
Tum cum navibus omnibus venit ad terram Cer- 
liobii et postea ad locum Tabernulae; quibus na- 
vibus a Ludovico Lignino prospectis, iussit ipse 
Ligninus duos falconos duci in curiam domus Abundii 
Galli in Ixella; et statim cum ipsis et balotis ferreis 
naves salutat, quae ex timore, celeri cursu, Cer- 
nobium applicuerunt, pernoctando ibidem. Ligninus 
vero iussit milites nocte in armis esse, vigilias 
facere, et civitatis muros circumire, focos et lumina 
per civitatem fieri, et mane facto tubarum signis 
milites excitavit. Quibus congregatis, ascendit equum 
armatum et ex urbe egreditur, cui multi cives oc- 
currunt, flexis genibus eum rogantes ut nec cives, 
nec civitatem deserere vellet; ei promittentes arma 
suscipere, omnia agere, se ipsos, filios ac sua bona 
proponere omni periculo, pro salute Francorum 
regis: nihil esse timendum quum civitas bonis vallis 
et muris circumdata esset, nec Helvetii cum eorum 
lanziis et sine tormentis civitatem ullo modo posse 
ingredi. Ligninus infinitas gratias Comensibus egit 
dicens: se velle Trivultio iungere, ut agerent cum 
hostibus ad sui beneplacitum, et civitatem Mauro 
redderent; et si contingat reverti cum victoria Gallos 
similiter de novo reciperent. Tum Mediolanum versus, 
salvis omnibus militibus suis, in viridario castri 
Mediolani cum lacobo Trivultio se coniunxit. 

111. At Mediolanenses coeperunt tumultum facere, 
uti fuere Leonardus Vicecomes abbatiae sancti Celsi 
eommendatarius, generalis fratrum himilialorum de 
Landriano, Ioannes Iacobus Castillioneus Bari Ar- 
chicpiscopus, et multi ex familia Vicecomitum, Lan- 
drianorum, Cribellorum, qui clamantes fere omnes 

« Moro, Moro» Iacobo Trivultio minati sunt. Unde, 
Trivultius et eius matronae; Antonius episcopus 
cumanus, Trivultius; episcopus novariensis, Palla- 
vicinus; episcopus lionensis gallus et parlamenti 
magnus cancellarius; et multi consiliarii regis et 
officiales in arce portae Iovis sese clauserunt, quae 
munita erat tormentis, commeatibus, ac peditibus 
Scotiae gentis. Paulo post Ioannes lacobus Trivul- 
tius cum Lignino, cum infinitis tormentis ac toto 
regis exercitu ad Viglevani oppidum pertransivit, 
simul cum multis principibus Mediolani ducatus; et 
cum eo erant Ludovicus Borromeus potenlissimus 
et magni ingenii, Antonius .Maria Pallavicinus , 
Branda Castillioneus, et omnes de domo Trivultio» 
rum : sed Trivultius non ausus est Mauri castra 
aggredi quum peditibus careret licet militibus prae- 
valeret. At Ascanius audiens Ligninum civitatem 
Comi dereliquisse , Comenses rogat se introduci ; 
unde consilio inito, Ascanius Comum introductus 
est ; quod audiens quidam frater Castellus Marlia- 
nus civis Mediolani et praepositus Vici, monasterii 
ordinis humiliatorum primarius, et uti ipse asse- 
rebat ex factione gibellinorum , insanus et quasi 
mente captus contradicebat huic introductioni Asca- 
nii. Sed hoc audientes Comenses portae Salae oc- 
currunt, quippe eam portam Marlianus frater ope- 
riri iusserat ; et balistis fratrem terga dare coe- 
gerunt, et Ascanium introduxerunt; qui, nulla facta 
mora, hostes insequutus Mediolanum ingreditur, ac 
omnes Trivultiorum domos populo dedit in praedam. 

IV. Maurus autem ex Germania per saltum Burmii 
descendit cum aulicis suis in Vallemtellinam una 
cum Severinato cardinale, ac ad urbem Comi ap- 
plicuit, qui a Comensibus cum clero et navibus 
decoratis receptus est. Mane autem facio per viam 


Digitized by Google 


MD. 75 

* \ 
terrae Desii , libi paullulum commoratus fuerat in 

domo Bartholomei Ferrarii, Mediolanum versus iter 
sibi assumpsit ; eui Mediolanenses omnes cum armis 
et militibus obviam se fecerunt, magnalia Mauro 
promittentes, verbo non opere. Tum cum aliquibus 
Helveticis Papiam ingressus est, quae a Gallis de- 
relicta fuerat ; ibi autem Maurus negans solvere 
Helveticis stipendium pro tribus mensibus sicuti 
promiserat ab illis derelictus fuit , qui omnes in 
Germaniam revertuntur. 

At Ascanius pro Gubernatore residens Mediolani 
undique a subditis pecunias quaerit; deos et homines 
turbat; templa gemmis, auro et argento privat, et 
in primis templum sanctae Mariae Gratiarum et 
templum sancti montis Varisii; tum Mussii oppidum 
ab incolis Larii lacus Dongi, Domasii, Grabedonae 
et Surici demoliri iussit , quod postea sub anno 
reaedificari coeptum est. 

Maurus sex colorinas in Germania fabricatas ad 
arces Viglevani conduci fecit, ubi castra sua sti- 
paverat Germanis et Helveticis, fere numero duo- 
decim mille, et Italis ac militibus burgundis ; et 
arces Viglevani de manu Gallorum recepit quasi 
sine praelio. Urbem Novariae, habito praelio cum 
Gallis et filio Ioannis Iacobi Trivulzii , qui cum 
CCC in eam militibus se • clauserat , et recepit; 
'ea lege , ut salvi essent: sed male se consuluit 
Maurus , nam debebat eos in praedam ponere , 
nam hi milites cum lacobo Trivullio se coniun- 
xerunt. 

V. At Gallus sua castra firmavit in loco Mortarae, 
et ex Gallia venit cardinalis rothomagensis ; sed 
Antonius Bailivus burgundus, qui castra Gallorum 
et quatuor mille .Helvetios ad recuperandam civi- 
tatem Forlivii et Imolae conduxerat (quae erant sub 

dominio Catarinae Sforliae et filiorum Hieronimi 
Riarii) quas civitates comprehendit una cum ipsa 
domina Catarina et filiis et Alexandro pontifici eos 
restituit; venit veloci cursu in terram Morlarae, 
dein ad Helveticos transivit, et decem millia sine 
mora ad castra conduxit. Et sic, contractis copiis, 
Galli, qui Mauro praevalebant, pontem Ticini per 
eum factum prope Abbatiam, destrui iusserunl; et 
Maurum cum castris Germanorum in Novariam re- 
cludi coegerunt ; qui fugam quaerit, Mediolanenses 
blasphemans, qui dederunt causam ut de Germania 
descenderet ; sed illi promiserunt Helvetici bellum 
eum Gallis suscipere. Sic, mane facto, exivit Maurus, 
non uti dux belli , sed veste humili ad instar unius 
militis helvetici , et ab ipsis occulte custodiebatur 
promittentes cum salvum fieri; unde castra Gallo- 
rum cum mauris coeperunt manus conserere. Sed 
quia Helvetici et in castra Galli et Mauri aderant , 
< t nolebant inter se bellum suscipere, a pugna ces- 
sari iusserunt; et quia castra Gallorum praevale- 
bant militibus, peditibus, ducibus ac tormentis, pacta 
inita sunt ut omnes Germani sub Mauro militantes 
salvi fierent , sed Maurus pro captivo daretur cum 
reliquis Italis. Helvetici dixere Maurum nocte au- 
fugisse ne eum Galli in castris quaererent, qui in- 
tra sex Helveticos genibus flexis et humili veste 
indutus occulte residebat. Hoc idem agebat et Gal- 
leatius Severinatus. Sed Galli quaerentes Maurum 
per castra circa solis occasum ; quidam Helveticus 
ad Bailinium dixit: « ecquid praemii si Maurum indi- 
cabo »? Aureos CC trado tibi, dixit Bailinius; et Hel- 
veticus stalim Maurum digito indicavit; et sic Baili- 
nius Maurum, Gallealium Scverinatum pro captivis in 
arcem Novariac duxit, et pro tali captivitate a Fran- 
corum rege Ludovico accepit XIV millia aureorum. 

VI. At Ascanius, de Mauri captivitate certior factus, 
cum infinitis Mediolanensibus aufugit Placentiam 
versus, sed a quodam Trivultio faventi et Venetis 
intercepti, in oppido Rivoltac capti sunt et ad partes 
Venetorum conducti. Sed Veneti , rege Gallorum 
instante , eos Mediolanum duxerunt , qui in arce 
portae lovis, adhuc sub fide Gallorum custodita, ac- 
cluduntur, quae erecta fuit a fundamentis a Fran- 
cisco Sfortiae; et Ascanius, quum fuisset prope arcem, 
lacrimis coepit dicere, « pater mi Fraucisce: parasti 
nobis carcerem » . Voluitque rex Gallis Mediolanum 
in praedam dare : sed cardinalis flens rogavit re- 
gem in Galliam existentem ut Mediolanensibus in- 
dulgeret qui se pecuniis redimerent. Sic , facto 
consilio, in claustro sancti Antonii, promiserunt 
regi dare CCC mille aureos; CC mille de praesenti, 
et alios C ad libitum regis, quae C mille a Me- 
diolanensibus numerari noluit. Rex insuper datia 
super cibo et vino in introitu portarum remisit. Ci- 
vitas autem Papiae solvendo XXX millia aureorum 
se redemit. Maurus autem sub fida custodia ex ca- 
stro Novariae pro captivo in Galliam ductus est. 

VII. At Ludovicus rex Francorum, Mauro capto et 
omnia in ducatu Mediolani recuperata, magno com- 
parato exercitu ad recuperandum Neapolis regnum 
inibi in promptu est. At rex Neapolis Federicus 
ex Aragonum familia videns se nequaquam posse su- 
stinere bellum contra regem Gallorum, rogat Hispa- 
niarum regem Ferrandum ut eum aflinem defendat ; 
at Hispaniae rex, Calabria et Apulia sub dominio 
suo remanentibus, pro se pacem cum Gallo com- 
posuit. Rursus Federicus petiit a Maximiliano Ro- 
manorum rege ut sibi pecunias transmittat, ut Gallo 
in Mediolani statu bellum inferat, sed inter reges 
tregua duraute , Maximiiianus noluit. Itaque Galli 

ad Capuam castra conduxerunt per Sanctum Ger- 
manum transeuntes, ubi Federicus, bellum sustinere 
non valens, ultro regi gallo se dedit; sicque in 
Galliam pro captivo ductus , ibi mortuus et se- 
pultus est. 


CAPUT XIV- 

MDI. 


/ Helvetii Lugani oppidum invadunt, et mulla 
loca Larii lacus depopulantur: pestilentia in 
urbe Comi. II Io02 Pugnae inter Helveticos et 
Gallos narrantur. 

1. Anno MDI Helvetici, primo loco, cum multis exu- 
libus ex urbe Mediolani, se Luganum contulerunt, 
quod custodiebatur per milites Antonii Bailinii Comi 
gubernatoris; qui, tres milites inopinate occidentes, 
coegerunt Gruerium fratrem Bailinii se recludi in 
arcem Lugani per Maurum fabricatam, sed non 
completam. At lacobus Trivullius, magno militum 
exercitu comparato sub Branda Castillioneo, Helve- 
ticos terga dare coegit , qui ad montes Dongi et 
Grabedonae Larii lacus accedentes, abinde multa ar- 
menta et pecudum greges, ferme ad IV mille capita 
abduxerunt, multas ibi terras concremantes. Prope 
quod tempus Cardinalis rothomagensis, velut alter 
rex, venit cum maximo equitatu Comum, quae ci- 
vitas et fere omnia eius oppida lacus erant peste 


Digitizod by 


CAPUT XIV. 77 . 

infirmata, et eo morbo a prima septembris usque 
ad kalendas decembris ceciderunt mille et centum 
homines. Quo et tempore Georgius de Ambaxia 
Cardinalis rothomagensis generalis regis Franciae lo- 
cum tenens; pro oratore ad Maximilianum Roma- 
norum regem in tridentina civitate accessit, ibique 
perbenigne acceptus , sermonem habuit pro pace 
inter ambos reges. 

II. Anno MDII Helvetici, secundo loco, per saltus Bi- 
linzonae, quae eis obtemperabat, Ludovico Francorum 
ac Mediolani regem bellum indixerunt,, ac Locarni 
oppidum aggressi sunt. Sed Gallus impetum eorum 
per multos dies sustinuit; nam ibidem transmiserat 
multos pedites gallos, et agri Placentiae sub capi- 
taneo Rocha Martino et Hercule Ruseono, qui viri- 
liter cum oppidanis ad locum quod dicitur Fracia 
contra Helveticos militabant, qui fere quinque mille 
numero erant. Sed Helvetici videntes quod propter 
murum et vallum Fraciae non poterant iter ferro 
aperire, miserunt multos suae gentis per articulos 
montium vallis Madicae, et ad Fraciain superiorem 
accesserunt , quae a paucis custodiebatur , et in 
terram Locarni descenderunt, dimissa Fracia, quae 
erat in plano. At oppidani audientes cum militibus 
Helveticos esse prope Locarnum , omnes de fuga 
consuluerant, ac nonnulli Canobium confugerunt, 
nonnulli autem navibus ascenderunt; sed quum naves 
onus tot hominum sustinere non possent, in lacu 
demersae sunt. Sed magnus magister Franciae et 
Mediolani gubernator ad terram Aronae eius lacus 
cum exercitu, ut se Helveticis opponeret, stationes 
posuit ; Iaeobus vero Trivultius cum militibus se 
constituit in terram Gallarate , ut si Helvetici in 
planum descenderent se eis opponeret. Helvetii ad 
terram Canobii et Intrii descenderunt, sed opera Epi- 

scopi Sedunensis pax firmata est, ac Bilinzonensibus 
concessum fuit quod per Mediolani ducatum, ad 
habendam bladam et alia necessaria, tutus daretur 
accessus, quod antea concessum nequaquam erat. 


CAPUT XV. 

/ Neapolitanum regnum inter Gallos et Hispanos 
dividitur. II Miraculum in Ger inania. III De 
ducis Valentinensis et eius patris Alexandri 
VI pontificis morte. IV Pius III et Iulius II 
Pontifices. V Ludovicus rex Franciae exulibus 
comcnsibus reditum permittit; inundatio et epi- 
demia in urbe Comi. VI Gallorum fuga prope 
Gactam. 

I. Anno MDIII rex Ludovicus Galliae et Mediolani 
dux , et Ferdinandus Hispaniae, Lusitaniae et Ara- 
goniae rex, ut pax iniretur, regnum Ciciliae seu Nea- 
poli diviserunt. Ludovico civitas Neapolis in par- 
tem obvenit cum multis civitatibus, et ibi in vice- 
gerem praefecit ducem de Namors ; Hispano regi 
obvenit similiter Calabria cum reliquis civitatibus, 
et ibi in viceregem Fernandum hispanum (1) ma- 
gnae staturae ac rei bellicae sapientissimum sta- 
tuit. Sed quum maiestas et amor duos non capiat 


(i) Sic MS.: vero non Ferdinandus sed Consalvus Hernandci hic 

ia una sede morari, de toto regno coeperunt GaHi 
et Hispani inter se contendere, et hinc inde parato 
exercitu conflictum iniere; in quo proelio Galli su- 
perati, maior eorum pars ferro ac tormentis occisi 
fuere, ac reliqui de regno expulsi ; et cecidit mor- 
tuus dux de Namors vicerex ex Navariae regibus. 

II. Miraculum circa quod tempus apparuit in Ger- 
mania maxime in terris Ulmiae, Constantiae, Coloniae 
mirum : quod descendebat e coelo aqua viscositatem 
in se habens, super vestes hominum quae impri- 
mebat cruces , quae cuius essent coloris nemo di- 
scernere poterat , nec a nemine descendi aqua di- 
gnoscebatur; nec hoe fictum putandum, nam Germani 
mullum de hoc signo exitabant. 

III. Dux valentinensis Alexandri pontificis filius, 
dimisso officio cardinalatus, ducem armorum se 
fecit, cl omnes principes Marchiae ac Romandiolae 
ex eorum dominio fugavit , cardinalem Ursinum 
capite privavit cum multis aliis de Ursinorum domo, 
duccmque Candiae pontificis filium in flumine Ti- 
beri interfecit, cuius. pater pontifex Alexander VI, 
disceptantibus regibus hispano et gallo de neapo- 
litano regno, ad Deum convolavit. Nam filius Ale- 
xandri VI dux valentinensis, qui multos cardinales 
veneno et ferro occiderat ut dominia et pecunias 
eisdem auferret, voleus nonnullos cardinales veneno 
occidere eos ad prandium cum pontifice vocavit , 
vinum intossicatum in fiaschis detulerat, iusseratque 
credenliario ut de eo vino nemini daret sine cius 
speciali licentia. Pontifex et cardinales, expectata 
hora prandii, omnes ad mensam pro prandio sede- 
rant, sed dux valentinensis, forte impeditus, stetit 
per aliquod tempus moram trahendo ad prandium. 
Pontifex dixit credeutiario si bonum vinum habebat; 
respondit : quod erat vinum ducis valentinensis et 

quod sperabat esse bonum ; pontifex iussit omni- 
bus deferri, quo potato, optimum dixerunt. Interim 
dux venit ad prandium, pontifex iussit de eodem 
vino duci tradi, quod utique factum. Sumpto pran- 
dio, dux credens quod vinum intossieatum adhuc 
esset in phyalis iussit deferri certis cardinalibus 
ibidem adstantibus. Sed credentiarius ignorans de 
veneno dixit : amplius de vino non esse, quoniam 
ipsi duci, pontifici, cardinalibus et aliis in prandio 
existentibus ad potandum dederat; unde licet ipse 
dux statim medicamenta sumpserit, Pontifex tamen 
cum aliis plurimis periit. 

IV. Mortuo Alexandro pontifice, fuerunt et uniti, 
ne schisma fieret in ecclesia, patres cardinales , 
et quum multi eorum essent in Gallia et commode 
ad electionem intra decem dies accedere non pos- 
sent, iuxta textum in casu ubi periculum de elec- 
tione libro tertio, terminum unius mensis statuerunt. 
Et quum multi essent cardinales hispani, fere nu- 
mero sedecim, se clauserant in palatio pontificis 
sancti Petri; reliqui cardinales in monasterio Mi- 
nervae fratrum praedicatorum. Interea ex Gallia ve- 
nerunt cardinales rothomagensis ; Ascanius Sfortia; 
cardinalis lucimburgensis; cardinalis sancti Petri 
ad vincula, et sancti Georgii; qui duo cardinales in 
curia numquam fuerunt recepti in vita Alexandri 
propter inimicitias : Antonius Trivultius episcopus 
comensis ; cardinalis ferrariensis archiepiscopus 
Mediolani; qui omnes, ubi fuerunt Hornae, patres in 
conclavi, sicuti mos est, se clauserunt, et Pium se- 
nensem concorditer elegerunt: qui quum esset senio 
confectus infra viginti dies obiit. At patres similiter 
in pontificem elegerunt cardinalem sancti Petri ad 
vincula, qui statim pontifex coronatus ducem va- 
lentinensem filium Alexandri in arce sancti Angeli 


CAPUT XV. 81 

recludi fecit , atque fere omnia per eum in prae- 
liis ablata propriis dominis restituta fuere. 

V. Gallus autem rex omnibus exulibus-, qui in ca- 
ptivitate Mauri in Germaniam aufugerunt, ut lares 
proprios repeterent concessit ; ea tamen lege, ut, 
ubi bona eorum essent fisco publicata , vel aliis 
dono data, ea pecuniis redimerent. Sed Petrus An- 
tonius Vicedominus doctor et miles, qui et ipse ti- 
more Gallorum ad oppidum de Areo Tridentinae 
dioecesis confugerat una cum uxore et filiis, ibi ex 
laterum dolore interiit. Aufugerat quoque Ioanues 
de Zobiis optimi ingenii; qui, licet Comum reversus 
fuisset, tamen in furore ductus (visum fuit eidem, 
quod Galli eum comprehendere conabantur) ex ci- 
vitate aufugit, ac Patavium se conferens ibi mor- 
tuus est. Octavianus Ripa doctor , Gaspar della 
Torre doctor, Franciscus de Zobiis, Ioannes Petrus, 
Bertholasii filius, (1) — Annibal Balbianus Cla- 
vennae comes in montibus mortuus est Roveredum 
versus. 

Tunc temporis mense Septembris, frequentibus 
pluviis, Larius lacus ripas suas quasi ad mediam 
civitatem posuit; epidimia autem, quae annis duo- 
bus iam Comi cessaverat, a Varisiensibus delata 
multa incommoda civibus intulit. 

VI. Ludovicus Francorum rex ut regnum ncapoli- 
tanum de manibus regis hispani auferat et recuperari 
possit; castra sua militibus, peditibus ac tormentis 
parari iussit in agro parmensi cum sex mille Hel- 
veticis, ac totus- exercitus erat triginta millia ar- 
matorum : sed dux belli Tremolia , ibi magna in- 
firmitate retentus, reversus est in Galliam. Gallus 

( I ) Ita codex : punctis ego signavi ut in lacuna nam non patet e 
textu an hi essent cxulcs, et si tales ; an in exitio detur cti an in pa- 
triam rediissent. 

autem rex iussit castra dirigi Romam versus ; et 
quum ibi fuisseut , cardinalis rothomagensis , qui 
cupiebat eligi in pontificem, iussit castra residere 
circa moenia Romae. At cardinales elegerunt ponti- 
ficem i talum III Pium ; quo electo, insurgit praelium 
inter utrumque regem, in quo Galli ab Hispanis 
in fugam conversi prope urbem Gaietac, et salvis 
personis, spoliati ad civitatem Ianuae descenderunt. 


CAPUT XVI. 

MDIV. 


/ Lupi comenscm agrum vastant: ducis Sabaudiac 
coniugis Margaritae Maximiliani filiae mors. II 
Facinus a duobus mi/ itibus gallis Comi pa- 
tratum. III Infirmitas et terrcmolus per Italiam. 


Anno IjO-I 
Lupi aprum 
vastant Comen- 
sem et raediola- 
netisem. 


Ducis Sabau- 
d.ae obitus. 


I. Anno MDIV lupi rapaces sex abhinc annis in- 
numeros homines occiderunt, ac nemo extra urbem 
tutus erat tam Comi quam Mediolani; et adeo timor 
omnium incaluerat, ut neque rustici permittebant 
armenta et greges ab adolescentibus ex more cu- 
stodiri, sed plures natu maiores simul cum armis 
ad custodiam ponebantur. 

Mense Septembris mortuus est Sabaudiae dux(l), 
invenis formosus sine prole, relicta Margarita uxore 
Maximiliani filia; quae, primum Carolo Gallorum 


(I) Hic dux erat Philibjrtus II. 

regi desponsata et ab eo repudiata, secondario filio 
Ferdinandi Hispaniae regis copulata fuit; qui, cum 
ea nonnullis quum cohabitasset annis, decessit absque 
prole. Quae quum tertio data fuisset Sabaudiae duci 
et iterum vidua remansit ; unde a Maximiliano patre 
in Flandriam ad gubernandum eius nepotem Flan- 
driae ducem, magno quum ea esset ingenio, mittitur. 

II. Quo tempore duo erant Comi sub stipendio 
regis militantes galli, gubernatore Antonio Digion 
burgundo; qui, propter eorum libertatem, dic sabbato 
prope forum bladae ingressi sunt domum cuiusdam 
Georgii de Atcndolis publicas gerentis usuras, ut 
eidem pecunias auferrent: quem repertum ac baculo 
percussum fune suffocarunt , occisumque in lectu- 
lum prostravere; tunc ostium ac vectem claudentes 
ad aurum et argentum ac caetera quaeque preciosa 
exportanda incumbunt. Interim quidam quaerens 
foeneratorem ad ostium camarae accedit, quem per 
rimulam in lecto interfectum Yidens, abiit; statimque 
vox ad gubernatoris aures delata est. Galli autem 
rumorem gubernatoris audientes sibi fugam consu- 
lebant , sed fugientes comprehensi : sequenti luce , 
eorum dextera prius amputata apud domum occisi, 
super platea ecclesiae maioris capite interfecti sunt, 
atque per qualuor fenestras divisi. 

III. In hieme fuit maxima infirmitas tussium et gut- 
turis suffocationum in tota Italia , et quasi maior 
pars viventium fuere ea infirmitate retenti, et multi 
periere: durabat ea infirmitas per menses, et 
in civitate Comi nulli decesserunt. 

Terremotus subterraneus urbem Bononiae pluri- 
bus mensibus et vicibus vexavit, adeo ut, pluribus 
domibus diruptis ac in ruinam positis, Bononienses 
coacti fuerint urbem relinquere ac per campos et 
territoria habitare. 

CAPUT XVII. 

MDV. 

I Muraltus funera suae familiae enarrati II De 
fonte intermittenti in villa Plinii ; magna fru- 
gum caritas in Italia . III Ludovicus rex Fran - 
eorum graviter in morbum incidit. IV Ascanii 
Sfortiae cardinalis obitus. V Inundatio Larii. VI 
Legatio Mediolanensium ad gallum regem. 

I. Iacobus capitancus Muraltus die dominica obiit 
septimo mensis aprilis dolore laterum ; vir sane 
pius, placidus, ac erga pauperes liberalis. Quum 
esset Cumanae ecclesiae, Insulae, Locarni, Abbiate, 
ac Canturii canonicus, horas canonicas nunquam 
praetermittebat, ac per multas cuiuslibet diei horas 
preces ad deum fundebat, ad cuius exequias, ma- 
ximis sumptibus factas, interfuit totus clerus; se- 
pultusque fuit in ecclesia maiori apud capellam 
sanctae Luciae. Decessit et Christophorus paler meus, 
qui in utraque censura erat perilissimus, et con- 
silia sua ab omnibus tamquam lex observabantur. 
Periit et mater mea domina Ioannina ex Castilio- 
neorum familia, matrona veneranda , quae in ec- 
clesia sanctae Crucis ordinis minorum de observantia, 
quum esset tertii ordinis, similiter cum toto clero 
sepulta est. Obiit, ac cum patre meo sepultus fuit, 
dominus Nicolaus patruus meus, qui similiter fuit 
in dictis ecclesiis et aliis canonicus ; qui semper 

media nocte surgebat ad matutinum, quare inter bea- 
tissimos connumerari potest': nemo est enim qui 
eum peccatis minimis accusare possit. Aetate centum 
annorum mortuus est et Aloysius eiusdem ecclesiae 
canonicus patruus meus, qui capellam in eandem 
ecclesia maiori praediis dotavit sub titulo sancti 
Stephani, sub titulo iuris patronatus Muraltorum 
familiae Christianae. 

II. In agro comensi iuxta Larium extat fons admi- 
rabilis valde, parum distans a terra Turno, Pliniana 
dictus; qui singulis horis semper intumescit, cre- 
scit et decrescit: est valde latus, quod conducit 
plura molendina et fulas ad fulandum drapos lanae. 
De hoc fonte dicit Plinius in naturalis historiae libro 
secundo cap. de miraculis aquarum. 

Hoc anno, propter inundationem aquarum tem- 
pore seminum, fuit magna caritas bladarum in tota 
Italia, et plus homines fame vexabantur extra Lom- 
bardiam; nam Romae rugium (1), quod est mensura 
eorum, erat valoris ducatorum quindecim et sex- 
decim. In urbe Venetiarum starium frumenti, Me- 
diolanensis mensurae scilicet liprarum sexdecim, du- 
cati unius: fertilitatem tamen eo anno Deus dedit 
in agro comensi et Mediolani, nam castaneae agri 
comensis deferebantur Bononiam usque. 

III. Iulius II pontifex ex litteris Ludovici regis Fran- 
corum certior factus est quod, eo existente in in- 
firmitate semimortuo ac nulli responsum praebente, 
visione se vovit sacramento corporis Christi; et, 
voto facto, spiritum reassumpsit et infirmitate li- 
beratus fuit. Quare iussit pontifex in toto regno 
et ducatu Mediolani sacramentum corporis Christi 
deferri per urbes et oppida; et iis qui eum sequuti 

(!) Sic MS : forte legendum est culleum. 

fuerint processionaliter remissionem omnium pec- 
catorum a poena et a culpa concedebat. Et hoc 
fieri iussit intra octavam corporis Christi , aut in 
die vigesima sexta mensis Iunii, quod quidem ubique 
factum est. 

IV. Ascanius Sfortia Francisci Mediolani ducis filius, 
romanae ecclesiae cardinalis ac vicecancellarius 
post captivitatem Mauri fratuis, Romae repente mor- 
tuus est; (1) quem antequam periret, voluit cardinalis 
rhotomagensis in Galliam ducere, sed hoc vetuit 
pontifex Alexander Borges, qui ct ipse ad sidera 
convolavit. Gallus autem rex quum optaret eligi 
futurum pontificem sibi fidum, transmisit Georgium 
de Ambaxia cardinalem rhotomagensem cum quatuor 
aliis cardinalibus gallis ut interessent electioni pon- 
tificis , qui cum aliis in conclavi elegerunt Pium 
senensem. Gallorum autem rex dum Ascanius Sfor- 
tia cardinalis vivebat, eo quod noluerit in Galliam 
revertere cum rothomagensi cardinale , ci omnes 
redditus beneficiorum sequestrari iussit; et ex red- 
ditibus abbatiae clarevaReosis et episcopatu Papiae, 
amplissimam domum secus abbatiam sancti Dionysii 
Mediolani fabricari iussit, ubi per tempora epidemiac 
infecti conducerentur; monasterium sancti Ambrosii, 
quod in perpetuam commendam dabatur, monacis 
clarevallensibus de observantia in perpetuam dedit, 
et magna aedificia construi fecit. 

V. Lacus Larius mense luiii per plures vices intu- 
mescebat , et residerat excedendo, ripas et alveum 
per centum brachia , modo se dilatando modo se 
retrahendo cum maximo impetu , quem dixerunt 

( I ) Pestilentia. Fides Bembo in hac re non est habenda qui Ascanium 
in vinculis in Galliam defunctum narrat. Ascanius praeterea episcopus 
erat Cremonae. 

aslroloci effectum fuisse subterranei terremotus. Idem 

o 

accidit in lacubus Lugani et Verbani ; et in anti- 
quis codicibus reperitur accidisse boc idem anno 
MCCXXXI1 mense septembris. octobris et novembris 
impetu ventorum , quia omni die ac nocte domus 
et arbores videbantur in terris sterni, et erat mi- 
rabile dictu. Nocte exeuntis festi sanctorum Apo- 
stolorum Petri et Pauli maximae pluviae in toto 
agro comcnsi descenderunt et infinitae mansiones 
ex inundatione aquarum submersae sunt et praedia 
infinita collapsa sunt. 

VI. Anno MDV Uudovicus Francorum rex et Me- 
diolani dux volens providere de futuro haerede seu 
successore, unica tum suscepta filia ex Anna Bri- 
tanniae ducissa, (I) illam cuidam comiti regia domo 
nato in sponsam tradiditit adhuc in pupillari aetate' 
constitutam , et moneri fecit Mediolanenses ut ora- 
tores in Galliam cum mandato speciali ad prae- 
standum iuramenlum fidelitatis in manibus dicti 
ducis transmitterent. Unde pro oratoribus electi 
sunt Joannes Stephanus Castillioneus iuris utrusque 
doctor clarissimus Mauri tempore consiliarius , ac 
Castellinus Scaramutia Vicecomes, qui cum honora- 
bili comitiva in Galliam profecti sunt , et apud 
regem oratione habita per Stephanum fidelitatem 
iuxta mandatum iure iuraudo firmarunt , cui Ste- 
phano rex dono dedit burgum Mandelli lacus Larii; 
cosque postea Mediolanensibus gratias agendo re- 
misit. 


(i) Scii. Claudia quae nupta fuit Franciseo comiti Engolismersi. 

I. Obitus arehiducis Austriae in Ilispaniis. II 
lulius pontifex auxilium a Francorum rege 
contra Bentivolios Bononiae dominos petit. III 
Bentivolms se ad bellum sustinendum parat. 
IV Desertus a suis Bentivolms in fidem Fran- 
corum regis se committit: Pontifex Bononiam 
ingreditur, et deinde a Bomanis revocatur. 

1. Austriae archidux, filius Maximiliani Romanorum 
regis, quum in uxorem accepisset Ferdinandi filiam 
ex Helisabeth coniuge llispaniarum regis , et cum 
ea aliquibus annis stetisset, duobus filiis masculis 
ex ea procreatis, et eo constituto pro rege, ibi in 
Hispania morte naturali obiit in iuvenili aetate. 
Nam Ferdinandus regnum dereliquerat et secundam 
receperat uxorem Foyes ex domo Vasconiae et 
Navariae provinciae, et sedem suam locaverat in 
regno neapolitano, quod abstulerat Ludovico Galliae 
regi. Sed post mortem Austriae ducis ex regno 
neapolitano recessit , et in Hispaniam cum filia 
pergens ibi regnavit, retinens secum unum ex fi- 
liis arehiducis ut post eum in regno succederet. 
Alium vero natu maiorem transmisit ad regendam 
Flandriam cum amita Margarita filia Romanorum 
regis, quae pariter ibi cum nepote regnabat. 


* 

II. lulius II pontifex savonensis, contractis inimici- 
tiis cum Ioanne Bentigolio, absque quo respublica 
Bononiensis nihil agebat, ad eum apostolicos lega- 
tos frequenter misit ut ex urbe Bononia discede- 
ret cum filiis et complicibus suis , et urbem ro- 
manae ecclesiae liberam relinqueret; quod si secus 
fieret, eum pronuntiaret rebellem ecclesiae roma- 
nae. Qui Bentigolius, quum esset in civitate uti 
dominus ac formidabilis, et quum omnes inimicos 
factionis suae expulisset , ac partim in diversis 
mundi partibus ferro iugulari fecisset, uti fuere 
illi de domo (i) Malucciorum , qui pro maiori 
parte fuere ferro iugulati , noluit mandatis ponti- 
ficis obtemperare; sed multos milites et alios suo 
stipendio collegit , civitatemque munivit praecepta 
pontificis parvi pendendo. Itaque pontifex lulius 
regem gallum Mediolani ducem instanter legatis 
rogat, ut velit castra sua movere contra Bcnti- 
golium et Bononiam , quae a Carolo Magno, ec- 
clesiae romanae dono tradita fuerat propter ca- 
ptionem Desiderii Langobardorum regis Papiae, 
pontifici restituere. Quapropter rex , uti christia- 
nissimus, iussit Carolo de Ambaxia Franciae magno 
magistro et Mediolani generali gubernatori ut col- 
liberet omnes armiberos in ducatu Mediolani com- 

O V 

morantes , et ex Helveticis seu Sviceris tres mille 
suo stipendio conduceret; aliosque pedones collige- 
ret ut essent numero sex mille , ac castra move- 
ret contra civitatem, ac illam pontificis imperio 
restitueret. Itaque magnus magister praecepta regis 
statim adimplevit, et sexcentos milites cum Helve- 


(I) MS. perperam nec emendare sum ausus. Gens quae In totum 
ferine deleta fuit a Bentivolio fuit illa IMarescotlorum. Cf. Guicciardi- 
nium lib. V. Bonaceorsium et alios. 

licis et aliis pedestribus militantibus, qui erant 
forte sex mille, in civitate Parmae coadunari fecit: 
ibique existente capitanco Carolo cum toto exercitu, 
se contulit prope moenia Bononiae , per prius 
transmissis bombardis, impensa tamen totius cleri 
mediolanensis ac feudatariorum ducatus Mediolani. 
Sed tunc, motis castris, tanta inundatio pluviae su- 
pervenit, ut crediderint omnes in aquis submergi. 

III. Sed loannes Bentigolius qui se recluserat Bono- 
niae et deliberaverat sustinere bellum , civitatem 
multis machinis fortem reddebat. Sed populus no- 
lens bellum sustinere, nuntios ad pontificem secre- 
tos mittit (qui pro expeditione ipsa cum viginti 
cardinalibus, et cum tota curia venerat in locum 
Cesenae) ut vellet populum cum rebus salvum fa- 
cere, et eum in civitatem introducere pacti sunt; 
ea tamen lege, ut nullus Gallus, nec aliquis sub 
stipendio regis militans, Bononiam ingrederetur. 
Qui pontifex haec ct alia multa privilegia manu 
signavit. 

IV. Unde in nocte haec loannes per securiores nun- 
tios ad magnum magistrum nuntiavit, quod volebat 
civitatem egredi cum familia ac suis complicibus, 
et in fortunam regis se et sua bona committebat; 
quae Carolus laeto animo suscepit , et ad portam 
Bononiae, nocturno tempore, se contulit, ubi Ioan- 
nes , filii , uxor sua et uxores filiorum cum suis 
omnibus sese in manus ultro Caroli dederunt : 
et ut fugerent impetum pontificis eos omnes con- 
duci fecit in agrum parmensem, et dono dedit ad 
habitandum Burgum Sancti Domnini cum eius op- 
pido. Sic pontifex cum maximo triumpho ct ap- 
paratu ingressus est Bononiam; omnia bona Ben- 
tigoliorum depopulari fecit; palatium perpulchrum, 
quod erat dicti Ioannis, funditus everti iussit; omnia 

castra et immobilia abstulit; exules et Bentigolio- 
rum hostes Bononiam revocavit; loannem, et omnia 
loca ubi habitare contigisset, interdicto ecclesiastico 
subiici voluit: et iussit quod loannes sive vivus sive 
mortuus pontifici solveret qualuor mille ducatos; 
multa dona et multa privilegia populo ac civibus 
dare promisit. Fertur quod ad pedes pontificis , 
dum esset in concistorio publico , pulchra iuvenis 
ex suo capite narravit infinita nomina et cogno- 
mina hominum qui fuerunt a loanne ferro iugu- 
lati , totque tyrannides , tot virginum rapinas et 
alia nefanda quae orant incredibilia dictu; ita ut 
pontifex ct cardinales crediderint quod puella illa 
esset Spiritu Sancto insignita. Tunc communi exi- 
stimatione fertur quod si Bentigolius in pertinacia 
stetisset, quod pontifex nec Galli per annum non 
ausi fuissent Bononiam ingredi. Nam Gruerius de 
Digion, nunc gubernator Comi, qui a Carolo fuerat 
electus ad custodiam bombardarum cum Helveticis, 
in periculo fuit maximo; nam una nocte dum 
bombardae Gallorum essent secus moeniae Bononiae, 
Bononienses quoddam (1) flumen decurrere fece- 
runt in loco bombardarum, adeo ut in aquis sub- 
mersae fuerint; sed magnus magister fecit eas ab 
aquis extrahi, maxime cum adiulorio Helveticorum , 
qui usque ad gullam stabant in aquis, et ex hu- 
meribus suis bombardas extrahebant. Demum tanta 
inundatio aquarum e coelo sequuta fuit usque ad 
kalendas novembris , quod credidere diluvium ite- 
rum nasci super terris. Sed, potita Bononia, pon- 
tifex fortilicium in ea urbe magnum et perpul- 
chrum construi fecit, ibique a kalendis septembris 
usque ad festum paschae resurrectionis , partim 

(I) Scilicet Rher.um. Vide Guicciardinium Hisl. ltal. I. c. 

Cesenae cum tota curia gaudio magno remansit , 
nec in toto tempore quo Bononiae fuit pluvia ali- 
qua e coelo descendit, nec nix de coelo ea hieme; 
hiemsque erat ad instar aestatis seu veris. Sed 
Roma erat tota desolata, omnes confugerant Bono- 
niam, quare Romani oratores ad pontificem transmi- 
serant ut Romam vellet redire, aliter de ea actum 
esset ; nemo erat qui in ea vellet vivere et habi- 
tare, eo quod paullatim ediceretur domus latronum 
quae debebat esse heroum (1). Unde pontifex in pa- 
scha Romam rediit cum maximo apparatu. Ioanncs 
vero Bentigolius vestibus lucubris , barba longa , 
se cum filiis ct multis ex complicibus suis contu- 
lit Mediolanum, expectans adventum Ludovici regis 
lanuae tunc commorantis. Demum pro gratiarum 
actione erga gallum regem et magnum magistrum, 
pontifex, Bononiae existens, quatuor cardinales gallos 
creavit. 


CAPUT XXI. 

MDV1I. 

I Ludovicus rex Francorum Papiam primum deinde 
Mediolanum ingreditur et quomodo a Mediola- 
nensibus accipitur. II Legati principum et ci- 
vitatum missi ad regem. III Pompae a Trivullio 
dispositae in honorem regis. IV Rex Ludovicus 
Savonam petit. 

I. Anno Christi MDVII Ludovicus rex Francorum 
et Mediolani dux, sedato populo veneto, cum Gras- 

(I) Ita ex cobject. legendum puto : verbum enim est tam male con- 
scriptum in codice et abrasum ut non legibile appareat. 

so (4) et Genuae nobilibus in mense niaii, in vi- 
gilia pentecostes, quae fdit vigesima secunda dies 
eiusdem mensis, cum omnibus aulicis et nobilibus 
suis Papiae urbem ingressus est, et a Papiensibus 
hilari vultu et cum maximo apparatu receptus 
est : multos iuvenes numero quinquaginta vestibus 
albis obviam regi miserunt ; et omnes cives in 
ponte Ticini cum universitate scholarum eum 
in civitatem introduxerunt. Ipso autem die pente- 
costes in illo deaurato monasterio chartusiensium 
ut ad Deum oraret se clausit; et mane, audita 
missa, uti moris est, genibus flexis; et, petita ad 
Deum peccatorum venia , multos qui scrobas seu 
fistulas in corpore habebant , signo sanctae crucis 
eos signavit, qui ab infirmitate illa curabantur, quod 
privilegium est Gallorum regibus a Christo Iesu 
Deo nostro concessum. Tum se contulit ad palatium 
Cassini (2) Iacobi Trivultii, ubi hilari vultu ac ma- 
ximis expensis receptus fuit; demum statuit Medio- 
lanum ingredi , unde Mediolanenses constituerant 
triumphum parari hoc modo. Nam a porta citta- 
dellae, quae est prope monasterium sancti Euslorgii n um. 
extra portam ticinensem, usque ad castrum novum 
portae Iovis, via undique erat desuper pannis coo- 
perta, parietes, apothecae intus et extra erant coo- 
pertae ornamentis diversi coloris , cum ghirlandis 
insignibusque regis et aliis armis depinctis. Omnes „ 

.. .* , e , . . * . De mulierum 

mulieres eiusdem urbis in portis et apothecis cum et virorum ve- 
incredibili ornatu ad videndum regem , et ut rex stibus ' 
et Galli eas viderent, se palam, non dico, prostra- 
verant, sed se collocaverant. Nam eo tunc tempore 


(1) Sic MS. sed mendose nam pro Vendo legendum est Ce nuente ■ de 
Crasso autem milii nulla notitia constat. 

(2) Nunc Cassino inter Binascum et Mediolanum. 

mulieres habebant habitum regium, et reginae ap- 
parebant; vestes longas cum cauda in terris prostrata, 
manicas latissimas ac tabaratas cum camisia latis- 
sima auro polita utebantur. Erant etiam duae ma- 
nicae camisiae quae sub manicis deferebantur in tan- 
tum latae quod brachia X tellae rensii (1) non suf- 
ficiebant ad cius latitudinem ; eratque lata vestis ita 
ut mulier videretur esse maioris rotunditatis quam 
sit vas candiorum (2) vini VIII. Nam sub veste defe- 
rebant aliam vestem quae vocabatur Faldia, quae 
erat facta aut fustaneo , aut bombaxina aut tellae 
et circumquaque aderant circuli pleni stuppa aut 
bambace, et de per sc stabat lata ad instar dolii 
vini. Caput discoopertum in totum deferebant, et 
crina sparsa ut agit vir et iuvenis; habebant 
enim scolaces ad instar retis serici coloris in ca- 
pite, et in eos circumvolutabant capillos, et taliter 
agebant quod crina erant reflexa et faciebant 
comam ad instar viri. Bindellum auro et sirico 
contextum iu capite ponebant et caput circa me- 
dium frontem stringebant, ut capilli in ordine suo 
continuo starent, imponentes desuper rosas, galio- 
foros , aut pennas avis garzetae. Pectora nuda 
ostendebant , cingulum ex veluto erat coopertum 
cum tascheta et pugnali involuto ita ut maxima 
in mulieribus videretur pompa. Vestes erant latae 
et longae : quasi quadraginta brachia tellae auri 
non sufficiebant, margaritae et gemmae non erant 
in maximo usu. Aliquae erant mulieres quae de- 
ferebant vestes diversi coloris et cum divitiis. 

Homines vero erant quasi sine pompa , nam 
sunt anni decem quibus viri induuntur vestibus 


(1) Scilicet telae subtilis instar byssi. 

(2) Camlium genus erat pensurae apud Mediolanenses. 


Digitized by Google 


MDVII. 95 

lueubribus, seu nigri coloris: qui vestem nigram 
deferebat inter aulicos stare poterat, qui vero ru- 
bram contemnebatur ab omnibus. Mediolanenses 
regi obviam miserunt iuvenes CC pedestres, azurli 
coloris induti cum flore lilii contexto, enses nudos 
in manu gestantes; I) similiter armatos, splen- 
dentia aere et ferro absterso, atque ita disposita, 
ut casu maxime coelo cecidisse viderentur cum 
rounchis longis (1). Nam aute regem praei- 
ij i 1 1 civ es omnes bini in equis sedentes, post 
equites aurati , comites , marchiones, ac reliqui 
magistratus ac Mediolani senatus , et D defe- 
rentes arcus ad custodiam regis. Continuabant 
equites cum veste desuper recamata et corona in- 
serta , tres habebant capitaneos , qui vestes puri 
auri deferebant magni pretii, post eos sequebantur 
iuvenes ut supra descripti; et currus erat unus 
ubi sedebat deus lupiter. Erat lacobus Trivul- 
tius marchio et maraschalcus Franciae, et simi- 
liter a dextra erat Carolus de Ainbaxia magnus 
magister, maraschalcus et Mediolani gubernator. 
Erantque C C ex Helveticis cum manizois qui 
a regis latere nunquam discedunt, indutis ru- 
bei et crocei coloris , erantque C et plus lau- 
reati doctores ex mediolanensi collegio qui an- 
teibant. Post Galleatius Severinalus regis scutifer 
sedens in equo magno regis ensem deferens coo- 
pertus auro cum liliis regiis. Postea rex erat sub 
pallio, quod baldachinum vocant, aurato , quod a 
doctoribus deferebatur, vestibus auratis ornatus et 
bireto ducali et. sine corona. Anteibantque tibici- 


(I) Sic in MS. a D usque longis. Quamquam cliron. Mcdiol. pe volverim, 
lucem huic obscuro loco adferre nequivi. Forsan error auctoris, forsan 
incuria scribentis hanc confusionem attulit. 

Legati prin- 
cipum ac civi- 
tatum missi ad 
regem. 


nes infiniti numero bellica sonantes , post regem 
sequebantur sex romanae ecclesiae cardinales. Postea 
sequebantur duces , proceres , omnes primates ex 
Gallia cum equis post regem duo mille. Omnia erant 
aperta et sertis, vaporibusque repleta suavibus. 
Primo in ecclesia maiore a toto clero cum apparatu , 
deinde in castro magno et totius mundi pulcher- 
rimo receptus est, ubi tot bombardarum strepitus 
excessit. Erantque ad latus regis pedestres Anto- 
nius Maria ex marchionibus Pallavicinorum a rege 
dilectus , et Theodorus Trivultius frater Antonii 
cardinalis et civitatis Comi episcopi, cum vestibus 
longis auri, et cum mediis manicis. Fecitque rex ' 
multa astiludia super platea magna castri , ubi 
aderant populus et mulieres ornatae. Galleatius 
Severinatus et nonnulli Italici cum Gallis per tres 
dies in astiludiis steterunt et omnes probe se ges- 
sere equester et pedester. 

Magnus Franciae magister in hortis palatii, quod 
erat domini Philippi Sfortiae filii ducis Francisci in 
cursu portae Vercellensis, castrum ligneum erigi statuit 
et intus armatis munivit: extra se opposuerant multi 
milites, ut castrum debellarent cum scalis ingredi 
conabatur. Sed qui intus erant se opponebant cum li- 
gneis mazzis ac ensibus nudis, adeo ut tres regii 
milites fuerint a castro deiecti per intus astantes; 
et multi stetere in periculo mortis: quae res regi 
minus lacta fuit, et nisi descendisset et armatos 
separasset res potius fuisset lethalis quam laeta. 

II. Iulius II pontifex maximus cardinalem Pallavi- 
cinum legatum ad regem gallum Mediolani mittit, 
qui maximo comitatu urbem ingressus cum C 
mulis onerariis et fere C C C suis familiaribus a 
Gallo hilari vultu receptus fuit. Venit et dux Sa- 
baudiae cum maximo apparatu et equis ferine D: 

dux Ferrariae, marchio Mantuae, marchio Mon- 
tisferrati , marchio Salutiarum, filius ducis Lotha- 
ringiae , dux Borbonensis personaliter venerant; 
respublicae Venetiarum et Florentiae oratores tran- 
smiserunt. Omnes comunitates pariter oratores tran- 
smiserunt, et Comenses elegerunt multos oratores 
sicut dominum Ioannem Andream Ruscam militem et 
doclorem, Ioannem Andream Rambertengum, Franci- 
scum Lucinum, Franciscum Muralium, Valerium de 
sancto Benedicto, Ioannem Andream Ruscam Lomatii 
archipresbvterum, omnes doctores sacrarum legum; 
nec non Aloysium Mugiascam , Aloysium Corli- 
cellam, Paulum Lucinum, Bertolasium Ruscam, Pe- 
trum Martyrem Coquium ut regem salutarent, et cum 
eo gratularentur de Ianua recuperata, offerentes se ac 
sua. Ex quibus nonnulli ad regis pedes introducti 
a magno magistro, ab eo hilari vultu suscepti fue- 
runt, expositisque ab iis ex civitate iniunctis, stando, 
nobis habentibus llexa genua, (1) benigne respon- 
dit; offerens se paratum omnia agere pro comuni- 
tate, se illi semper fore optimum ac placidum, modo 
fidelitate illa sibi respondeat. 

III. Ioannes Iacobus Trivultius magnum dedit con- 
vivium regi, legato, cardinalibus, duci Sabaudiae ac 
omnibus marchionibus, comitibus, aulicis et mulie- 
ribus plusquam C pretiosissimis vestibus, auro et 
gemmis intextis, indutis ut postea choreis interessent ; 
inter quas erat pulcherrima comitissa Brixiani (2) 
principis ex exulibus regni Neapolis a rege praedi- 
lecta, deferens comam sparsam cum galero vestibus 
amplissimis decorata , ab Hispanorum rege e suo 


(4) Muraltus ipse fuit in admissis ad conspectum regis, et hac causa 
dicit: nobis habentibus 
(2) Ita MS. Sed legendum puto Roxani. 

solo, eo quod Gallorum partam faveret, expulsa. 
Triginta officinas, ubi cibaria decoquebantur pa- 
rari iussit, ut, distinctis gradibus dignitatum, cuili- 
bet deservire haberet: erat enim officina regis, le- 
gati, et cardinalium, ducum et sic de singulis. Magna 
pompa fuit ac expensa in parandis cibariis et locis 
ubi convivia fierent. Viam latam et longam, quae 
est ante portam Iacobi Trivullii, situata in cursu 
portae Romanae Mediolani, claudi fecit ; pavimentum 
perpulchrum sterni iussit; et cooperta erat via variis 
linteis, et in parietes trapizetis ac celonis: nihilque 
deerat ad summum ornatum. Idem egit et Gallea- 
lius Vieceomes Francisci filius, qui postposito do- 
ctoratu ad militiam adscribi voluit. 

Tum rex interfuit sponsalitiis nobilissimae viduae, 
quae secundo se nupsit, dominae Susannae de Buzzis ; 
primo nupta viro Augustino Trivultio pecuniis co- 
piosissimo, nunc annosa, corpore tamen pulcherrima. 
Nunc vero coniuncta, rege praesente, cuidam Hastensi, 
contradicente Georgio Trivultio filio Firmi fratris 
Iacobi Trivultii ; nam et Georgius filiam unicam 
Susannae et Augustini in uxorem sumserat, ut in 
patrimonium et bona eorum succederet. Sed Au- 
gustinus opuleutissimus ac auro plenus testamentum 
condidit, et partem filiis fratris ipsius Augustini re- 
liquit; Susannae vero plusquam decem mille duca- 
tos reliquit ex redditu annuo ducatos quadrigen- 
tos. Unde Georgius prohibere conabatur Susannam 
secundo nubi. Quod intelligens rex, licet Trivultio- 
rum domus apud eum in honorem haberetur, dixit 
tamen « quis est tam potens qui velit matrimonia 
a Deo constituta prohibere? et subito domi Susannae 
maximo apparatu ac magnis gaudiis matrimonium 
celebratum est. 

IV. Demum rex cum tota curia, legato ac cardina- 

libus et ducibus in civitatem Savonae se contulit 
ut <?xpectaret Ferdinandum Hispanorum ac Neapolis 
regem ; qui cum maximo apparatu ex Neapoli cum 
multis triremibus ac navibus ac cum secunda uxore 
venerat ad videndum regem Ludovicum. Unde rex 
Gallorum cum navi obviam se fecit regi hispano; 
et ut se de eo confideret, ante descensum Ludovi- 
cus cum paucis in navi Ferdinandi se posuit inter 
se iubilantes. Demum ambo reges descenderunt de 
navi. Ludovicus reginam Hispaniae, quae gallica erat 
de Foyes, in equum suum posuit, et in eodem equo 
ambo sederunt. Cum regina erant centum ancillae 
auro indutae, et omnes ab aulicis gallis super eo- 
rum equis sedere factae sunt ; et tantus erat stu- 
por inter omnes, ut ambo reges, qui multa san- 
guinolenta inter se gesserant, debuissent inter se 
confidere ambo simul comedendo, stando, pernoc- 
tando. Ibi rex Hispaniae; per quindecim dies in io- 
cis stetit, demum quum haberet filiam in regno 
Hispaniae viduam ex marito Burgundiae archiduce 
in Hispaniam se contulit. 

/ Maximilianus Romanorum Imperator conventum 
Germanorum principum habet de bello contra 
Gallos infererendo. II Apparatus Ludovici regis 
ad bello sustinendum: Gruerius gubernator Comi 
urbem operibus validiorem facit , destruendo 
complures domos civium. III Trivultius Cia- 


100 MDVI. 

vennam et Misochium petit ; vexationes Mar - 
conati galli exponuntur , gallorum militum 
rapacitates. IV Gruerius coemeterium S. Michae- 
lis in urbe Comi diruit. V Germani mercatores 
territi ob bellum e Como in Germaniam confu- 
giunt. 


Anno 4507 
Concilium Con- 
stantiae contra 
Gallos a R. R. 
convocatum. 


Apparatus 
Ludovici regis 
Francorum ad 
bellum. 


I. Maximilianus ex domo Austriae, in regem Roma- 
norum concorditer ab omnibus Germanis electus, 
Federici filius, lentat reges et duces ac totius Ger- 
maniae proceres seu Galliae bclgicae; ac in unum 
coadunat ut secum conveniant ad recipiendam co- 
ronam in urbe romana, et a summo pontifice Iulio 
II savonensi in imperium confirmari et approbari. 
Sintque cum eo in armis ad aperiendum iter ferro 
per totam Italiam, et eam, tam que imperio devolu- 
tam, imperiali dominio coniungant, et omnes pos- 
sidentes ex Italia expellant; maxime regem Franciae, 
qui ducatum Mediolani contra praecepta imperialia 
obtinere dicebatur. Propterea Maximiiianus omnes 
Germanos et omnes ligas Helvetiorum in generale 
concilium esse praecepit in civitate Constantiae Ger- 
maniae provinciae, ubi omnes Germani se convene- 
runt ac iureiurando firmarunt cum eo esse ad co- 
ronam suscipiendam. Sed gallus rex videns haec 
agi contra eum oratores ad ligas Helvetiorum tran- 
smisit, sed frustra; nam Helvetii fidem dederant 
Maximiliano illum associandi Romam. 

II. At Gallus IV mille milites suo stipendio habens, 
iussit magno magistro et Trivultio Iacobo ut duca- 
tum muris, militibus, bombardis munirent, nec in 
aliquo deficerent quae essent ad apparatum belli et 
ad superandos hostes. Magnus autem magister Co- 
mum veniens civibus iussit ut CCC archibuxios 
de suo aere fabricari facerent; et unam bombardam 

magnam dono civibus dedit ut inter archibuxios 
fonderetur, quae ad Condendum quinquaginta ex eis 
sufficeret. Voluitque ut cives haberent centum ope- 
rarios ad fabricandum ea quae a Gruerio guber- 
natore injungerentur. Gruerius autem iussu magni 
magistri baluardum seu revelinum ad portam 
Turri n) construi fecit a fundamentis : rex autem 
persolvebat carpentarios et a muro magistros et 
calcinam; lapides vero recepit partim in burgo 
e muro, nam moenia, domos, quae annis centum 
elapsis a factione gibellina in simul cum Guelphis 
• contendentibus igne consumptae fuerant, dirui fecit. 
Multas domos prope eandem portam existentes similiter 
demoliri fecit; ecclesiam divi Blasii similiter demo- 
liri fecit ac penitus dirui, pulcherrima sepulchra 
in prato sancti Mieliaelis ibi prope destrui iussit, 
burgensibus flentibus et prostratis ad pedes magni 
magistri misericordiam petentibus, eo maxime quia 
burgenses ipsi nihil aliud habebant, maxime qui- 
dam de Biraghis, de Quattrogambis, de Puteis et 
mulli alii. 

Fundus domorum erat in bonis hospitalis ipsius 
ecclesiae sancti Blasii, quae ecclesia unita fuit 
hospitali novo sanctae Annae, melioramenta quippe 
erant eorum pauperculorum; sed vox erat vana 
apud magnum magistrum; promisit tamen quod 
damna per regem, sive per magnum magistrum, per- 
solverentur. lussitque Comi referendario ut domos 
ad habitandum illis quaereret et pensionem persol- 
veret donec a rege pecunia dari iuberet, quae me- 
dicina parum profuit. Tum nobis Muraltis iussit 
Gruerius et viridarium nostrum perpulchrum de- 
strui, quod erat in angulo et in via qua itur ad 
ecclesiam sancti Laurentii : in ecclesia autem sancti 
Blasii erat capella magni redditus intilulata sub 


Gruerius mul- 

vocabolo sancti Vincentii, ubi canonici ecclesiae ma - 
ioris Comi processionaliter ad divina in festa eius- 
dem sancti se conferebant. Reperuit Gruerius in 
fundamentis ipsius baluardi viant latam cum aquae- 
ductu qui erat subterra per brachia septem: re- 
periere quoque in baluardo castri rotundae sub ter- 
ram ecclesiam pulchram sub titulo sancti Eustachir, 
quae iam annis centum in monasterio sancti Lau- 
rentii traslata fuit. Aliud quoque baluardum apud 
portam Salam strui fecit, ibi destruens multas do- 
mos quae erant monasterii sanctae Mariae de Ron- 
dinetis. Omnes parietes quae erant secus portas ci- • 
vitatis et extra circumquaque civitatem et maxime 
. prope fossam seu vallum, et quae erant ad cingen- 
dos hortos civium demoliri fecit: fossae civitatis, quae 
pacis temporibus a comunilate Comi privatis per- 
sonis venditae fuerant, evacuari fecit, et vites et 
arbores quae in eis erant scindi statuit. Erantque 
plusquam mille homines ad laborandum; civitas mu- 
niebatur, introductis ad quotidie laborandum die 
noctuque viris ex villis, burgis et oppidis iuxta 
compartitum suum. Ad legenda ligna ad hoc opus 
necessaria missus fuit Bernardinus Borserius civis 
comensis, qui in diversis nemoribus infinita colle- 
git, ac scidit in nemoribus domini Franeisci plebis 
Balernae, in nemoribus Corderii et Geronici in plano, 
in nemoribus Canturii, Cavalaschae, Figini, et aliis 
plurimis in locis, adeo ut ipse Bernardinus, qui 
arcerius erat, 'formidabilis omnibus apparebat, 
ligna undique incidi faciebat., indulgebat tamen 
nemoribus patriae et civium. Omnes Galli ad la- 
borandum intendebant, nemini parcendo : ipseque 
magnus magister, ut omnibus esset exemplum, erat 
in fossa, quae est versus sanctum Hieronimum, 
cum badilis laborans; voluitque ut omnes eius au- 

lici et milites ac nobiles, qui auro et sirico induti 
erant, terram foderent ac gerulis asportarent, quae 
res sane ridiculosa fuit. Paulo post alloquitur ci- 
vibus et praesidentibus civitatis rogans eos ut fi- 
deles ex corde iuxta solitum regi essent; ac tercen» 
tum archibuxios, sicuti antei usserat, pararent; ope- 
rariosque centum in die haberent. Tum, ascensis 
navibus, Leucum versus Larii lacus oppidum ad il- 
lud communiendum se contulit. 

III. Iacobus ve roTri vulti usClaven nara si mi liter petiit 
eamque armatis cibariisque communivit. Tum Miso- 
chium oppidum suum, ut illud quoque muniret, Tri- 
vullius se contulit; unde thesaurum suum ibi recondi- 
tum ob minas Germanorum exportans, ibi novum ca- 
stellanum introducit, sive Andream Broccum, qui per 
duodecim annos antea pro castellano fideliter se 
gesserat. Tres .naves longas in lacu armatas et as- 
sidibus coopertas fabricari statuit; suburbia civita- 
tis Mediolani vallo cingi fecit. Marconatus gallus ca- 
stri Lugani gubernator homo sane rigidus, severus 
et in omnibus furibundus, adeo tvrannus ut eo- 
geret omnes inhabitantes Luganum, Mendrisium, Ba- 
lernam proprios lares derelinquere, ab eis extorsit 
non solum pecunias sed et ad vitam sustentandam 
necessaria abstulit, sive cibaria; ipsam quoque sup- 
pellectilem asportari faciens. 

Rex autem Gallus ex guaschonia multos pedones 
transmisit ad custodiendum Luganum, qui in plebe 
Balernae hospitali sunt, maxime in loco Novazani, 
ubi volebant laute hospitari ab ipsis incolis, demum 
pro solutione verbera tribuebant et latrocinia com- 
mittebant. Idem fecerunt multi Gu&sehoni iu terra 
Canturii, cibaria omnia consumentes sine praetio; 
qui Canturium deserentes ad plebem Incini se con- 
ferunt ubi incolae timore aufugerunt. 

IV. Interim Gruerius, una cum Gallis, ecclesias, do- 
mos, viridaria in suburbiis existentia funditus di- 
ruit, ut baluardos et civitatis moenia construat ac 
fortificet, cogens homines ad die noctuque laboran- 
dum, arenam fodiendam, lapides et coementum por- 
tando et sacris diebus feriatis et non feriatis. Voluit 
et conturbare animas defunctorum: annam erant te 
ecclesiam sancti Francisci Comi tot pulchra monu- 
menta, et marmorea sepulchra auro depicta numero 
fere centum in prato, quod tunc dicebatur sancti 
Michaelis, prope monasterium sancti Francisci, ma- 
ximis expensis insculpta; et haec in totum demoliri 
iussit ut nulla essent vestigia. Ossa parentum et maio- 
rum nostrorum hinc inde sparsa a civibus lacrimis 
aspiciebantur. Quid est, clamabant, domineet omnium 
rerum conditor ut nobis et maioribus nostris 
non ponas virtutem tuam in brachiis, ut non con- 
taminentur ac violentur sacra sepulchra , lacob,. 
Abraham et Isaac patruum et maiorum nostrorum. 
Quanta retinebantur in corde quum quis videbat 
et aspiciebat cadavera et ossa nuda modo patris , 
filiorum, fratruum et parentum! In his sepulchris 
humata iacebant cadavera nobilium comensium pro 
maiori parte; nec scio alibi me vidisse tot uno 
tempore, et in uuo loco, et tali ordine sepulchra, 
nam pratum erat magnum a tribus locis sepulchris 
marmoreis circumdatum. 

V. Et ut civitas Comi ab inimicis nihil deterius 
expectare posset ex alio latere, et ex hoc coepit 
bella ex Germania sentire ; nam civitas et ager 
magnus est sed undique montuosus; hinc est quod 
incolae sine commerciis vivere nequeunt, quum 
incrementum civitas ipsa suscipiat ex lanificiis, 
quae deferuntur per Germanos in tota eorum Gal- 
lia quae belgica dicitur. Nam multae et potentes 

sunt societates ia Germania, quae magna undique 
ineunt commercia, maxime draporum, ac mercium; 
uti est societas magna Felchin, Focanorum, Fu- 
eher: et aliae permultae societates in civitate ha- 
bentes exercitatores seu factores, qui deferunt mer- 
catoribus nostris lanas provenzales sancti Matthaei, 
Hispaniarum, Angliae, Veronae, sed verius Mantuae, 
quia ex agro Veronae dominatio Venetorum prohibet 
lanas inde exportari; sed clam deferunt Mantuam 
lanas ex Germania, et pecunias ad lanificia mer- 
catoribus concedunt et, communi pretio convento, 
inter Germanos et Comenses drapos diversi coloris 
et summae bonitatis in Germaniam deferunt. Sed 
nunc oli tumultum quod in Germania fit, omnes 
Teutonici ex ducatu Mediolani in Alemaniam con- 
fugerunt, unde cessavit lucrum in urbe quod erat 
magnum ac forte ascendebat plusquam ducatorum 
quinquaginta millia. Deus, adiuva nos, erit necesse 
civitatem derelinquere, si strepitus ac voces bel- 
lorum non cessant! 

Quidam Germanus Miehael nomine factor socie- 
tatis Felchin, qui in domo Bernardini Galli pan- 
norum tinctoris habitabat, et qui magna commercia 
Comi agebat, timore Gallorum Comi aufugens pe- 
riit, quae mors maximum attulit dolorem merca- 
toribus, quum haberet fidem irrevocabilem, liberalis 
et mercatoribus placidus esset. 

/. E Mediofanensium nobilibus alii in custodiam 
detinentur alii in exilio mittuntur. II Bagironus 
et Baiardus in urbe Comi, et Malhcrba in Valle- 
tellina capitanei galli regis : oppida V aliis tellinae 
diruuntur. III Copias Gallorum regis cum Ve- 
netis ad iter Maximiliano Ii. R. prohibendum 
se coniungunl. IV Helvetiorum Comi adventus. 
V Ioannis Bentigolii mors. VI Mortuo Antonio 
Trivultio pontifex in episcopum Comi Scaru- 
mutiam Trivultium eligit. 

I. Magnus magister gubernator Mediolani ob 
minas Germanorum, et ut sine strepitu Mediolani 
regnaret, Philippum, Gibertum, Lanceilotum fratres, 
filios quondam comitis Ioannis de Borromeis par- 
tim in arce Mediolani, et parlim in arce Novariae 
detineri iussit; fortiliciasque suas de manu eorum 
arripuit et custodes gallos introduxit, uti fuit in 
arce Aronae, quae multis machinis et commeatibus 
repleta existebat. Sed comes Gibertus demum na- 
turali morte decessit, prius ab arce relaxatus, et 
datis fideiussoribus de fidelitate. Similiter comes 
Philippus relaxatus extitit, quia infirmus et quasi 
rabie commotus, uxorque sua decessit pro dolore; 
haec fuerat filia quondam Burgundi Bottae: Donatus 
de Carcano, filius quondam Antonii, magnanimus, 
potens, ac dives exui in Galliam ad regem in confiniis 

transmittitur, et cum eo eius frater Hieronimus doctor 
qui ambo benigne recepti sunt. Michaei de Marliano 
doctor Mediolani et Martiolus de Advocatis de Ro- 
xate guelphus, et comes Antonius della Somaglia 
ire in Galliam coacti sunt. Voiuitque Gruerius multos 
e civibus Comensibus in Galliam deportare , sed 
comunitas Comi oratores suos Mediolani ad guber- 
natorem misit, a quo impetrarunt ut nullus civis 
Comi expelleretur praeter Hier.onimum Marlianum 
praepositum monasterii de Vico eiusdem urbis et 
ordinis humiliatorum, multarum simultatum satorem 
inter Guelphos et Gibellinos uti Gibellinorum caput. 

II. Tunc venerunt Comum Bagironus et Baiardus, 
non ad custodiam sed ad destructionem, cum pe- 
ditibus mille; qui tantam lasciviam, tantam stragem, 
tantamque superbiam in cives commiserunt, ac si 
hostes essent. Dominos ex propriis laribus expel- 
lebant domosque ipsas expilantes, contradicentesque 
jugulari volebant ; foeminas impudicas in cubicula 
foeminarum^ seu matronarum honestarum introdu- 
cebant: unde Comenses ad gubernatorem Mediolani 
oratores miserunt, qui narrarent mala a Gallis per- 
petrata, ac si querimonia a civibus ad eorum ca- 
pitaneos fiebat, peiora committebant: qui multos 
regios gubernatores Comum transmisit ad horum 
temeritatem repellendam ac puniendam, de quo 
et certior factus fuit rex in Gallia. Unde capita- 
neus iustitiae multos capi fecit et duos qui inter 
ceteros multa nefanda perpetraverant iussit in 
platea ecclesiae maioris suspendi: paulo post com- 
prehensi fuerunt et alii qui pariter suspensi fue- 
runt. Haec autem omnia intelligens Gallorum rex 
propria manu scribens capitaneo ait « omnia quae 
perpetrata sunt Comi contra cives optime novi; 
moleste fero propter eorum erga regem fidelitatem, 

cave igitur ne praetermittas agere vindictam de 
male gestis. Vale » Paruit capitaneus. 

In Valletellina alter capitaneus gallus', nomine 
Malherba cum CCC hominibus gallis, se contulit, et 
nihil 'deficiebat; asserens adeo quod totus ager 
Comi erat quasi ab amicis depraedatus et nihil 
deterius expectari poterat ab inimicis, licet rex 
esset inscius et de gestis innocens, quia singulo 
mense stipendium suum promissum dari iusserat: 
sed capitanei quasi omnes singulo mense ex decem 
unum auferebant, et licentiam agendi omnia mala 
concedebant. 

III. Iussit magnus magister ut forticiliae existentes 
in Valletellina demolirentur, et propterea castrum 
Tirani sub custodia Gallorum custodiri fecit, simi- 
liter castrum Maxegrii seu Sondrii: quod erat in 
bonis praedicti Niccolai de Beccaria, de manu 
eiusdem sublatnm a Gallis custoditur; fertur in 
ruina fieri, sed castrum Tirani fortificari iussit cum 
maxima vallis expensa, nec fuere devastatae ali- 
quae fortiliciae licet vox vana exivisset. 

Ioannes Iacobus Trivultius Franciae maraschal- 
cus cum CCC militibus et V mille peditibus in 
agro Mantuae se contulit, ut se coniungeret cum 
castris Venetorum maxime cum Nicolao comite 
de. Pigtiliano cive romano ex gente Ursinorum, 
ac Venetorum capitaneo generali. Tum se contulit 
in agrum veronensem, dominium eorumdem Vene- 
torum, ut cum armigeris Venetorum se opponeret 
contra Maximilianum Romanorum regem, qui cum 
castris se locaverat in agro Tridentino ut Italiam 
ingrederetur contra Venetos et Gallos pro corona 
imperiali suscipienda. 

IV. Rex Gallus quatuor mille ex gente Helvetiorum 
suo stipendio, conduxit , et Galleatium de Viceco- 

mitibus Comum transmisit ut eos Helvetios e Ger- 
mania superiore venientes conduceret ; qui Claven- 
nam accessit et multos ex ipsa gente conduci fecit, 
qui in suburbiis Comi constituti fuere , et huma- 
niter et hilari vultu fuere hospitati sine clamore , 
sine impetu , nullum offendentes , nec verba ulla 
comfninatoria proferentes. Quod est in dedecus ho- 
rum Gallorum, qui nesciunt cum gente nostra vi- 
vere, reputantes nos fore inimicos regii nominis, 
quod absit; sed eorumdem pravae naturae est, quod 
in praedam ponunt omnes Italos sub regio nomine 
existentes. Hinc est quod a regno Neapoli quasi 
sine armis bis aut ter expulsi fuere. 

V. Ioannes Bentigolius ex Bononia ut supra per 
pontificem lulium II et Gallorum regem expulsus 
et quasi in urbe Mediolani relegatus, apoplexia sive 
guttis morbo defecit ; mortua prius eius con- 
iuge, spem habens redeundi Bononiam , sed spes 
haec* eum fefellit. Sepullus fuit in ecclesia sancti 
Angeli extra moenia Mediolani ordinis fratrum 
minorum. 

Antonius Trivultius episcopus comensis et ro- 
manae ecclesiae cardinalis - sub Iulio II pontifice 
Romae defecit die XVII martii anni supradicti MDVIII, 
qui cardinalatus officium pecuniis emit solvendo 
pontifici Alexandro ducatos viginti mille. Melius e- 
gisset si illos posuisset in tot praediis, nam nihil 
boni egit in episcopali Comi, et per viginti annos 
in episcopatu regnavit , in omnibus semper furi- 
bundus habebatur ; multa incommoda Muraltorum, 
Rusconorumque familiis contulit. Erat a pontifice 
Iulio praediiectus qui monasterium perpulchrum ad 
ecclesiam sancti Antonii construi fecit , et in ec- 
clesia Comi quae ad vestiendum episcopos orna- 
menta contulit in adipiscendo episcopatu. 


Mors Ioannis 

I. Septima autem die mensis maii Iulius II pontifex 
elegit Scaramutiam Trivultium filium fratris Ioannis 
Iacobi Trivultii in episcopum Comensem , ac pos- 
sessio ipsius episcopatus adepta est per procura- 
torem praefati Scaramutiae, qui fuit R. D. Mattheus 
Hulmus comensis et episcopus non gemmatus et 
suffraganeus (1) qui in ecclesia maiore Comi 'con- 
vocato clero ac populo perpulchram orationem ha- 
buit. quum esset magnus theologus et orator, tan- 
dem praesentatis bullis apostolicis possessionem 
adeptus est, annuente et Ludovico Gallorum rege. 


CAPUT XXII. 

MDIX. 


1 Maximilianus R. R t ingressus in Italiam cum 
exercitu a Venetis reiicitur. II Mors Ludovici 
Sfortiae ducis Mediolani , et Federici Neapolis 
regis . III Areem Mus sii Trivultius dono obtinet . 

I. Interim Maximilianus Romanorum rex apud Tri- 
dentinam urbem castra sua posuit, ut sibi iter ape- 
riret pro corona Romae suscipienda , sed Veneti 
inibi castra sua sub principibus Nicolao Ursino 
nec non lacobo Trivultio transmittentes, Germano- 
rum furorem reprimunt dum eos in fugam con- 
vertunt. Gallorum et Venetorum castra in agro ve- 
ronensi locata erant ut essent contra Romanorum 
regem , sed post multas excursiones factas , post 


(1) Fr. Matthaeus ab Hulmo episcopus erat Laodiceae in partibus. 

multas strages inter utramque partem, pax inita est 
' per triennium, omnesque milites iussi sunt in pa- 
triam reverti. Sicque omnes milites ex civitate Comi, 
Galli enim erant, in Galliam reversi sunt quod ma- 
ximae laetitiae omnibus fuit. 

II. Captis, ac in Galliam per Ludovicum regem pro 
captivis ductis Ludovico Sfortia ac Federico Ferdi- 
nandi filio de Aragonia Neapolis rege, paucis post 
diebus hi duo principes ibi periere. Ludovicus Sfortia 
duos tamen filios reliquit apud Romanorum regem 
in Germania existentes, ex Federico Aragoniae unus 
tamen existit apud Hispaniarum regem. Alter ex 
Sfortiadum familia superstes sive Franciscus filius 
Ioannis Galleatii VI ducis Mediolani existens in 
Gallia, a rege Ludovico coactus fuit suscipere habitum 
monachorum sancti Benedicti ; hicque tiro solers 
magis aptus ad didicendas militares quam mona- 
chales regulas ab abbate instruitur. Sicque Ludo- 
vicus rex Gallorum propter libidinem dominandi , 
quae fuit causa omnium malorum , destruxit per- 
multas regias ac amplissimas domos Federici Ara- 
goniae , Sfortiadum Mediolani , Rubeorum in agro 
parmensi, Medicorum Florentiae, Bentigoliorum Bo- 
noniae, et urbes sub Mediolani ducatu omnes auro 
et supellectili. Tregua igitur ad tres annos exi- 
stente, omnes qui ex ducatu Mediolani a Ludovico 
in Gallia detinebantur, de eiusdem licentia in pa- 
triam rediere. 

III. Blasius Malacrida filius quondam Raffaelis arcem 
Mussii Larii lacus denuo rcaedificatam Iacobo Tri- 
vultio Gallorum regis capitaneo dono dedit. Castrum 
enim hoc in adventu Mauri ex Germania solo ae- 
quatum, Blasius ipse magno labore et expensis vi- 
cinarum plebium per sententiam a Sfcnatu Medio- 
lani condemnatarum , eo quod fuerint causam 

destructionis, de novo reaedificavit ; hoc autem egit, 
nam Galli saepissime minati fuerant arcem velle 
ab eo auferre ne in eius ditione esset. Mos enim 
erat inter Gallos quod omnes qui fuerant in eorum 
adiutorium , et qui eis auxilium impendissent in 
ducatu , ac in redditu Mauri eos odio habere ac 
parvi pendere. Fuerat castrum Mussii per prius Baii 
Malacridae, qui formidabilis fuit in bello quod fe- 
cerant Vitani et Rusconi (1) iam annis centum Comi, 
ipse fuit qui incendit suburbium Coloniolae civi- 
tatis Comi, ubi Raimundorum familia cum maiori 
parte gibellinae factionis residebat; quum idem fe- 
cissent Luganenses in suburbio Vici, ubi Ramber- 
tenghi et factio guelpha habitabat. 


CAPUT XXII. 

/ Franciscus de Advocatis a Porris occiditur . II 
Comenses Antonio Basseio parentalia faciunt . 
IU Richardetus Comensibus , Menapaxius Rusca 
Gallis concivium parant. 

i • 

I. Anno MDIX Franciscus de Advocatis ex Meda 
ducatus Mediolani vir grandaevus, strenuus ac di- 
vitiis plenus invitatus fuit ad prandium in terra 
Barlassinae , qui sedens solus ad ignem a Zenone 


(\) Huius Malacridae nomen erat Ioannes : Vitanorum et Rusconorum 
factiones temporibus Vicecomiium non solum agrum comensem sed et 
Vallemtellinam vastaverant. 

Porro et aliis complicibus suis, qui secrete domum 
illam ingressi fuerunt, ronchis et armis aggressus 
est ; qui, quum esset strenuus ac fortis, Zenonem 
manu dextera pugione privavit, sed a pluribus cir- 
cumventus pluribus etiam vulneribus interfectus est: 
quae res parentibus magnum dolorem, inimicis glo- 
riam attulit. Nam familia Porrorum de Lentate et 
familia Advocatorum ex antiqua inimicitia continue 
fuerunt in armis , ac multi ex utraque parte pe- 
riere: utraque familia, quae quidem magna fuit, ortum 
habuit Comi; sed, adversantibus Vitanis et Rusconis, 
Advocati (1) ipsi Como a Rusconis expulsi, in agro 
mediolancnsi, veronensi, ac Vercellensi se posuerunt, 
ibique magnos honores ac principatus habuerunt. 

Ii. Antonius autem Digion, alias Comi gubernator, 
post conflictum Garliani confectum inter Gallos et 
Hispanos, quum a regis Francorum gratia defecisset 
et quasi in propriam patriam relegatus fuisset , 
tandem in Burgundia decessit. Comenses in ecclesia 
maiori exequias illi honorifice celebrari fecerunt , 
eo quod, quum optime civitatem Comi rexisset, ab 
omnibus et praecipue a pueris prnedileclus erat : 
sicque mors eius dolentissima fuit, et reliquit Comi 
gubernatorem Ioannem eius fratrem Gruerium. Bai- 
linius fuit qui in agro novariensi Maurum com- 
prehendit ac regi gallo tradidit , qui pluribus in 
locis, Helveticis praefectus sub stipendio regis con- 
ductis, Ludovico gallo victoriam reportavit: uti fuit 
in bello Britanniae, Neapolis, Novariae et alibi. 

III. Richardetus gallus Grnerii locum tenens, Gallis 
Como in Galliam fere omnibus profectis , Comen- 
sibus convivium paravit in domo quondam Iacobi 
de Albericis , qui domum ipsam pulchram variis 

% 

(I) Hi advocati nunc Avcgidro appellantur. 

decorans ornamentis electis, infinitis iuvenibus, ac 
septuaginta ad serviendum convivio mulieribus, mi- 
mis ac histrionibus decorato ; choreis atque aliis 
iocis illud usque ad mediam noctem maximis ex- 
pensis traduxit. 

Mcnapa-xius Rusca pariter filius quondam Fran- 
cisci Comensis paravit convivium Grucrio , uxori , 
et armigeris omnibus ; qua in coena praeter ce- 
lera habuit tres vitulos duos et triginta capones , 
pullos centum, centum pipionos , centum qualias , 
quindecim capretos, decem lepores, conilios decem, 
perdices decem, decem faxianos , sex porcos parvos 
inauratos , quinque pastillos , torta , tortoras infi- 
nitas, variosque sapores, qualitates tres vini optimi, 
diversa ex sacharis manufacta. Idem fecit Hiero- 
nymus Lucinus filius quondam Ioannis Aloysii sed 
maioribus expensis. 


CAPUT XXIII. 

MDIX . 


I Confoederatio contra Venetos. 11 Ludovici regis 
apparatus. 111 Ludovicus rex Mediolani advenit. 
IV Bastardus Burgudiae Comi , iturus in Ger- 
maniam , pervenit. Praelium inter Venetos et 
Gallos prope Trivi lium. 

I. Tregua durante inter Gallorum et Romanorum 
reges, concilium initum est in Flandria in civitate 
de Cambre , ubi se convenerunt nomine reeis Ilo- 

manorum domina Margarita filia regis Romanorum 
ac tunc gubernatrix archidueis in Flandria , cum 
quodam Germaniae episcopo (I) ; et nomine Gal - 
lorum regis Georgius de Ambaxia archiepiscopus 
rothomagcnsis, generalis locumtenens ac omnia agens 
in regno; Carolus eius nepos generalis ultra mon- 
tes (2) Franciae locumtenens , magnus magister ; 
Scaramutia Trivultius episcopus Comensis; Gruerius 
Comi Gubernator ; Antonius Maria Pallavicinus a 
magno Franciae magistro pracdilectus cum mullis 
aliis. Qui, diversis habitis conciliis, statuerunt ut 
Veneti inter cetera redderent omnia oppida , civi- 
tates et reliqua spectantia Austriac duci atque 
imperio; quaeque ducatui Mediolani , uti Cremona, 
Verona, Brixia, Crema , Bergammn et reliqua op- 
pida , quae erant primo duci Ioanni Galleatio in 
ducatu praeconcessa , et nunc spectantia Gallorum 
regi , quum fuerit a descendentibus dominae Va- 
lentinae Ioannis Galleatii Mediolani primi ducis fi- 
liae legitimae: ac romanae ecclesiae, sive Iulio II pon- 
tifici urbes occupatas ac praecipue in Marchia an- 
conitana: regi llispaniarum omnia per cos possessa 
in regno Ciciliae ac Neapolis uti erant portus 
Brunduxii cum reliquis civitatibus. Ilisque concessis, 
pax summa illis concedebatur , sin minus expe- 
ctarent ultimum eorum excidium, ac prope infinita 
bella ab ipsis regibus Romanorum , Francorum , 
Hispaniae , nec non a Sanctissimo Domino nostro 
Papa Iulio interdictum. Quod illi facere recusarunt 
sed undique gentes ex Italia , ex barbaris , et cx 
diversis terrarum orbis partibus congregant ad bel- 
lum contra hostes sustinendum. 


(1) Matthaeus Laneus Caesaris secretarius V. Guiceiardinium I. VIII. 

(2) Idest in ducatu Mediolani. 

II. Gallus autem rex, accersitis Trivultio ac magno 
Franciac magistro, eos Mediolani transmittens, iubet 
magnum comparari exercitum magno armorum ap- 
paratu contra Venetos , sed nihil agendum donec 
ipse se Mediolanum ex Gallia conferret. At magnus 
magister, rege non expeetato, pontem secus arcem 
Cassani , ut ultra Abduam traiiceret castra regis 
super navibus erigi iussit: demum castra et boni- 
bardae in terram Trivilii, quae erat Venetorum, 
descendit; ibi habito modico proelio terram ipsam 
obtinuit, multis ex Venetis militibus interfectis ac 
iugulalis ; quod Gallorum rex intelligcns, iubet 
bellum Venetis nequaquam indici donec ipse ades- 
set Mediolani, et ut omnes Mediolanum reducerent 
milites. 

III. Inierim Ludovicus rex prima maii Mediolanum 
ingressus incredibili pompa ac fere decem millia 
equilibus, ac fere omnibus associatis ad bellum a- 
gendum contra Venetos ; et stutim se contulit ad 
castrum pulcherrimum portae Iovis , ubi tot tor- 
menta ac bombardae exoneratae fuerant ut esset 
incredibile ; sed una ex eis bombardis fracta tres 
occidit milites , inter quos unus ex aulicis f quod 
non ineundum regi fuit (i). Cum rege venerat dux 
Borbonensis , dux Lotharingiae , comes Tramoliae 
belli magnus ac vigilans dux, et quasi tota nobi- 
litas Galliae erat cum rege : qui Mediolani septem 
diebus moram faciens , coadunatis armigeris ex 
Gallia , Vasconia, Britannia nec non ex Helveticis, 
summo mane castra Mediolano movit, prius trans- 
missis quinquaginta bombardis, colorinis, curtaldis 
et falconis eum suis munitionibus, cum artellariis. 
Tum constituens nonnullos ex suae gentis capita- 


{!> Prato in Croaich. Medio', ait hoc fuisse mali ominis regi. 

neos, scilicet dominum magnum magistrum Medio- 
lani gubernatorem , Iacobum Trivultium ; comitem 
Tramoliae rex ipse lorica et armis super equo in 
media acie sedens ad castra abiit oppidum Cos- 
sani versus, multis, impensa propria, comitatus Me- 
diolanensibus ut in Venetos bellum ageret. At ve- 
netorum castra sub principibus Nicolao Pigtiliano 
ac Barlholomaeo comite (1) posita erant in Clara 
Abduae. 

IV. Interim Comum venit Bastardus burgundus 
orator Maximiliani Romanorum regis, qui pluribus 
mensibus fuerat ad Iulium II pontificem; demum 
reversus, Germaniam cum pluribus mulis oneratis 
magno thesauro, qui a Iulio pontifice II transmit- 
tebantur Maximiiiano pro futuro bello contra Ve- 
netos: quia ferebatur eum pecunias non possidere 
pro bello maximo parando, quia liberalis admodum 
erat, quod aurum penes se non diu remanebat. Sed 
et Iulius ipse excomunicationem ac generale inter- 
dictum indixit iis omnibus qui Venetis iuvamcn , 
auxilium et commercium praestarent: qui magis ti- 
mebant arma Gallorum regis quam interdictum 
pontificis. Igitur rex gallus ut exercitus suus trans- 
iret absque periculo , multos prius milites trans- 
misit in terram Trivilii : quod intelligentes Veneti 
castra sua inopinate duxerunt secus moenia Tri- 
vilii, ac cum bomhardis coeperunt bellum agere 
cum Gallis. Hi autem bellum sustinere non va- 
lentes, uti numero impares , Veneti numero sexa- 
ginta millia omnes Gallos comprehenderunt, qui 
Trivilii erant fere ad duos mille; qui equis, armis 
ac pecuniis spoliati ad suum regem rediere. Arx 
vero ipsa Trivilii a Venetis ipsis tota combusta 

(t) Rarlliolomeus AI vianus. 


Bastardus bur- 
gundius iturus 
in Germaniam. 
Comi pervenit. 
Praelium inter 
Venetos et Gal- 
los prope Tri- 
\ ilium. 


Digitized by Google 



118 


MDIX. 


Duces in ca- 
stris Franco- 
rum eorumque 
ordines in mi- 
litia. 


fuit, prius incolis ac sanctimonialibus omnibus il- 
lius arcis iugulatis , quae res non parvae crudeli- 
tatis fuit. 

Venere in castris regis frater ducis Sabaudiae cum 
armata manu, marchio Mantuae, longam deferens 
barbam, magnae audaciae vir ac liberalis, militans 
sub stipendio regis; nam et ipse centum milites, seu 
lanceas Gallorum more conducebat. Qui centum habet 
milites, secum habet ex ordine ducentum arcerios, 
seu ducentum milites levis armaturae: nam ita est 
ordo regis Gallorum in exercitu. Nemo est qui 
plus contineat sub se quam centum milites , sint 
modo qui velint et magnae virtutis tam in Gallia 
quam in Italia ; sive sit dux , sive marchio , sive 
comes , sive Maraschalcus , sive dux belli sub se 
ex ordine gallico non habet pl usquam centum mi- 
lites, et pauci sunt. Inferiores habent quinquaginta 
milites, quadraginta, viginti et sic de singulis. Fertur 
quod ex ordine omni tempore tam belli quam pacis 
sub rege Franciae militant tria millia militum, qui 
tertio quoque mense ex aerario publico persolvuntur ; 
et uti dictum est, creato uno milite, creantur et duo ar- 
cerii, qui similiter sunt equis et armis levibus induti. 

Quo tempore comunitas Comi ad preces magni 
magistri Gallorum regi dono tribuit duo millia au- 
reorum; Gruerio vero, qui fuit mediator quia maior 
summa a magno magistro petebatur, scutos ducentos 
ipsi Gruerio comunitas similiter tradidit; sed ad 
solvendum hoc onus decrevit magnus magister ut 
lacus cl plebs Balernae ac Mendrisii essent cum 
civitate. 

/ Galli Abiluani transeunt prope Cassanum. II 
Pugna ad Pandimini qua Veneti vincuntur. III Dcr- 
gami, Brixiae, Cremonae, Pischeriae Galli po- 
tiuntur. IV Iulius II et rex Hispaniarum urbes a 
Venetis possessas recuperant, el proditione arcem 
Cremonae Galli obtinent. VI Ludovicus rex tri- 
umphans Mediolanum ingreditur ac inde postea 
in Galliam revertitur. 

i. Interim rex gallus milites suos numero quatuor 
et vjginti millia in agris Cassani locat, cum omni 
apparatu tormentorum, ac commeatus abundantia; 
a quibus non longe situata erant Venetorum castra, 
idest in apice cuiusdam monticuli vallo magno cir- 
cumdata prope terram Trivilii, quae a Venetis, uli 
dictum est, igne, ferro in totum derupta extitit, qui 
mulieribus sacris ac saecularibus, viris et infantibus 
veniam non dedere, sed equis conculcari iusserunt 
ac iugulari; quae res sanguinolenta ad Deum petiit 
vindicari. Sic ergo, locatis castris utriusque gentis, 
rex gallus nolens ab incoeptis desistere, die lunae, 
quae fuit decima nona mensis maii, et die septima 
postquam castra sua ultra Abduam trajecisset cum 
maxima ignominia Venetorum; eo ordine, ac si 
nollet publicum inire conflictum, in tres partes 
dividit acies per duces. Prima enim cohors gallico 
sermone vocatur ianliguardia; secunda vero cohors 

la batlaglia; tertia vero la rediguardia (1). Anti- 
guardiam autem anteire praecepit, cuius erant con- 
duclores magister Iacobus Trivullius, Carolus de 
Ambaxia cum Theodoro similiter Trivultio; secunda 
vero acies, dicta la battaglia postea, in qua rex ipse 
inerat sciens artem bellicam , cogitans ex usu belli 
quid evenire posset cum domino Tramolia et fratre 
ducis Sabaudiae, et Galleatfo Severinato ac Montis- 
ferrati marchione, cum omnibus peditibus, tormentis 
ac tota artelaria. Sedens in equo rex cum armis 
splendidissimis ac vexillis regiis nihil timens exhor- 
tabatur milites ac duces suos omnes ad fortiter 
pugnandum. Tertia pars quae dicitur la rediguardia 
conducebatur per dominum de Dunnes, per ducem 
borbonensem cum primariis Mediolanensibus. 

II. Sic dispositis rebus, castra regis coeperunt ire 
versus Pandinum cum infinitis clamoribus tibici- 
norum, cornuum, tamburliorum bellica indicentium. 
Ibi cum maxima ex parte Venetorum strage bellum 
initum fuit, ac inter ceteros captus fuit vivus Bar- 
tholemeus Vianus a militibus multis circumdatus, 
ac in fossa quadam prostratus. Tandem captus ad 
regem Galliae deductus est, qui placidus ac benigne 
Vianum vultu hilari recepit, ac tribus vulneribus 
percussum, maxime in oculo, vocatis medicis, mederi 
eum fecit; ac sua veste indui, hortando eum simul 
ne de sua vita timeret. De quo Comenses non so- 
lum per litteras scriptas per magistrum Paulum de 
Zobiis artium ac medicinae tironem prudentissimum 
Benedicto fratri suo latino et graeco sermone bene 
erudito certiores facti sunt, sed et per literas ipsius 
Gallorum regis propria manu conscriptas ipsis Co- 
mensibus, in quibus rex Comenses monet uti in 


(I) Sic MS. relroguardia. 

bello quindecim mille hostes » capti fuerunt cum 
Barthol orneo Ursino dei Viano, cum triginta colo- 
rinis et aliis magnis bombardis et octo ex magnis 
falconis; quae omnia ut a Mediolanensibus specu- 
cularentur Mediolanum transmisit. 

III. Videns autem Pigtilanus Venetorum imperator tu?Bergomj Un 
stragem, reliquum exercitum traduxit Brixiam versus, 
at Brixienses recusarunt castra in urbe recipere (1). 

Rex* autem mallus cogitavit ire cum toto exercitu 
suo ad Bergomi urbem cum suburbiis muris munitam; 
ubi, praemisso nuntio, Bergomenses inter se conten- 
dere coeperunt, nam aliqui optabant stare sub fide 
Venetorum, alii regem quaerebant: et inde ortae 
sunt factiones. Paulo post , sedato tumultu, omnes 
accesserunt ad ecclesiam maiorem, ibiquc cum ma- * 
ximis lacrimis ac clamoribus, ad invicem odiis ac • 
iniuriis remissis, oratores ad regem transmiserunt se 
et urbem offerentes, salvis tamen bonis, personis, 
militibus ac rectoribus Venetorum; quae omnia con- 
cessit rex proptcrquam quod Venetorum milites 
ac rectores in se habere volebat. Et sic civitas 
Bergomi, quae ultro per Philippum Vicecomitem, 

Mediolani ducem Venetis tradita fuerat, ab ipsis 
defecit. Similiter civitas Brixiae se ultro regi tra- Brixiae, 
didit, et eum cum maximo triumpho in civitatem 
introduxerunt, quae civitas proditorie defecerat a 
dominio Philippi Vicecomitis ducis Mediolani anno 
MCCCCXXII : sed communi concordia receptus fuit 
per comitem Franciscum ex Gamberorum familia, 
nec non per Ludovicum ac Matthaeum de Advocatis 
cum familia de Martincnghis. Similiter defecit a 


Ab adverbio versus usque ad verbum recipere in MS. oblitcralum 
erat, ego restitui: nam in Guicciardiniol. c. legitur hoc comiti Pigtiliano 
a Brixiensibus factum fuisse. 

dominio Venetorum perpulchrum ac validum ac 
divitiis opulentum oppidum Cremae, quod per ducem 
Franciscum Sfortiam in adipiscendo ducatu Medio- 
lani traditum fuerat. Defecerat et Cremona, quae 
civitas communi consensu per regem una cum tota 
Glara Altduae Venetis tradita fuit in debellando 
Maurum : et sic omnia spectantia ducatui Mediolani 
post dictum conflictum recepta sunt a rege sine 
aliquo discrimine, sine aliquo alio proelio. Rex demum 
cum exercitu se contulit ad locum Pischerae, ubi, 
habito modico proelio, arcem et oppidum compre- 
hendit una cum castellano, quem cum filio cruce 
suspendi fecit (1). Comes autem Pigtilianus et Ge- 
orgius Cornarius Venetorum duces, cum residuo sui 
exercitus ad terras Friuoli et ad locum Cittadellae 
confugerunt. Civitates simul Veronae, Vicenliae et 
aliae multae quae erant sub dominio Venetorum 
volebant se ultro regi tradere; at quia erant de 
parte 'regi Romanorum tangenti se intromittere 
recusavit , eique iussit eas tradi debere. 

IV. Iulius pontifex et ipse cum castris suis recepit 
omnes civitates ac oppida quae romanae ecclesiae 
antea fuerant dicata et tunc per Venetos possessa 
sine aliquo discrimine, sine conflictu belli, ut erant 
civitates Ravennae, Cesenae, Forilivii, Imolae, Pixauri 
Rimini, et aliarum ac oppida. Rex Hispaniae ac 
Neapolis multas Apuliae civitates a Venetis pos- 
sessas in suam recepit potestatem uti fuit civitas 
et portus Brunduxii. Rex autem gallus post confli- 
ctum se contulit ad terram Caravazzii, et arcem ibi 
situatam cum machinis et colorinis vi cepit; et ca- 
stellanum, et alios ultro regi se dedentes, salvos 


(4) Hic Castellanus Andreas a ripa appellabatur. Guicciardinium 
lib. VIII. 

abire iussit, praeter quendam Morgantum de Paganis 
civem Mediolanensem qui Mediolanum ductus, eius 
iussu truncato capite , in quatuor frustis partitus 
fuit : homo grandaevus, fortis, formidabilis, loquax 
ac nulli reverentiam praestans. 

V. Quum civitas Cremonae, debellatis a rege Gal- 
lorum Venetis , ultro se regi dedisset, eius castel- 
lum per Venetos fortificatum ac tormentis et com- 
meatibus optime munitum sub Venetorum custodia 
remansit; et licet rex gallus nuntiis admonuisset 
custodes ut ultro se redderent, hoc facere recusa- 
runt : nam ea in arce inerant multi ex Venetorum 
patritiis cum multis peditibus ad arcem custodien- 
dam a Venetis introductis. Rex autem videns cu- 
stodes arcis in sua sententia pertinaces, sub duce 
Galleatio Pallavicino multos suae gentis milites cum 
tormentis militaribus Cremonam transmisit. Bello au- 
tem inito, arcis custodes Pallavicino alloquuntur, ut 
si aliquod donum rex tribueret, arcem redderent cum 
multis patritiis Venetorum in arce existentibus: qui 
quadringentos aureos repromisit. Unus autem ex cu- 
stodibus videns patritios Venetorum in quadam ca- 
mera arcis esse reclusos, ut intra se agerent con- 
silium ; manu forti eos in ea claudit , tum arcis 
fores, clamando Franza y Franza aperit. Galli intro- 
ducti omnes Venetos captivaverunt ac sub firma 
custodia Mediolanum conduxerunt. Gallus rex Cre- 
monam ingressus ab incolis maxima laetitia sum- 
moque apparatu receptus est; ibi per aliquos dies 
moram traxit. 

VI. Sed Mediolanenses periucunde expectantes regis 
adventum volentes eum in triumphum habere, tan- 
dem solemni pompa ac apparatu illum susceperunt, 
qui Mediolanum cum infinitis baronibus, aulicis et 
armigeris ingrediens, sedebat super equum cum 

veste alba inter Ioannem lacobum Trivultium et 
Magnum magistrum simili veste inclutos. 

Paulo post Ludovicus rex Mediolano discessit ut 
in Galliam repeteret , prius transmissis pro ea- 
ptivis comite Bartholomeo Viano et multis ex pa- 
tritiis Venetorum, transmissoque la Palissa cum D 
armigeris apud agrum Veronensem, ut se conjun- 
geret cum castris regis Romanorum, et cum ipso 
rege quum civitates; quae obvenerant in sortem 
Romanorum reui, nondum erant in fide confirmatae 
sub eo rege. Nam post conflictum Veneti iterum 
milites suos collegerant, castraque sua posuerant 
in agro paduano et circa oppidum Mestre, quoniam 
civitas Paduae, quae venerat sub ditione romani 
imperii , orta seditione in ea inter plebem et no- 
biles, iterum se submiserat Venetorum ditioni, quia 
plebs praevaluit nobilibus; et multi nobiles ac plc- 
bani fuere ingulati , et sic reliquae civitates ro- . 
mani imperii angebantur quia sero parabantur ca- 
stra. Unde rex Francorum similiter transmisit la- 
cobum Trivultium in civitatem Brixiae, ut, si opus 
fieret , cum armigeris C C G pro subsidio esset 
romani imperii. Eratque dux Ferrariae cum qua- 
tuor mille militibus et decem mille peditibus, simi- 
liter marchio Mantuae cum duobus mille militibus 
et quatuor mille peditibus ; dereliquit in statu Me- 
diolani milites duo mille, ut si opus esset, bellum 
ageretur contra Venetos, quoniam ferebatur Venetos 
stipasse castra sua numero quadraginta millia arma- 
torum sub ducibus Nicolao Pigtiliano et Andrea 
Grilto Veneto ac Taddaeo Martinengo, nec non Lutio 
Burgundo (i). Rex Gallorum transmisit multos 


(I) Sic MS. Forsan legendum est Lulio ifalvelio . 

milites cum lanceis sub Theodoro Trivultio Medio- 
lanensi, qui iverant ad civitatem viccntinam ut se 
coniungcrent cum castris regis Romanorum ilium- 
que expectarent ; unde civitates quae obvenerant 
sub romano imperio permultum haesitabant an sub 
imperio an vero iterum sub dominio Venetorum se 
subiieere deberent ; nam omnes rustici ac plebani 
clamabant « Marco Marco » cum armis in oppidis 
existenles uniti, adeo ut secure ex urbibus exire no- 
biles nequibant. 


CAPUT XXV. 

MDIX. 


* 


I Romanorum rex Patavium obsidet. II Iasonis dei 
May no laudes. III M archio Mantuae capitur , ne- 
ptis Trivultii obiit . IV Scaramutia Trivultius 
Comi ingreditur. V Rex Romanorum Patavium 
obsidione solvit. 

I. Romanorum autem rex cum maximo apparatu 
ac fere quinquaginta millia armatorum castra sua 
collocavit in agro paduano ut Paduam debellaret, 
quae a Venetorum patritiis cum triginta millia ar- 
matis custodiebatur, maxime a rusticis ac plebanis 
ex agro Vicenlino , Veronensi ac Paduano qui in 
unum se coadunaverant, quoniam nec Gallos, nec 
Germanos volebant in se dominari, sed a Venetis. 
Rex Romanorum mullos Italos suo stipendio con- 
duxit, uti fuit comes Hercules Rusconus ex pellice 


Obsidio Pata- 

natus , qui multos ex civibus Comensibus in socios 
habuit in cohorte sua , at inter ceteros habuit 
Franciscum Ruscam, Hieronimum de Magnacabal- 
lis cognomento Guasconum , Aloysium de Vaylate * 
aliosque multos ex Comi civitate : erantque cum 
rege Romanorum C C C milites a pontifice Iulio 
destinati , et qui missi erant ex rege Franco- 
rum sub monsignore della Palissa et Theodoro 
Trivultio ; similiter erant milites ex Marchione 
Ferrariae et Mantuae et ex mullis feudatariis Ita- 
liae gentis. 

II. Hisdem temporibus Iason dei Mayno Mediolani 
natus claruit doctissimi quidem et acutissimi in- 
genii vir, atque in omni saeculari eruditione peritus: 
quis enim Iasone subtilitates legum ac sanctionum 
curiosius persolvit? quis invenit doctius? quis con- 
sideravit attentius? quis distinxit acutius? quis di- 
ligentius pleniusque conscripsit? Disputator subtilis 
et eloquentiae magnus orator, asserebat leges ora- 
tione illustrari et tantum in repubblica valere elo- 
quentiam quantum in bello ferrum. Alexandri de 
Imola discipulus ct auditor extitit. Ilis quoque tem- 
poribus universo mundo ea in doctrina admirabilis 
est, quia digestum novum et veterem ac infortiatum 
nec non et codicem elegantissime interpretatus est 
tam Patavii legendo quam Papiae. Multos tractatus 
eo in iure composuit, scilicet tractatus de actio- 
nibus de iure emphitcotico, de feudis, ac multa 
consilia in lucem edidit; orationesque plurimas habuit 
apud Maximilianum Romanorum regem dum asso- 
ciavit in Germaniam Blancham Mariam ex Sfortiadum 
familia uxorem Maximiliani auctore Ludovico Sfortia 
Mediolani duce; apud Alexandrum Borges pontificem 
in coronatione sui papatus; in platea ecclesiae ma- 
ioris Mediolani dum Ludovicus Sfortia creabatur 

dux Mediolani ct Papiae, ubi superbum extruxit pa- 
latium uxorem nec filios habens. 

III. Tum Mantuae Marchio cum plurimis suis mi- 
litibus ac gallicis a Lucio Malvetio Bononiense ex 
Venetorum capitaneis una nocte captus est, qui 
Venetias pro captivo ductus, galli milites iugulati 
sunt. 

Existente rege Romanorum secum moenia Paduae 
cum exercitu et bombardis, ut Venetos fame perire 
discerent, Iacobus Trivultius qui in loco Piscberae 
cum CCC militibus regiis stationem posuerat, 
audito quod filia comitis Misochii, quae unica erat 
ct nepos sua obierat, Mediolanum venit pro exe- 
quiis peragendis^ et licet esset infans, maximum 
tamen de morte sustulit dolorem .Sed eo tempore, 
quod fuit quinque oetobris, uxor praedicti comitis 
filium peperit, ct dolor se commutavit in laetitiam 
quum nullos post se speraret derelinquere ablaticos, 
quoniam uxor Misochii iam per annos septem ste- 
rilis remanserat. Sed Deo favente filiam, uti dixi, 
peperit maxime ex medicamentis adhibitis per Fran- 
ciscum Paterium comensem, qui certa medicamenta 
tribuebat ad bibendum sterilibus mulieribus, quae 
persaepe infantes masculos parturiebant, et eo tem- 
pore medicamenta sua erant in tanta veneratione, 
ut incredibile esset effectu. Qui medendi arte adeo 
locuples factus est ut pecunia sua amplum pala- 
tium in prato anserum urbis Comi a fundamentis 
construi fecerit, primusque fuit qui Comum lanas 
Proventia et Linguedocha traxerit. 

IV. Scaramutia Trivultius filius Ioannis Firmi magni 
Iacobi Trivultii fratris filius ante diem nativitatis 
Virginis Mariae, idest die septima mensis Septem- 
bris, maxima pompa ac fastu Comum, ut posses- 
sionem sui episcopatus apprehenderet, ingressus 

est: quocum erat episcopus hastcnsis eius frater cum 
maiori parte regii parlamenti Mediolani ac multis 
magnificis Mediolanensibus; cui totus clerus dioe- 
cesis, religiosi claustrales processionaliter cum bal- 
dachino, omnesque cives obviam iverunt usque ad 
divi Bartholemei. Ibi transmissis prius equis cum 
armigeris Gallorum, qui Comi in statione erant sub 
gubernatore Gruerio, ante episcopum se locaverunt; 
tum episcopus, transmisso clero cum capa et galero 
nigro, se sub baldachino posuit. Post quem seque- 
bantur praelati ac regii senatores, Richardetus gallus 
locum tenens Gruerii, tunc in monasterio Sanctae 
Crucis in infirmitate retenti, qui sedebat in equo 
hispano uti decet magistro militum cum veste serica 
auro divisata erat. Equus autem erat tantae fero- 
citatis ‘ut vix morari posset super solo, ac nemo 
erat qui apud se locari posset: apud quem quum 
appropinquasset unus ex regiis senatoribus, Ugo 
dictus, ipse statim senatoris vestem dentibus reci- 
piens nec minis, nec baculo percussus usquam se- 
natorem relinquere voluit, donec et senator et 
equus ipse in terram prostratus esset, quae res 
quidem non parvi fuit timoris; tamen, favente Deo, 
senator ille incolumis surrexit. 

Scaramutia autem appropinquans ad portam Tur- 
rim magno fragore tormentorum bellicorum honoris 
causa exoneratorum exceptus est; qui Comum in- 
grediens per portam novam (via enim erat cooperta 
variis pannis, armis et foliis vaporem redolentibus) 
ad ecclesiam maiorem pervenit; ibi licet Galli vo- 
luissent mulam episcopi, liti mos et in suos usus, 
divertere; attamen praesidentes fabricae ipsius ec- 
clesiae mulam rehabuerunt, sic iubente Richardcto; 
nam ex longa consuetudine equus episcopi fabricae 
ecclesiae maioris debetur. Sed episcopus uti liberalis 

devotus ac religiosus et pudicus dono tradidit fa- 
bricae duas pateras (1) puri argenti, cum scutis XII 
et mulam redemit. Tum in maiori ecclesia, habita 
oratione, episcopus ad episcopale palatium se con- 
tulit, quod erat adeo celonis et aliis ornamentis cooper- 
tus ut nihil posset addi. Mane autem facto episcopus in 
ecclesia maiori, coram universo populo tribuens plenam 
indulgentiam omnibus contritis et confessis praesenti- 
bus, suam primam celebravit missam, oratione lucu- 
lentissima habita per Hieronymum Castillioneum iuris 
utriusque doctorem, cui sacro adeo frequens populus 
interfuit ex agris mediolanensi et eomensi ut ecclesia 
et platea eiusdem ecclesiae vix capere posset. 

V. At Romanorum rex obsidionem fere quadra- 
ginta millia armatorum ex civitate Paduae solvens 
in Germaniam se recepit, quippe Venetorum patricii 
ac duces eam et militibus et tormentis et comme- 
atibus inexpugnabilem reddiderant; qui et civitatem 
Vicentiae sine proelio ad suam pristinam fidem redi- 
gerunt, salvis Romanorum regis armigeris ac civibus. 

Interim Philippus*Rubeus, Sacramorus Vicecomes, 
Blasius Cribellus, Franciscus Rusca comensis, a Ve- 
netis capti Venetias sub firma custodia ducti sunt. 
Hiemis autem tempore' Veneti castra sua cum bello 
navali transmiserunt ad flumen Padi in agro fer- 
rariensi ad eam urbem depopulandam, quod intel- 
ligens Ferrariae dux multas gentes coadunavit, et 
multis Venetorum navibus captis ac aliis igne con- 
sumptis, multos hostes interfecit, ipsosque flumen 
Padum derelinquere effecit, quo in conflictu Ludo- 
vicus Dominus Mirandulae Iacobi Trivultii gener 
in media existens acie sine capite remansit. 

. (1) Sic ex coniec. MS. habet verbum ferme abrasum cuius ultima 
pars patet, scii, teras .• ego sic concinnavi: Rovellius Com. his. nullam 
affert* lucem in hac re, sed tantum ait de raptu et recuperatione mulae. 

/ Petrus Boldonus artem sericam Comi instituit. 
II Comitis Pigliliani , cardinalis rothomagensis , 
Aloysii Mugiasca comensis et fr. Marliani o- 
bitus III. V icentia a Germanis occupatur. IV 
Tempestates in agro comensi. V Galli Montem 
Silicis capiunt ac diruunt. VI Marchio Mantuae 
liberatur: agrum mediolanensem Helvetii depo- 
pulantur . VII. Post multas direptiones Helvetii 
in Germaniam revertuntur. VIII Trivultius in 
Franciam revocatur et belli ferrariensis continua- 
tio. 1%. Quinque cardinales a pontifice deficiunt. 


1. Anno MDX Petrus Boldonus, ex oppido Bellani 
Larii lacus natus, diu familiaritatem quum con- 
traxisset cum vicentinis mercatoribus , artem seri- 
cam Comi primus instituit; molendinum ad elabo- 
randam sericam erigi iussit; mullos exteros in ea 
arte peritos suis sumptibus conduxit ad Comenses 
in hac quoque arte instruendos ; quoniam sola 
ars lanificii ex antiquo tempore in ea constituta 
fuerat, et magnum incrementum susceperat, sicut 
unquam visum fuit in aliqua parte mundi. Quae 
ars quoque in vico Turni Larii lacus exercebatur, 
et hoc propter commercium Germanorum, qui Comi 
drapos mercantur; et, nisi ars ipsa exerceretur, ci- 

vitas Comi, nunc ampla existens, magnum sustineret 
detrimentum; nam comensis ager, etsi magnus, un- 
dique tamen montuosus est ac fere sterilis. 

II. Paduae in agro hiemantibus Venetis, Nicolaus 
Pigtilianus generalis Venetorum capitaneus defun- 
ctus est, qui a Venetis solemni pompa ibi in templo 
D. Antonii (1) sepultus est; unicum tamen relin- 
quens filium qui a Venetis valde honoratus est, uti 
filius optimi belli ducis, populo veneto semper fi- 
delissimi. 

Magnus Franciae magister cum Iacobo Trivultio 
nunc, quae dies est septima maii , consecratis ve- 
xillis , castra moverunt Veronam versus, 'ad per- 
dendos Venetos ; edicto lato, ut omnes sub Gallo 
militantes sub capitali poena ad castra redirent. 
Quo tempore Georgius de Ambaxia cardinalis rotho- 
magensis Gallorum ultramontanorum ct citra locum 
tenens , sub quo omnia regni statuta e latere suo 
dependebant, sine cuius iussu in regno nihil fiebat, 
quia a latere regis galli nunquam discedebat, Lu- 
gduni defunctus est; cui Scaramutia comensis epi- 
scopus, apud regem inter primarios consiliarios 
existens,' solemnes exequias in ecclesia maiori Comi 
celebrari a clero iussit. Quo et tempore Comi mor- 
tuus est Aloysius Mugiasca maximus draporum la- 
nae mercator, qui fere valorem septuaginta millia 
ducatorum reliquerat in bonis, computata mercatura. 
Qui fortunatissimus dictam draporum mercaturam 
exercuit Romae et in Germania, maxime in civitate 
de Franchefort, et in Germania inferiori; sed adeo 
parcus, ut vix cibum sumere vellet. Tunc temporis 
Comi in suburbio defunctus est et frater Hieronymus 

(t} Non in templo D. Antonii, Patavii; sed in illo I). Ioannis et 
Pauli, Venetiis comes Pigtilianus sepultus est. 

Marlianus Vici in monasterio praepositus ordinis 
humiliatorum , statura maximus , ac adeo liberalis 
ut omnia tribueret, fautor gibellinae factionis. 

III. Quo tempore castra Germanorum, sub duce 
comite de Kante (1), in unum convenere cum castris 
Gallorum in agro vicentino ; cuius urbis moenia 
comes ipse iussit solo aequari ut omnibus pateret 
ingressus. Vicentini vero, anno praeterito, a Roma- 
norum rege defecerant ut Venetis se darent; quos 
et magnam quantitatem auri dare comes ipse coegit. 
Gruerius autem Comi gubernator ab ipsis castris 
discedens Comum devenit : rumor enim erat quod 
Helvetici, iter Como facientes, contendere volebant 
ad pontificis castra, intendentis auferre duci Fer- 
rariae urbem ipsam, uti feudum Romanae Ecclesiae 
devolutum: 

IV. Quo et tempore, circa finem iulii magnae e coelo 
acciderunt tempestates in agro comensi, ac arbores 
multae a Venetorum (2) militibus extirpatae sunt 
praesertim in Classio; ut Comenses, qui paulo ante 
magna laetabantur abundantia , paulo post coacti 
fuerint propter tempestates lacrimas effundere. Flavit 
et vehemens ventus arbores sternens, domos ever- 
tens, naves demergens; ac inter omnes arbores in 
nemoribus Cantalupi Pedeferris Ruschae stravit am- 
plissimam arborem ceruum nuncupatam, in qua 
reperta sunt omnia necessaria ad aedificandum 
torcular. Quae omnia mala sequuta est repentina 
infirmitas praecipue in agro Mediolani, tussis qui- 
dem cum maxima febri , qua infirmitate una die 
decem hominum millia extincta reperta sunt. 

(1) Sic MS. Sed error patens, nam non comes de Kanle sed princeps 
de Avhalt dux erat Germanorum. 

(2) Sic MS, Sed puto legendum Svicerorum. 

V. In agro paduano Gallorum castris commoranti* 
bus, eius Mons Silicis- ad duos dies obsessus, ac 
bombardis parte altera demolitus a regiis castris 
crudeliter capitur, licet in eius oppido adessent 
DCCC pedites ad custodiam a Venetis positi, qui 
omnes a Gallis ipsis interfecti sunt; eo quod gens 
Venetorum, ad custodiam civitatis posita, intercepe- 
rat quemdam Sonzinum (1) nobilem cremensem, mi- 
litem strenuum, quem crudeliter circa moenia Pa- 
duae cruci affixerunt, asserentes oppidum Cremae 
in Gallorum potestatem, eius opera, devenisse. Unde 
magnus magister et Iacobus Trivultius ob factam a 
Venetis in Benzonum crudelitatem (quia post caplu- 
,ram etiam in bello licito quis non est occidendus) 
iusserunt ut ferro occiderentur Silicis Montis inha- 
bitantes omnes, omniaque ponerentur in praedam. 
Rursus nova Comi orta est tempestas, quae fructum 
omnium residuum sustulit, tegulas tectorum con- 
fringens, existentes grandines magnae magnitudinis, 
nam nonnullae erant ponderis unciarum quadraginta, 
et hoc fuit septima die augusti. 

VI. lulius II Pontifex Venetos interdicto absolvens 
Mantuae marchionem liberavit a Venetis detentum, 
quem in suum belli ducem deligens, ac castris 
suis praeficens, contra Alphonsum Ferrariae ducem 
transmittere cogitavit. Sed marchio sceptrum belli 
ducis accipere noluit, nec ad castra se unquam 
conferre voluit, sed placatus Mantuae resedit. Pon- 
tifex vero Helveticos sive Svizeros suo stipendio 
conducens, transitum illis per Mediolani ducatum 
a gallo rege concedi petit ; sed ille denegans, castra 
sua sub magno magistro duce in ducatu Sabaudiae, 
qua Helvetici sibi iter quaerebant, collocavit. Hel- 

(I) Hic est Sonzinus Eenzoinis ut clarius paulo infra. 

vetici vero ex oppido suo Belinzonae iter sibi 
aperientes, die secunda septerabris Varisii oppi- 
dum Mediolani dioecesis iter facientes, per flu- 
minis Trixiae pontem ingredi tentant; sed Iacopus 
Trivultius inibi cum Gallorum castris degens , 
nam magnus magister febri retentus erat, se 
collocaverat in terra Gallarate; et Galleatius Vi- 
cecomes Comum a Gallis dimissus, eam urbem 
cum Richardeto gallo custodiebat, Gruerio guber- 
natore ad Helvetiorum ligas pro oratore regis di- 
misso. Ingressum prohibens bellum instituit, in quo 
Helvetici victores evadentes oppidum Varisii ingre- 
diuntur, armenta et greges devorant, uvas in musto 
conficiunt. Castra regis in terra Castilioni et cir- 
cum circa resident, et ibi quotidie regis et Helvetio- 
rum castra augentur, Helvetii existcntes numero 
XIV mill. At omnes oppidani mediolanensis et comensis 
agri confugiunt partim Comum partim Mediolanum; 
omnes enim viae carris et equis onustis plenae 
exislunt. 

VII Interim multi Hispani sub rege gallo pedestres 
militantes mittuntur ad Marconatum castri Lugani 
custodem, ac vallis eiusdem dissipatorem, ut illud 
custodiant et Helveticis iter intercedant , ne quan- 
doque liberi lares proprios repetant et pontem 
Trixiae diripiant. Helvetici autem Varisio recedentes, 
in agro Solbiate ad manus contra castra regis de- 
venerunt; quibus superatis, post Solbiate, Bercga- 
tium et Castellelum se tandem collocarunt in terra 
Appiani, ubi multa armenta occidentes eius inco- 
las Comum* versus iter capere coegerunt. Octava 
autem decembris, die dominico, Helvetici in unum 
facti ex oppido Appiani Saronum versus iter suum 
dirigunt; sed magnus magister cum castris regiis 
et colubrinis VIII Germanos, impetu facto, aggre- 

diens, eos terga dare coegit; qui, confugentes Geroni- 
cum et Cavalascam versus, descenderunt in vallem 
Classii , quos Galli sequuti sunt usque ad locum Mon- 
tani. Ex Classio autem partim transierunt per viam 
Cardani, et ibi reperierunt Richardetum, cum mi- 
litibus Gruerii leviter armatis, et insequuti sunt ipsos 
Gallos usque ad suburbium Vici, quorum quinque 
balistarii super equis devenerunt usque ad portam 
Salam; ex quibus unus fortis ac audax tantae fuit 
temeritatis ut pontem ascenderit, civitatem solus 
ingredi volens, sed a Gallis et portae custodibus 
cognitus, illico crudeliter fuit occisus. Sed Helvetici in 
suburbio Vici usque ad horam noctis sextam commo- 
rantes, tandem, audita tuba, qua Comi excitabantur vi- 
giliae et custodes, omnes repetierunt Classium, nemi- 
nem offendentes. Sequente autem die Helvetici magna 
praeda onusti armentis, gregibus, equis, cum du- 
centis fere bobus a terra Pidrinate, Coldrerii ac 
Mendrisii ablatis, iter patriam versus incipientes, 
tandem, absque ullo discrimine, in Germaniam cum 
praeda reversi sunt. 

VIII. Quo tempore Iacobus Trivultius a Ludovico rege 
vocatus Mediolano in Galliam properavit, Grueriusque 
Comi gubernator, legatione apud Helveticos per- 
functa, per Clavennam Comum reversus est. Veneti 
autem intelligentes Gallorum castra esse contra Hel- 
veticos, ex urbe Paduae exercitus suos deducentes 
secus meriia Veronae, eius castrum, quamvis Ger- 
manis plenum, demoliri tentabant. Interea Helvetiis 
Verona egredi dubitantibus, Maximilianus rex au- 
xilium multorum militum sub quodam duce trans- 
misit; sed Veneti, sentientes adventum Germanorum, 
Verona castra sua amoverunt, in quo recessu, multis 
Venetis interfectis, in agro paduano se collocarunt. 

Pontifex Iulius ducem Ferrariae quotidie vexans 

ac dubitans ne Bononia proditorie ab se de6ceret r 
magno comparato exercitu, cum multis cardinalibus 
Bononiam venit, ac multos illius civitatis primarios 
incolas abire compulit. Castra Gallorum sub duce 
magno magistrp in agro parmensi locata sunt, ut 
postea se conferrent Bononiam contra pontificem. 

Helvetici diaetas, sive concilia, in terris suis ce- 
lebrantes, ibi a Romanorum regis, Franciae, Un- 
garorum et Hispaniarum oratoribus sollicitantur ut 
nullum praestarent pontifici ac Venetis auxilium. 

Die vigesimanena octobris pontifex Iulius ma- 
ximo cum exercitu et aula sua Bononiae ac Mutinae 
residere coepit, ut Ferrariae ducem de regno ex- 
pelleret; contra quem dux ipse cum magno ma- 
gistro et regiis militibus se opposuit, castra sua 
componens, expectans interim responsum ac deter- 
minationem concilii Helveticorum in terra Lucernae, 
in quo Gruerius ipse cum aliis oratoribus intererat. 

IX. Verona epidemia ac morbo laborat et quasi de- 
relicta remanet, similiter Vicentia a suis civibus et 
incolis derelicta existit propter guerras et proelia. 
Bononiae pontifice existente, iussit cardinalibus ut 
post se sequerentur, cui XIII paruerunt, sed car- 
dinalis Federicus Severinatus mcdiolanensis; Ber- 
nardinus titulo Sanctae Crucis hispanus; S. Malo 
Gallus, qui alias omnia tempore Caroli proxime de- 
functi in regno gerebat; et alius cardinalis ponti- 
ficis mandatum contempserunt et ad regem gallum 
confugerunt in ducatu Mediolani, ubi Papiae hilari 
vultu a Gallis fuere recepti, atque ut maior prae- 
staretur honor, Mediolani parlamentum,cum aliis pri- 
matibus, cardinalibus obviam se fecit. Sed pontifex 
ab incoeptis numquam desistens, eius castra oppri- 
mebant Ferrariam, et magnus magister cum castris 
regiis in civitate Parmae et Rhegii se ad hieman- 

dum collocavit. Die vigesima prima novembris, 
Helvetici concilio persoluto, oratores suos Bononiam 
ad pontificem transmiserunt, ut cum ipsomet de bello 
inito colloquium haberent, qui Como iter agentes, ho- 
norifice a Gruerio gubernatore Comi excepti sunt, qui 
illis ostendere volens Comi civitatem non solum vallo 
et tormentis militaribus esse munitam , sed etiam 
viribus corporum, iussit centum quinquaginta iuve- 
nes ex civibus cum armis praesto esse ad custo- 
diam portae Salae, qua oratores ipsi transitum, fe- 
cere; qui honorifice a Gruerio hospitali, post sum- 
ptam coenam, diversis epulis gallico more paratam, 
mane facto, Mediolanum profecti sunt. 

Interim dux Geldrensis Germaniae provinciae, qui 
olim a Maximiliano Romanorum rege multa bella 
viriliter sustinuerat, per regem gallum cum qua- 
dringentis armigeris ex Gallia in agrum veronen- 
sem transmissus est una cum Ruberto gallo et quo- 
dam alio capitaneo ut aquisita a gallo rege ultra 
Abduam defensaret. 


CAPUT XXVII. 

MDXI. 

I Hiems rigida , avis rarissima capitur. II lulius 
pontifex opphdo Mirandulae politur. III Obitus 
Blanchae Mariae Sfortiae, et Car oli de Ambaxia 
IV Ter remotus in urbe Comi; Anna uxor Lu- 
dovici regis peperit filiam. Civitas Bononiae 
pontifici aufertur. , 

1. Anno MDXI mense Ianuarii cecidit nix super ter- 
ram in civitate Comi per brachium unum cum di- 

midio, extra per brachia duo ; et in agro parmensi 
per brachia tria ; et frigus adeo invalescebat ut ho- 
mines vix ad ignem vivere possent, vina in doliis 
congelata sunt, Abdua et Padus cum vadis omnibus. 

Quo tempore Magdalena iuvenis formosa Defen- 
dentis Galli comensis filia, ac loanni Petro Vulpio 
desponsata, super tecta ascensa nivem in balote ia- 
ciens laeta cum vicinis, inopinate e tecto decidit, 
ac fracto capite mortua est; ad quem casum ino- 
pinatum accurrens eius mater cum affinibus et vi- 
cinis omnia clamoribus impleverunt. Sed Helena de 
Madiis, vidua quondam Donati Parravicini, uxor, vi- 
dens matrem consaguineam suam doloratam, ac fi- 
liam sponsam extinctam, illico et ipsa nimio dolore 
exagitata periit. 

Avis quaedam a nemine cognita in plebe Incini 
sauciata capitur, nec a Plinio comensi nec ab aliis 
probatissimis auctoribus in naturalibus historiis re- 
lata. Avis enim erat ponderis librarum duodecim, 
caput habebat ad instar faxiani, cum rostro, col- 
lum berasini (1) coloris, pennas longas in capite sub 
rostro longissimas; dorsum cum plumis variatis et 
transversis nigri coloris et crocei; sub pectore plu- 
mae erant albae prope carnem, rubrae et longae ad 
pedem cum digitis tribus, tamen coloris viperae, quasi 
sine ungula; alas longas maiores brachio hominis , 
pro maiore parte albas cum transversis nigri coloris, 
in summitate berasini colorisj quarum pennae erant 
ad instar digiti hominis grossae ; habebat caudam 
prolixam, latam et longam, quae a venatore vendita 
fuit pretio quadraginta assium loanni Baptistae 
Fontanellae ac soeiis eius magistro Aloysio de No- 
li) Sic ct alibi pag. 30, sed ego opinor legendum esse prasini coloris, 
seu viridis, porracei ccloris. 

vate, Francisco Perlaschae, Malagisio Gazio, Peciono 
Marino , Hieronymo Gallo Defendentis filio Co- 
mensibus, gulae deditis, et vitam epicuream profi- 
tentibus, quam assatam optimi fuisse saporis ac 
magnae pinguedinis epicurei ipsi retulerunt. Quae 
epicureorum societas quotidie Comi et extra parabant 
epulas deliciis plenas pretio magno; qui numero 
fere viginti simul conveniebant cum cantilenis in 
lingua germanica, mimis et diversis iocis absque 
strepitu, nihil de exteris cogitantes. Principes lu- 
dorum et comoediarum erant presbyter Angelus 
Raxina Turnensis, Hieronymus Maccafossa (1) homo 
liberalis et placidus. Refert autem venator quod haec 
avis erat associata cum aliis sex eiusdem qualitatis, 
nec a Gallis, nec a Belgis, nec ab Hispanis Comi 
commorantibus similis unquam visa est. 

II. Die vigesima prima ianuarii lulius pontifex ma- 
gnum et opulentum Mirandulae ferrariensis oppidum 
cepit, captis eius custodibus ac spoliatis et ad castra 
Gallorum sine armis et equis missis, praeter A- 
lexandrum Trivultium belli in eo oppido ducem, 
loannis Iacobi nepotem, qui pro captivo a Iulio 
pontifice retentus est. Cuius oppidi domina loannis 
Iacobi Trivultii filia ac Ludovici uxor vidua cum 
filiis suis, cum mobilibus suis ac honesta comitiva, 
honorifice prius salutata a pontifice, ad patrem in ca- 
stris in agro parmensi commorantem transjnissa est. 
Nunc vero quum castra pontificis eo residerent op- 
pido et castra regis essent in oppida Carpaneti, fe- 
runt autem regem gallum transmisisse ad pontificem 
Iulium in monasterio sancti Benedicti agri man- 
tuani degentem, archiepiscopum parisiensem Goti- 
fredum et Carolum oratores suos. 

(!) Alii Menafussam, inter hos Maurilius Monlius historicus comensis 
lib. VII. 

III. Anno MDX, mense decembris Blancha Maria 
Galleatii V Mediolani ducis filia et Maximiliani Ro- 
manorum regis uxor sine prole in Germania mortua 
est: unde et Sfortiadum domus perdidit et dotem 
et arrogantiam, derelicta et prostrata remanens. 

Carolus de Ambaxia de Claramonte (1) Franciae 
magnus magister et marascalcus, generalis ducatus 
Mediolani regis Franciae gubernator hoc anno MDXI, 
mense martio in oppido Corregii diem suum clausit 
extremum isaghi (2) morbo; perdiditque ob morbi 
furorem oculum, aetatis annorum sexaginta, iu- 
cundus, floridus, modo placidus et alioquin in furore, 
a senatu praedilectus: alearum et taxillorum lusor, 
loca pia diligens et armatos similiter, parum in 
disciplina milites continens et potius mitis contra 
delinquentes quam severus: officia Mediolani ducatus 
suis aulicis dono tradebat, sed quod nefandum inde 
sequebatur, quia aulicis patiebatur officia ipsa nec 
tantum vendere sed et locare; unde iustitia erat in 
illorum commercio, causas criminales ab officialibus 
expediebantur, quia ad eius lucra accedebant. Stetit 
per totam hiemem in castris contra Iulium ponti- 
ficem in bello ferrariensi; hinc est quod pontifex 
apud Ravennam existens contra omnes belli duces 
ac milites excommunicationem fulminavit, quia arma 
contra pontificem assumere attentarunt. Sed hunc ma- 
gnum magistrum ab ea excommunicatione in articulo 
mortis absolvi iussit; cuius corpus in Galliam delatum 
est, viscera apud sanctum Angelum fratrum observantiae 
sancti Francisci Mediolani humata sunt, quibus dono 
tribuit aureos duo mille; ac eius exequiae maxima 
pompa celebratae sunt Mediolani in maiori basilica 
die vigesima nona mensis martii; et Gruerius in 

(1) Sic in MS. in historicis italis Ciamonte gallicis Chaumont . 

(2) Sic in MS. seu morbo ersipolatis. 

ecclesia maiori Comi die vjgesima quarta eiusdem 
exequias a .clero comensi fieri iussit. 

IV. Iulius autem pontifex Ravennae existens multos 
cardinales creavit sed nullos ex subditis regi gallo 
creare voluit mense martii. 

Terraemotus maximus in die Mercurii, die vige- 
sima sexta martii hora vigesima, Comi extitit, et 
vina quasi omnia turbida effecta sunt, nonnullos 
artitrica infirmitate detentos terraemotus e lecto 
surgere coegit, nec domus nec mons fuit qui non 
tremuerit. 

Montaxonus laudensis urbis ac regis Franciae 
gubernator strenuissimus, inter gentis armatae ca- 
pitaneos existens in castris ducis Ferrariae contra 
pontificem, mense martii morte naturali decessit. 

Anna Britanniae ducissa ac Ludovici regis Fran- 
ciae uxor anno MDX de mense decembris filiam 
peperit, Deo favente, ac multis medicamentis assum- 
ptis in lectuariis exhibitis per Franciscum de Pa- 
teriis comensem huius artis doctissimum ; nam 
mulieribus sterilibus quaedam medicamenta prae- 
bebat, quae de sui apta natura erant ad concipiendum, 
ut fere omnis mulier quae sterilis esset ad conci- 
piendum producebatur, nec res vana erat. Regina 
steterat fere per annos octo quod non conceperat, 
. tandem hanc secundam filiam ex rege concepit, et 
eidem Francisco aureos quadringentos dono dedit, 
quem Iacobus Trivultius in Galliam ad regem secum 
duxit, nam et nurus sua ex eius medicamentis, per 
decem annos sterilis facta, filium conceperat. 

V. Bononiae sub ditione pontificis per regem gallum 
redacta, pacifice per pontificem possessa fuit; donec 
orta dissensione inter pontificem et gallum regem 
ob bellum contra civitatem et ducem Ferrariae, 
Gallus locavit castra sua contra exercitum pontificis; 

unde Iacobus Trivultius castra pontificis, habito 
praelio, fugavite, sicque, Bononia adepta, ea sub do- 
minio galli regis se ultro tradidit; in quam intro- 
ducti fuerunt Hannibal et reliqui filii Ioannis Ben- 
tigolii cum suis complicibus, ideoque Comi falodia 
facta sunt. Qui ubi primum Bononiam introducti 
sunt fortilicium perpulchrum ac validum et quasi 
totum subterraneum, a pontifice Iulio propriis ex- 
pensis olim fabricatum, demoliri a populo fecerunt, 
et pacem fictitiam cum Marascotis et aliis inimicis 
fecerunt; sed paucis post diebus, orto in civitate 
Bononiae tumultu, duo ex Marascotis a populo iu- 
gulati sunt: Bononia remanens a populo gubernata 
sub nomine Romanae Ecclesiae non autem pon- 
tificis. 

Mortuo magno magistro gubernatore Mediolani 
rex Francorum statuit in eius locum Namorse ducem 
de Foyes nepotem suum, cui de iure uti ferebatur 
regnum Navariae spectabatur. 

Mense (1) augusti magnus ignis, seu fax ignea 
in coelo apparuit hora prima noctis, ab omnibus 
visus, ex Germania per coelum discurrens in Italiam 
caedes et regnorum mutationem indicabat. Quo tem- 
pore castra Romanorum regis et castra Gallorum 
in unum redacta maximum Venetis intulerunt da- 
mnum, nam fere omnia oppida agri Vicentini, Pa- 
duam ac Friuoli igne concremarunt. 


(4) Prato in Chron. non in mense augusti sed quarta die Septembris 
scribit hoc accidisse. 

I Concilium schismaticum Mediolani habitum. 11 

Bulla intimationis concilii ad Lateranum . 

I. Anno MDXII concilium generale quod iamdiu 
utrique reges celebrari iusserant, taudem Mediolani 
in basilica maiori celebratum est, cui adfuerunt 
Bernardinus cardinalis titulo Sanctae Crucis, Fede- 
ricus Severi na tus cardinalis, S. Malo gallus , et 
Libretus gallus cardinalis, qui ex urbe Mediolanum 
aufugerunt cum multis aliis praelatis et episcopis 
ex Gallia et Mediolani ducatus. Unde Bernardinus 
cardinalis constitutus fuit praeses futuri concilii, 
qui maximis honoribus decoratus erat missam pon- 
tificalem in ea ecclesia celebravit; ideoque a pon- 
tifice Iulio honoribus et cardinalatus officio privatus 
est; qui iussit aliud concilium generale in ecclesia 
latcranensi congregari, edictumque generale affigi 
in bulla plumbata quae sic conscripta erat. 

II. Bulla intimationis generalis concilii apud Late- 
ranum per sanctissimum D. D. nostrum Iulium pa- 
pam II edita. 

•* 

IULIUS EPISCOPUS SERVUS SERVORUM DEI 

' ; 

ad futuram rei memoriam. 

% 

Sacrosanctae R. E. Martyrum sanguine consecratae, 
magistrae fidei, veritatis alumnae, omnium errorum 

expertis, unicae et immaculata divina institutione, 
divinorum sanctorum auctoritatibus, conciliorum ca- 
nonumque omnium testimonio ecclesiarum cunctarum 
primatum tenentis, fidelium matris, regimini superna 
dispositione praesidentis, circa religionis Christia- 
nae puritatem ipsiusque unitatem, pacem et tran- 
quillitatem, quae in coniunctione membrorum ad 
unum caput Christum videlicet , cuius vices in 
terris gerimus , principaliter tendit , divisionem 
ovilis nobis ex alto commissi in ilioque schisma, 
per quod ecclesia scindi et scandalizari, grexque do- 
minicus, nobis creditus turbari quoquo modo possit 
quantum cum Deo possumus, prohibentes, ac damna 
et scandala quae exinde, evenire possent , enervantes, 
ac palmites futuros infructuosos succidere, et quos- 
cumque aliter quam per ostium ad ovile ingredi 
cupientes, ac a via Domini postquam illam semel 
cognoverant, retrocedentes, ad semitam veritatis re- 
ducere; vulpeculas ex vinea eiusdem Domini per 
ministerium summi apostolatus etiam expellere de- 
siderantes, de opportunae provisionis remedio pro- 
videmus, aliaque ordinamus et mandamus prout 
conspicimus in Domino salubriter expedire. 

Sane non sine gravi animi nostri molestia per- 
cepimus, quod quidam Sanctae Romanae Ecclesiae 
cardinales, qui nobiscum, dum versus civitatem 
nostram Bononiensem pro recuperatione nonnullarum 
terrarum Sanctae Romanae Ecclesiae etiam una cum 
nostra curia personaliter accederemus, pro recupe- 
randis terris huiusmodi venire simulaverant, ex 
nostra licentia ab Urbe recedentes, Florentiam diver- 
terunt, ibique se continuerunt, etiam postquam nos 
eos per dilectum filium nostrum Franciscum ti- 
tuli sancti Clementis praesbyterum cardinalem tunc 
in minoribus constitutum episcopum concordiensem 

datarium nostrum ac per litteras nostras ad nos tunc * 
Bononiae existentes vocari feceramus licet se venturos 
obtulissent. Nihilominus, satore zizaniae seminante, 
per quem morum subversio in clero et populo 
frequenter obrepit, tamquam membra insana, sine 
causa legitima a suo capite recedentes, armis, satel- 
litibusque stipati, imo in se ipsis armis assumptis, 
et pro sacerdotalibus vestibus thoracem induti, et 
gladiis armati Papiam contulerunt. Quo quum per- 
venissent, stimulo conscientiae, ut credimus, agitati, 
per internuntios, perque regiorum oratorum inter- 
cessiones reditum ad nos postularunt, et pro deser- 
tione veniam supplicarunt quam benigne obtulimus. 
Sed ipsi qui nobis ex officio tamquam consultores 
assistere, neque sine licentia a nobis et, nostra 
curia, veluli corporis membra abesse debuissent, 
ausi tamen sunt os in coelum ac spiritum bias- 
phemiae et cum Lucifero sedem ad aquilonem po- 
nere, altitudinem nubium transcendere, ut se similes 
Altissimo constituant, pontificalem auctoritatem no- 
stram sibi ipsis adseribere satagentes, convenientes 
ut loqustae, acephali aggressi sunt, sine romani pon- 
tificis auctoritate, oecumenicum generale, atque uni- 
versale concilium convocare, locum concilii et tempus 
indicere, et valvis ecclesiarum ac aliis publicis locis, 
per publica instrumenta etiam falsa, indictionem 
buiusmodi affigere et publicare, eisdemque instru- 
mentis falsis, publice atque impudenter uti, quosdam 
S. R. E. cardinales sui propositi socios, in eorum 
praetenso edicto falso declarando, qui tamen et pu- 
blicis, et privatis scripturis, eorum propriis manibus 
scriptis, se illis in buiusmodi proposito, neque verbo 
neque scripto unquam iunxisse, sed quomodolibet 
consensisse protestati sunt, nosque ac venerabiles 
fratres nostros eiusdem S. R. E. cardinales, ac alios 

tunc expressos vocare et requirere, ut per nos vel alios 
ad huiusmodi eorum concilium accedere vellemus, 
non formidarunt asserentes decennium post ultimum 
universale concilium, etiam contra constitutionem 
concilii constantiensis, quae incipit, Fraequens, iam- 
dudum effluxisse, et nos illud convocare neglexisse, 
maxime eum iuravissemus , et voluissemus illud 
post biennium a creatione nostra teuere, tempusque 
pro homine interpellare, neque credendum fore 
nostra auctoritate, et voluntate concilium futurum, 
et cum de gravibus criminibus notoriis durantibus, 
universalem ecclesiam scandalizantibus, in capite 
agendum foret, ad summum pontificem concilio con- 
gregationem non attinere, sed secundo loco ad car- 
dinales, qui pontifici in uegligenlia non adhaeserunt, 
convocationem concilii spectare. Ac ut huiusmodi 
eorum convocationem et conventiculum honestare 
viderentur, eisque auctoritatem adiiccre, hoc idem 
fere per omnia per quosdam assertos procuratores 
carissimorum in Christo filiorum nostrorum Maxi- 
miliani Romanorum imperatoris electi, et Ludovici 
Francorum regis christianissimi principum, sub 
eisdem datis, modo et forma, et similibus schedulis, 
praeter tamen voluntatem et mentem dictorum prin- 
cipum, ut rationabiliter credi debet fieri et publicari 
procuraverunt et ordinaverunt. 

Sed haec ut falsa, ficta, commentitiaque sunt, 
et non ex zelo caritatis et religionis, sed odii fo- 
mite et inimicitiae procedentia, ita omnibus prin- 
cipibus, nec non Christifidelibus cupimus nota fieri. 
Quis enim tanti erroris particeps est, qui nos de 
negligentia erga convocationem concilii redarguere 
possit? Quum nihil nobis per ultimos undecim annos 
quibus cardinalatus officio functi sumus, magis cordi 
fuerint, quam celebrari videre generale concilium, 

et Ecclesiae Romanae statum in melius reformari? 
Quid enim fel. ree. Alexandro VI rom. pontifici 
praedecessori nostro magis nos odiosos fecit, nisi 
. studium et cura generalis concilii celebrandi? Quid 
nos terra, marique jactavit, quum nobis idem Ale- 
xander esset infensus? Quid toties Alpes transcendere, 
transalpinas Gallias peragrare per aestus, nives et 
glacies compulit, nisi quod nitebamur ut a romano 
pontifice concilium indiceretur, convocaretur et ce- 
lebraretur? Nota recensemus et principibus christianis 
apertissima, imo illis ipsis, qui nos et fratrum 
nostrorum collegium criminantur, dudum pleneque 
comperta. Quare si anteactae vitae ratio, apud pru- 
dentes, de pruescute et futuro vitae rationem facit, 
nulla subest ratio, cur dicti cardinales, qui a nobis 
recesserunt, desperent nos facturos, quod tam longo 
tempore, tam ardenter et non sine vitae discrimine 
fieri desideravimus et studuimus. Aperiant oculos 
cordis et odii obstacula refecent et cogitent, qua 
voce, quibus oculis, qua facie promiserimus, et ut 
dicunt in nostra ad pontificatum assumptione, iu- 
raverirnus, et voverimus, generale celebrare concilium, 
quoniam nostrae promissioni interfuerunt. Certe pal- 
pabunt nos non sola voce, non simulate, sed in 
cordis simplici veritate id egisse quod praedicant; 
quod si ea, quae diximus, attendere nolunt, exa- 
minent et inspiciant omne studium in pontificatu 
nostro circa praemissa. Nonne omnes principes 
Christianos qui ad obedientiam ex more praestan- 
dam miserunt oratores, admonuimus de cejebrando 
generali concilio, deque expeditione in perfidos 
Turchas concilianter decernenda, assumenda et pro- 
sequenda? Nonne primo pontificatus nostri toto 
biennio, christianos potentatus pacare studuimus, 
ut, conciliatis animis, concilium iniretur? Quid ultra 

facere debuimus, aut potuimus, ad restituendam 
Ecclesiae pacem, quod omiserimus? Novit ipse car- 
dinalis, qui edicti seu indictionis huiusmodi, et 
contentorum in ea, se aurigam profitetur, et clavi 
moderatorem praedicat, quidnam a nobis habuerit 
in mandatis, cum ad Romanorum imperatorem 
electum, per universam Germaniam illum nostrum 
et sanctae sedis aposlolicae legatum misimus. Com- 
municet illa fratribus suis, qui cum illo sentire 
videntur, proferat monita in scriptis illi tradita, 
certo certius, et luce meridiana clarius erit, hanc 
indictionis desperationem de celebrando a nobis 
concilio, neque levem et inanem, sed falsam, irra-^ 
tionabilem, impossibilemque fuisse. Nulla nostra 
culpa, neque S. R. E. cardinalium delata est gene- 
ralis concilii indictio, convocatio et celebratio. Di- 
stulit haec infelicitas temporum, quae sub eodem 
Alexandro praedecessore nostro vexare coepit Italiam 
et adhuc vexare non cessat, et instans necessitas 
recuperandi terras et iura eiusdem Romanae Ec- 
clesiae. Nam propositum nostrum semper ad concilii 
celebrationem promptissimum, atque intentissimum 
fuit. Quare spiritum diffidentiae deponant, et ita 
huiusmodi calumniae auctores, reversi ad cor, mor- 
dere desinant pastorem et patrem animarum suarum. 
Desinant etiam calumniari fratres suos, eiusdem 
Romanae Ecclesiae cardinales. 

Quod si tam ardenter illis cordi est, se caput et au- 
ctoris generalis concilii constituere, quid ad hanc rem 
facto opus sit, prius dicant. Revolvant sanctorum pa- 
trum et romanorum vitas pontificum, ct antiquum mo- 
rem indicendi, ct convocandi, et celebrandi concilium, 
traditiones et leges super bis editas a patribus inspi- 
ciant, videbunt huiusmodi concilia a solis romanis pon- 
tificibus esse indicta, et aliter indicia rata non fuisse. 

Quod vero attinet ad constitutionem concilii con- 
stantiensis, quae incipit Frequens huiusmodi, ea 
ad octuaginta annos servata non fuit, et si servata 
fuit, teste piae mem. Eugenio IV etiam praedecessore , 
nostro, ac sacrorum canonum santionibus, ex causis 
praedictis eam licuit nobis transgredi et quod fortius 
est, stante legitimo impedimento, de quo supra, eam 
locum non habere, certo certius est. 

Votum autem et iura mentum, quod ex praedictis 
causis de iure nobis transsredi licuisset, transgressi 
non sumus, quandoquidem legitimo impedimento 
detenti, non potuimus observare, et quia votum et 
iuramentum, quantum ad hanc materiam attinet, 
in foro conscientiae versantur, de aequitatae cano- 
nica purgatio more semper admittitur. 

Desinant nobis et fratribus nostris S. R. E. cardina- 
libus negligentiam impingere, quae, ut praemittitur, 
nulla fuit, et si qua fuisset, ipsis cum Alexandro prae- 
decessore praefato et nobiscum manentibus multo 
magis imputari posset. 

Quod autem docentes iuxta prophetas linguas 
suas loqui mendacium et contra divinum praeceptum 
adversus principem populi sui maledicentes, con- 
fingunt in nos crimina, et ea quidem, ut asserunt, 
durantia, gravissima, notoria, scandalizantiaque#uni- 
versalem ecclesiam, dicuntque propterea, negligen- 
tibus aliis S. R. E. cardinalibus, ad eos devolutum 
concilii congregandi facultatem, non miramur; quo- 
niam, teste Hieronymo, schismatici, quum dubitant 
causas damnari, in contumelhun prosiliunt. 

Dicant praedicti nomine tantum cardinales, Da- 
than, et Abiron, Acaciumque, et Dioscorum reprae- 
sentantes, tenebrarum filii, numquid summo pontifici 
spectet et pertineat congregare concilium etiam si 
de sua causa agatur? Legant ultra antiquos, gesta 

constantiensis concilii, in quibus se potissimum fun- 
dant, ut cx eis, tanquam Iudaei ex propriis codicibus 
confundantur, reperient Ioannem XXIII de cuius 
potissimum causa agebatur, concilium constantiense 
huiusmodi indixisse. 

Quum ergo concilium praedictum congregare 
parati simus, satis constant dolosas eorum linguas 
loquutas fuisse mendacium. Sed si haec omnia ces- 
sarent, stantibus impedimentis praedictis, in qua 
negligentia dici possunt esse fratres nostri S. R. E.' 
cardinales huiusmodi, non requisiti ad concilium 
congregandum, ita ut ad paucissimas romanorum 
pontificum, culpa, ambitioneque infensos schisma- 
ticos, ac extra domum Dei positos, potuerit potestas 
universalis Ecclesiae devolvi, imo potius ab eis 
usurpari. 

Adiiciamus ergo nunc huiusmodi potestatis abu- 
sum ostendere trium mensium, et quatuordecim 
dierum ab eis tempus, in suo, ut volunt, edicto seu 
convocatione assignatum; et ad oeeumenicum con- 
cilium congregandum, hoc tam brevi temporis spatio 
poterit nationibus christianis a Mediolano remotis- 
, simis, legitime innotuisse? Poterunt ne si innotuisset 
in termino dioecesanas, et metropolitanas synodos 
conxocare, celebrare et perficere? Poterunt ne qui 
venturi decernerentur ad tantum iter necessaria 
conquisivisse: Poterunt principes, accedere volentes 
populis sibi subditis, ct status sui securitati bene 
consuluisse? Poterunt quos mittere decreverint pro- 
curatores, aut oratores, plene informatos mittere? 
Vix cursor expeditus trium mensium et semispatio 
ire et redire posset, sine sarcinis. Unde, et quo, 
ipsi graves viros, et multa secum impedimenta tra- 
hentes, sine quibus venire non possunt, putant, imo 
decernunt, accedere posse, et oportere? Quare si 

nihil aliud indictionem concilii, quam attentarunt 
in tempore praefixo, accedendi impossibilitas ipsa 
penitus enervat. 

Sed si possibile fuerit, et aliqua ratioue decretum, 
hoc ipsum concilii tempus, loci ratio, indictionem 
ipsam nullam facit: locus concilii comodus esse 
debet et tutus. Quis ignorat, quod dolenter dicimus, 
urbem Pisas, prope quatuordecim annos continuos 
obsessam durissime fuisse, et ad eam desolationem 
bello redactam, ut rarissimae domus integris pa- 
rietibus in illa consistant, et fere nullae sint, quae 
contignationibus, et solariis muniantur? Habitarent 
ne ibi S. R. E. card. Patriarchae, Archiepiscopi, Epi- 
scopi, Abbates, Principes saeculares, vel Oratores 
eorum communitatum item nuncii? Habitarent ne 
doctores celeberrimi, tam divini iuris quam humani, 
ruinosas domos civitatemque penitus desolatam pro 
celebrando oecumenico concilio? Nunquam talibus 
in locis scriptum est concilium generale fuisse ce- 
lebratum. Revolvantur omnes conciliorum oecume- 
nicorum historiae, apparebit patribus nostris, sanctis 
sane et prudentibus viris pro celebrando concilio, 
ante omnia cordi fuisse, eligere civitatem amplam, 
aedificiis accomodatam salubris aeris, fertilis soli 
convehendis commeatibus facilem, quae omnia si 
Pisis adesse quispiam affirmaverit, ruinae civitatis 
aedificiorum rudera, villarum et vinearum eversiones 
redarguent sic dicentem. 

Haec tamen si Pisis essent integra, ut non sunt, 
neque affirmari possunt sine impudentia, quomodo 
est ad Pisas tutus accessus, vel in ea mansio, cum 
omnis Thuscia arma nunc tractet, et nos pro pasto- 
rali, quod gerimus officio, nil magis premat quam 
Florentinos et Senenses, inter quos fremit bellum, 
ne se armis invicem impetant continere? Fidem de 


£ 


id by Google 



1 42 MDXII. 

re hac facere possunt plerique christiani principes, a 
nobis saepius, et instantius requisiti, suam per 
literas et nuncios auctoritatem et gratiam interponere, 
ut si inter se hi populi pacem habere noluerint, 
per inducias saltem ab armis abstineant. 

Igitur, cum ex praemissis, et aliis etiam notissimis 
causis, accessus ad Pisas vel ibi mansio secura 
habenda verisimiliter credi non possit, cum civitas 
ipsa desolatione habitationibus pro concilio non sit 
fulta, cum ager vastitate sit desolatus, cum tempus 
in edicto, seu indictione praefixum sufficere non possit, 
et terminus assignatus ab illis tempori pro generali- 
concilio celebrando dari solito non respondeat, cum 
insuper indicentes nulla sint auctoritate suffulti, et 
si quam habere possent, illa ut decuit, et fieri 
oportuit, imo debuit, non sint usi, cum edictum 
ipsum seu convocatio de falsitate se convincat. 

Non considerantes, quanta cum difficultate, et 
temporis diuturnitate, praedecessores nostri praefati 
in eorum conciliis celebratis, priscas haereses, et 
schismata, etiam aliquando imperiali maiestate adiu- 
vante sustulerunt, quodque illa in totum extinguere 
nequiverunt, cum eorum aliqua (quod dolentes refe- 
rimus usque ad hodiernum diem in sua pertinacia 
perdurent, quamquam calamitosa fuerint praelatis 
et omnibus Christifidelibus schismatum tempora, 
supradicta omnia tamquam perniciosissima schisma- 
tum, atque errorum seminaria, quae aliquandiu 
conniventibus oculis toleravimus, expectantes eorum 
ad cor reversionem, ob Christi caritatem, zelumque 
domus suae dissimulare ulterius iiqji valemus, ti- 
mentes nobis improperari illud Hieremiae; non 
ascendistis ex adverso, neque opposuistis vos murum 
pro domo Israel, verentes etiam ne figmenta., er- 
roresque praedicti, Christifidelium minus eruditorum 

mentes aliquo infidelitatis laqueo involvant, apud 
quos saepe, ut inquit Origenes in cantica, pulchriora 
videntur mendaciorum, sophismata, quam documenta 
veritatis. Et ne error, cui non resistitur, approbari 
videatur, et veritas Deique causa, et iura indefensa 
opprimantur, habita super his cum venerabilibus 
fratribus nostris eiusdem S. R. E. cardinalibus 
matura deliberatione de eorumdem cardinalium con- 
silio, et unanimi consensu, ac de apostolicae po- 
testatis plenitudine, praedictas indictionem, convo- 
cationem et publicationem assertas schismaticae 
conventiculae Synagogae Satanae, et Ecclesiae mali- 
gnantium per Dathan et Abiron auctores schismatum 
eorumque socios et alios supradictos, procuratorio 
nomine dictorum carissimorum filiorum nostrorum 
Maximiliani imperatoris Romanorum electi, et Lu- 
dovici Francorum regis christianissimi illustrium 
principum, factas, indictas, et publicatas, omniaque 
et singula in eis et qualibet earum contenta et inde 
sequuta, quaecumque quorum tenores, ac si de verbo 
ad verbum praesentibus inserentur pro sufficienter 
expressis et inserti haberi volumus, tamquam a non 
habentibus facultatem, et ex minus legitimis causis 
ac incongruis terminis et loco, nulla irrita et inania 
non legitime ad sciendum et scandalizandum uni- 
versalis Ecclesiae unitatem facta, ne cancerosus 
morbus invalescat, reprobamus, revocamus, cassa- 
mus, irritamus et annullamus, revocataque, irrita, 
cassa, reprobata et annullata haberi volumus, ac 
prout sunt, nullius roboris vel momenti fuisse, et 
esse decernimus et declaramus. 

Districtius sub excommunicationis, anathematis 
et maledictionis aeternae, ac dignitatum, et bene- 
ficiorum, ecclesiasticorum quorumcumque, saecula- 
rium, vel regularium feudorum, indultorum, privi- 

legiorum, concessionum, facultatum et gratiarum 
privationum ipso facto, infamiae, ct aliis in uni* 
versalem Ecclesiam scandalizantes et schisma in ea, 
discordiamque suscitantes eisque, consilium, auxilium 
vel favorem praestantes, tam a iure, quam alias 
promulgatis et indictis poenis inhibemus. Nec non 
eisdem cardinalibus, qui a nobis recesserunt ut 
praefertur ac omnibus et singulis cuiuscumque di- 
gnitatis status, ordinis, qualitatis, conditionis prae* 
minentiae, auctoritatis et nobilitatis existcntibus, et 
quacumque ecclesiastica actione cardinalatus, patriar- 
chali, primitiali, archiepiscopali, abbatiali, seu sae- 
culari, regali, reginali, ac etiam imperiali, ac aliis 
dignitatibus et praeminentiis fulgentibus, et quas 
ab omni vinculo iuramenti, conventionis, obliga- 
tionis et promissionis per eos forsan factorum, 
propterea absolvimus et liberamus, ac absolutos et 
liberatos fore nunciamus, ne indictionibus, per loca- 
tionibus et convocationibus praedictis, omnibusque 
aliis et singulis, per eorum, aliquem, ut praefertur, 
factis directe vel indirecte, tacite vel expresse, sed 
quovis quaesito colore adhaereant, accedant, inter- 
sint, obediant, assistant consilium auxilium vel 
favorem praestent, aut quomodolibet intendant, ut 
pessima secta, suis erroribus confusa, tanquam 
nebula dissolvatur, etiam inibemus. 

Omniaque et singula civitates, terras et loca 
quaecumque, ad quae perversa concilia, seu potius 
conciliabula, schismaticas convenliculas, synagogas 
ac ecclesias malignantium huiusmodi indicentes, et 
eis adhaerentes, obedientiam, consilium, auxilium, 
vel favorem aliquem, ut praefertur, praestantes, et 
eorum quamlibet declinare contigerit, ut in quibus 
concilia , seu conciliabula , aut ecclesias mali- 
gnantium huiusmodi celebrari, vel coadunari, et 

congregari contigerit, ecclesiastico subiicimus inter* 
dicto. 

Et nihilominus bonam intentionem nostram exequi 
volentes, ut antiquae haereses, quae in diversis 
Christianorum partibus pondum extinctae sunt, et 
pessimum noviter pullulans schisma extinguatur, 
reformationique morum, tam ecclesiasticarum quam 
saecularium personarum, quae de iure, et consue- 
tudine, reformationi, vel determinationi concilii sub- 
iiciuntur bellorumque imminentium seditioni con- 
sulatur, unicuique quod unum est, reddatur, iustitia 
et pax se invicem osculentur, Christifideles in 
pace et unitate, in Dei nomine, non ex passionum 
privatarum fomite, quae et ex gestis diversorum 
conciliorum apparet pessimos effectus parere con- 
suevit, congregati ad faciendam expedifionem contra 
infideles iam regnum Siciliae infestantes, meliora ac 
nobiliora loca Christianorum occursantes, praesertim 
Hierusalem matrem nostram antiquam, et ex antiqua 
Christianorum uegligentia depredalam facilius et 
promptius intendunt, in nomine Sanctae et Individuae 
Trinitatis, Patris ct Filii et Spiritus Sancti, aucto- 
ritate omnipotenti Dei, ac Beatorum Petri et Pauli 
Apostolorum eius, qua in terris fungimur, de simili 
corumdem consilio et assensu, oecumenicum, univer- 
sale et generale concilium, in alma Urbe nostra 
communi omnium patria, loco aptissimo, apud La- 
teranum, ubi plurima concilia per antiquos patres 
nostros habita fueruut, et Altissimus Petri sedem 
collocari voluit, lilteratorumquc et peritorum nu- 
merus copiosus habetur, post festum resurrectionis 
Domini nostri Iesu Christi proxime futurum, incho- 
andum anno Domini 1512 die lunae 19 mensis 
aprilis, quae erit feria secunda post octavam eiusdem 
resurrectionis celebrandum, et ut sequitur, auctore 

domino liniendum, nunciamus, convocamus, statui- 
mus, indicemus et ordinamus, licet nos non lateat, 
hanc novem mensium praefixionem, pro sacro con- 
cilio generali celebrando ex tot longinquis mundi 
partibus venturis fortasse *ion sufficere, et de bre- 
vitate notari posse ad tantam rem peragendam, 
praesertim quum a sanctis patribus romanis ponti- 
ficibus praedecessoribus nostris, assignato tempore 
ad similia generalia concilia congreganda non re- 
spondeat, qui numquam minus, quam annum ad 
hoc inchoandum assignasse reperiuntur. Sed quia 
ad christianissimum regem praedictum, et quosdam 
alios principes de inchoando generali concilio in 
tempore praesentibus incerto literas dedimus, et 
insuper ne volentibus nos, et venerabiles fratres 
nostros eiusdem S. R. E. cardinales calumniari 
ansam daremus, si longius tempus statuissemus, 
visum est nobis hunc terminum assignari. 

Insuper praefatis et aliis venerabilibus fratribus 
Patriarchis, Archiepiscopis, Episcopis, monasteriorum 
Abbatibus et Praelatis praesertim sub vinculo iura- 
menti ad visitandum urbis temporibus limina Apo- 
stolorum Petri et Pauli etiam tempore suae pro- 
motionis adstrictis, et obligatis , non obstantibus 
quibusdam concessionibus, privilegiis et induitis eis; 
eorumque ecclesiis, monasteriis, et beneficiis, per 
dictos praedecessores nostros, aut nos concessis, 
confirmatis, et innovatis, quae pro expressis ha- 
bentes, ea certa scientia, et plenitudine praemissis 
cassamus, irritamus, et annullamus, omnibusque 
ab aliis ecclesiasticis vel saecularibus, etiam regibus 
et principibus ceterisque personis, quae de iure 
et consuetudine in congregationibus generalium con- 
ciliorum solent intervenire, cessante legitimo impe- 
dimento, de quo legitime docere teneantur, per se 

vel alios idoneos nuntios, procuratores, vel oratores 
legitima mandata habentes, sub excommunicationis, 
aliisque de iure, vel consuetudine, aut alias, non 
accedentibus ad generale concilium indictum poenis, 
mandamus, ut ad ipsum Concilium Lateranense ac- 
cedere, et usque ad dicti concilii conclusionem et 
dissolutionem per nos, vel auctoritate nostra flendam 
in dicta Urbe morari debeant. 

Nec non carissimos in Christi nostros et eiusdem 
R. E. filios , Maximilianum Romanorum Impera- 
torem electum praedictum ceterosque Christianorum 
Ulust. Reges, Duces, Marchiones, Comites et alios 
Nobiles, in virtute sanctae obedientiae rogamus, 
hortamur et monemus ut opem et operam adhibeant 
efficaces, quod omnes, et singulae tam ecclesiasticae 
quam saeculares personae, in eorum regnis, duca- 
tibus et dominiis consistentes, quae in generalibus 
conciliis de iure vel consuetudine interesse consue- 
verunt, ad concilium Lateranense huiusmodi cessante 
impedimento praedicto accedant, post positis odiis, 
conciliatis animis in Spiritu Sancio, non autem 
passionibus repleti, veramque domum Dei facientes, 
et bis, quae ac Dei laudem, Ecclesiae exaltationem 
et unitatem, et reformationem, schismatum vero et 
haeresum totalem extirpationem, fideliumque prae- 
dictorum pacem et salutem concernunt, caritate 
muniti intendant. 

Et ne ad tantum laudabile, et necessarium opus 
accedere debentes, aliquibus de causis, seu figmentis 
ab accessu ad dictum Concilium Lateranensem quo- 
modolibet retrahantur, omnibus et singulis in con- 
gregationibus Consiliorum generalium adesse solitis, 
et ad dictum Concilium Lateranensem venientibus 
eorumque servitoribus et familiaribus cuiuscum- 
que status, gradus, ordinis, conditionis, vel nobi- 

litatis existentibus ecclesiasticis et saecularibus, pro 
se, et bonis eorum quibuscumque per civitates , 
terras et loca terrestria, et maritima dictae Ro- 
manae Ecclesiae subiecta, ad Concilium Lateranense 
ad Urbem huiusmodi veniendi, et in ea morandi, 
et libere consistendi et ab ea quoties videbitur re- 
cedendi, etiam post quatuor menses post dicti Con- 
cilii Lateranensis conclusionem , et dissolutionem , 
liberum, tutum, et securum salvum conductum, ac 
plenam, et omnimodam securitatem, de consilio, et 
potestate praemissis, damus et concedamus, aliosque 
salvos conductus, et securitates habere cupientibus 
dare et pollicemur, eosque benigne, et caritative 
tractabimus, et suscipiemus. 
x Mandantes sub indignationis nostrae et aliis ar- 
bitrio nostro infligendis poenis, omnibus et singulis 
gentibus nostris, armigeris, equestribus et pede- 
stribus, ac arcium nostrarum Castellanis, civitatum, 
terrarumque et locorum dictae Romanae Ecclesiae 
subiectorum Legatis, Gubernatoribus, Rectoribus, 
Locatenentibus, Potestatibus, Officialibus et Vassallis 
ut non obstantibus quibusvis constitutionibus et 
ordinationibus Apostolicis, legibus Imperialibus, sta- 
tutis quoque et consuetudinibus municipalibus, etiam 
iuramento, confirmatione Apostolica, aut quavis fir- 
mitate alia roboratis, quae salvo, conductui, et se- 
curitati praemissis in aliquo derogare, seu illos 
quomodolibet impedire possent, etiam si talia forent, 
de quibus specialis, specifica, expressa et individua, 
non autem per generales clausulas id importantes, 
mentio, seu quaevis alia expressio habenda foret, 
illarum tenores pro expressis, habentes, venientes 
ad Concilium Lateranense huiusmodi, libere, tute, et 
secure transire, morari, et recedere permittant, et 
permitti faciant, ne tantum tamque laudabile, et 

necessarium Concilium Lateranense distrahatur, et 
ut ad illud venientes, tute et in pacis tranquilli- 
tate vivere, dicere et expedire valeant quae omni- 
potentis Dei honorem concernunt, toliusque Eccle- 
siae Sanctae statum. 

Decernentes nihilominus irritum et inane, quic- 
quid contra indictionem Concilii Lateranensis per 
nos indicti huiusmodi, seu ad impedimentum prae- 
judicium aut dilationem eiusdem, per schismaticam 
conventiculam et Ecclesiam, malignantium praedictas, 
quemvis alium, quavis auctoritate, quovis ingenio , 
aut quaesito colore scienter vel ignoranter conti- 
gerit attentare. 

Insuper et praemissa omnia et singula ad omnium; 
ad quod spectat, notitiam et cognitionem deveniant 
omniumque quae in praesentibus literis continentur, 
certa et indubitata notitia habeatur, nullusque prae- 
missorum ignorantiam iuste praetendere possit ne, 
se legitime excusare, cum etiam ad intimandum 
aliquibus personaliter in praesentibus literis com- 
prehensis, tutus non pateat accessus literas prae- 
dictas, volumus et decernimus praesentes literas 
nostras, per aliquos Curiae nostrae Cursores, vel 
Notarios publicos in Basilica Principis Apostolorum 
et Ecclesia Lateranensi, hora divinorum, dum ibi 
multitudo populi ad divinum audiendum convenire et 
congregari consuevit, publice, ac alta et intelligibili 
voce, legi et publicari, et dictarum Ecclesiarum 
portis, sive valvis, et in acie Campi Florae et con- 
cellariae Apostolicac afligi, et ibidem per aliquod 
temporis spatium dimitti debere, ut ad signulorum 
notitiam publicamquae devenire possint. 

Transumptisque illarum, manu publicorum No- 
tariorum factis vel subscriptis sigilloque alicuius 
Praelati munitis fidem indubiam adhiberi. 

Omnesque et singulos in illis comprehensos et 
ad quos perlinet perinde arctari, et constringi, ac 
teneri, et obbligari ad observantiam omnium, et 
singulorum, in eis contentorum, cuiuscumque gradus 
dignitatis existant, ecclesiasticae vel mundanae post 
lapsum unius integri mensis a data praesentium 
numerandi, in omnibus et per omnia, et perinde 
ac si personaliter et in propria persona intimatae 
fuissent et eis personaliter praesentatae, praesen- 
tium tenore decernimus, statuimus, et declaramus. 

Nulli ergo omnino hominum liceat hanc pagi- 
nam, etc. 

Si quis autem, etc. 

Datum Romae apud S. Petrum, anno Incarna- 
tionis dominicae MDXI. XV Kal. Aug. Pontificatus 
nostri anno octavo. 

In nomine domini anten. Noverint universi et 
singuli hoc praesens publicum transumptum, quod 
nos D. Hieronimus de Ghisilieriis can. gen. utriusque 
iuris doctor, curiae causarum camerae apostolieae 
generalis auditor, habuimus, vidimus et diligenter in- 
speximus litteras apostolicas sanctissimas in chrislo 
patris et domini nostri domini Iulii divina providentia 
papae II infrascripti tenoris; eius vera bulla plumbea 
cum cordulis siriceis rubei croceique coloris more 
romanae curiae, pendentes, bullatas et omnimodo 
suspitione carentes, una cum earumdem littera- 
rum apostolicarum pubblicatione et a (fixione a tergo 
per tres praefati sanctissimi domini nostri papae 
cursores in locis per literas apostolicas designatis; 
quarum quidem tenor hic est ()). 


* 

(I) Huius bullae in MS. lantum fere tertia pars legebatur, ego ad- 
dere reliquum censui, ut hoc documentum integrum esset. 

I Helvetii in Mediolani ducatum ingressi multa 
loca diripiunt. II Brixia, incitante A vogadro, a 
Gallis defecit. II/. Brixiam obsidunt Galli, ca- 
piunt et depopulantur. IV Pontifex Iulius Bo- 
noniam recuperare cupiens multos milites com- 
parat. V Duces galli et hispani concilium de 
pugna invicem habent. VI Pugna ad Ravennam. 

I. Ligae Helvetiorum superioris Germaniae in unum 
collectae, prima decembris (1), per saltus Bilinzonae 
eorum ditionis, in oram Italiae ingressi sunt, ac 
Varisii oppidum depopularunt, tum terram Galarate 
comprehenderunt, et Arcem albam ex familia Vice- 
comitum commeatibus repletam igne concremarunt. 
Tum terram de Aro (2) fere omnem in cinerem redege- 
runt, maxime palatium amplissimum /iliorum Fran- 
cisci Bernardini Vicecomitis, deinde usque ad Canio- 
lam et prope refossa Mediolani sine spe praelii 
accesserunt, numero XV millia pedester militantes (3). 
At castra Gallorum regis, quae tunc sub duce de 
Foyes et Iacobo Trivultio militabant, in. viridario 
arcis portae Iovis Mediolani se posuerunt, bellum 
cum eis agere nolentes, licet in castris essent ex 
ordine militari forte mille sexcentum milites, cum 


(t) Anno t5H. , 

(2) Ita MS. sed forsan legendum de Rho aut de Aforo: sed hic ri- 
denda est historia Prati mediolanensis. 

(3) Pratus l. c. XXV mi!. 


ii 


f 

Anno 15(2 
Helvetici rur- 
sus in duca- 
tum Mediolani 
descendunt. 

arceriis ordinariis duplici numero, et decem mille 
pedites, cum multis tormentis et bombardis, nam 
et populus mediolanensis cum armis in unum se 
collegerat. Sed una mane capitanei galli regis et 
Helvetici, ut colloquium simul haberent monasterium 
Sancti Angeli ordinis minorum de observantia extra 
muros Mediolani, ubi fere centum fratres degebant, 
ingressi sunt; sed quod inter eos actum fuerit ab 
externis ignoratum est. Itaque Helvetici, Mediolano 
recedentes, iter suum direxerunt Modoetiam versus, 
ubi ab oppidanis ingredi vetiti, Desii oppidum con- 
cremarunt, ac monasterium Medae, ubi fere qua- 
draginta sanctaemoniales degebant in praedam po- 
suerunt; tum Barlasinam, Appianum igni tradiderunt, 
ponentes in praedam oppida omnia a Mediolano 
usque ad Cineris montem; quare onusti auro, gem- 
mis, argento, vestibus et armentis ac suppelleetili, 
absque ullo proelio ac labore comparatis, die vige- 
sima prima decembris per Bilinzonam in Germaniam 
reversi sunt. 

deficit II. Brixia, viris, ducibus, militibus, artibus, etdivitiis 
potens sub dominatione galli regis existens, die octava 
mensis februarii, procurante comite Aloysio Advocato 
brixiensi primario, ab eo defecit, ac Venetis de novo 
se subiecit. Nam Aloysius magnas sustulerat iniurias 
a comite Francisco Gambara; unde Andream Grittuni 
venetum patricium ac castrorum ducem Brixiam 
introducens, cum multis armigeris et stradiotis sub 
duce Gaspare Fracassio Severinato, multas caedes 
ac crudelitates in Gambaram et suas gentes exercuit; 
Gallos partim expulit, partim occidi iussit, partim in 
arce recludi coegit. Quo audito, gallus rex aegreferens, 
ex Gallia, Trivultio ac Mediolani gubernatori scripsit, 
ut omnem conatum facerent pro recuperatione; et, 
ea recuperata, igne, ferro/ in praedam militibus 

daret: quibus lectis, ambo fundebant maximas la- 
crimas, cogitantes quod futurum excidium civitas haec 
sustinere debebat. Unde paratis castris cum infinitis 
tormentis, ea iuxta vallum et moenia urbis Brixiae 
locant, eamque circumdantes, duo mille pedites per 
portam cittadellae et arcis introducunt (ea enim 
sub custodia regis remanserat) et multa incommoda 
civibus cum eorum bombardis inferebat. Advocatus 
et Andreas cum Brixiensibus urbem muniunt, ac 
intra moenia in qualibet via impedimenta ponunt, 
ne Gallis liceat vias intus discurrere si contigisset 
urbem ingredi, multis rusticis introductis. 

III. Sed Galli coeperunt cum tormentis civitatis 
moenia diruere, ut milites veneti de fuga cogitarent; 
quare paulo post Fracassius etGrittus cum suis mili- 
tibus ex civitate egrediuntur. Hoc sentientes Galli 
eos insequuntur, sed Fracassus cum suis militibus 
aufugit, Andreas cum suis militibus timore cor- 
reptus civitatem regredi a Gallis coactus est. 

Quare Galli ingressi urbem totam discurrebant, 
Brixienses autem viriliter se opponebant, Gallos 
occidebant, mulieres aquam calidam et saxa per 
fenestras contra Gallos dimittebant. Galli autem 
bellum sustinentes Brixianos occidebant, nemini 
parcebant, in quacumque via Veneti trucidabantur 
ac Brixiani ; nec fuga alicui concedebatur. Heu 
proh dolor! foris captivitas, intus metus, ubique 
formido, nec viris, nec foeminis nec pueris parce- 
batur. Sustulerunt proelium per duos dies Veneti 
ac Brixiani, erantque cadavera prostrata in qualibet 
via, ita ut dogerentur milites super cadaveribus gres- 
sus dirigere; eruor et sanguis per vias discurrebat, 
nemo erat qui lacrimas effunderet, et omnes qui 
in ^plateis inveniebantur, ferro occidebantur, nullo 
evadente. Omnes Veneti fuere aut occisi, aut capti : 


Galli Brixiam 
obsidunt et ca- 
piunt, depopu- 
lanturque. 

Andreas Grittus gubernator Venetorum, et in quo 
erat omnis salus veneti senatus, captus cum multis 
capilaneis suae gentis est. Comes Aloysius Advocatus, 
auctor tanti excidii, multis vulneribus confossus, 
gubernatoris iussu in plateam ductus, omnibus astan- 
tibus militibus, capite truncatus est, uno astante 
quoque eius lilio, qui postmodum fuit conductus 
in arcem Mediolani, ac paulo post super platea 
eiusdem arcis capite privatus est. 

Post quem conflictum Galli civitatem discurrentes, 
ac domos ingredientes, quosquos inveniebant aut oc- 
cidebant, aut funibus ligatos pro captivis detinebant, 
omnia in praedam militibus dantes. Omnes utrius- 
que sexus Galli trucidabant, ut aurum et argentum 
et alia preciosa indicarent, si qua erant abscondita, 
adeo quod mulieres et venustae nudae remanserunt, 
totum argentum, aes, ferrum, lina, vestes magni pretii, 
et pretiosa quaeque per milites exportata fuerint. 
Nemo est qui possit aestimationem rerum describere: 
civitas ditissima ac opulenta ac inter urbes primaria 
Italiae gentis merito nuncupata. Homines qui super- 
vixerunt, quibus ablata omnia erant, se pecunia 
redimere coacti sunt. Aliqui pro ducatis tribus 
mille, pro duobus alii, et sic de singulis, iuxta pos- 
sibilitatem eorum. Gubernator de Foyes montem 
pietatis spoliavit, ac fere triginta millia aureorum 
abstulit : rexque gravissimos huic civitati imperavit 
census, ut quisque incola melius non nasci censeret. 
Ferunt in ea pugna occisos fuisse ad duo millia, 
Andreas autem cum multis patriciis venetis et ca- 
pitaneis suae gentis, pro captivis Mediolanum ducti 
sunt, ad hoc spectaculum videndum omnis accurrens 
populus (1). 

* 

(1 ) Hanc cladem Brixiae nonnulli scribunt accidisse XIX die tebr. MDXII. 

Sed Frauciscus Gambara qui, Brixia sibi cousulens 
cum Gallis, Mediolanum aufugerat, se indemnem ac 
venerabilem servavit, licet uxor eius, filii, mater ac 
complices maximas crudelitates et damna subierint ab 
Aloysio de Advocatis, ob iniurias ci a Francisco Gam- 
bara illatas. Quae Advocatorum familia ortum Comi 
habuit, sed anno MC, adversantibus Rusconis ac Vitanis, 
Advocati Como expulsi sunt, nam partem Vitanam 
seu Guelpham defendebant, quorum sepulchra adhuc 
et extant in ecclesia maiori ac in basilica sancti 
Francisci, et Andreas de Advocatis episcopus co- 
mensis fuit, qui ecclesiam in villa Lucrni aedificavit, 
ac multis praediis locupletavit, cuius oppidi fun- 
damenta adhuc cernuntur, quod a Comensibus de- 
molitum fuit anno MCXL. 

IV. Pontifex lulius II ut Bononiam recuperaret, post 
excidium Brixiae multos duces ac hispanos milites, 
et romanos, et neapolitanos in castris suis conduxit; 
rex autem gallus hoc sentiens, ac Bononiam defen- 
dere volens sub dominio suo, magnum comparat 
exercitum, odio pontificem habens ac nihili faciens 
obedientiam ac interdictum ecclesiae, quo praeci- 
piebatur ne, sub poena excommunicationis latae 
sententiae, quis auderet sumere arma contra castra 
pontificis, cui exercitus praefectus erat gubernator 
de Foyes. Sicque ex utraque parte comparatis 
exercitibus, die dominico paschae resurrectionis do- 
mini nostri Iesu Christi vigesimo primo aprilis 
millesimo quingentesimo decimo secundo pugna in 
civitate Ravennae coepta est, sicque lacrimabili 
oculo legendum censeo conflictum quem Galli egerunt* 
cum castris pontificis et hispanis Ravennae. 

V. Federicus Scverinatus cardinalis a gallo rege, et 
a concilio generali mediolanense Bononiae trans- 
missus, ut illinc Hispanos et pontificis castra fugaret, 


/ 

Pontifex Bo- 
noniam recu- 
perare cupiens 
multos milites 
contrahit. 


Duces galli et 
hispani conci- 
lium de pugna 
habent. Galli 
Russi oppidum 
obtinent, 

concilium fieri iussit in oppido Butrii, cui interfue- 
runt gubernator de Foyes, Borsius (1) dux Ferrariae, 
et Gallcatius Severinatus cardinalis frater, magnus 
Bastardus, Lutiche (2), Cleta, S. Columba, Draga- 
monsa, la Palissa , la Barga, Momplaxi ac mulli 
alii belli duces ac locum tenentes ordinis militaris; 
erantque in eo alii peditum duces, dominus della 
Crotta , Fcdericus Gonzaga, Ripius dei Borgo, Mo- 
lardus, Castcllatius, Bardasan, Longavallis, Mongi- 
ronus Gaspar, lacobus, Fabianus (5) ac Pbilipponus 
Boneta Comes, Nicolaus Paris Scoti Placentiae, Phi- 
lippus Bellettus Bononiae. Qui in multo colloquio 
ordinarunt, ut eorum castra ordinate Russi oppidum 
versus conducerentur, quod oppidum sub Ioanne (4) 
cum quadringentis militibus hispauis custodiebatur; 
quo ubi Galli pervenerunt praemittunt tibicen ex 
more ad annuntiandum Hispanis, ut, bello non expec- 
lato, se ultro reddereut, quod utique Hispani facere 
negarunt. Galli, tormentis ad moenia affixis, muros 
ascendere coeperunt, .«ed Hispani bellum viriliter 
sustinentes Gallos occidebant securibus, gladiis, 
lapidibus, aqua calida calce admixta, et pulvere 
sulphuris, salnitri, ac carbonis salicis composita, 
ubi tormenta et bombardae implentur, ex oppido 
in Gallos deficiebant cum eorum tormentis, adeo 
quod furiae infernales ibi adesse credebantur. Sed 
Galli pedites, omnes Guaseoni fere muros transcende- 
runt et capitaneum occiderunt: unde Hispani, amisso 

(1) Sic. in MS. Sed- his temporibus dux Ferrariae erat Alphonsus. 

(2) Ita codex sed forte Lautrech, Cleta forsan Motis, de Clessi Draga* 
monsa, fortasse Grummont, Ls Barga, Mons, de Bersae , Castellatim, 
Chastillon de Paris , Ripius det Borgo, forte Andreas de Burgo orator 
caesareus. 

(3) Ili erant duo Germanici, quorum nomina prioris Empser alteri u g 
Schlaberslorf. 

(I) Deest in MS. cognomen huius Ioannis. 

duce, vires perdidere ac in praedam Gallorum de- 
venere, omnesque gladio occisi sunt, et omnia in 
praedam maxima cum crudelitate posita sunt. Galli 
ut Ravennam debellarent eam versus castra dirigi 
iubent, sperantes absque bello comprehendere, sed 
vicerex hispanus,* qui cum castris secus flumen 
Imolae residebat, coepit concilium celebrare, cui in- 
terfuerunt vicerex, cardinalis de Medicis florentinus 
pontificis legatus, Diegus dc Chignano(l), comes Mon- 
torii Pignatellus, Ioannes Cardona, duo Ursini, lo- 
annes comes, marchio Bitontis prior Messinae, Petrus 
Navarrae dux peditum, Ciamudius, Gianotus de Pa- . 
redes, comes Padulae, comes Consae, Petrus de 
Baliona, Malatcsta, Raphael Pazzus, Paulus Vitellius 
cum illo de Ganga, Ramozous (2) Sachotia, Sassatel- 
lus, comes Romeus de Populo, quibus vicerex, omni 
adulatione semota, consilium ab universo exercitu 
scientibus belli et sapientibus viris petiit, an Ravenna 
esset tuenda, et pubblicum bellum cum communi 
periculo subeundum, qui omnes una voce conclu- 
serunt dicentes « Ravennam esse omni conatu tuen- 
dam » in quam M. Antonius Columna cum multis 
militibus ac Hispanis duo mille est ingressus, eam 
intus muniens, exhortando cives ad bellum susti- 
nendum. Interim tibicem a Gallis transmittitur ut 
Hispani civitatem restituant, aut castrorum suorum 
et Ravennae excidium ultimum expectent. Cui Marcus 
Antonius audacter respondendo fieri recusavit, ac 
ire et redire esse in eorum potestate. Quibus in- 
tellectis, Galli statim tormenta probe urbis moenia 
afligi iubent, quibus percussa moenia, statim magna 
ex parte diruunt; Hispani intus a$l reparandum 
intenti omnino accessum prohibent. 


(1) In Rayardo de Guynonves. 

(2) In Bayardo Ramassot\ Sachotia forsan est Ioannes Capochius. 


Pugna ad Ra- 
vennam. 

IV. Quare quum victus Gallis deficeret de regressu 
cogitare coeperunt, sed exhortatione legati statuunt 
in die resurrectionis Paschae cura omnibus viribus 
bellum inferre; quod intelligens Marcus Antonius 
nuntium statim viceregi hispano destinat, unde iussit 
mane facto castra Ravennam versus erigi. Igitur, 
acie ex utraque parte instructa, bellum coeptum est, 
praeliantibus igitur utriusque partis fortiter mili- 
tibus: aliis brachia, capite aliis auferuntur, atque 
hinc inde nemini parcendo crudeliter occiduntur; 
eruor inde spargitur, terra sanguine inundatur, 
furor artellariarum non cessat, ut terra submergi 
credatur, nemo tamen ab ordine suo discedit, sed 
bellum omnes viriliter sustinent. Dux vero Ferrariae 
antiguardiam conducens sollicitus iussit partem ar- 
tellariae per transversum duci, adeo quod vires 
Hispanorum sunt perterritae. Unde Fabricius Co- 
lumna, qui octingentis militibus antiguardiam Hi- 
spanorum conducebat, coepit Gallos aggredi, sed 
dux Molardus cum Guasconis coeperunt inire bellum; 
undique stridor et mors insequebatur, clamor et 
ululatus ad sidera convolabant. Galli vero impetum 
fecerunt cum hastis, ensibus ac securibus, ac magis 
Hispanos ab equis deturbabant, ut Gallis opus esset 
cedere. Sed Fabrilius sollicitabat Hispanos, et ubi 
robur exercitus deficiebat, requietos loco lassorum 
ponebat, et, adhortatione ipsius belli ducis, Hispani 
coegerunt Gallos retrogredi, clamantes victoriam , 
victoriam : et occasio huius mali fuit quoniam Gua- 
sconi, qui primi fuerant aggredi Hispanos, ab ar- 
tcllariis perterritos decedere a bello omni conatu 
lentabant, arma, balistas prostrando solum de fuga 
et de vita consulebant. Sed magnus magister ac 
cardinalis periculum castrorum videntes, Germanos 
pedites ac Italos anteire coegerunt, probe bellum 

sustinendo, uti Caesar in bello thessalico. Molardus, 
Federicus, Baldassar, Boneta, Fabritius, Longavallis, 
Gaspar, Philippus et Lutiches omnes belli duces non 
cessant cum armis inimicos occidere, nec eis terga 
dedere, tamen ab inimicis occisi sunt, campi erant 
undique repleti cadaveribus peditum maxime, et se- 
cundo loco Hispani coegerunt Gallos retrocedere. 

Iterum magnus magister cum aliis belli ducibus 
coegit Vasconos bellum sumere et Hispanos occidere, 
at Fabritius bellum sustinere non valens nuntium 
viceregi mittit ne differat inire bellum, sibique auxi- 
lium impendere, unde repente transmisit Gigionum (1) 
cum maxima acie et multis belli ducibus; sic re- 
novato bello plurimi statim ex utraque parte desi- 
derantur. Cecidit et dominus de Foyes Mediolani 
gubernator cum multis aliis ducibus, cuius cadaver 
in atriis templi maximi apud Mediolani duces Vi- 
cecomites sublime super altare maius scpultum est, 
at post Gallorum fugam anno millesimo quingen- 
tesimo decimo secundo Helvetici turpiter illud in 
terram extraxerunt; tum anno millesimo quingen-' 
tesime decimo quinto, recuperato a Gallis Mediolano 
humatum est in ecclesia sanctae Marthae Mediolani 
ad moniales, cui ecclesiae multa fuerunt per gallum 
regem praedia empta. 

At Galleatius Severinatus scuti fer, nova acie re- 
novata, dux Ferrariae, Theodorus Trivultius cum 
aliis ducibus belli multos ex hostibus occidentes 
coegerunt Hispanos retrocedere ac castra derelin- 
quere, unde multi a duce Ferrariae capti, et ipse 
vicerex saluti suae fuga consulere cum paucis co- 
actus est, quo in praelio ad triginta hominum millia 
cecidisse ferunt, caeleris spoliatis. 

Romam autem ad pontificem vicerex cum illis 

(i) Sic MS. 

paucis confugiens, credens pontifex quod Galli vic- 
toriam prosequi deberent de fuga coepit consulere, 
lacrimante tota urbe. At victores Galli, longo proelio 
fessi, ac pro maiori parte vulnerati, potius perqui- 
rebant quietem ac cicatricum curationem quam vic- 
toriam prosequi, unde Bononiam ingressi, plurimis 
eorum desideratis, lacrimando blasphemabant ac 
maledicebant illi qui primus castra Gallorum con- 
duxit in oram Italiae, ubi ceciderant tot optimi 
belli duces ac milites. Rex autem gallus nolens in 
Galliam cadavera occisorum deferri, ne Galli, iis 
visis, timidi fierent, in Italiam extiterunt sepulta. 


CAPUT XXX. 

/ Iulius II pontifex, et -reges Romanorum, Hispa- 
niarumque, Veneti et Helvetii ad depellendos Italia 
Gallos confoederationem ineunt: Mediolanum pe- 
stilentia vexatur, Gruerius Comi civibus se com- 
mittit. II Galli Ticini reclusi ab Helvetiis, post- 
quam auxilium frustra expectassent, ad Hastam 
fugiunt. III Gruerius ab Helveticis in praedam 
habitus. IV Helvetii Vallem lellinam depopulantur 
et mulla loca comensis agri occupant. V Comitis 
Misochii mors , Trivultius omnibus suis bonis 
est spoliatus. VI Helvetii in Germaniam rever- 
tuntur , Episcopus Sedunensis a Vercellensibus 
pecunias extorquet. VII Lancillolus Borromeus 
Domossulam conventione obtinet. VIII Domos- 

sula proditione ab Helvetiis occupatur . /X 
Maximilianus Sfortia filius Mauri Mediolanum 
ingreditur. * 

I. Die autem septima iuniiMDXII pontifex Iulius II, 
Maximilianus rex Romanorum, rex hispanus, Ve- 
neti et Helvetii in unum se colligentes concilium 
inierunt de expellendo Gallorum rege ex Italia; unde 
Helvetici per civitatem tridentinam ac per Austriam 
in agrum veronensem, ac in oram Lombardiae de- 
scenderunt, ac in castris pontificis et Venetorum cum 
Hispanis, qui in Ravennae conflictum supervixerant, 
se associarunt. Gallorum autem castra se obviam 
fecerunt ad locum Pischerae, licet Ioannes Iacobus 
Trivultius, relictis castris, Mediolani domi suae 
moram traheret. 

Sed Lanznec, qui erant in castris Gallorum, ad 
Helvetiorum castra confugerunt, secum ductis bom- 
bardis. Galli vero se impares iudicantes viribus 
inimicis terga dantes, in Glara Abduae ad locum 
Pizighitoni se firmarunt, unde omnibus in ducatu 
pavor ac formido non modica extitit, maxime in ci- 
vitate Mediolani. Nam die festivitatis corporis Christi 
quae dies erat, decima iunii, omnes officiales ac regis 
ministri cum plurimis Mediolanensibus civitatem 
Vercellarum versus aufugerunt cum mulieribus, filiis 
ac mobilibus, ac Aronam se contulerunt sub dominio 
tunc Federici Borromei retentam. Aufugientes etiam 
Mediolano cardinales multi, ad valles Ticini perventi, 
a grassatoribus inibi congregatis depraedati sunt, 
cum aliis Gallis Mediolano in Galliam confugien- 
tibus. Aufugit et Ioannes Iacobus Trivultius cum 
tota eius familia ac bonis mobilibus; aufugerunt 
et reliqui Mediolani primates ad populi et Ger- 
manorum furorem declinandum , tunc cum vitae 

discrimine nullibi tulus accessus existens. At Galli, 
castra Germanorum declinautes, se prope Papiam 
continuerunt, civitates omnes in maximo discri- 
mine, suo recessu, relinquentes. 

Quo tempore civitas Mediolani, quae per Ioannem 
Baptistam Vicecomitem et Lancellotum Borromeum 
regebatur, peste laborare coepit. Comum vero re- 
gebatur per Ioannem Gruerium, qui, Como cum suis 
quadraginta militibus egredi timens, ne ab incolis 
in praedam daretur, se comunitati et civibus re- 
commissum facit, et omnia iuxta Comensium vo- 
luntatem agit; qui ad eius custodiam centum homines 
super platea assistere iusserunt. 

II. Castra regis galli ad mille et ducentum milites 
cvim plurimis tormentis Ticini morabautur sub duce 
Palissa: Veneti vero sub ducibus Bernardino Mon- 
tono, Paulo Peruxino et Fracassio. Helvetici, sub duce 
Matthaeo episcopo cardinale sedunense (1), numero 
quinque et viginti millia in suburbiis seu in lepo- 
rario existebant, ibi quotidie Gallis bellum infe- 
rentes; nam Galli civitatis portas obturaverant, ac 
bellum sustinentes expectabant a rege gallo auxilium 
duodecim mille peditum, qui per mare ad civitatem 
Savonae sub duce Narbonensi gallo descendebant: 
et Helvetici pariter expectabant opem a pontifice 
Iulio, sub duce Urbini eius nepote. Interim quidam 
Papiensis, dum Galli cardinalem de Medicis fioren- 
tinum in Galliam ducentes Padum transissent, de 
manibus eorum eripuit, qui post Iulium pontifex 
elTectus, omnino accepti tanti beneficii oblitus est. 

Die decima octava iuuii Galli in civitate reclusi, 
ab Helveticis ac Venetis assidue tormentorum bello 
cruciati, ac spe auxilii ubique frustrati de fuga 

sibi consulere coeperunt. Tunc apertis civitatis fo- 
ribus, postea clausis, per pontem Ticini aufugiunt; 
qui omnes fugientes, quum essent equestris ordinis, 
non fuerunt ab Helvetiis pedester militantibus in- 
tercepti. Quos ad civitatem hastcnsem perventos ne- 
quaquam insequuti sunt Helvetici; sed Papiae mo- 
rantur a civibus pecunias colligentes, qui pretio 
quinquaginta millia aureorum se redimere coacti 
sunt. Quibus cognitis, statim Mediolanenses, inito in 
viridario, sive in amplissimis atriis Mediolani, ubi 
fratres observantiae sancti Francisci praedicando 
verbum Dei Mediolanensibus frustra effundunt, con- 
cilio, iurarunt fidelitatem ligae ac Maximiliano Sfor- 
tiae Mauri filio in Germania apud Romanorum 
regem degenti. Postea Matthaeus episcopus sedu- 
nensis cardinalis ac Iulii li legatus, qui omnia solus 
in Mediolani ducatu agebat, cui Helvetiorum et Ve- 
netorum castra obtemperabant, tibicen apud nos 
Como destinavit, die viginti lunii ut fidelitas ad 
instar Mediolanensium fieret, ac Gruerius guber- 
nator cum tota eius familia a Comensibus pro ca- 
ptivo costodiretur, quem comunitas Comi cum suis 
salvum fieri promiserat, ipso solvente debita cum 
Comensibus inita. 

111. At Comenses transmiserunt Mediolanum Ioannem 
Andream Lambertengum sacrarum costitutionum do- 
ctorem a Ludovieo gallo militem creatum, ac Fran- 
ciscum Lucinum iuris utriusque doctorem cum aliis 
octo civibus qui fidelitatem iureiurando firmarent 
iuxta legati mandatis, qui Comum revertentes sal- 
vumconductum retulerunt ut Gruerius ct Galli cum 
rebus suis salvi essent, quod observatum nequa- 
quam fuit. Nam paulo post praesto Comi fuerunt 
quadringenti Helvetici a cardinale Matthaeo missi, 
fingentes se habere in mandatis ut Gruerium Comi 


Maximilianus 
Sfortia a Medio- 
lanensibus dux 
salutatur. 


Gruerius ab 
Helveticis spo- 
liatur. 


Digitized by Google 



Helvetii Val- 
lemtellinam di- 
ripiunt, 


inulta loca 
comensis agris 
occupant. 


164 MDXII. 

gubernatorem cum suis militibus ac familia ad 
loca tuta conducerent, quod credens Gruerius se 
paravit ad recedendum cum eis; eratque cum 
Gruerio Richardetus gallus eius locum tenens , vir 
quidem liberalis et humanus. Helvetici vero videntes 
Gruerium et reliquos milites super equis in foro 
ecclesiae maioris Comi, facto impetu, iusseruut eos 
ad hospitium Bonaccursii accedere, et cos ab. equis 
prostrarunt ac omnibus rebus spoliarunt, ac, sola 
camixia indutos, pro captivis Mediolanum duxerunt 
ubi bonis et equis spoliatis, ipsis Helveticis decem 
milia aureorum solutis, fere nudi, spreto salvocon- 
ductu, pedestres ad regem suum abire coacti sunt. 
Igitur omnibus consiliariis, officialibus, gubernato- 
ribus ac thesaurariis regiis in Galliam reversis; 
omnes civitates, oppida ac villae in ducatu Medio- 
lani existentes, sub liga et Maximiliano Sforlia, in 
Flandria existente Mediolani duce, fidelitatem fece- 
runt. 

4 

IV. Quo tempore Helvetici ligae Grixiae incolis Val- 
listellinae multa damna intulere, ac Thomam Pa- 
ravicinum caspanensem, cognomento Capellum, ut 
se redimeret pretio mille et quinqueeentum flore- 
norum coegerunt, et ex Trahonae villa et aliis 
villis usque ad locum Ardeni condia mille et quin- 
queeentum optimi vini. Sic tota Italia primo a Gallis 
divitiis spoliata, eius bonis quoque Germani et o- 
mnes Galliae Belgicae ditari conantur. Deus mise- 
reatur nostri, nos exieris in praedam locavit ! 

Ager comensis magnus, undique montuosus ab 
Helveticis in frusta dividitur: confoederatae ligae 
Grisonum Vallemtellinam circa montes Rheticorum 
optima vina fluentes , Clavennam , et ab oppido 
Mussii supra Larii lacus omnia recepere in suam 
potestatem. Confoederati vero Uraniae idest Sviz- 

zeri ultra comitatum Bilinzonae, vallem Lugani, cum 
plebibus Locarni, Luini, Mcndrisii, Balernae pariter 
in suam redegerunt potestatem. Civitas vero Comi 
sine membris destituta remanet. 

Castra Helvetiorum ac Venetorum in unum col- 
lecta ultra flumen Padi, in civitate Alexaudriae 
ab omnibus pecunias colligentes se locarunt, lor- 
menta et bombardae secus moenia Mediolani ad 
portam Ioviam Liga iussit afligi, sed adhuc quum 
nihil proficiat, qui est dies vigesimaquarta iulii, a 
Gallis quoque custoditur. 

V. Nicolaus comes Misochii, Ioannis Iacobi Trivultii 
unicus filius, post Gallorum fugam Taurini Sabaudiae 
ducis adeo morbo gallico percussus est , ut per 
annos decem fere singulis mensibus tenderet ad 
mortem; omnia eius membra erant quasi contracta 
et quasi voce privatus, sed medicorum cura de- 
cimum usque annum mortem evasit et tandem mor- 
tuus est. Ad eius curam existit Petrus Merius ex 
Menasii oppido Larii lacus, in medicina doctor pe- 
ritissimus ac assiduus. 

Iacobus Trivultius, qui inter mundi belli duces pri- 
mus dicendus est, et qui omnia opera sua in Medio- 
lani ducatu reposuerat, cuique omnio prospera suc- 
cedebant, omnia brevi fortuna abstulit, nam castra 
Galli regis nequaquam derelinquere voluit, sed cum 
eis in Galliam ad regem accessit, relinquens do- 
mum amplissimam in porta romana per eum 
a fundamentis extrudam, Casini, Viglevani oppida 
cum agris et Sforzesca, Burgum Castri novi, Flo- 
rentiolam, oppidum Vespolate, Clavennam cum terra 
nova ibidem facta, et cum infinitis praediis magni 
redditus, quae omnia Sedunensi episcopo dono tra- 
dita sunt. Uxor vero Iacobi Trivultii nurus et ablatici 
Mediolanum relinquentes Taurinum ad habitandam 
accesserunt. 


Arx Mediolani 
adhuc a Gallis 
obtinetur. 


/ 

Mors comitis 
Misochii. 


Trivultius 
omnibus suis 
bonis spoliatus. 


Djgitized by Google 


Helvetici in 
Germaniam re- 
vertuntur. 


Cardinalis Se- 
dunensis a Ver- 
cellensibus pe- 
cunias extor- 
quet, 


Lancillotus 
Borromeus Do- 
mossulam capit. 


166 MDXII. 

VI. Helvetici pro maiori parte in Germaniam re- 
vertentes per civitatem . Comi et per saltus Cla- 
vennae nullum offendentes ad minimum usque 
persolverunt ad pernitiem Gallorum qui omnia in 
praedam ponebant. 

Die trigesima iulii episcopus Sedunensis cardi- 
nalis in Germania ac Lombardia legatus, Ligae et 
Maximiliani Sfortiae Mediolani ducis castrorum du- 
ctor, non haesitavit conducere castra ad civitatem 
Verceilam Sabaudiae ducis; ubi, habitis ab incolis 
pecuniis, discessit, et ad pulchrum Viglevani op- 
pidum a Ioanne Iacobo Trivultio derelictum ad 
habitandum se conduxit, expectando Maximilianum 
Sfortiam Mediolani ducem, ad quem accesserunt 
multi Mediolani cives ad eum Mediolanum ex Ger- 
mania associandum. 

VII. Lancillottus Borromeus Aronae comes inter 
Mediolanenses primariu9 a Sedunensa cardinale agri . 
novariensis in gubernatorem constitutus est ad re- 
ducendum Domossulae oppidum a Gallis tunc cu- 
stoditum sub potestatem sanctae ligae et Maximiliani 
Mediolani ducis omni conatu et sine intermissione. 
Unde, admonitis oppidi capitaneo et custode, ut 
bello non expectato nec a Gallis subsidio (quoniam 
Galli omnes in Germaniam confugerant, nec spes 
erat redeundi, propter bella quae regi gallo a re- 
gibus Angliae et Hispaniae et ab archiduce Flandriae 
seu verius a Margarita gubernatrice indicta erant) 
omnia Ligae ac Maximiliano Sfortiae Mediolani duci 
restituant. Tandem inter eos inita est conventio 
quaedam ut comes inducias concederet, et fortilicia 
restitueret ad diem decimam et quintam augusti; 
prius Gallis omnibus, qui forte erant numero du- 
centum, solutis eorum stipendiis quae a gallo regi 
remanserant, oppidumque Domossulae illico resti- 

tueret, elargita quadam portione pecuniarum nou- 
nullis incolis eius oppidi qui sub gallo rege militabant; 
pactisque celebratis ac per publica instrumenta con- 
fectis, comes cum honorabili comitiva Domossulam 
in pace ingressus est. Potito oppido et ab incolis 
sacramento fidelitatis accepto, abinde recessit ; di- 
missis nonnullis ad custodiam terrae, Vogoniam se 
transtulit terminum praefixum expectando, et fuit in 
mense iulii. Sed gallus capitaneus dolore interceptus, 
quod primus extitissct qui pacta cum Italis fecisset 
de fortiliciis restituendis, quoniam reliqui Galli, qui 
in fortiliciis residebant post fugam Gallorum, ea sub 
regio nomine adhuc' custodiebant , uti erant forti- 
lieium portae lovis Mediolani, fortilicium Trisii, 
oppidum Leuci, fortilicium Lugani et Locarni, for- 
tilicium Novariae, civitas Brixiae, oppidum Cremae, 

Lignagi et Pischerae, mortem cum vita mutavit. De 
cuius morte certior factus comes statim Domossulam 
petiit, Gallosque iterum interrogavit, si pacta inita 
cum defuncto servare volebant, qui responderunt 
esse servanda, expectando tamen terminum statutum, 
ad assumptionem videlicet Virginis. 

VIII. Comes vero, credens ita iu corde eorum esse, nomossuia 
ibidem remansit: sed quidam. Martinus nomine, qui in HdwUcSs* oc- 
locum defuncti successerat, cum Helveticis, scilicet cupatur. 
confoederatis Uraniae, seu Ligae de Bo se composuit, 
ut fortilicium Doraossulae in quo residebat, una 
cum fortilicio Matanellae, eis restitueret, habita ab 
eis certa portione pecuniarum, comitem et Italos 
fugaret; et in die nona augusti cum aliquibus pe- 
ditibus suae gentis Domossulam peterent, quod utique 
factum est. Ac mane eius diei Martinus ipse in op- 
pido ad se vocari fecit commissarium Doinossulae 
de Lampugniano ac alios eiusdem oppidi, simulans 
describere velle bona quae per Gallos iu co forli- 

licio derelinquebantur, et quum fuerunt ibidem eos 
incarceravit, nuntios Helveticis, qui prope pontem 
Crevolae remanebant (quia iam Helvetici abinde 
supra effecti erant domini) ut praepararent inter- 
nuntium comiti, transmisit, ut abinde recederet; ac 
statim tormenta ac bombardas exonerare fecit, mul- 
tosquc interfecit; unde comes cum peditibus aufugit. 
Galli egressi fortiliciis, habito salvoconductu, inde 
recesserunt, et dominio eorum Helvetici potiti sunt; 
sed quia aliqui Galli aegreferebant quod Martinus 
seduxisset comitem, vulneribus confossum cruci af- 
fixerunt. 

Episcopus sedunensis, ut DoiUossulam recuperaret y 
octo Germanos Vogoniam transmittit, demum eos 
revocavit. Nunc omnes claves Italiae sub Helveticis 
repositae sunt, utietDomossula, Belinzona, Clavenna, 
Vallistellina etc. Episcopus laudensis Como asportari 
fecit bombardas quinque, quae inibi positae fuerant 
a rege gallo cum aliis immensae magnitudinis. 

IX. Interim rumor erat Maxirnilianum Mediolani 
ducem in ducatum adventare: omnes Comenses et aliae 
comunitates Mediolani ducatus miserunt oratores suos 
ad ducem visendum et honorandum, et Comenses 
cum magna comitiva transmiserunt Tkomam Fon- 
tanam doctorem, Lutherium Ruscam militem, Hie- 
ronymum Maccafossam;Pecionum Marinum cum equis 
viginti similiter Cremonae transmisit, ubi fere per octo 
dies commorantes, tandem a duce licentiati, lares 
proprios petierunt. Quo ex loco discedens quarto 
die post nativitatem maximo fastu Mediolanum veluti 
dux ingressus est; ct cum eo erant legatus sedu- 
nensis cardinalis, Burgensis imperii orator, vicerex 
Hispaniae, oratores omnium confoederatorum Helve- 
tiorum ligae, et fere equi tres mille auro, gemmis 
decorati. 

Dux ipse veste alba ad ecclesiam maiorem cum 
loto clero associatus est, et Mediolaneuses sceptrum et 
daves Helveticis tradidere, Helvetici vero duci; de- 
mum ad aulam magnam hospitali sunt omnes. 

Scotus galli regis capitaneus post Gallorum fugam 
cum octingentis equis Brixiae se clausit, ubi damna 
circumquaque intulit, tandem ab Hispanis oppressus 
urbem relinquere seque ac suis salvis in Galliam 
reverti coactus est; cuius urbis factus est gubernator 
possessorque vicerex Hispanus, unde plurimae ortae 
sunt dissensiones. 

Pontifex lulius Parmam et Placentiam obtinuit 
in libertatem redactas eidem obtemperantes. Oppi- 
dum Trisii a Bernense capilaneo gallo custoditum, 
uc multis depopulationibus oppressum, tandem a 
Mediolanensibus tormentis et pecunia petitum, re- 
stitutum est duci Mediolani, salvis personis, quae 
omnes bonis spoliatae cum baculo albo ingressi sunt 
Galliam. Quo tempore Como iter fecerunt duodecim 
Helvetici cum quadraginta equis ad pontificem trans- 
missi pro futuro concilio. 

I Locarnum Helvetiis traditur , mortuo Julio Jl 
Leo X succedit. II Grisoni Turrim Olonii di- 
ruunt, cardinales Sevcrinas et Bcrnardinus in 

vinculis coniiciuntur, Pusterla gubernator Comi; 
virorum excellentium obitus . IU Tumultus Comi 
a Castillioneis excitatus. IV Antonius Maria 
Pallavicinus spoliatur ab incolis portae Tur- 
ris. V Altosaxus Helveticorum capitaneus per 
Comum transit , capitaneus Lugani a Comen- 
sibus custodiam eorum urbis petit. Bellum inter 
Gallos et Anglos. VI Galli prope Novariam pro* 
f ligati , Casanova ob rebellionem Turni capite 
truncatur. VII Dux de Mediolanensibus vindictas 
agit. VIII Franciscus S fortia Mediolani advenit , 
Comenses a Maximiliano R. R. laudantur. IX 
Barnabae Malaspinae mors. Veneti profligantur , 
arces Mediolani et Cremona e in potestatem Ma- 
ximiliani Sfortiae deveniunt. 

I. Anno MDXIII gallus rex, ut Helveticos placaret, 
Gruerium per partes Germaniae Locarnum transmisit 
ac fortilicium Locarni, quod a Gallis custodiebatur, 
Helveticis restitui iussit. Sed Luterius et Galleatius 
Rusconi comites ipsa die privati sunt Locarni do- 
minio, et Helveticis Locarnum obedire coepit: si- 
militer restitui iussit fortilicium Lugani, salvis rebus 
et personis; nam Galli et Luganenses per menses 
sex sustinuerunt bella et fames, nam Helvetici cum 
bombardis quasi omnia moenia in ruinam posuere, 
sed a Gallis hilari vultu de novo reparabantur, et 
bellum viriliter sustinebant et infinitos Helveticos 
et Italos occiderant. Fortilicium autem Mediolani 
sub fide galli regis residet, et Mediolanenses oc- 
cidit et moenia diruit cum bombardis, quae est 
ultima ianuarii. 

lulius II (1) Ianuae ortus die decima quinta 


(I) Lege Savonae. 

februarii mortuus est, cuius mortem intelligens dux 
Mediolani Maximiliauus Sfortia exercitum parat, et 
Placentiam pergens eam cum Parma suo subiugat 
imperio, quae urbes postea a Leone Iulii successore 
sub ecclesiae imperio redactae sunt. 

Exequiis pontificis celebratis, cardinales in con- 
clavi pontificem crearunt Leonem tuseum floren- 
tinum ex Medicorum familia; quae res omnibus 
pergrata sane extitit, sed Gallis nequaquam; nara 
in bello Ravennae, quum esset ipse Leo captus, ac 
conduceretur in Galliam a nonnullis Papiensibus 
in libertatem redactus est. Isti Leoni Iulius pontifex 
reliquit quadringenta et triginta millia ducatorum 
in auro stampato, ac centum vigintiquinque millia 
ducatorum in argento , et in pretiosis lapidibus 
tercentum millia ducatorum: et magister Paulus 
Zobius, civis comensis, medicinae sapientia clarus, 
dum esset Comi, refert se vidisse lapidem adamanti 
in puncta valoris quatuor et viginti millia ducatorum, 
quod dicebatur punctam unam calzaris Saladini seu 
Soldani regis yEgypti. 

II. Postquam autem Grisoni effecti sunt domini 
Vallisleilinae a fundamentis dirui fecerunt Olonii 
Turrim, quae erat setius Larii lacus in ostiis eiusdem 
vallis, muros Tirani et fortilicium quae omnia ma- 
ximis expensis a duce Mauro aedificata fuere. 

Federicus Severinatus et Bernardinus hispanus 
cardinales ex Gallia per mare ad portum Ligurni 
descendentes, ut Romae interessent electioni pon- 
tificis, a Iuliano Leonis pontificis fratre in fortilicio 
pixanae civitatis recluduntur, atque ibi sub firma 
castodia retenti sunt, donec Leo pontifex coronatus 
est, die undecima aprilis in festo S. Leonis, qua 
die et captus fuit a Gallis in bello Ravennae. 

Post Gruerii fugam Comi gubernator creatus est 

Ioannes Pusterla iuveais inter Mediolanen&s prr- 
marius ac dives, qui inter Comenses orta dissensione 
usque ad sanguinis effusionem, centum pedites ducis 
stipendio ad eos placandos Comi conduxit. 

Die vigesima quarta aprilis in festo sancti Georgii 
mortuus est Ioannes Antonius Baliacha qui, ex di- 
cendis causis, summas compararat divitias: deces- 
serunt et Paulus Porta et Ambrosius eius frater, 
qui officio procurationis opulentissimi facti sunt ; 
Comi enim doctoratus dignitas doctoribus parum 
prodest, ac causidici idiotae ditantur; nam ager 
comensis sub dominio Helveticorum positus est a 
quibus iura vilipenduntur. Decessit et Franciscus 
Rocha nobilis comensis in iure peritus magnus, 
causidicus et scriptor, in dicendo et agendo causas 
audax, laboribus et sudoribus non parcebat, anno 
quinquagesimo aetatis suae. Periit et Andreas Lam- 
bertengus,Comi nobilissimus legum interpres, magnae 
doctrinae et singularis vitae, ac magnus advocatus 
in dicendis causis, eloquentia clarus, miles a gallo 
rege Ludovico Mediolani creatus aetatis suae anno 
quinquagesimo. 

111. Baltbassar Castilioneus sentiens Gallorum castra 
Alexandriae esse locata sub duce lacobo Trivultio, 
coepit contra familiam de Pusterla vim facere, molen- 
dinum igne concremare, acclamando Franciam,Fran- 
ciarn ; ac Ioannes Baptista Pusterla Comi gubernator 
haec aegreferens, Mediolani ducem admonet, ac literas 
Lugani capitaneo lacobo helvetico transmittit, iubens 
ut in Castilioneos arma sumeret, eosque in praedam 
poneret. Unde capitaneus, die vigesima tertia maii, 
habiles omnes ad deferenda arma tam vallis Lugani 
quum Bilinzonae et Domossulae conduxit ad terram 
Castilioni. Sed Castilionenses rumorem sentientes 
omnes utriusque sexus ad unum cum suis mobilibus 

aufugientes oppidum dereliquerunt; at Lugani capi- 
laneus militibus suis omnia in praedam concedens, 
Helveticorum et Maximiliani Mediolani ducis iussu, 
arcem illam a Branda Castilioneo Comi episcopo ac 
cardinale, magnis sumptibus, anno millesimo qua- 
dringentesimo trigesimo nono extrudam, funditus 
evertendam curavit. 

Turnum terra Larii lacus, adhortatione cuiusdam 
Georgei Andreae de Casanova Comi referendarii si- 
milem impetum tentare coepit acclamando Franciam 
Franciam ; qua de re dux Mediolani admonitus per 
Pusterlam Comi gubernatorem, statuit eam in prae- 
. dam ponere. Quare Pusterla multos armatos Comi 
colligens contra Turnenses transferre parat; sed 
Turnenses per Christophorum Perlascham, Abundium 
Madium, Nicolaum Madium, Paulum Lambcrteugum 
et alios cives Comenses, solutis sex mille aureis, 
veniam impetrarunt. 

VI. Mediolani civitas, vigesima octava maii coepit 
terga dare Maximiliano Sfortiae et se Gallorum regi 
subiicere, unde episcopus laudensis Sfortia, Andreas 
de Burgo, generalis humiliatorum de Landriano 
Comum petierunt, quod sub fide ducis remanebat, 
una cum Antonio Maria Pallavicino, qui eos asso- 
ciaverat. Sed, vocatis civibus, eos rogavit ut fidem 
quam duci dederant intactam servarent, quod utique 
inviblabiliter observare promiserunt; petieruntque 
ut duae claves sub foribus civitatis affigerentur, 
una Pusterlae gubernatori traderetur, alia commu- 
nitati, portaque fortilicii extra civitatem situata 
clausa remaneret, omnes habiles ad deferendum 
arma sub eorum ducibus ac vexillis in ordine po- 
nerentur. Antonius vero Maria Pallavicinus parmensis, 
habita licentia, civitate egreditur, sed quum in su- 
burbio portae Turris applicuisset, burgenses coeperunt 

acclamare duca, duca! Fertur aliquis ex eiusdem 
familia dixisse merda , quod aegreferentes arma 
contra eos dirigerunt et multos ex Pallavicinis 
lethaliter vulnerarunt , mulos et equos onerarios 
derubaverunt cum multis pecuniis, res quidem do- 
lenda civibus et communitati existit. 

V. Infiniti Helvetici Como transitum facientes sub 
duce Altosaxo se coniunxerunt cum duce Novariae 
existente, ac multum exitante; nam omnis spes 
eiusdem erat reposita sub vicerege hispano, qui 
promiserat bellum suscipere contra Gallos, Sed 
pontifex hoc aegreferens rogat Helveticos ut ducem 
a Gallis defendant, pecunias eis transmisit. Dux 
promittit singulo anno ex ducali redditu centum 
mille nummos aureos dari, quod Helvetici et omnes 
eorum confoederati statueruut ut omnes suae gentis 
in Italiam descendant, et arma suis sumptibus 
suscipiant. Galli vero castra sua fortificant equitatu 
et peditibus, et omnes civitates, praeter Novariam 
et Comum, sub gallo rege restitutae sunt. 

Veneti qui tot bella cum Gallis sustulerunt, et 
qui Gallos fugarunt, de novo cum Gallo se colligunt 
ut ducem expellant: unde Mediolanenses Comum 
hostem declarantes prohibuerunt quidquam Comum 
conduci, unde et Mediolani fortilicium semper a 
Gallis custoditum obsidione liberarunt. Quare la- 
cobus helveticus Lugani capitaneus cives comenses 
sollicitat ut civitatem sibi custodiendam tradant 
sub nomine ducis Mediolani et confoederatorum; sed 
hoc Comenses omnino negantes, nomine communitatis 
responderunt Franciscus Lucinus doctor, Evange- 
lista Gazzius, Petrus de AIbriciis, Thomas Mugiasca 
et Franciscus Muraltus ad locum palude in prato, 
concludentes nolle eum introducere Comum, ac civi- 
tatem fore a civibus custodiendam. At capitaneus 

altera die quingentos homines ex Balerna, Men- 
drisio, et Lugani valle conducens eos in suburbiis 
locavit, minando velle per vim civitatem ingredi ; 
sed parum profuit, unde nomine communitatis, 
sumpto prandio, abinde discessit. 

At Ludovicus Gallorum rex cogitans intra quomodo 
recuperare posset Mediolani ducatum a Maximiliano 
Mauri filio detentum, castra sua parat militibus, 
peditibus et tormentis infinitis, licet magna etiam 
castra locasset contra Angliae regem, constituens 
ad recuperandum Mediolani ducatum dominum della 
Trimolia magnum Galliae armorum ducem, Ioannem 
facobum Trivultium raediolanensem et Frauciae ma- 
rascalcura, aliosque duces , et Novariae civitatem 
versus descendere iubet, ubi Maximilianus dux cum 
aliquibus Helveticis, expectando auxilium ab Helve- 
ticis promissum, se clauserat. 

VI. Galli secus Novariae moenia existentes, urbis 
moenia tormentis diruentes, ingressum tentabant. 
Interim Galli certiores facti de adventu novem mille 
Helvetiorum qui in sero civitatem ingressi cum aliis 
se coniuxerant, modicum a longe versus loca palu- 
darum se firmarunt. 

Quare Helvetici cum duce, facto consilio, in nocte 
statuerunt Gallos aggredi, aliis non expectatis, ma- 
xime quia Altosaxus cum quatuor mille Helveticis 
Comum venerat ut Novariam peteret: et sic mane 
facto in acie compositi , Maximiliano in arce recluso, 
impetum in Gallos fecerunt, maxime contra artella- 
riarum custodes, et modico bello facto, eos superatos 
ac comprehensos iugularunt cum aliis peditibus. 
Ceteri Galli videntes se a peditibus et artellariis 
derelictos terga dantes, sex mille eorum interfectis, 
ultra montes transcensi se firmarunt. 

Andreas Georgius Casanova, olim Comi referen- 

darius, vir inter mortales impius, perniciosus, pes- 
simus, ac flagitiosus, timens ne, Gallis fugatis, fu- 
rore populi occideretur, Turnum petiit, tum in arce 
Mussii Larii lacus se reduxit; sed per nuntios ac Ii- 
teras admonitus est ut, quum primum Gallorum castra 
per alpes in Italiam descendissent, ageret ut rumores 
fierent in Lario lacu, maxime in terra Turni, et 
omnia nomine regis galli perturbaret, ut Maximilianus 
Mediolani dux harum rerum formidine nequaquam 
audeat bellum contra Gallos renovare. Unde Andreas 
Turnum descensus homines fere omnes compulit cla- 
mare Francia,Fr ancta, ac omni conatu tentare Comum 
ingredi. Sed Pusterla Comi gubernator cives et ducem 
sollicitat ut Turnum in praedam concedant; quo 
audito, Casanova aufugit, et in arcem Mussii se con- 
ferens a Grabedonensibus ac Dongensibus compre- 
hensus vinculis traditur. Sed toto contra hunc ac- 
clamante populo, facto processu, ligara Grisorum 
consulunt, quae, rescribens praetori suo Dongi, iussit 
iustitiam ministrare: unde die sabbati decima octava 
iunii decretum est, primo decapitari, deinde in frusta 
quatuor scindi; quod enim potissima fuit causa ut 
Galli privarentur ducali dominio, quoniam officia et 
praeturas impiis vendebant, qui omnia nefanda non 
erubescebant agere contra bonos et fideles et pios 
subditos. 

% 

VII. Vallis Cuvii iam multis annis sub dominio Cot- 
torum civium Mediolani existens ab Helveticis in 
potestatem ligae et Maximiliani ducis redacta est 
Paulo post Mediolanenses intra se cogitantes, quod 
Maximilianus dux a vice rege hispano derelictas 
fuerat (qui toto anno ad hiemandum cum infinitis 
militibus ac peditibus steterat, Galli vero sua castra 
ex omni gente stipaverant, ac uti impar erat con- 
ditio inter ducem et regem gallum) inierunt con- 

cilium ia aula magna, ubi agentes nomine ducis 
excumiarunt (1), quod aegre ferens dux Novariae exi- 
stens, expeclando ab Helveticis auxilium, in corde 
suo statuit quod si Gallos superaret, Mediolanum 
in praedam poneret. Unde dux victoria elatus Me- 
diolanenses se pretio duorum centum mille ducato- 
rum redimere coacti sunt in communi, ad hoc et in 
particulari redigens multas pecunias. Praeterea iussit 
omnes Trivultios bonis omnibus spoliari, unde domus 
Trivultiorum omnino defecit, quae antiqua, opulenta 
ct primaria Mediolani extiterat, mullique cives spar- 
sim aufugerunt Antonius Maria Pallavicinus, Hie- 
ronymus Cusanus doctor, Bartholomaeus Ferrarius, 
et alii. INam nullum tam grande imperium est quod 
civilis discordia evertere non possit. Castellinus Geor- 
gius papiensis fautor Gallorum multos suae gentis 
Papiam introduxit inferentes minas, sed Gallos 
abire compellentes, PapiensCs Castellinum multis 
vulneribus percusserunt et fune ligatum per pla- 
teas extrahentes prostratum occiderunt: reliqui vero 
eius socii crudeliter iugulati sunt, et sic ultra confli- 
ctum nova riensem hic fere C5CCC morte crudeli periere. 

VIII. Die decima secunda iulii Franciscus Sfortia 
Mauri filius et Maximiliani Mediolani ducis frater ex 
Germania per saltus Burmii Comum descendit, et a 
Comensibus uti decet honorifice hospitatus in ampla 
domo Ioannis lacobi Ruschae. Erat hic Franciscus 
aetatis annorum XVIII floridus, facundus ac man- 
suetus, tam in lingua germanica quam in Itala in- 
structus, devotus, pius, horas canonicas ad instar sa- 
cerdotis proferebat: demum Como discedens ad fratrem 
suum Maximilianum Mediolani ducem profectus est. 

Comi civitas semper sub fide ducis Maximiliani 

(I) Sic MS. sed fortasse tamriarunl extra curtam egerunt. 

Sfortiae remansit licet aliae civitates terga dedis- 
sent, et a Mediolanensibus Comenses sollicitati fuis- 
sent, ut et ipsi sub rege gallo redirent. Quod facere 
recusantes Comenses in unum se collegerunt, ac 
iureiurando firmarunt omnes se ad invicem diligere, 
rempublicam conservare, duci obtemperare, demum 
decretum seu statutum civitatis Comi de sancta 
unione observari facere: capitaneos gentis armatae 
ac plateae custodes diligerunt, vigilias custodiri et 
unusquisque sub vexillo suo militari promisit; quod 
omnibus quidem et duci gratissimum extitit, qui 
post conflictum novariensem per litteras reipublicae 
gratias egit, pollicitusque est dono tradere Comen- 
sibus ex annuo redditu libras duas mille, sed Co- 
menses potius petierunt datium vini ad minutum 
venditi remitti, ac ita, privilegio dato, datium non 
exigitur, sed tabernarii ab eo immunes facti sunt. 

Fides Comensibus fuit et commendata a Maxi- 
miliano rege Romanorum qui litteras descripsit te- 
noris huiusmodi: 


MAXIMILIANUS 

Divina favente clementia Romanorum imperator, 
semper Augustus. 

Honorabilis, fidelis, dilecte. 

Ex his quae nobis scripsit bonorabilis, fidelis, nobis 
dilectus Andreas de Burgo consiliarius et orator 
noster, dum ibi esset iis proximis diebus, satis 
dare perspeximus fidelia eminentia officia tua, isto- 
ruraque civium erga nos et illustrissimum Medio- 
lani principem consanguineum nostrum carissimum 
in hoc proximo rerum Mediolani turbine, et quod 
constanter ut decet fideles et generosos subditos 

praeservaslis in fide vestra , quod procul dubio 
nobis gratum fuit. Qua de re et civibus istis agimus 
cratias hortantes vos, velitis, sicuti in vobis con- 
fidimus, manere in hoc bono proposito et officio 
vestro erga nos et praefatum illustrissimum prin- 
cipem Mediolani consanguineum nostrum caris- 
simum. Facietis enim in hoc rem vobis dignaro et 
proficuam et a nobis recognoscendam omni gratia 
et benignitate nostra erga te et cives istos quum 
occasio dabitur, quibus omnino nomine nostro de- 
clarabis, sicuti latius intelliges ab eodem oratore 
nostro. 

Datum in civitate Hormatiae die XXIV iunii 
anno MDXI1I regni nostri romani XXVIII. Ad man- 
datum regis L. S. Ioa. de Banusco. 

(A tergo) honorabili fideli. 

Nobis dilecto loannf Baptistae Pcsterlae 

* 

Conii gubernatori. 

Mongolus Carcanus qui associaverat Antonium 
Mariam Pallavicinum ex civitate Comi fuit coactus 
persolvere Georgio Helvetico Lugani capitaneo du- 
centos aureos et ab eo Lugani vinculis traditus. 

Rex Angliae qui regem Franciae in edictis suis 
sc facit, castra sua cum quadraginta mille armatis 
stipata, cum infinitis bombardis in Britannia, ac 
Normandia locavit contra Gallorum regem, qui et 
ipse , maiori comparato exercitu , personaliter se 
obviam facit. 

Helvetici similiter in Burgundia ex sua gente vi- 
ginti mille conduxere ad bellum gerendum contra 
Ludovicum regem, ac de sua sede expellendum au- 
xilio Romanorum regis ac ducis Flandriae eius fi- 
lii et Maximiliani Sfortiae Mediolani ducis. Sed An- 


Digitized by Google 



ftarnabae Ma- 
la«pinae mors, 
Veneti profli- 
gantur et arces 
Mediolani et 
Cremonae in po- 
testate Maximi- 
liant Sfortiae 
perveniunt. 


180 MDXIII. 

gliae rex quum castra sua prope moeuia Terroanae 
constituisset, eamque aperto Marte obsideret, Galli 
qui ad eam custodiendam introducti erant per li- 
teras, a rege suo auxilium petierunt, sin minus de 
se actum esse. Quod gallus rex aegreferens iubet 
domino de laPalissa, ut castra sua triginta millia arma- 
torum et quinquecentum militibus ac septemdecem 
bombardis contra Anglos conduceret. Hoc sentiens 
Angliae rex castra sua separavit et partim in ne- 
moribus occultavit, partim obviam Gallis inire fecit. 
Nox erat et quum essent Galli armis spoliati, ac 
fessi quiescerent , summo mane Angli coeperunt 
castra Gallorum maximo impetu aggredi, et Ro- 
bertus et Gallasius duces arceriorum galli regis 
hellum viriliter sustinentes, videntes Anglos in ne- 
moribus latitantes artellarias derobare, terga dare 
coeperunt. Unde in eo impetu, quum Galli aufu- 
gerent, Angli ex nemoribus descendentes inopinate 
Gallos occiderunt, quo in praelio interfecti sunt ad 
viginti millia Gallorum cum nonnulis ducibus. 

IX. Barnabas Malaspina ex Marchionibus Mulazzi 
sub fide Gallorum adhuc perseverabat, sed contenden- 
tibus Verminis, qui in oppido Vicariae ultra Padum 
residebant, cum eo marchionc, multasque crudeli- 
tates inter se perpetrassem, tandem a suis compli- 
cibus et in sua arce existentibus, militibus ducis 
Maximiliani Mediolani traditus fuit, qui statim vul- 
neribus confossus in frusta quatuor partitus est : 
in tantum quod inimici eius emerunt eius carnes 
magno pretio casque comederunt propter im- 
manitates crudeli tatesque , et ad quadraginta ho- 
mines ex sua gente in burgo Vicariae suspensi 
fuere. . 

Hisdem temporibus in agro patavino Veneti ma- 
gnum sustulerunt conflictum a vicerege hispano * 

et a Germanis sub Romano imperio militantibus, 
in loco de Mestre, et ex gente sua infiniti ingulaii, 
multique ex capitaneis eorum occisi partimque capti; 
nam et Veneti iterum se colligaverant cum gallo 
rege ad iterum in Italiam introducendam Gallorum 
gentem. 

Anno MDXIII undecimo novembris fabricae ma- 
ioris ecclesiae Comi praesidentes fieri iusserunt 
fundamenta maioris capellae quae ultima fuit in 
aedificando: Comenses vero omnes maximas obla- 
tiones fabricae ea die obtulerunt; licet oblationibus 
opus constituatur et dum fundamenta fiunt aqua de 
coelo nunquam cecidit. 

Mons qui est ultra Belinzonam Bregnii vallis 
scissus est, et per mediam vallem prostratus flumen 
per medium vallis fluens intercepit, et ibi lacus 
magnus ortus incolas in planitie degentes coegit 
lai •es derelinquere. 

Pulcherrimum fortissimumque Mediolani fortili- 
cium ab eius praefecto Sfortiae duci restitutum est, 
hoc pacto ut omnes custodes nominis Galli cum 
suis bonis salvi forent, vigesimo primo dic novembris. 
Pariter et Cremonae fortilicium simili lege restitutum 
est die vigesima quarta decembris. 

, culum Comi datum . III Maximilianus Sforlia 
frustra Cremam oppugnat , Bcrgomensium de- 
fectio, supplicia Inquisitionis . 

I. Anno MDXIV lanuae fortilicium a fundamentis 
per Ludovicum Gallorum regem extructum, maxima 
ciborum penuria a Gallis custoditum, tandem lanuae 
gubernatori, salvis Gallorum rebus ac personis, re- 
stituitur die vigesima quarta augusti anno MDXIV. 

Odo marchio Ancisae coepit contendere cum mar- 
chione Montisferrati; tandem, comparato exercitu, per 
marehionem Montisferrati arcem cum tormentis partini 
diruit, et Odonem cum filio et aliis comprehendit. 
Arce in totum dirupta, et filium in praesentia patris 
laqueo suspendi fecit, et Odo in quatuor frusta 
scissus est. Sed Odoni isti propter immanitatem 
quam egerat contra eius fratres, quos trucidare 
fecerat id sibi occurrit; impossibile est longo tractu 
tyrannum durare. 

Mense iulii Helvetici in suam potestatem rede- 
gerunt Vogoniam cum duobus fortiliciis ibi situatis, 
nec non Margotium ac Pallanciae oppidum Verbani 
lacus seu maioris, quae omnia longo tempore a 
Borromeis Mediolani primatibus maximo cum pos- 
sessu erant. 

II. Tentorium perpulchrum erigerunt Baptista Fon- 
tanella, Hieronymus Maccafossa, Aloysius de Novate, 
Sebastianus Gallus et alii socii in platea magna 
Iaschae. Erat vero tentorium magnum, turrim in 
medio rotundam erectam habens et altam, ubi 
quatuor mimi et uno trombono in ea arte periti 
ac excellentes Mediolani civitatis, et qui nuncupa- 
bantur Orbini, ad chorizandum pulsabant. In eo 
tentorio aderant quatuor ianuae cum maxifno ap- 
paratu variis figuris et picturis decoratae, ultra 

primum omnis circulus erat circumdatus plantarum 
pisii ac tillii ; coadunaverant quasi omnes mu- 
lieres ac sponsae venusti nominis eiusdem urbis 
Comi ad chorizandum, aderant infiniti iuvenes con- 
stituti ut ordo servaretur. Bis fuere delatae diversae 
ferculae sacchari ac fructuum ad coiacionandum in 
loco: ferculae fuere delatae a quibusdam infantibus 
nudis; medietas vero corporis erat cooperta cartonis 
depinctis ad instar animalium, pars superior nuda, 
pellem pro barba, summitas corporis foliis cooperta, 
cestum pro pileo gestantes: omnes erant in fune 
alligati foliis cooperta, qui omnes tripudiando et cum 
capite suos fructus omnibus deferebant. Eratque dea 
Venus cum filio pharetrato in turri posita; in medio 
tentorii erant quadraginta iuvenes cum pateris ar- 
gento confectis repletis, qui similiter uno actu cho- 
rizando deferebantur: fuit res omnibus mirabilis, 
magnae 'impensae. 

III. Maximilianus Sfortia dux Mediolani, postquam 
fuit in ducatu ab Helveticis collocatus, coepit cum 
Venetis contendere et oppidum Cremae eis auferre, 
constituerat Silvium Ursinum (1) secus moenia, hoc 
videns Renzius (2) Columna, qui cum castris Ve- 
netorum erat ibidem reclusus, una nocte, adjuvan- 
tibus rusticis ipsius comitatus, nocturno tempore 
exivit, et omnia castra fugavit, et multos Helveticos, 
qui cum Silvio erant fuere occisi, unde Cremae 
oppidum per quatuor menses sub dura obsidione 
collocatum, tunc in libertatem restitutum sub Venetis 
custoditur. 

Bergomenses qui sub rege hispano custodiebantur, 
Renzium ipsum ad se vocarunt ut Hispanos ex 
urbe expellerent et Venetos dominos haberent quod 

(t) Sic MS. sed legendum est Silvium Savellum. Vid. Guiec. lih. XU. 

(2) Iste Renzius ab historicis appellatur a Ceri. Guiec., I. c. 

quidem factum est; sed vicerex liispanus, qui cum 
castris suis erat prope Brixiam quae hispano ob- 
temperabat, stalim cum castris se locavit prope 
moenia Bergomi, muros cum tormentis coepit ruere, 
at Bergomenses formidine territi, petita venia, ultro 
se restituerunt, ac fere triginta millia aureorum 
persolverunt. 

Quo tempore crevit plurimum haereticorum secta 
vocata della mala compagnia seu striarum; unde 
multi insurrexerunt inquisitores haereticae pravi- 
tatis in agro comensi, qui mulieres infinitas capi 
fecerunt, et tamquam relapsae ac impenitentes bra- 
chio saeculari traditae sunt et paulo post igne com- 
bustae sunt. Quae pueris et hominibus mala medi- 
camenta praestabant, cum diabulo familiaritatem 
habebant, cum eo cubabant, supponebant, reverentiam 
praestabant, ab eo in articulis montium in ludis 
per illusionem deferebantur, unde fere hoc anno 
ad CCC mulieres concrematae sunt; unde et multi 
inquisitores ordinis praedicatorum de observantia 
fuere veneno occisi quia severitatem in bis malis 
puniendis in eas exercuerant. 


CAPUT XXXIII. 

MDXV. 


/. Ludovicus Galliarum rex moritur, Nicolaus Sco- 
tiis dux militum supplicio datur. II. Inundatio 
aquarum in valle Brcgnii. III. Mediolanenses a 
Sfortia vexantur, miracula narrantur. 

1. Anno MDXV Ludovicus Francorum rex et ipse 
cum aliis ad astra migravit initio huius annis 

profluvio narium, cui mens erat iterum Mediolanum 
occupare ac superare superbam Italiam, sed hoc 
negarunt fata. Qui quidem maximos apparatus ad 
bellum peragendum contra ducem et Helveticos 
iureiurando ordinarat, urbes omnes ac oppida con- 
cremare statuerat, ac si fortuna voluisset, omuia in 
praedam militibus concedi promiserat. At Deus 
omnipotens tali nos calamitate liberavit. Mortuus 
est igitur absque virili prole, sed tamen duabus 
filiabus ex Anna Britanniae ducissa procreatis, et 
quum periisset Anna , Angliae regis sororem in 
uxorem duxit ut bella Anglorum sedaret. Mortuo 
Ludovico rege, in eius locum suffectus est Franciscus 
dominus de Angolem eius nepos, Gallorum omnium 
consensu, aetate fere anno vigesimo secundo, qui 
uxorem duxit eiusdem Ludovici filiam primam ex 
Anna procreatam, ne ducatus Britanniae a Gallorum 
dominio deficeret. 

Comes Nicolaus Scotus placentinus, ut et Bergo- 
matibus auxilium impenderet contra Hispanos, videns 
se in ea civitate reclusus et obsessus, coepit de fuga 
consulere et versus portum Abduae ad Rivoltae oppi- 
dum gressus direxit; sed cognitus a nonnullis militi- 
bus Mediolani ducis, captus ad ducem deductus est, 
qui a duce Matthaeo Busseto iustitiae Mediolani capita- 
neo traditus est, et de eo facto processu, instante Fran- 
cisco duce de Bari ducis fratre, una mane super 
platea arcis portae Iovis coram universo populo 
capite privatus est. Fertur quod idem comes Romae 
residens multa mala de duce Mediolani et fratre 
Leoni pontifici praedixit, instante duce Bari apud 
pontificem pro oratore, ut civitatem Placentiae ac 
Parmae quae sub dominio pontificis residebant re- 
stituerentur; quod comes Nicolaus aegreferens multa 
de ipsis ducibus ignominiose loquutus est: et nunc 

Placentini inter se civile bellum agunt, quoniam 
aliqui pontificem nonnulli ducem Mediolani appetunt. 

II. Lacus ob rupes montium in valle Bregnii, uti 
supra dictum est, die veneris vigesimo nono maii 
ostia et clausuras aperuit, et, facto impetu, aqua 
ipsius lacus milliariorum quinque descendit in lacum 
Verbanum, infinita damna Belinzonensibus et aliis 
oppidis intulit, prata, campos vineas et alia praedia 
devastans. 

Deus enim superbis resistit, humilibus autem dat 
gratiam. Belinzonenses vero hi cum vicinis sedi- 
tionem quaerebant neq cum eis poterat pax esse; 
et maxime postquam efiecti sunt subditi Helvetiorum, 
terram Braschae a fundamentis everterunt. 

Ludovicus Sfortia Mediolani dux ut superbiam 
Helvetiorum refraenarel Belinzonam fortificavit, mu- 
rum duplicatum, valle Ticini intermediante, ad pu- 
gnandum validum erigi fecerat, in quo milites infra 
et tute militare poterant: pontem super flumiue 
Ticini turribus repletum et totius Lombardiac pul- 
cherrimum construi maximis expensis fecerat, sed 
mundatione huius aquae a fundamentis prostratus 
remanet. 

III. Maximilianus Sfortia dux Mediolani, Helvetio- 
rum nutu omnia agens, a populo Mediolanensi requisi- 
vit aureos tercentum mille ad bellum parandum con- 
tra Gallos: sed populus in unum collectus vexillum 
sancti Ambrosii erigi iusserunt, talia onera persolvere 
recusantes, ac permultos dies in armis stetere. Hel- 
vetici vero Taurinum versus castra sua locarunt, 
ut Gallos in Italiam descendere tentantes reprimerent. 

Mater Christi quotidie crebris corruscat miraculis 
in ecclesia maiori Mediolani: populus eiusdem urbis 
cum assidua oratione ad eam quotidie residebat, 
quod et aliae civitates ad invisendum cum lacrimis 

confugiebant, infinita miracula fertur devotis con- 
tulisse et munera delata sunt in magna summa. 
Comensis populus cum oratione et lacrimis in 
templo maiori prostratus perseverabat misericorditer 
implorando supernum auxilium , nam et corpus 
Christi cum Virgine ligneo fabricato secus capellam 
corporis Christi infinita fertur fecisse miracula ; sed 
unum est quod omnes ad unam horam noctis tem- 
plum cum divinis ofliciis inibi resident ac Deum 
exorant. 

/. Prosper Columna capitur, Helvetici inter sese 
desciscunt. II. Ob seditiones et tumultus Comen- 
sium, Luganenscs a Puslerla Comi vocantur. 
IU. Comenses a Pusterla et capitaneo Lugani 
male habili. IV. Turnum praedatum , fides Co- 
mensium lentata. 

I. Ilie incipit bellum factum per Franciscum novum 
regem Francorum contra Maximilianum Sforliam 
Mediolani ducem, seu contra Helveticos, quasi Me- 
diolani duces. Helvetici, ut castris Francisci Fran- 
corum regis resisterent, comparato exercitu quatuor 
et viginti mille militum pedestrium, in Pedemontium 
agris descendentes, se collocarunt sub diversis belli 
ducibus, gubernatore generali episcopo sedunense 
existente, ac Romanae Ecclesiae cardinale, una cum 
Prospero Columna romano, sub quo militabant qua- 

dringenti milites, existente in oppido Villae Fran- 
ciae (1). Dum prandium assumeret homines eiusdem 
oppidi Gallos proditorie introduxere, et eapto Pro- 
spero, et eius militibus in praedam positis, eorum 
partim occisi sunt. 

Helvetici autem hoc sentientes, hoc praecipue quia 
stipendia non solvebantur, eorum partim castra 
derelinquere cogitarunt; sic inter eos orta dissen- 
sione, eorum castra divisa remanserunt; itaque alii 
in oppido Varisii se locarunt, nonnulli vero praeda 
onusti montes transierunt , ceteri cum episcopo 
sedunensi Mediolani se clauserunt, omnes cives et 
civitates coeperuut lacrimis ad coelum vocem exten- 
dere credentes Gallos dominos Mediolani fore. Medio- 
lani dux cum suis aulicis in arce portae lovis se 
clausit, quae ab Helveticis custodiebatur, sed Medio- 
lanenses in unum se colligentes iureiurando firma- 
runt ducem defendere, et Helveticos rogarunt ut 
castra de novo colligant contra Gallos. Constitue- 
rantque castra parare, ducem defendere; et omnes 
suae gentis in Varisii oppido in unum *se colligunt, 
ac ferunt triginta millia ex Germania descendisse, 
et una nocte stetisse in oppido Canturii. Mane facto 
ad oppidum Modoetiae stationes posuerunt, ut se 
colligant cum castris Leonis pontificis et viceregis 
Hispaniae, quod fuit decimo mensis decembris. 

Rex vero Franciae sentiens quod Helvetici dere- 
liquerant Ticini flumen, per pontes transmeavit, 
et versus Magentae et Gallarate oppidum pertran- 
sivit. Fertur quod in castris regis adessent duo millia 
hominum, et Ioanncs Iacobus Trivultius senio con- 
fectus apud sanctum Cristophorum in suburbiis 


(I) Hoc oppidum est prope fontes Padi 

Mediolani se firmavit, qui paulo post a Mediolanen- 
sibus expulsus fuit. 

11. Ioannes Baptista Pusterla Comi gubernator, orta 
discordia inter Castillioneos et Pusterlas, sentiens 
regis castra montes transivisse, finxit se recepisse 
litteras veluti Helvetici prolligarant ac superaverant 
Gallorum gentes et campanas iussit pro laetitia pul- 
sari, sed contrarium erat. Galli enim Prosperum 
Columnam cum suis militibus captivarunt, quod 
audientes ex gibellinis multi arma sumpserunt, 
asserentes velle ad plateam Iaschae, ubi pro maiori 
parti guelphi resident, transire et cum eis pugnare : 
et duo ex filiis Cernobinis cum armis super platea 
ecclesiae maioris aggressi sunt presbiterum Angelum 
Raxinam turnensem , ac fugientem sine armis in 
ecclesia maiori, apud altare corporis Christi pluribus 
vulneribus vulnerarunt, asserentes omnes Turnenses 
occidere, eo quod ipsi Turnenses dixerint se velle 
gibellinos omnes in praedam ponere; quod audiens 
Pusterla gubernator, precibus quorumdam, populo 
sedato, omnes ad arma deponenda compulit. Audiens 
autem Pusterla Helveticos dereliquisse castra centum 
pedites exteros introduxit; paulo post autem titu- 
bans ne Galli Comum comprehenderent, vallis Lu- 
gani eapitaneum Mendrisiique praetorem rogavit ut 
aliquos suae gentis pro cura civitatis Comum in- 
troduceret; quod audientes Comenses cum lacrimis 
Pusterlam rogarunt ne introduceret exteros, nam 
civitas munita erat civibus pro custodia. Sed Pu- 
sterla, partem gibellinam fovens, dubitans ne Castil- 
lionei se cum Turnensibus eoniungerent, et, coadju- 
vantibus guelphis, civitatem invaderent, firmans hos 
Luganenses introducere, eapitaneum Lugani rogavit 
ut octingentos homines die vigesima secunda Se- 
ptembris Comum transmitteret nocturno tempore. 

Quare Comenses, sumptis armis, ad Pusterlam, 
qui in arce turris rotundae cum Gaspare Sormano 
a duce praedilecto, loanne Antonio Turcono ac 
Octaviano de Ripa doctore ac aliis suis complicibus 
huius urbis se clauserat, Franciscum Lucinum docto- 
rem, Christopborum Pcrlascham, Alexandrum Ru- 
scam, Aloysium Corticellam, Antonium Gallum, Ia • 
colum Gallum aliosque transmiserunt iterum sup- 
plicantes, ne Luganenses nec exteros introduceret , 
et si suspicio mala esset de aliquibus civibus, eos 
Como aut expelleret aut pro captivis detineret. Sed 
c contra Pusterla, aperto portelli ponte, omnes in- 
gredi iubet: verum Hieronymus Maceafossa, Baptista 
Fontanella, loanncs Angelus Gallus, Barinus dictus, 
. cum plurimis aliis ad.portellum accedentes eorum 
ingressum prohibebant, ubi Costa Pusterla occiso, 
Comenses viriliter pugnando portam claudis clau- 
serunt. Quare Pusterla bombardas et alia tormenta 
extra portam exonerans contra Comenses ad por 
tellum existentes et etiam contra civitatem, eos abire 
coegit, qui in viam Quadrae se retrahentes, super 
platea ecclesiae maioris proposuerunt potius velle 
mori quam talia pati, et continue pulsabatur campana 
magna ad bellum. Unde Pusterla videns quod Co- 
menses vetabant per portas civitatis ingredi, iussit 
pontem arcis aperiri, et per scalas in arcem eos 
introduxit, licet Comenses essent ad custodiam ne 
exirent. loanncs Antonius Turconus, Franciscus 
Zobius, Benedictus Lucidus cum quadraginta armatis 
ex gibellinu factione iusserunt aliis civibus ut inde 
recederent, quoniam Pusterla eos volebat introducere, 
et cognoscentes omnes civitatem esse divisam, po- 
pulus inde recessit. Mane facto Luganenses cum eapi- 
taneo suo ingressi sunt; ulinam viriliter Comenses bel- 
lum sustinuissent, quoniam civitas, nec terra Turni 

in praedam datae non fuissent: et statim Pusterla 
iussit Luganensibus in laribus civium hospitari, 
minando Zuchorianlibus (1), eos velle incareerare ac 
in praedam ponere. 

III. Helvetici vero iusserunt incolis plebis Balernae 
Mendrisii, Locarni, Luini et Bilinzonae ut Comum 
peterent ac civitatem custodirent sumptibus civium, 
et erant duo mille. Unde infiniti cives egressi sunt 
cum eorum bonis ac familiis Turnum coufugentes; 
sicut Perlascharum domus, illi de Gallis, de Sorai- 
gliana, de Fontana, de Odescalchis, de Pino, de 
Madiis;sed Baptista Fontanella et Hieronymus Mac- 
cafossa ad abbatiam Aquaefrigidae confugerunt, qui 
locus est inter omnes amoenissimus. Sed Pusterla 
sentiens Comenses fugisse et maxime Zuchoriam, 
omni conatu procurabat Turnum in praedam tra- 
dere, et ita ducem et Helveticos rogavit ut Luga- 
neuses Comum relinquerent, et quinque mille suae 
gentis introducerent. At Lugani capitaneus cum 
Bernardino Molexino iussit, praeter victum, praesi- 
dentibus communitatis militibus stipendia dari, qui 
hoc facere negarunt, nam contra voluntatem civitatis 
introducti fuerant, et conternari deberent cibariorum 
per octo dies praestitorum; et, eis instantibus, com- 
munitas dixit velle super hoc consulere alios. Tandem 
miserunt Franciscum Lueinum, Aloysium Corticellam, 
Franciscum Suavium, Ioannem Petrum Vulpium, 
Paulum Cernelium, ut capitaneo Lugani alloque- 
rentur in domo Francisci Paterii, quod communitas 
Comi non intendebat peditibus suis stipendium 
aliquod praestare, quum eorum ingressus fuisset 
contra eius voluntaterti. Sed capitaneus, Hieronymus 
Molexinus, Baptista de Quadrio et reliqui in furorem 

(I) Seu illis de Zuccariis. 

ducti, oratores ipsos cum Francisco Paterio compre- 
hendere et pro captivis Luganum pedester condu- 
xere cum contumeliis, minando velle eos in carce- 
ribus includere. Communitas vero aegreferens, intra 
octo dies destinavit nuntios cum aureis mille et 
quinqueeentum Lugani capilaneo ut oratores dimit- 
terentur, quae pecunia partim Luganensibus, Loear- 
nensibus, Luinensibus, partim Mendrisiensibus et 
illis de Balerna divisa est, et nihil concessum fuit. 
Comunitas iterum mittit oratores ad duceni de captivi- 
tate oratorum significantes Ioannem Petrum Salicem, 
et Ioannem Andreara de Olgiate, qui quum pervenis- 
sent ad oppidum Barlassinae a Gallis intercepti fue- 
runt, videlicet a militibus Iulii Severinati, ac per 
mensem in captivitate remanserunt, fuitque necessc 
comunitati CCCXXV aureorum pretio illos redimere. 

Tumum prae IV. Pusterla autem cogitans quomodo posset terram 
Turni in praedam ponere, Comum introduxit sex 
mille Helveticos venlurerios, qui sexta die Septem- 
bris urbe egressi, partim per apices idontium, partim 
vero per Larium impetu facto Turnum ingressi 
sunt sine praelio. Quorum impetum Turnenses su- 
stinere non valentes, eorum multi iugulati fuerunt; 
demum nec pueris, nec senibus, nec mulieribus 
Helvetici parcentes, omnia in praedam posita sunt. 
Unde omnia per Helveticos et per multos Comenses 
abinde fuerunt exportata, et maxime per famulos 
Pusterlae, qui ad Perlascham descenderunt, et omnia 
in praedam posuerunt; praeda quidem magni va- 
loris quum nihil fuisset a Turnensihus occultatum. 

Quid agat fortuna nunc patet; nam Comenses, 
quibus significatum fuerat per capitaneos helvclicos 
maximi a Hvochino (1) capilaneo generale quod terra 

(() Forsan llyochinus iste est ltodulphus loncli de quo infra Mu- 
ralius loquitur. 

Turni erat militibus in praedam data (licet commu- 
nitas plures cum lacrimis Helveticos rogasset ut 
talis depopulatio non sequeretur) voluerunt bona 
ipsa abinde exportare, quod quidem Turnenses fieri 
negarunt, imrno armis prohibuerunt, ne Comenses 
bona sua alio conducerent et sic Turnenses cum 
Comensibus in praedam positi sunt, quorum da- 
mnum illatum fuit valoris viginti mille aureorum, 
quae praeda inter Helveticos divisa ad partes ger- 
manicas delata est. 

Stridor magnus et lacrimae a Turnensibus ef- 
fundebantur per terras Larii lacus occultatis, nam 
Pusterla ubique eos incarcerare faciebat, asserendo 
eos partes galli regis defendere et ‘in cordibus 
eorum arma regis impressa fore, et in hoc non 
mentiebatur: se vero continue iactabant gallos esse, 
licet vagum sit talia agere, nam in mutatione status, 
illustrium homo repente non debet se pro uno quam 
pro altero ostendere, nec ultro se offerre. 

Paulo post Helvetici vocati Mediolanum se rece- 
perunt, quia intendebant cum gallo rege bellum su- 
scipere , et capita nei cum multis Helveticis reces- 
serunt. Reliqui vero sentientes quod capitanei infinitos 
drapos et alia multa bona dereliquerant in domo 
Benedicti Portae secus ripam lacus , fores domus 
armis prostratae remanent, et omnia in ea posita, 
cum eorum armis intercos divisa sunt, tum postea 
ad castra iverunt. 

Quidam Rodulphus ligae Grisae rogavit Comenses 
. ut se submitterent dominio Helvetiorum aut Griso- 
num multa repromittens, sed communitas Comi super 
hoc nullum dedit responsum, quoniam modus re- 
gendi nullo pacto Italis placet, nec eorum mores; 
omnia ex capite suorum fochanorum (1) seu offi- 

(i) Sic in MS. 

cialium reguntur, sine lege iureque certo: verum 
quod semel in anno domini ligarum provintiam 
visitant, et causas appellationum, dato ducato, eorum 
scribae illico sine scriptura decidunt, nulla parte- 
cipatione habita cum peritis, leges sacrae in vili- 
pendium deducuntur. 

/. Franciscus rex per montem S. Crucis exercitum 
in Italiam mittit . II. Pugna prope Melcgnanum 
qua Helvetici profligantur. III. Turnenses Hel- 
veticos persequuntur , Floramundas Castillioneus 
Comum nomine regis obtinet. Comenses contra 
praesidium galli regis arma capiunt. Franci- 
scus rex arce Mediolani potitur. 

I. Franciscus Francorum rex, Ludovico patruo et 
socero defuncto, castra praeparata per Ludovicum 
Italiam versus conduxit, in quibus erant viginli 
millia lansnec Germaniae inferioris , eratque Petrus 
Navariae cum peditibus Hispaniae et diversarum 
gentium, decem millia ex gente Guaschoniae; Nor- 
mandiae et Britanniae decem mille: unde pedites 
quadraginta mille in unum convenerant cum mul- 
titudine arlellariarum et colorinarum magnarum, 
quarum unaquaeque vehebatur super quadriga dua- 
rum rotarum cum decem et viginti equis. Quadrigae 
erant infinitae deferentes pulverem pro bombardis 
et pilas ferreas; erantque in castris fere triginta 

millia equorum cum equis onerariis. Erantque cum 
rege dux Borbonensis, dux Lolharingiae et omnes 
proceres Galliae. Rex vero sentiens quod Helvetici 
venerant cum eorum duce cardinale sedunense in 
loco Suxae ne per montes Graiatium descenderet, 
transmittit multos ex sua gente ad scrutandum loca 
montium, ut si alia via possent duci castra Italiam 
versus, quam per loca Suxae; et inventa est via 
in loco, qua solum utebantur pedites et raro, quum 
esset incognita, et appellabatur mons Sanctae Crucis. 
Ut illa posset uti, innumerosam multitudinem gua- 
statorum transmittit, qui brevi tempore et cum ma- 
xima expensa aptam reddidere , et ut iter esset 
securum capitaneum cum armigeris suis transmittit, 
et inopinate Prosperum Columnam in Villafranca 
reclusum, ut Gallos contineret ne per vada illa insolita 
descenderent, et eo existente in prandio cum suis 
militibus, captivarunt et in praedam posuerunt et 
erant numero tercentum. Sed hoc sentientes Helvetici, 
quod rex descendebat cum maximo exercitu, et in 
castris Helveticorum tunc non aderant forte duo- 
decim mille ex suae gentis, castra dereliquerunt, 
riec ipsi se continuerunt donec fuere in civitate 
Vercellarum: sed, habito inter eos consilio, iter di- 
rigerunt Novariafn versus, deinde ad oppidum Varisii, 
et, multis cum infinitis armentis Pedemontibus abla- 
tis, praeda onusti Germaniam reversi sunt; sed infra 
octo dies Helvetici declararunt in eorum diaetis castra 
parare pro bello suscipiendo contra r,egem gallum, 
et forte (1) CCC millia sub diversis vexillis per 
Bilinzonam descenderunt et in loco Varisii in unum 
se collegerunt, iter faciendo versus loca Caseivii, 


(I) Sic In MS. sed cxageratioiiU ictro erit f t ui liic non dubitet. 

Appiani deinde in terram Canturii nocte una se 
firmarunt. 

II. Rex vero cum castris suis venit ad locum Ma- 
gentae et Lignani et per portum Boflalorae Ticini 
fluminis vada transivit ubi forte viginti capitanei 
Helveticorum cum Francisco rege se convenerant 
pro pace sedanda. Ibi rex infinita promisit ne fieret 
conflictus ; sed in omni re volebat ducatum Medio- 
lani ; quod Helvetici negarunt, quia volebant Maxi- 
milianum Sfortiam remanere ducem. Unde Helvetici 
omnes Modoetiae reclusi sunt ut se in unum con- 
venirent cum vicerege Hispano, qui cum multis 
militibus hispanis et Leonis pontificis castra costi- 
tuerat in civitate Placentiae ut contineret Bartho- 
lomaeum Vianum Venetorum capilaneum, qui omni 
conatu volebat castra sua coniungere cum castris 
Gallorum. 

Sed vicercx hispanus non multum confidens de 
Helveticis, eo quia fuerant cum rege in concilio eo 
inscio, castra sua duxit Bononiam versus, aperto 
itinere ipsi Viano, qui quinquecentum milites et 
octo mille pedites cum infinitis Albanis conducebat 
sub stipendio Venetorum. Sed Helvetici animo feroces 
et indomiti parvi pendentes castra Gallorum, in 
unum collecti et cum cardinali sedunensi eorum 
duce venere Mediolanum. Rex vero gallus castra 
sua conduxit in loco Merignani prope civitatem 
Laudensem, deinde venit prope Mediolanum ad loca 
sancti Iuliani et sancti Donati ibi castra sua firmans 
cum infinitis tormentis. Helvetici gloria elati et 
feroces, numero triginta millium bene compositi 
pedester militantes undecimo septembris die lovis 
aciem instruxerunt, ac per portam Romanam, di- 
misso duce Sfortia in arce porlae lovis, Mediolano 
egressi sunt, tandem ad castra Gallorum pervenerunt. 


Digitized by Google 


CAPIT XXXV. 


197 


Ibi rex Franciscus iuvenis erat haesitans de futuro 
belli eventu, cuius castra in tres partes divisa erant 
in antiguardiam, batalliam, et retroguardiam, pe- 
ditibus iubcns anteire: sed ipse in medio Germa- 
norum Lansuec numero viginti mille pedester mi- 
litantes collocatus. Coepereque Helvetici aciem dirigere 
versus tormenta, quae maximam stragem Helveticis 
inferebant, sed a Gallis vetiti custodes artellariarum 
non potuerunt divertere. Pugna coepta Helvetici ubi- 
que cadebant non ferro sed tormentis, et eo maxime 
aliqui capitanei eorum recusabant inire conflictum, 
propter maximum periculum, quia impar erat con- 
ditio Helveticorum cum Gallis. Dura et atrox pugna 
fuit et aliquando Galli cedebant Helveticis propter 
eorum proceritatem, quia mors eorum non terrebat 
cos, quia semper versus hostes iter dirigebant. Pugna 
fuit dura, nox tandem superveniens eos separavit, 
nec ab incoeptis Helvetici voluere desistere nec castra 
derelinquere, et tota nocte prope castra Gallorum 
vigilias custodierunt; et utique rex iuvenis hoc idem 
fecit, nec rex ipse, nec sui descenderunt ab equis: 
sed armati et in ordine suo. Rex vero ut milites 
suos et vigilias excitaret infinitos praecones ad pul- 
sandum constituerat: Helvetici cum cornibus magnis 
pulsabant, uti essent tauri et vaccae mugientes. Mane 
facto in aurora coeperunt de novo aciem instruere et 
signis collatis aggressi sunt castra Gallorum et quasi 
in fugam posuerunt, sed Bartholomaeus Vianus cum 
castris ibidem ex tempore supervenit clamando 
victoria, victoria, et sine intermissione milites suos 
in media acie Helveticorum constituit, et summa 
vigilia ac audacia Helveticos occidebant, quod milites 
Galli hoc facere recusabant quum militent cum equis 
non contatis, nec corio, seu bardis armatis. Ideo 
Helveticos cum lanceis frasani timent ne eorum equi 

occidantur quoniam Itali cum equo armato militant. 
Uude Helvetici, superventu Viani, coeperunt de fuga 
consulere et-ca.slra dereliquerunt colligendo resi- 
duum sui exercitus, qui pro maiori parte erant 
tormentis vulnerati, ac Comum versus iter sine 
ordine recesserunt. lussitque rex gallus suis militibus 
Helveticos non prosequi, quoniam si voluisset omnes 
occidisset, quod facere renuit, immo infinitos vulne- 
ratos collegit, et in hospitali magno Mediolani ad 
medendum introducere fecit, quae res magni animi 
fuit, et quindecim millia ex Helveticis ibi sepulti 
sunt. Post vero conflictum residuum Helveticorum 
cum Galleatio Viceeomite Comum confugit, ac cum 
nonnullis Italis, tum die decima quarta septembris, 
mane facto, prandio sumpto, omnes sine ordine 
recesserunt versus Lugani lacus sine navi, confu- 
gientes cum Helveticis maior pars iuvenum ex factione 
gibellina ad oppidum Bilinzonae una cum eorum 
cgpitaneo Baptista Pusterla gubernatore Comr, qui 
totius mali huius pauperulae civitatis fuit auctor cum 
suis Pustcrlensibus. Civitas vero Comi libera ac vacua 
quasi ab omnibus derelicta est, claves autem urbis 
consignatae fuerunt praesidentibus cum clavibus 
rotundae arcis, decretumque fuit ut nullus in civi- 
tate introduceretur absque licentia praesidentium. 

III.Turnenses qui fuerant depraedati, volentes par- 
tim praedae recuperare, a praesidentibus petierunt na- 
ves suas ad bellum paratas sibi concedi, quae fuerant 
per Pusterlam ablatae et in portum consignatae , 
quod nequaquam eis concessum est, quoniam vole- 
bant cum Helveticis contendere. Sed Turnenses cum 
navibus parvis in lacu sequuti sunt Helveticos Ligae 
Grisae, ct forte mille fuere cum sclopctis occisi et 
in lacu deiecti. 

Cardinalis Sedunensis caput Helveticorum post 

conflictum cum castris Leonis pontificis, quae ex 
Romanis pro maiori parte erant, ad terram Leuci 
confugerunt, deinde montes vallis Saxinae ascende- 
runt, et per loca vallis Biti montuosa in vallem 
Tellinam ad terram Morbinii cum equitatu descen- 
derunt. Res quidem miranda erat quod per montes 
silvestres transivissent , licet multi equi periissent : 
cardinalis vero intra biduum per montes Braii 
versus Germaniam confugit. 

loannes Angelus, cognomento Barinus, ex fa- 
milia Gallorum, qui, metu Pusterlae, cum multis 
guelphis confugerat, ingressus est civitatem in sero 
eiusdem dominicae: portam Salam, fractis clavibus, 
contra voluntatem civium aperuit, ac Floramundum 
Castillioneum cum ducentum ex complicibus suis in- 
troduxit: qui urbem, mane facto, discurrebant cla- 
mantes Franza, Franza; ct ad locum provisionis se 
conduxit , et cum paucis ex praesidentibus allo- 
quulus, asserendo civitatem sibi reddi nomine Fran- 
cisci regis, claves portarum ei consignatae sunt, et 
nuntium regi transmissum fuit cum litteris commu- 
nitatis significantibus; civitatem ab Helveticis fore 
derelictam et ad manus civium pervenisse cum 
fortiliciis, nunc consignatam domino Floramundo, 
nomine maiestatis suae. Quae litterae a rege et 
loanne lacobo Trivultio perlectae magnae laetitiae 
extitere, quoniam putabant in manibus civitatem 
Helvetiorum pervenisse; sed postmodum oratores ad 
regem transmissi sunt, qui fuere Franciscus Luci- 
nus, Thotnas Fontana, Thomas Rusca doctores, Abun- 
dius GallUs, Andreas Brocchus, qui a rege hilari 
vultu fuere recepti. 

At Floramundus credens quod Turnenses debe- 
rent eidem favere, eos similiter introduxit et in cu- 
stodia eorum fortilitium turris rotundae tradidit, 

14 

qui statim coeperunt civium domos in praedam 
ponere, et infinitis domibus hoc occurrit. Octa- 
vianus de Ripa doctor omnia mobilia perdidit , 
Aloysius Corticella, loannes Antonius Turconus, 
Michetini et alii plurimi similem iacturam fecerunt. 
Monasteria mulierum Turnenses depraedabant ubi 
cives bona sua asportarunt; tum, fere omnibus ci- 
vibus egressis ac in montibus speluncis ac nemo- 
ribus absconditis, civitas tota depopulata extitit. 
Tum Turnenses ad terram Brunate in montibus 
ascendentes illam concremarunt, ac sancti Andreae, 
et sancti Thomae monasteriis plurima damna in- 
tulerunt. Sed lulius Severinatus cum infinitis mi- 
litibus regiis superveniens Turnenses et eorum 
complices Como fugavit, qui postea invitus a Co- 
mensibus pro accepto beneficio ducentos aureos 
recipere coatus est. 

IV. Rex vero Mediolani existens, ut oppida sibi ab 
Helveticis in agro comensi ablata restituerentur, 
mille Guaschonos ac duo mille Germanos lansnec 
Comum trasmisit, decem naves longas et ad bellum 
paratas in Lario costituit. 

Grisoni vero in Valletellina captivaverunt fere 
omnes Caspanenses , quia ultro voluerunt se su- 
biicere Gallorum regi, unde ingenti pecunia se re- 
dimere coacti sunt, ad quorum partes non permit- 
tebant Galli blada transportari, unde intus et foris 
Comenses penuria laborabant. Germani in suburbio 
Vici existentes, et Guaschoni in suburbio portae 
Turris, omnia in valle Cumarum in praedam po- 
nebant; quare oppidani et rustici sono Campanarum 
in unum collecti, armis, saxis, ac fronziis eos ex - 
pulerunt, multosque Germanos iugularunt; quibus 
iratus rex gallus novum militum exercitum tras- 
misit, qui Cermenate petentes illam cum aliis cir- 

cumvicinis villis concremantes, omnia in praedam 
militibus concedebantur. 

Paulo post rex, exercitu decem millia Germano- 
rum comparato, cum sexaginta bombardis longis 
arcem portae lovis Mediolani, ubi dux Maximilianus 
Sfortia cum Hieronymo Morono ac infinitis Helveticis 
ac Italis se clauserat, obsidere coepit; quam obsi- 
dionem quum dux ipse ad triginta dies viriliter 
sustinuisset, tandem omni spe frustratus , Moroni 
ipsius hortatu , salvis rebus ac personis ultro 
se regi commisit, qui a rege cum honorabili co- 
mitiva in Galliam missus, Lugduni honorandus re- 
sidere coepit. 


CAPUT XXXVI. 

MDXVI. 


/. Maximilianus imperator Mediolani ducatum re- 
cuperare nititur. II. Valdunensis gubernator 
Comi. III. Franciscus Moronus oppida Larii lacus 
depopulatur. IV. Ferdinandus Hispaniarum rex 
obiit, Brixia a Venetos recuperatur. Trivultius 
bona sua recuperat. V. Barinus Gallus in exi- 
lio eikitur; alia damna Comensium narrantur. 
VI. Cardinalis Severinatis obitus, pax inter regem 
Galliarum et alios principes: Antonius Pallavi - 
cinus obiit. 

% 

I. His confectis, Gallorum rex transmisit Ioannem 
lacobum Trivultium cum parte exercitus et una 
cura Venetis, quorum ducem generalem creaverat 

Theodorum Trivultium loco Bartholomei Viani, qui 
post conflictum morte naturali decesserat, ad re- 
cuperandum Brixiam sub regis Hispaniae dominio 
tunc existentem; quae civitas Hispanis repleta stre- 
nue in Venetos ac Gallos decertabat. Quare Maxi- 
milianus Romanorum rex aegreferens quod haec 
a Venetis et Gallis fierent, omnes Germaniae prin- 
cipes in unum collegit ac magna castra paravit. 
Quod intelligentes dux Borbonensis Francorum dux 
generalis, ac Theodorus Trivultius dux Venetorum, 
timentes Germanorum proceritatem , Mediolanum 
versus iter direxerunt et in ea civitate se clauserunt. 
Quos Maximilianus rex cum castris sequens, et 
ipse Mediolanum pervenit, et in Abbatia sancti 
Dionysii prope moenia hospitatus, ibi per nuntios 
Mediolanensibus significavit ut infra biduum civi- 
tatem restituerent, et Galli ad bellum se pararent, 
quod Borbonensis et Trivultius facere negantes, 
igne concremarunt suburbia portarum Novae, Ton- 
sae, Arentiae et Romanae, prius facta aestimatione 
de damnis, promittendo damna resarcire. Unde Fran- 
corum rex ad ponendam dissensionem inter Hel- 
veticos, multos ipsius gentis numero sex mille suo 
stipendio conduxit, ac Mediolanum sub Borbonen- 
scm ducem collocavit. Maximilianus vero sentiens 
Helveticos cum Gallis venisse, haesitans ne inter 
sese convenerint, castra sua secum conduxit , et 
versus Lacum Gardae petiit, dimissis Helveticis, qui 
sub stipendio suo militabant, in civitate Laudensi 
una cum cardinale Sedunensi ac Galleatio Viceco- 
mite, sed ignoratur quaenam fuerit causa. Helvetici, 
qui venerant Mediolanum, abindc recesserunt et 
in Germaniam superiorem reversi sunt, Mediolani 
relinquentes Gallorum ac Venetorum castra; hoc- 
que fuit octava die aprilis. 

II. Rex vero, potito toto Mediolani ducatu una cum 
Parma et Placentia a pontifice diu possessa, ex 
civitate Papiae triumphando Mediolanum ingressus 
est cum maximo apparatu, et hospitatus est in domo 
Dariae uxoris quondam Burgundii Bottae, sed epi- 
dimiae timore confugit Viglevanum; epidimia enim 
multos Mediolani et Comi interfecerat. Tum ad ci- 
vitatem Bononiae, ubi Leo papa cum viginti cardi- 
nalibus ac tota curia existebat, petiit; .ibi ad plu- 
rimos dies. utrique commorati, pontifex Florentiam 
suam, gallus vero rex in Galliam reversus est: qui, 
ob iniquitates ac tyrannides Gruerii olim guber- 
natoris Comi vetuit, ut necdum Comum, sed neque 
in Italiam ipsemet Gruerius migraret; et in eius 
locum pro gubernatore constituit dominum della 
Palissa dominum Valdunensem. 

Quo tempore, contra regis edictum, Galli milites 
coegerunt oppidanos et villas comensis agri, absque 
spe praemii ad conducendum foenum, paleam, ligna 
ac blada equorum ad eorum saturitatem, adeo ut 
quasi fuerit rusticis villas relinquere, et civibus ad 
alia loca commigrare necesse. Tunc et Francisctis 
rex ducentum millia aureorum a Mediolani ducatu 
redemit; et civitas Comi persolvit aureos quatuor 
mille una cum clero, ac plebium, et pars lacus 
sub onere isto conferebant. 

III. Fraociscus Moronus Leuci oppidi , DC peditibus 
conductis Lombardiae gentis, per Vallemtellinam ad 
oppidum Coreni Larii lacus descendit, omniaque in 
praedam posuit, coadiuvantibus incolis Surici , Ger- 
rae et Colici, infinita vina exportantes; quod aegre- 
ferens Philippinus Andrianus eiusdem oppidi vir 
primarius ad dominum Valdunensem Comi guber- 
natorem confugit, ac omnia significavit. Et nisi 
aliqui se opposuissent, Moronus volebat omnia Larii 

lacus oppida in praedam ponere, praecipue eos qui 
factionem guelpham tuebantur, quia vox erat quod 
guelphi adhaerebant regi Francorum. Sed, relatione 
intellecta, gubernator sine mora iussit naves octo 
ad bellum iam diu paratas dissolvi, ac singulo 
falcono onerari cum infinitis archibuxiis; et quin- 
quecentum pedites Guaschoniae gentis sub capiianeo 
Arcimburgo militantes naves ascendere. Eratque 
alter Gallus cognomento (1) oppido Leuci residens, 
qui multas naves ad bellum praeparaverat, et aliae 
naves insequutae sunt, ut hos bannitos fugarent. 
Tandem, omnibus in unum collectis, ad oppidum 
. Coreni descenderunt, et, modico praelio habito, Fran- 
eiscus Moronus confugit per vallem Saxinam, quum 
iam terras montis Introbbii coneremasset. Galli inse- 
quuti sunt, sed eum continere non poterant quoniam 
ea die, quae erat decima aut decima secunda mensis 
martii, nix maxima e coelo descenderat. Banniti per 
vallem Biti ad terram Morbinii confugerunt et multi 
Galli mortui sunt. 

Gubernator vero haesitans ne quid deterius seque- 
retur. navem praetoriam ascendit una cum sexcentum 
militibus agri Montisferrati, et per lacum vogando 
omnia loca eiusdem lacus in potestatem redegit; 
quod quidem Suricenses negantes, in ripis vallo se 
fortes reddebant; unde gubernator cum triginta na- 
vibus, impetu facto, descendit in terram, ac omnes 
Suricenses confugerunt, licet gubernator fuisset in di- 
scrimine, quoniam ab inimicis tormenta exonerata 
fuere versus gubernatoris navem. Unde gubernator 
cognoscens pertinaciam horum rusticorum, iussit 
terram Surici ac Gerrae depopulari ac in praedam 
poni, easque eoncremari; nam in terra Surici ade- 


(!) In MS. deest non»:;n huius Galli. 

rant amplissima et ornatae domus illorum Finesii 
de Ripa et eorum de Lucino , unde omnia com- 
busta sunt ... (1) considerans quia in praedam 
aliqui dati sunt, et alii igne combusti: hoc idem 
occurrit et valli Colici. 

Oppida Grabedonae et Domasii ad gubernatorem 
q^nfugerunt, tandem omnes milites cum navibus 
ad portum comensem se reduxere. At gubernator 
Comi sollicitus ad conservationem urbis se exhibet, 
severe in desides agens fecit edictum ut omnes cives, 
qui erant extra, infra certum tempus redirent sub 
poena banni et confiscationis bonorum: Octavianum 
de Ripa doctorem in arce turris rotundae clausit, 
asserens eum post terminum redisse: Barinum 
Gallum cum eius matre similiter in illa reclusit, 
quia cum Badino Madio eius patruo et cum car- 
dinali sedunensi, moram trahendo in loco Albate, 
inscio gubernatore, alloquutus fuerat. 

Oppidani autem superioris lacus, aegreferentes 
quod Galli concremassent terram Surici ac Gerrae, 
in unum se collegerunt cum multis Ligae Grisae 
fere numero quatuor mille, et terram Coreni igne 
concremarunt, loca vallis Saxinae cum Varenae oppido 
depopularunt. Terra vero Bellani solum commeatibus 
damnificata remanet; sed Galli, qui lacum custo- 
diebant, volebant eam in praedam ponere, asse- 
rentes hostes hospitasse, licet contra eorum velle. 
Fuere tandem coacti se redimere solvendo Gallis 
quadringentos aureos, et quum non haberent oppi- 
dani naves, quia combustae erant a gubernatore, 
redierunt ad terram Rezzonici, deinde per vallem 
Menasii transiere, et locum Porletiae et Garlazii 
partem igne supposuerunt, vallem ipsam depopula- 

(I) Hic MS. laceratum est, unde nonnulla verba desunt. 

runt, et se pecuniis redemerunt, Mcnasii oppidum in 
cinerem totum posuerunt; plebs Leni, solutis cen- 
tum aureis, ignem evasit. Postea Galli variis expen- 
sis Comenses opprimunt, absque pecuniis cibos su- 
mentes, et vina ad ebrietatem potantes, ac per ca- 
pitaneos omnia mala perpetrantes. 

IV. Ferdinandus Hispaniae rex mense martii vitg 
decessit in magna senectute, qui infinita bella cum 
Mauritanis egerat; regna Granatae ac Neapoli ar- 
morum vi suo subiecit imperio; nullos relinquens 
filios, sed unam tamen filiam viduam, quam nu- 
pserat archiduci Austriae et Flandriae et Burgundiae 
domino et Maximiliani imperatoris filio; qui duos 
ex ea genuit filios, maior natu Flandriae imperat, 
minor vero cum matre in Hispania regnat, ac semper 
victor evadens multa cum Gallis gessit proelia. 

Brixia, quae ab Hispanis viriliter custodita re- 
manserat, carens commeatibus ac cognoscens se 
subsidio derelictam, tradit se cum fortiliciis suis 
generali Gallorum et Venetis, receptis pecuniis, vi- 
gesima tertia maii MDXVI. 

Oppida et villae quae ab Helveticis et a Liga Grisa 
in agro comense possidebantur adhuc sub eorum 
dominio resident; sed Galli vetuere ne bladae inibi 
conducerentur, adeo quod fuere in maxima penuria, et 
quasi fame peribant. In Valletellina starium frumenti 
valuit libras duas solidosque sedecim imperiales; sed 
in fine maii Galli permisere blada eis conduci. 

Die sexta iunii plebes Surici, Grabedonae, Dongi 
quae diu obtemperaverant Grisonis, sub dominio 
Ioannis Iacobi restitutae sunt, annuente rege gallo. 
Arx Mussii adhuc semper sub dominio Ioannis Ia- 
cobi, cum maximis laboribus et sudore Malacridae, 
custodita remansit contra gentem Grisorum. 

V. Bariuus Gallus precibus multorum a gubernatore 

Comi vinculis liberatur ea lege ut in agro coraensi 
non se contineat. Hoc est munus quod solent con- 
cedere principes hominibus qui mala inferunt patriae. 
Hic enim bonus iuvenis volens se vindicare cum 
aliquibus inimicis, maxime cum Ioanne Antonio 
Turcono; Castillioneos, Turnenses et alios contra 
voluntatem communitatis Comum introduxit, qui civi- 
tatem totam in praedam posuerunt: utinam pro 
bono patriae abstinuisset! 

Infiniti banniti, ex quibus multi erant cives Comi; 
ut duo filii Aluisii, quoque filii Hieronymi Raimundi, 
duo filii Togneti de Dervio, Strincarii, duo ex filiis 
Fratinelli, Beccharii, Franciscus Zobius et multi alii 
numero fore quinquecentum, quotidie ex valle Lu- 
gani descendebant in plebes Olgiate et ad terram 
Rosnaghi, infinita armenta abinde abducentes. 

Et gens Guaschonorum, quae pro praesidio esse 
debebat, ad Canturium residens quotidie ad devo- 
randum terras et oppida circumquaque exibat, per- 
mittens omnia in praedam poni ab hostibus, nec 
cum eis decertare licebat; unde optime poterat dici. 

Nec pacem inveni, nec est mihi belli facultas. 

Praepositura Vici in suburbiis Comi post obitum 
Castelli Marliani huc usque inter fratrem Paulum 
Coquium comensem et N. Arcimboldum Romae cum 
infinitis expensis litigata extitit, et aliquando bellum 
monasterio inditum fuit, sed tandem Arcimboldus, 
obtentis sententiis in curia, Paulum e monasterio 
per gallos expelli iussit. 

Die decima tertia iulii post longam expectationem 
oratores trium Ligarum Grisorum Comum venerunt, 
ubi hilari vultu recepti a gubernatore prandium 
sumpserunt, postea urbem egressi, egressus est et 
cum eis ipse gubernator cum militibus , iter Me- 

diolanum versus arripuerunt, prius transmissis a 
gubernatore epulis ad oppidum Barlassinae pro 
coena eorum more gallico. Ioannis Valdunensis 
gubernator volens cum omnibus laetari, amplum 
convivium cum diversis epulis gallicis in domo 
Francisci Paterii parari iussit; ad quod adfuere 
quasi triginta mulieres venustissimae Comi, quae 
in choreis ad horam tertiam noctis permansere, 
earumque pudicitiam honorifice conservando, quod 
fuit die lunae decimanona iulii. 

Aestas huius anni adeo fuit calida ut vix ho- 
mines viverent, quod maximum intulit frugibus 
damnum, nam raro cecidit pluvia, qui calor coegit * 
Franciscum Cigalinum et Alamanum Crescenzanum 
aromatarios cum duobus aliis cippum, quod est 
genus navis, ingredi; et per lacum Montorfani va- 
gari ut pisces ut auram frigidam simul caperent: 
sed motu agitatus cippus fundum ostendit, ac omnes 
in lacum descenderunt, unde Franciscus et alter 
ex naufragio periere, Alamanus cum alio ab adstan- 
tibus adiutus de lacu extracti sunt. 

Anno captivitatum, rubariarium, penuriae et iacen- 
diorum MDXVI domus amplissima Mediolani sita 
Galleatii Vicecomitis, rege gallo iubente, a funda- 
mentis eversa est; eo quod ipse Vicecomes resideret 
apud regem Romanorum, eumque rogasset ad su- 
scipiendum bellum contra Gallos ad Mediolani du- 
catum arripiendum. 

VI. Decima die augusti, quo tempore mortuus est et 
Federicus Severinatus cardinalis RoTnae, vir doctis- 
simus, facundus, doctorum hominum ac pauperum 
amator, a lulio pontifice, eo quod Francorum partes 
defensaret, bannitus; sed postea a Leone honorifiee 
receptus et dux belli ab eodem creatus qui in conflictu 
Ravennae Hispanos fugavit: huius exequiae solemni 

pompa celebratae fuerunt Mediolani in ecclesia sancti 
Francisci. 

'Statuta est pax inter Gallorum regem Mediolani 
ducem, et Flandriae Austriaeque archiducem, Hispa- 
niaeque Neapolisque regem, cum Maximiliauo Ro- 
manorum rege: castra Gallorum et castra Venetorum 
in unum collecta; una sola fides servabatur deci- 
moprimo decembris. 

Raccasinus de Suave civis coraensis quum vellet 
ad terram Tirani pro negotiis suis accedere, a ban- 
nitis apud terram Gerrae Larii lacus de navi cum 
minis exportatus est, et delatus in loco Bringii , ubi 
infinita tormenta fuere data, et moetu tormentorum 
coactus fuit se redimere per centum et octoginta 
aureis, licet semimortuus ab eis relaxatus fuisset, 
et in summitate montium Dongi per. dies viginti 
detentus fuisset. 

Magister Petrus Merula Menasiensis Ioannis Ia- 
cobi Trivultii medicus existens in terra Menasii, 
iam in totum per rabiem bannitorum combusta, 
ac domos suas reficiens, ab omnibus terrazanis de- 
relicta, a Nicolao de Rumo prope Dongi terram 
residente vocatus ad curam Margaritae ex familia 
Rusconorum, quum illuc pervenisset, statira a ban- 
nitis captus est, ac in summitatem montis Dongi 
reclusus ibi coactus fuit duobus mille aureis se 
redimere. 

Antonius Maria Pallavicinus agri parmensis ex 
primariis ducatus Mediolani a Ludovico Gallorum 
rege praedilectus, sine quo magnus magister gu- 
bernator Mediolani nihil egisset, in Gallia morbo 
epideraiae mortuus est, quod valde regi gallo dis- 
plicuit. 

/. Verona Venetis restituitur , Franciscus rex co- 
piarum suarum partem dimittit . //. Contentio 
inter fratres conventuales et illos de observantia ; 
Trivultius Mediolani gubernator , cardinalium 
. in Leonem pontificem coniuratio . III. Homicidia 
Comi. IV. Valdunensis Comi gubernator revo- 
catur in Galliam, homicidia a Mato perpetrata; 
prodigia. 

I. Anno Christi MDXVII Verona ad menses quatuor- 
decim acriter obsessa a Gallis et Venetis, ac bene 
custodita a Germanis et Hispanis, tandem multis 
acceptis pecuniis a romano rege Venetis restituta 
est, quod fuit secunda februarii. Sicque multi ob 
singularem gratiam Francisci regis Gallorum ban- 
niti, qui se ostenderant Romanorum regis amicos 
in ducatum revocati sunt cum bonis suis. In tota 
Italia ac praecipue in ducatu Mediolani mos erat 
quod senes et iuvenes longas deferebant barbas, et 

maxime exules (1) exivit edictum a rege 

gallo ut nullus sub gravi poena deferat barbam 
longam quod ad usque observatum est. 

Helvetici in conflictu mediolanensi a rege gallo 
non territi, pacem cum rege et Mediolani duce fir- 
marunt, solutis eisdem ducentis mille aureis per 


(4) Ob lacerationem MS. hic nonnulla verba desunt. 

regem Ludovicum (1) ut a bello burgundiensi desiste- 
rent, et ut liceret ipsis Helveticis regi restituere 
plebem Locarni cum tota valle Lugani, et Grisonis 
restituere vallem Clavennae et Vallemtellinam; rege 
tamen ipsis solvente scutorum tercenta millia. Sic, 
firmata pace, Helvetici iusserunt in totum dirui 
fortilicium Aloysii Severinati Lugani aedificatum, et 
Lugani constructum in capite ipsius lacus Lugani. 

Tunc temporis Leo pontifex haesitans ne Tur- 
charum princeps descenderet in Italiam, qui maximo 
habito conflictu , Soldanum in pugna occiderat, 
ac partem eius regni Syriae et Aegypti sibi usur- 
paverat, fugato et cum maxima suorum strage Per- 
sarum rege, bullas a poena et culpa destinavit, 
quae cruciata nuncupatur, ut omnes ponant manus 
adiutrices et pecunias pro subsidio ferendo contra talem 
belluam. Gallorum autem rex infinitos suae gentis mili- 
tes et Italiae stipendio suo privavit ad pecunias amas- 
sandas pro futuris eventibus. Leo pontifex colligebat 
pecunias ad domum et affines suos divites facien- 
dos, tandem a duce Urbini bello acerrimo vexatus 
pecuniis, urbibus et militibus privatus est. 

Ioannes Palissa Comi gubernator iamdiu in Gal- 
liam commoratus Comum die vigesimanona aprilis 
reversus est, qui multa de fide Comensium Gallo- 
rum regi praedicavit, unde rex communitati Comi et 
egit infinitis civibus de probata fide gratias per literas. 

II. Frater Prothasius Porrus comensis ordinis mi- 
norum sancti Franeisci in provincialem et ministrum 
mediolanensis provinciae a capitulo es # t electus, eo- 
dem capitulo convocato in monasterio sancti Fran- 
cisci extra muros Comi, ubi laute et honorifice 
educati et recepti fuere, quod fuit celebratum multis 


(i) Ita M$. sed errate ; lege Franciscum. 

pracdicatioaibus et subtilibus disputationibus coram 
toto comense populo. Ipseque frater Prothasius erat 
in sacra theologia doctus, ut qui in academiis pa- 
piensi, parisiensi per plures annos studuerat: con- 
ciones pronunciabat in lingua italica et gallica, cui 
Galli in Mediolani ducatu existentes multum adplau- 
debant; et fuit secunda maii. 

Quo tempore maxima orta est dissensio inter 
fratres couventuales sancti Francisci, et fratres 
eiusdem ordinis de observantia ; nam hi fratres de 
observantia de zoccaris propter eorum humilitatem 
et paupertatem in tantum elati erant, ut nullus 
laicus cuiuslibet praeminentiae existeret qui sine 
eorum consilio vivere putabat. Sed, postposita cum 
reverentia eorum humilitate, instant apud Leonem 
pontificem, ut oificium ministri generalis eiusdem 
ordinis, quod semper apud conventuales remanserat, 
in eos observantes continuo resideat, nara ministri 
eorum antea vocabantur vicarii. Quare pontifex eos 
omnes in urbe congregari iussit, ofliciumque gene- 
ralatus in ipsis fratribus de observantia transtulit, 
ut perpetuo apud eos resideat, et minister ipsorum 
conventualium minister solum vocetur et non ge- 
neralis, maxima ab illis observantibus, ut fertur, ac- 
cepta pecunia. 

Tertio autem post sacrum Paschae Spiritus Sancti 
locumtenens generalis Gallorum regis et ducatus 
Mediolani Lutrech Gallus vocatus, pacatis rebus cum 
Romanorum rege et Venetis, in Galliam reversus 
est; Mediolani gubernatore constituto Ioanne Iacobo 
Trivultio iam sene, qui erigi curavit in terra Mussii 
Larii lacus celcam ad variam cudendam monetam. 

Leo pontifex florentinqs Mediceus ob pecuniarum 
amorem ab omnibus pene cardinalibus derelictus, 
et ab Urbini duce bello maxime vexatus, quia ab 

antiquis odio habebatur, ut a novis diligeretur, unum 
et triginta cardinales creat, ac tres alios antiquos 
officio, beneficio, et honore privat, eosque audiens 
contra se conspirasse ad perpetuos carceres relegavit: 
quorum unus paullo post, iubente pontifice, laqueo 
suspensus est, alter pretio centum millia aureorum 
redemptus, tertius vero quorumdam precibus rela- 
xatus, naulio post mortuus est (1). 

111. Die autem vigesima iulii, quo tempore homines mi Hoimc,diaCo - 
Comi sine timore et sine cura iustitiae ex capite 
vivere curabant, vulneribus interfecti fuerunt Ioannes 
Turconus, Salandus Larabertengus, Nicolaus de Sa- 
licibus, Hieronymus Lucinus , Blasius Pilizarius, 

Domninus Saganappus, ac multi alii fuerunt ferro 
iugulati. Die autem vigesimaquarta augusti ex vul- 
neribus in capite periit Baptista Peregrinus formosus 
iuvenis et magnae staturae. Die vero octavo Septem- 
bris Ioannes Angelus Gallus, Barinus dictus, sauciatus 
defunctus est. Die autem duodecima Septembris An- 
tonius Matus de Bringio montis Dongi lacus, latronum 
ac bannilorum princeps, iussu lacobi Trivultii noctis 
tempore crudeliter occisus est, eiusque domus cum 
bonis in ea existentibus igne concremata est. Si- 
militer et Ciolus portae Salae hospes et robariarum 
emptor, decimanona die septembris ense capite am- 
putato occubuit. Die vigesima tertia septembris 
Ioannes Petrus Pelosinus, dictus de Sala, latronum 
princeps, qui per annos quatuor cum pluribus suis 
complicibus totum Larium incendiis, rapinis, et 
hominum captivitatibus crudeliter vexarat, tandem 


(I) Horum cardinalium nomina habemus in Guicciardipio, lib. XIII. 
Hiat. Ilal. Hi autem sunt: cardinalis Alphonsus Pet uccius senenis conju- 
rationis princeps et hac causa laqueo necatus : Bandinellus de Sauli qui 
perpetuo carcere damnatus pretio se edemit ; tertius Raphael Riarius 
cardinalis S. Gcorgii. * 

a Bernardino de Lalio ad terram Nessii in quodam 
hospitio sclopeto et aliis multis vulneribus occubuit 
petitus. Die vigesima octava octobris defunctus est 
et Ioannes lacobus cognomento Pinus Fontanella,qui 
noctis tempore infinitis vulneribus percussus fuit. 

IV. Die quarta novembris a Francisco Francorum 
rege revocatus fuit in Galliam Valdunensis Comi 
gubernator cum militibus suis quinquaginta et levis 
armaturae centum, eo quod intellexerat eum solum 
vivere non ad custodiam sed ad destructionem urbis; 
et transmisit in eius locum Gratianum Garrum na- 
variensem qui secum duxerat quinquaginta pedites, 
qui domi a civibus separati stipendio suo vitam 
ducebant, in quo multum laudatus fuit rex. 

Petrus Antonius Curtonus archipraesbiter Grabe- 
donae a filio ipsius supradicti Antonii Mati redar- 
gutus, quod et ipse in patrem suum coniurasset, 
dum ex domo sua in mula sedens ad ecclesiam 
peteret sclopo percussus est, et ab ipsius Mati filii 
sociis crudeliter occisus. Cuius pater Matus annis 
praeteritis interfecerat archipraesbyterum Dongi ex 
familia Landrianorura de Coreno, et eius domus 
penitus ab ipso Mato demolita ac in cinerem re- 
dacta, fuit necesse loanni Mariae fratri ipsius ar- 
chipraesbyteri, pacem cum ipso Mato inire, resque 
pretio quinqueeentum florenorum redimere. Quo 
tempore dominus de Lulrech Mediolani gubernator 
ex Gallia Mediolanum reversus est cum solemni 
pompa. 

Mense decembris in agro bergomensi in territorio 
Rivoltae prope terram Verdeli a multis visum fuit 
homines e terra resurgere cum vexillis et armis 
indutos, et aliqui erant ex ordine peditum, aliqui 
equestris ordinis, qui inter se certabant cum maximo 
armorum strepitu, et facto conflictu ab oculis eva- 

nuerunt; ad quod novum el inauditum undique 
concurrebant ad videndum homines, sed nullus ap- 
propinquare audebat quia semimortui et sine loquela 
remanebant (1). 


CAPUT XXXVIII. 

MDXVI1I. 


/. Mercatores turnenses a latronibus depraedati, et 
aliae. Mali raptiones. II. Leo pontifex bellum 
contra Turchas meditatur. III. Trivultius Io. Ia. 
Comi advenit, Albericus Balbianus ab Aloysio 
Borromeo necatur, periculum cuiusdam procu- 
ratoris. IV. Odettus de Foyes gubernator Medio- 
lani Comum pervenit. Trivultii obitus. 

I. Anno MDXVIII Franciscus Galliae rex, ex familia 
Annae Britanniae, habuit filium masculinum et pri- 
mogenitum, unde Comi maxima laetitiae signa data 
sunt. 

Turnenses ex more suo conducentes navi pannos 
pro nundinibus Germaniae fuerunt a Ioanne filio 
Mati de Bringio et complicibus suis insultati prope 
Olonii terram Larii lacus: qui, viso cum suis sociis 
Mato, relicta cum drapis et conductoribus navi, 
fugae se dederunt. At Malus et complices, rapta 
nave, quinque ex ipsis conductoribus interfecerunt, 
merces vero magni pretii in locum Bringii condu- 

(I) Porcarclms adnolator ad Guicciardinium lior idem asserit in 
nota cap. IV, lib. XIII. Sed gravissimus ille historicus de his ludicris 
nullam mentionem facit , hoc merito deridiculo habens. 

15 

xerunt, quod fuit decima septima marlii. Cum Mato 
aderant filii Antonii Cernobini macellarii, qui uti 
lupi rapaces ad vias pro homicidiis et rapinis se 
opponebant: erantque cum ipso Mato ad captivandum 
Gabrielem Scanagatam existentem in terra Dongi, 
unico cius filio prius interfecto; qui, variis afflictus 
tormentis, ducentis aureis se redimere coactus fuit. 

At Comi gubernator Cernobiorum patrem, Anto- 
nium vocatum, in arce rotunda vinculis tradit, qui 
nocte sequenti mortuus repertus est, die vigesima 
secunda martii. 

Leo pontifex qui multa bella ab Urbini duce 
sustinuerat, multos Helveticos ac Grisonos suo sti- 
pendio conduxit et ducem fugavit , et ducatu pri- 
vavit, qui Mantuae privatorum more residere coactus 
est; in eiusque locum Lorenzinum Mediceum ducem 
nepotem suum constituit, annua pensione constituta 
duci privato. 

Die autem decima tertia aprilis gallus Mediolani 
gubernator a Comensibus quinqueeentum aureos 
exegit ad liberandam civitatem ac totum agrum 
comensem ab incursione latronum ac bannitorum, 
quae ob eorum timorem quasi in totum destituta 
remanebat; ac propter bella civilia ac simultates 
intra cives, et propter bannitos in lacu et prope 
moenia civitatis residentes, nerr.o domi suae tutus 
esse poterat. 

II. Die vero vigesima octava mensis maii Leo pon- 
tifex iussit Comi et ubique a toto clero et populo 
supplicationes fieri, ut reges ac principes christiani , 
intra se pacem confirmantes, in unum collecti parent 
castra contra Turcharum principem et imperatorem 
costantinopolitanum, nam ferebatur eum velle totam 
debellare Italiam. Unde per litteras fratris Sabbae 
Castillionei, reverendissimo domino Philippo Castil- 


Digitized by Google 



CAPUT XXXVIII. 217 

lioneo I. U. doctori proihonotario apostolico et 
abbatiae sancti Abundii Comi commendatario datis, 
extra Rhodo decima die iunii MDXVII, significatum 
est hunc magnum Turchum dominandi gloria elatura, 
magnanimum, ingenio clarum, gentibus et pecuniis 
copiosum, litteris eruditum, in historiis tam graecis 
quam romanis ac barbaris versatum, ac in omnibus 
Alexandri magni vestigia sequentem, magnum astro- 
nomum, ac in gerendis omnibus metas et astrorum 
motus observantem, post debellatos, ut dictum est, 
varios reges ac fugatos, velle debellare Rhodum ac 
superbam Italiam, ni principes christiani in unum 
hoc illi prohibeant. Quare pontifex haec intelligens 
literas omnibus principibus christianis scripsit, eos 
hortando ut omnes in unum se colligant, pace prius 
inter se inita, in hanc belluam castra copiosa prae- 
parent. Unde concilio in Urbe generali habito, omnes 
principes per oratores suos pontifici spoponderuut 
pro tali expeditione se ac omnia sua. 

III. Die quinta iunii Ioannes Iacobus Trivultius Co- 
mum applicuit , et hospitatus fuit domi suae in 
contrata portae novae, parochiae sancti Benedicti, 
quae olim erat Muschae Rusconi una cum bonis 
oppidi Morbii, quae bona tunc possidebantur per 
dominum Iacobum Trivu Itium pro eundo ad oppi- 
dum Misochii ultra Bilinzonam. Qui quum esset 
senio confectus, parcus, ac modestus ac fere omni 
tempore prandio solo contentus, multumque vino par- 
cens, omnia pro salute corporis agebat: in vehiculo 
deferebatur, ab omnibus colebatur qui paulo post per 
vallem Menasii ex oppido Misochii in fortilicio Mussii 
se clausit, in quo magna ct ampla aedificia construi 
fecit. Ad haec fabricavit et portum a fundamentis ac 
fontem per lungas fistulas in arcem decurrentem. Cum 
navibus Menasii, Bellasii et Turni cum maxima ar- 

moruin comitiva die vigesima secunda iulii Comum 
reversus ad suum Mediolanum profectus est. 

Quo tempore filius Mati eum complicibus suis 
non desistebat in toto lacu et plano comensi a ca- 
ptivitatibus et rapinis: tunc enim captivavit quondam 
primarium de Brellia montis Menasii, qui paulo post 
tormentorum vi persolutis quinquecentum aureis 
se redemit. 

Aloysius Ludovici Borromei comitis filius a Gal- 
lorum rege ac Mediolani gubernatore Lutrech prae- 
dilectus iuvenis formosus , foriis ac more gallico 
pensionatus, ad convivium vocatus est, qui, sumpto 
prandio, coepit de multis contendere contra Albe- 
ricum Balbianum Belzoiosi dominum. Albericus 
ense aggreditur Borromeum, qui retrogredi a Bor- 
romeo coactus, facto impetu, eum mullis vulneribus 
percussum interfecit) multis et ipse plagis vulne- 
ratus existens: quae res Borromeo patri maximum 
prope mortem attulit dolorem. 

Quidam procurator Mediolani vocatus a nonnullis, 
ut cum eis ad rogandum testamentum accederet, 
domum quamdam introductus statim funibus ligatus, 
ora et oculos claudere coactus, ad secundam horam 
noctis ab illis super equo positus est, volentes illum 
conducere extra Mediolani muros ad perdendum 
illum. Quum autem appropinquaret portae civitatis 
romanae dictae, iudicio Dei, illi dextera manus a 
semetipsa dissolvitur, et clam ora et oculos aperiens, 
acclamare coepit Trivultium Trivultium ! Quod au- 
dientes Trivultii famuli statim accurrentes illum 
liberarunt; quae res valde admiranda omnibus fuit, 
ut omnia facinora, captivitates et homicidia non 
solum in ducatu Mediolani, sed in ipsa quoque civitate 
absque ullo iuslitiae timore perpetrari debeant. 

Anno Christi MDXVIII, Francisco Gallorum rege 

regnante , et Maximiliano Sfortia Mediolani duce 
Lugduni in Gallia honorifice residente, die vigesima 
prima iulii nemo audebat Comum accedere, nec per 
lacum nec per terram, nam banniti viam Mediola- 
num versus tendentem interceperant, ac omnes con- 
ducentes merces ac alia in praedam ponebant ac 
illis omnia auferebant. Matus navibus per Larium 
excurrens spoliavit quinque ex primariis Coreni 
Larii lacus cum multis aliis eiusdem terrae cogens 
illos se pretio sexcentorum aureorum redimere, cuius 
mores ac vestigia multi ex Menasiensibus et Tur- 
nensibus sequebantur. Qui Matus paulo post Introzzii 
montes ascendens curti suis complicibus ea loca 
tunc incolis vacua igni tradiderunt. 

IV. Odettus de Foyes Lulrech Mediolani gubernator 
ad instantiam Garri Comi gubernatoris Comum ve- 
nire statuit, quam civitatem ingressus cum maximo 
fastu et apparatu a Comensibus exceptus est, qui 
omnes super equis cum Garro obviam se fecere 
usque ad campaniam de Arebio, quem hilari vultu 
salutarunt. Erat enim Odettus ipse indutus veste 
velluti nigri, cincta purissimi auri, desuper alislata, 
sedens super equo hispano nobilissimo ac pulcher- 
rimo. Custos castri Baradelli exonerare coepit tot 
tormenta quod credidere coelos aperire, cum eo 
aderant Ioannes Galleatius Vicecomes dictus et fere 
quinqueeentum equi, ad sanctum Lazarum venit, et 
sic in capite burgi, ubi erecta fuerat ianua foliis 
et figuris ornata. Via totius burgi ab utraque parte 
erat frondibus arboris querci, inserta desuper ghir- 
landis cum armis regalibus liliis floribus depictis. 
Omnes clerici tam regulares quam saeculares cum 
ecclesiarum iocalibus usque ad pontem sancti Bar- 
tholemaei obviam se fecere hymna canentes. Erat- 
que Ioannes lacobus Lambertengus archidiaconus et 

loannes Petrus Passalaqua praepositus cum pluvia- 
libus auro contextis. In line burgi erat alia ianua 
cum paviliono mirabiliter manufacta ac depicta. 
Capitaneus portae turris tot tormenta exonerari iussit, 
ut omnia videbantur igne cremari. Latum fuit pal- 
lium seu baldachinitm per communitatem factum a 
Sampsone Lembo (1) Comi praetore, et a nonnullis 
doctoribus, sub quo Odetlus se reposuit, et civitatem 
ingressus est per portam novam, viis omnibus per 
quas incedere debebat, pulcherrime adornatis usque 
ad ecclesiam maiorem variis pannis et armis coo- 
pertis, ubi praesbyter Angelus Turnensis iocis de- 
ditus inlinitos ligni sclopetos cum foco in funiculis 
terminato occultavit, quae ex tempore exonerabantur, 
res quidem iocosa. Super platea maioris ecclesiae 
perventus ad limina ab equo descendit, et a mili- 
tibus baldachinus asportatus fuit. Ad altare maius 
genibus flexis se prostravit, et oratione habita, pe- 
dester domum Ioannis Iacobi Rusconi accessit; ubi 
ante ianuam pavilionem amplissimum ac pretio- 
sissimum erigi curarat, et licet domus ipsa esset 
inagnilica, tamen loannes lacobus ampliavit illam 
columnis atriis et aliis aediliciis, et in aliam formam 
magnis expensis reaedifleavit, quum alios Rusconos 
liberalitate , magnificentia nec non humanitate an- 
tecederet. 

Odcttus fuit ibi laute et in iocis, hilari vultu, opti- 
mis vinis et epulis cum suis educatus; cui et per 
Comenses infinita dona allata fuerunt. Die autem 
tertio seplembris cum multis navibus Larii lacus 
ad oppidum Leuci applicuit, die vero sequenti eque- 
ster Comum reversus, postridie denique Mediolanum 
reversus est. Quo tempore loannes lacobus Trivultius 


(I) Hic erat neapoUtanus civis. 

a Ludovico (1) Gallorum rege vocatus cum maxima 
Trivultiorum comitiva ac maximo apparatu in Gal- 
liam licet senio confectus profectus est. 

His diebus consilium inierunt in loco Bellani 
Larii lacus plurimi domini Ligae Grisae, et pro 
Gallorum rege Minutius Gallus parlamenti consi- 
liarius, Sampson Lembus praetor Comi, Thomas 
Fontana doctor comensis ad expellendum de Bringio 
Matum et alios bannitos, in quo statutum est ut 
ipse Matus cum sociis lueret poenas pro male gestis; 
qui slatim vocatus ab ipsis hilari vultu exceptus 
est, ac domum suam com honore transmissus: qui 
insania ac furore raptus quadam nocte captivavit 
Federicum Fichanum et Pedeferrum eius filium 
existentes in monte Rezzoniei, qui ab eo ducti in 
montes Domasi, cruciati variis tormentis, pater ut 
se redimeret coactus est persolvere trecentum quin- 
quaginta aureos, relicto lilio in vinculis, quum et 
pro eius redemptione requirerent et aureos ducentum. 
Et quia tam cito soluti non fuerunt hunc pauper- 
culum filium mola et lapidibus alligatum in pro- 
fundum lacum proiecerunt, multis vulneribus prius 
percussum. Haec autem contingebant ob nullam 
principum curam erga subditos. 

Die quinta decembris Ioannes Iacobus Trivultius,. 
senio confectus , apud regem in Galliam defunctus 
est, cuius cadaver solemni pompa ac maximis exe- 
quiis Mediolanum delatum est, ac in basilica sancti 
Nazarii solemni sepulchro apud maiores suos se- 
pultus est. 


H) Sic MS.: Sed error patens, nam non Ludovicus sed Franciscus 
Engolismensis erat his temporibus rex Franeiae. 

I. Exequias Trivultio facias Mediolani Muralius 
exponit. II. Maximiliani 11. H. obitus. 111. Alia sce- 
lera a complicibus Mali perpetrata. /V. Supplicium 
Andrisii Cribelli , Odetlus in Galliam proficiscitur. 

I. Anno Christi MDXIX Ioannes lacobus mediola- 
nensis ordinis sancti Miehaclis Franciae marasehal- 
chus centum lancearum more gallico capitaneus, 
optimus belli dux, Viglevani ac multorum oppidorum 
dominus ex annuo redditu colligens triginta mille 
aureos, per invidiam apud regem accusatus quod 
in numero Helvetiorum se et bona sua describi et 
recipi fecerat, et a rege vocatus cum honorabili 
comitiva octogenarius in vehiculo ad illum per partes 
ulterioris Britanniae profectus est. Qui non laeta 
fronte a Ludovico (1) exceptus redarguitur quod 
contra fidelitatem se Helveticum fecerit: qui re- 
spondit se hoc fecisse pro conservatione regiae co- 
ronae et iussu et voluntate et de licentia regis 
Ludovici et ipsius regis, quae omnia per Ludovicum 
concessa, per maiestatem suam confirmata erant: 
quod nullus poterat de infidelitate redarguere, et 
quod bis fuerat cum omnibus de sua familia Me- 
diolano expulsus, ut serviret coronae Franciae et 
pluries in conflictu pro rege gallo se exhibuerat. 
Sed Leo pontifex aegreferens quod lacobus Tri- 
vultius nequaquam cum honore a rege fuerat exce- 
pi Sic MS. V. notam anteriorem. 


Digitized by Google 

— — — i— .lA 


CAPUT XXXIX. 


. 223 

ptus has illi scripsit literas: — Dilecto filio Francisco 
Francorum regi. Intelleximus Ioannem Iacobum, uti 
dignitati et fidelitati sua« conveniens erat, honoribus 
a te non fuisse receptum quod aegretulimus. Omnibus 
enim Italiae gentis transibit in exemplum ut de 
Gallis non se confidant; et ego, qui sum italus, de 
te minus confidam. — Quare rex iussit nullum am- 
plius de obiectis verbum fieri, a quo honorifice 
exceptus est, et omnia in pristinum statum redacta 
sunt, et omnia illi privilegia per regem confirmata 
ac in eius nepote repetita. Unde a rege licentiatus, 
apud Parisiorum urbem infirmitate correptus, brevi 
tempore annosus migravit ad coelum die quinta 
decembris anno MDXVI1I. Statuitque suum cadaver 
in patriam deferri, iussitque rex quod in quocumque 
locum deferretur cadaver, non solum a religiosis 
sed a laicis quoque honorifice reciperetur: tandem 
delatum ad ecclesiam sancti Eustorgii in suburbiis 
Mediolani, statuit Theodorus Trivullius Venetorum 
belli capitaneus ut funeralia fierent cum maxima 
impensa. Omnes clericos et regulares Mediolani du- 
catus decimaquinta ianuarii in unum se collegerunt, . 
et omuibus traditum fuit intorticium unum magnum 
nigri coloris, post sequebantur, in equis sedentes 
velluto nigro coopertis, deferentes sceptrum eapita- 
neatus, deinde clypeum et elmum, deinde portantes 
vexilla quatuor; et manu conducebatur equus mili- 
taris super quo nullus sedebat, tum in feretro auro 
cooperto deferebatur cadaver, dein sequebatur co- 
piosissima famulorum multitudo capis nigris induta. 
Postea Odettus de Foyes Mediolani gubernator, Theo- 
dorus Trivullius et omnes de domo cum vestibus 
lucubribus; post consiliarii et magistratus et quasi 
omnes cives Mediolani. Ad ecclesiam sancti Nazarii 
honorifice conditus est expensis in exequiis octo 
millia aureorum. 

II. Maximilianus per annos XXVIII R. R. , post 
patrem Federicum tertium Austriae archiducem re- 
gnavit annis sex et viginti, aetatis auno sexage- 
simo sexto in Germania morte naturali mortuus est 
die XIV ianuurii, clemens, pius, ac liberalis et religio- 
sus quotidie in venationibus clamosis et montibus pe- 
riculosis degendo, bella parvipendendo; quoniam pa- 
ter et ipse ex pace regna et dominia multa aquisisse 
asserebant. Sed ipsis regnantibus religio christiana 
multa damna sustulit, maxime ab imperatoribus Otho- 
nianis idest a magno Mahometo et Baiselo et a Sala- 
dino sullano,, principibus Turcharum. Duas habuit 
uxores, filiam unicam Caroli Burgundiae ducis de qua 
suscepit Margaritam et Austriae archiducem, et omne 
regnum Flandriae potitus est. Archidux ipse duos ex 
filia Ferdinandi Hispaniae regis suscepit filios: primo- 
genitus in Hispania regnat, secundus vero in Flandria 
de futuro imperatore ab electoribus eligendo disce- 
ptat. Blancham Mariam Galleatii quinti ducis Me- 
diolani Sfortiae in secundam cum maximo thesauro 
habuit in uxorem et quum eam parum diligeret 
nullos suscepit filios. 

Sed eo Maximiliano regnante Ludovicus Mediolani 
septimus dux et eius filius Maximilianus et tota 
familia Sforliadum perdidere non solum ducatum 
Mediolani, sed a Ludovico et Francisco Francorum 
regibus in Galliam pro captivis ducti sunt; tandem 
hic Maximilianus nunquam ausus fuit nec in bello 
nec in pace pro corona imperiali suscipienda Ro- 
mam petere. Pluries Federicus pater post mortem 
Philippi Vicecomitis Mediolani ducis, regnante liber- 
tate, a Mediolanensibus, nec non et hic Maximilianus 
a Mauro et Maximiliano Mauri ducis filio, quum 
thesaurus maximus polliceretur ut in eorum subsidio 
venirent hoc facere recusarunt, et potius in Gallos 
transferri cum maxima Italorum strage passi sunt 

III. Die XX februarii Matus cum suis complici- 
bus, maxime cum familia Cribellorum, plebanis omni- 
bus ac civibus Comi infinita intulit damna ; adeo ut 
nullus auderet extra urbis moenia habitare; unde 
Matus in villa Leni cum numerosa comitiva deveniens 
multos in captivitatem duxit, ibique omnia in praedam 
posuit. 

... Die XV martii Odcttus de Foves Mediolani gu- crimina a 
bernator in Galliam se contulit; nam pro futuro im- MaU PUc ^ 
peratore eligendo agebatur; et ipse rex ut in se trata - 
imperialis corona transferetur optabat, quod omni 
conatu, ut aiebant, optabat. 

Antonius Quadrellus vallis Porletiae, cognomento 
GireHus, latronum princeps abhinc annis quindecim 
semper vixit in multis sceleribus, furtis, incendiis, 
rapinis, vulneribus, irretitus cum suis complicibus 
plurimos occidit, quos super tabulis expansos in 
frusta divisit, aliosque igni tradidit, omnesque absque 
personarum exceptione in praedam ponebat; quibus 
rebus permoti Menasienses, facto impetu, domum eius « 

fractis ianuis vi ingressi sunt, quem quum invenissent 
vulneribus ac plagis prius confossum laqueo suspen- 
derunt, eiusque bona omnia in praedam posuere. 

Die XXI martii Gratianus Garrus Navariensis Comi 
gubernator pro tutela et custodia urbis ducentum 
pedites in eam introduxit, et sub disciplina eos vi- * 
vere egit, cibaria de eorum stipendio persolvere; ur- 
bemque in ripis Larii lacus palis et cepalis muni- 
tam ac tutam communitatis expensis fecit. 

Dux Urbini pontificis Leonis nepos adhuc iuvenis 
qui uxori gallicae nupserat ad sidera migravit quod 
ipsi pontifici non parvae molestiae fuit. 

Die XIV maii Paulus Lucinus formosus ac vir 
grandaevus Comi referendarius qui labore ac su- 
dore magnas sibi comparaverat opes febri acuta 
mortuus est. 

Anno 4520. 
Supplicium 
Andrisci Cribel- 
belli. 


Garrus Comi gubernator cum peditibus suis navem 
conscensus in festo sanctae Magdalenae Grabedonam 
applicuit, cui festo intervenire debebat Antonius 
Matus bannitus cum complicibus: quo ex improvviso 
perventus multos ex Mati sociis inventos compre- 
hendit et iugulari fecit, tum audiens quod loco 
Medae plebis llipae ban niti residebant, multos inibi 
captivantes illuc accedens nonnullos comprehendit 
et ultimo supplicio interfecit. 

Calendis iunii Hieronymus de Olgiate ex terra 
Ligorneti monitus a pluribus ne propter bannitos 
Como discederet, omnia nihili faciens in agro Stabii 
a Matthaeo Cribello latronum principe interceptus est, 
qui in quemdam locum super terram Lui ni Verbani 
lacus ductus, ibi vinculis traditus est donec per- 
solveret ad duos mille aureos; cui inibi pecuniam 
expectanti pro sui liberatione unus ex custodibus 
pollicitus est eum solum Comum ducere si ducentos 
aureos solveret; qui omnia repromittens, sociis omnibus 
somno deditis noctis tempore clam aufugit Comumque 
pervenit; carceris autem custos accepta pecunia, 
Romam aufugit. 

Electio Caroli Rom. imperator hoc tempore facta 
est, quod ideo omittitur hic quia in luce prodita est. 

IV. Anno Christi MDXX Andrisius ex Cribellorum 
familia latronum princeps, multis commissis homi- 
cidiis, captivitatibus, furiis, rapinis a Gallis captus 
ac mense februario Mediolanum ductus super platea 
arcis portae lovis, universo astante populo, super ta- 
bula extensus vivus crudeliter in quatuor frusta di- 
visus est. 

Die XXVIII ianuarii Odeltus de Foyes Mediolani 
gubernator vocatus a rege in Galliam profectus est. 

